
Capitolul 1 


Josh Cohan se simţea înălţat spiritual. Văzuse nenumărate situri în peste treizeci de ţări, dar 
cel de la Masada era unic. Semăna cu o insulă pe bolta cerească, o fortăreață pe culmea unui 
munte pustiu, străjuind de-a pururi Marea Moartă, aflată la vreo patru sute de metri mai jos. 
Josh se desprinse din mulţime şi se opri pe marginea stâncii cu privirile aţintite la cerul 
albastru şi senin. Apoi cobori ochii spre Marea Moartă, înțelegând că i se înfăţişează aceeaşi 
privelişte pe care o admiraseră cu două mii de ani în urmă războinicii evrei, atunci când se 
înfruntaseră cu armatele romane. Peisajul nu se schimbase câtuşi de puţin. 

Inchise ochii şi ascultă foşnetul vântului. Se lăsă copleşit de măreţia momentului, dar în loc 
să-l liniştească, sunetele deveneau tot mai puternice, mai întâi semănând cu şuieratul 
ameninţător al unui şarpe ce se transformă apoi într-un vuiet de glasuri. O mie de voci 


cântau, asemeni unui cor grecesc... 

De la începuturi şi până la sfârşit: libertate, compasiune, toleranţă, sacrificiu... 

Cu ochii minţii, Josh vedea un miel luat de apele unui râu însângerat. Din pământ se ridicau 
flăcări, acoperind norii în culori de purpură. 

Vocile fără trup îi răsunau în urechi. In clipa în care deschise ochii, pe pământ se desenară 
umbrele unei mări de oameni. 

Unul... Unul... Unul... Unul... rosteau aceştia. 

Dar, ridicând privirile să vadă de unde veneau umbrele, nu distinse nimic în afară de albastrul 
cerului şi fâlfâitul unor aripi nevăzute. 

Josh mai vizitase Masada de trei ori şi vocile îi vorbiseră cu fiecare ocazie. Dar nicicând nu 
mai trăise o asemenea senzaţie. Era om de ştiinţă şi, dincolo de pasiunea pentru misterele 
închise în acest deşert, era învăţat să descopere adevărul în artefacte şi oseminte. Din cauza 
energiei istorice a locului, imaginaţia începuse să-i joace feste. Desigur, vocile nu erau reale. 
Şi dacă, totuşi, erau? Chiar dacă nu erau altceva decât rodul imaginaţiei sale, e posibil să fi 
avut o semnificaţie ce depăşea tărâmul trecutului concret? 


Josh porni spre Ierusalim pe autostrada 90, aflată sub protecţie israeliană. În dreapta se 
zărea albastrul întunecat al Mării Moarte, iar mai departe, scăldaţi în lumina amurgului, 
munţii Iordaniei. La stânga se întindea deşertul Iudeii cu mozaicul său nesfârşit de coline şi 
grote, care ţinuse ascunse Manuscrisele de la Marea Moartă timp de două milenii. Josh se 
întreba ce mistere mai ascunde şi astăzi. 

Dar era în concediu. Anul acesta sabatic era exact ce-i trebuia: o perioadă de relaxare 
departe de politicile administrative de la muzeul universitar. Israelul ispitea nu doar savantul 
din el, ci şi omul — era evreu, deşi nepracticant — şi venise vremea să-i asculte chemarea. Din 
momentul în care aterizase pe aeroportul din Tel Aviv, se simţise transfigurat. Odată ce dădu 
cu ochii de azuriul cerului şi inspiră parfumul aerului, Josh înţelese că a ajuns pe un teritoriu 
sacru. Aici era locul lui. Se simţea legat de însuşi pământul pe care călca. 

Se duse cu gândul la măreţia solemnă a Masadei şi avu senzaţia că păşeşte printre vechii ei 
locuitori. Energia acelui loc era de netăgăduit, chiar dacă îi despărţeau kilometri întregi. 

In visul său, imaginea grotei din faţă era extrem de vagă. Dar nu îi trebuia mai mult pentru a 
descătuşa vâltoarea amintirilor din vise — ani bântuiţi de viziuni pe care îi era imposibil să le 
explice. 

Işi târăşte picioarele prin deşert, iar şuieratul ameninţător se înteţeşte pe măsură ce şarpele 
zburător se apropie tot mai mult. Apoi nisipul din jur este cuprins de vâlvătăile unui foc 
nepământesc, flăcările îl înconjoară, vrând parcă să-l apere, luminându-i calea prin albul 
orbitor al amiezei. El urmează cărarea ce duce la coline, dar Pământul pare să se fi răsturnat, 
cu cerul la picioarele sale şi stâncile ce îi plutesc deasupra capului. Chiar în faţa sa, 
suspendată de funiile de foc, se află intrarea unei grote răcoroase şi întunecate, a cărei buză 
pare să se răsfrângă dramatic din ceruri. 

Ameţit şi cu timpanele zvâcnindu-i sub presiunea sângelui, Josh apăsă pe frână şi Land 
Roverul ieşi de pe şosea. Din fericire, nu se găsea nicio maşină prin preajmă şi reuşi să se 
oprească fără probleme în pietrişul de pe marginea drumului. Josh trase aer în piept şi se 
strădui să-şi domolească tremurul mâinilor sprijinindu-le pe volan. Un minut mai târziu, încă 
buimac, deschise portiera şi cobori pentru a simţi pământul sub picioare. 

Soarele fierbinte era apăsător, de parcă şi-ar fi coborât pe capul său întreaga sa greutate, şi 


Josh se încovoie de la mijloc, lipindu-şi coatele de genunchi. Se temea să nu vomite, dar 
senzaţia de ameţeală dispăru la fel de brusc cum apăruse. Reuşi să respire mai uşor, 
deschise ochii şi se uită printre picioare la întinderea deşertului. 

Era exact aşa cum îl văzuse în acele nopţi — cerul dedesubt, colinele deasupra... şi forma 
curioasă a intrării în grotă. Nu mai văzuse ceva similar nici în Israel, nici oriunde altundeva în 
lume. 

Fără grabă, cuprins de emoție, Josh îşi scoase rucsacul din maşină şi porni urcuşul înspre 
grotă. Nu dură mult şi praful amestecat cu sudoare îi desenă dâre negre pe ceafă. Doar în 
visele sale mai mersese atât de aproape. Ajunsese până la marginea grotei, dar niciodată 
înăuntru. Pe măsură ce se apropia de buza curbată a acesteia, se întreba dacă se poate cu 
adevărat pătrunde în ea. Visele lui se încheiau mereu înainte să facă şi ultimul pas. Ce se va 
întâmpla de data aceasta? E 

Toţi nervii din corp îi tresăriră în clipa în care trecu pragul. Il aştepta ceva acolo; nu avea 
nicio îndoială, după cum o simţise în fiecare dintre visele sale curmate înainte de final. 
Aprinse lanterna şi lumină în faţă, continuându-şi drumul spre necunoscut. Pe măsură ce 
înainta, neliniştea începea să i se risipească, iar în locul ei se aşternea o senzaţie de 
seninătate pe care rareori o mai trăise. Deşi fremăta de curiozitate, trupul îi era perfect 
relaxat. 

Odată pătruns şi mai adânc, dădu cu ochii de stâncile ce ţâşneau din toate direcţiile, 
aşteptând parcă să-l zădărnicească pe călătorul neştiutor. Dar Josh nu avea de gând să se 
împiedice aici. Ridică lanterna spre peretele din faţa sa, scoțând la iveală câteva picturi 
şterse. Se apropie şi remarcă o serie de litere pe care le recunoscu ca fiind aramaice, iar sub 
ele o linie întreruptă. Ţinu lanterna la câţiva centimetri de inscripţie, dar îşi dădu seama că 
nu o poate traduce. Unele litere lipseau cu desăvârşire, iar altele erau mult prea şterse din 
cauza vechimii. Atunci Josh îşi îndreptă atenţia către linia întreruptă. Părea să arate în jos. 
Mă îndeamnă să sap. 

Nu era doar o bănuială; era o certitudine. 

Josh se lăsă în genunchi şi pipăi pământul de la baza zidului, chiar sub inscripţii. Era aproape 
la fel de tare ca şi stânca, mult prea tare pentru a putea săpa, dar ştia că trebuie să încerce. 
Scoase din rucsac o lopăţică şi se puse să sape în suprafaţa întărită. După minute bune, 
reuşise să sape vreo douăzeci şi cinci de centimetri. In acel moment, băgă de seamă vârful 
unui obiect îngropat. Intinse mâna şi atinse suprafaţa ce părea făcută din lut. Odată ce îl 
examină mai îndeaproape, înţelese că este un artefact antic. 

In fiecare dintre visele sale ştia că îl aşteaptă ceva în grotă, deşi nu apucase niciodată să 
intre în ea. In clipa de faţă, Josh era convins că el era menit să găsească acel obiect. 

Munci cu înfrigurare, pierzând noţiunea timpului. In vreme ce săpa, nu-şi putea scoate din 
minte ultimul şantier arheologic pe care lucrase — cel care îl convinsese să-şi ia această 
vacanţă. Nu fusese unul dintre proiectele lui, nici măcar nu era specialitatea lui, dar, atunci 
când un coleg mai renumit îţi cere ajutorul, nu-l poţi refuza. Atâta lucru ştia şi Josh despre 
politica de catedră, chiar dinainte de a pleca în Mexic. 

Mai bine de o lună trudise sub soarele nemilos al Yucatanului, cernuse pământul prin sită, în 
căutare de relicve sau artefacte. Orice arheolog se confrunta cu aceeaşi problemă — multă 
trudă şi puţine descoperiri. Emoţia şi misterul explorării erau o răsplată în sine, chiar dacă nu 
scoteau nimic la iveală. 

Josh era cunoscut ca fiind extrem de meticulos chiar şi în cazul celor mai mărunte sarcini, prin 


urmare, adeseori, nu primea decât cele mai mărunte sarcini. Dar, într-o zi, descoperise pe 
neaşteptate vârful unei pietre complet diferite de celelalte. Continuă să sape şi mai grijuliu şi 
scoase la lumină statuia unui zeu al populaţiei maya necunoscut. Inima îi sălta de bucurie pe 
măsură ce dezvelea statueta; astfel de lucruri dădeau sens vieţii. Inveli delicat statueta de 
cincisprezece centimetri şi se duse la Coughlin, coordonatorul şantierului, un tip grosolan însă 
de neclintit din funcţie. 

— Cough, zise el, neputându-şi stăpâni entuziasmul, trebuie să vezi ce am descoperit. 
Superiorul său studie artefactul. 

— Pare veritabil, spuse Coughlin, mângâindu-şi îngândurat barba. Dar nu m-aş entuziasma 
prea tare până când nu ne întoarcem la facultate să facem mai multe teste. 

Şase săptămâni mai târziu, cu ocazia unei şedinţe la celebrul muzeu al Universităţii din 
Pennsylvania, Coughlin făcu anunţul în faţa unei săli ticsite cu profesori, reporteri şi studenţi. 
— Domnilor şi doamnelor, rosti el, prelungind emoția momentului, eu am făcut o descoperire 
arheologică crucială — statueta unui zeu necunoscut. Obiectul se află în perfectă stare şi ne-ar 
putea oferi indicii cu privire la decăderea civilizaţiei maya, întrucât datează din perioada 
imediat premergătoare dispariţiei acesteia. Ă 

Josh era uluit. Coughlin nu recunoscuse că meritul descoperirii era al lui. In clipa aceea 
înţelese că oamenii din departamentul de arheologie erau mai degrabă — dacă nu întru totul 
— interesaţi de poziţia pe care o ocupau şi de putere şi prea puţin de ştiinţă. Descoperirea îl 
scârbi. 

A doua zi, se duse la biroul lui Coughlin. 

— Am vrut să discutăm ieri, după ce ai anunţat descoperirea noastră, dar ai plecat prea 
repede. 

Coughlin se ciupi de urechea dreaptă. 

— Care-i problema? Mi se pare că eşti supărat. 

— Ieri nici măcar nu ai menţionat că eu am făcut descoperirea. 

— Josh, zise el cu un aer superior, tu faci parte din echipă, nimic mai mult. Eu sunt şeful. 
Josh simţi fiori reci. 

— O descoperire de asemenea însemnătate nu e la îndemâna oricui. Pentru mine era 
esenţială. 

— Bun venit în lumea reală, Cohan. Când o să ajungi la nivelul meu, poate că o să înţelegi. 
— N-am de gând să stau cu mâinile în sân, răbufni Josh. O să spun presei, o să... 

Coughlin îşi ridică braţul pentru a-l opri. 

— Mi se pare că nu înţelegi situaţia. Am o experienţă de zeci de ani. Odată cu experienţa, 
dobândeşti şi multă influenţă. Dacă încerci să mă subminezi în vreun fel, nu mai pui piciorul 
în veci pe vreun şantier important. 

Mânia lui Josh era atât de mare încât nu putea rosti un cuvânt. Intuiţia îl sfătuia să se 
potolească, dar nu o ascultă, sfidând amenințările lui Coughlin. Nu-i fu de niciun folos. Cough 
era mult prea bine protejat de amicii lui. Josh ştia că deranjase statu-quoul şi că cel puţin o 
mână de oameni îl vedeau pe Coughlin aşa cum era în realitate, dar, după ce îşi epuiză toate 
resursele, situaţia sa nu se remedie în niciun fel. 

Măcar reuşise să scape de consecinţele profesionale cu care îl ameninţase Cough. Singura 
măsură fusese de a i se interzice să mai lucreze alături de Coughlin, măsură ce părea mai 
degrabă o recompensă decât o pedeapsă. Bănuia că, deşi nu îi admiseseră acuzaţiile la 
adresa colegului său mai renumit, nu doriseră nici să-l pedepsească, având în vedere 


succesele sale evidente. 

Cu toate acestea, întreaga poveste îl decepţionase profund pe Josh. Poate că ar fi fost mai 
bine să-şi asculte instinctele şi să uite întreaga întâmplare. Rareori se întâmplase ca 
instinctele să-l înşele şi ar fi trebuit să ştie că nu era cazul să dea frâu liber orgoliului. In 
punctul în care ajunsese, viaţa la facultate era mult prea greu de suportat. Ceru să i se 
acorde un an sabatic într-un loc de care se simţea legat afectiv şi plecă în Israel. 

Interesant lucru, îşi spuse Josh, că tocmai scandalul care l-ar fi putut distruge îl ajutase să 
ajungă aici. Dacă nu ar fi fost Coughlin, poate că nu ar fi mers niciodată pe acel drum şi nu ar 
fi făcut legătura cu visele sale. 

In sfârşit, toată munca sa începea să-şi arate roadele. Josh îşi puse o pereche de mănuşi 
chirurgicale şi ridică atent vasul cilindric. Deşi mult mai mic, era identic cu vasele în care 
fuseseră păstrate Manuscrisele de la Marea Moartă, descoperite la nici şaisprezece kilometri 
la nord de grotă. 

Josh îşi scoase tricoul şi înveli cu grijă vasul pe care îl aşeză apoi în rucsac. La hotel îl va 
analiza mult mai bine decât în grota slab luminată. 


Afară era aproape întuneric în momentul în care Josh cobori grijuliu colina ce ducea înapoi la 
autostradă. Pe când se apropia de şosea, dădu cu ochii de jeepul militar bej parcat alături de 
Land Roverul său. Lângă maşini se zăreau doi soldaţi israelieni, înalţi, voinici şi serioşi. 
Amândoi îşi ţineau armele îndreptate spre el. 

— Daţi-vă jos rucsacul şi puneţi-l pe pământ, îi ordonară ei. Pe urmă, puneţi mâinile pe cap. 
Josh se supuse. 

— Sunt arheolog american venit în vacanţă în Israel, îi informă el, cu glasul tremurând. 
Soldatul mai blonduţ se apropie de el şi cobori arma. 

— Cum vă numiţi? 

— Josh Cohan. Sunt profesor la Universitatea din Pennsylvania. 

— Unde este cartea de identitate? întrebă bărbatul înarmat până-n dinţi, aflat la nicio 
jumătate de metru distanţă. 

Inima lui Josh bătea nebunește, iar gândurile îi zburau prin minte. Dacă se uită în rucsac şi 
găsesc vasul, o să-l confişte pe loc. Nu-şi permitea să mai piardă o descoperire, mai ales în 
mâinile unor copilandri zeloşi care ar face praf artefactul, încercând să înţeleagă ce 
reprezintă. Trebuie să găsească o cale să iasă din încurcătură, dar cum să procedeze? 

Arma celuilalt soldat era încă aţintită spre inima lui. Josh analiză variantele şi se hotărî să 
aplice tactica vizitatorului prietenos. 

— Ei, ce părere aveţi de deşertul ăsta? spuse el glumet, încercând să destindă atmosfera. 
Nu îi răspunse niciunul dintre soldaţi. In schimb, bărbatul blond îşi puse arma la loc pe umăr 
şi se apropie şi mai mult. Josh simţea pe gât respiraţia fierbinte a acestuia. 

— Actele de identitate, repetă soldatul, cu broboane de sudoare adunate în sprâncenele 
încruntate. 

— Sunt în maşină, zise Josh, rugându-se să nu i se citească minciuna pe faţă. 

Il auzi pe celălalt soldat ridicând degetul de pe piedica puştii, în timp ce îl împinseră pe botul 
Land Roverului, cu picioarele depărtate şi braţele întinse pe capotă. Nedorind să atragă 
atenţia asupra rucsacului, Josh aşteptă până ce soldatul se lăsă pe vine, pentru a-l verifica la 
gambe şi glezne, şi abia atunci aruncă o privire spre locul în care rămăsese, uitat pentru 
moment. 


Dintr-odată, simţi o mână în buzunarul de la spate, şi pe urmă, fără nicio explicaţie, soldatul 
se îndepărtă. Josh auzi foşnetul hârtiei mototolite şi apoi bâzâitul staţiei de transmisie- 
recepţie pe care soldatul o folosea pentru a lua legătura cu centrul de comandă. Găsise 
permisul de conducere al lui Josh, precum şi o copie după paşaport pe care o purta tot timpul 
la el atunci când călătorea. Josh se miră. Era convins că le lăsase în rucsac. Ii plăcea să-şi 
ţină lucrurile în ordine. 

După o lungă şi neplăcută perioadă de tăcere, staţia fâşâi din nou, iar de la capătul celălalt 
se auzi O voce. 

— E-n regulă. 

În sfârşit, îşi coborî arma şi soldatul ce părea să fie sefard H. 

— Pot să-mi iau rucsacul? întrebă, străduindu-se să se poarte cât mai firesc. 

— Ce-aveţi înăuntru? 

— Câteva obiecte personale şi nişte suveniruri. Vreţi să vă uitaţi în el? 

Era o cacealma, dar Josh spera să-i reuşească. Cei de la centrul de comandă nu-l găsiseră cu 
nimic în neregulă şi era convins că cei doi băieţandri erau la fel de nerăbdători ca şi el să 
scape de căldură şi să o pornească la drum. 

Pentru câteva secunde, soldatul blond rămase cu ochii la rucsac, apoi se întoarse din nou 
spre Josh. 

— Nu e nevoie. Ă 

Josh apucă rucsacul şi îl aruncă pe umăr. Işi făcu apariţia încă un jeep militar, cu doi soldaţi 
israelieni înarmaţi. 

— S-a întâmplat ceva? 

— Nu, răspunse soldatul brunet. 

Făcu semn din cap înspre Josh. 

— Puteţi pleca. 

Josh spera ca sentimentul de uşurare să nu i se citească pe chip în timp ce se urca în maşină. 
Ce s-ar fi întâmplat dacă descopereau vasul? Nu i-ar fi convins în veci să-l lase să-l păstreze. 
Scandalul cu Coughlin ar fi fost neînsemnat pe lângă pierderea acestui artefact. Josh nu prea 
se pricepea la mesajele din Lumea de Dincolo, dar în vasul acela se găsea ceva ce îl chema 
de ani de zile. 

x 

Luna plină lumina deşertul în timp ce Josh se îndrepta spre Ierusalim. În mai puţin de o oră 
va ajunge la Hotelul Jerusalem Pearl. In sfârşit, îşi va putea examina descoperirea. 

In dreptul oazei Ein Gedi, emoţiile ultimelor ore îşi puseră amprenta asupra lui Josh. Visul său 
recurent nu mai era doar un simplu vis. Il condusese la vas... încotro o să-l mai călăuzească 
de acum încolo? 


Capitolul 2 


Fereastra camerei de hotel dădea spre zidul Oraşului Vechi. Josh iubea acest loc, atât de 
aproape de centrul spiritual al celor trei mari credinţe. De-a lungul anilor, vizitase adesea 
Oraşul Vechi şi, de câte ori revenea, se simţea ca acasă. Aici se născuseră strămoşii săi, aici 
se simţea un alt om. Deşi ardea de nerăbdare să studieze vasul, aruncă mai întâi o privire 
asupra oraşului. Totul era atât de măreț. Şi, din nefericire, atâtea primejdii la tot pasul. 
Orientul Mijlociu nu mai cunoscuse asemenea pericole, iar oraşul se găsea chiar în inima 
războiului. Era un fel de tragedie într-o tragedie. 

Işi ridică rucsacul şi scoase cu grijă vasul învelit în tricou. Un fior îi străbătu întreg corpul. 
Găsise vasul dintr-un motiv anume. Acum urma să descopere acel motiv. 

Conform legii israeliene, orice descoperire arheologică aparţinea statului Israel şi se afla sub 
supravegherea Autorităţii Israeliene pentru Antichităţi. Josh era conştient că va fi nevoit să le 
cedeze artefactul şi că odată cu aceasta riscă să piardă orice merit asupra descoperirii. Dar 
nu-şi aducea aminte niciun paragraf al legii care să menţioneze când anume trebuia predat 
obiectul. După propriile sale estimări, vasul stătuse ascuns mii de ani. Cei de la AIA puteau 
să mai aştepte câteva zile. 

Işi puse din nou mănuşile chirurgicale şi începu prima etapă a ceea ce era convins că se va 
dovedi un proces lung şi anevoios. Capacul vasului fusese sigilat cu ceară. Dacă voia să-l 
deschidă, trebuia să lucreze cu mare atenţie, căci o stricăciune cât de mică ar fi fost de 
neiertat. Scoase un briceag din rucsac şi reuşi să dezlipească uşor capacul după câteva 
minute. 

Inăuntru descoperi un sul de pânză de in. Stătu o clipă pe gânduri, apoi îl scoase cu grijă din 
vas. Pânza se păstrase atât de bine, încât începu să se îndoiască de autenticitatea sa. Atunci 
când arheologii descoperiseră Manuscrisele de la Marea Moartă, dăduseră peste sute de 
fragmente ce alcătuiau aproximativ 850 de pergamente. Dintre toate, doar zece fuseseră 
recuperate pe jumătate. Numai unul, pergamentul lui Isaia, se păstrase întreg. Dacă vasul 
avea o vechime de peste două mii de ani, cum de erau aşa bine păstrate obiectele din el? 
Josh desfăcu prudent pânza şi scoase la iveală un pergament. Savantul din el cântărea 
variantele cu un amestec de îndoială şi încântare... dar sentimentul de linişte îl învălui din 
nou. Cum de stătea liniştit într-o asemenea clipă? De câte ori descoperea câte ceva pe 
șantier, îşi ieşea din minţi de exaltare. Şi, totuşi, acum era inexplicabil de calm. 

Desfăcu prima parte a pergamentului şi o cercetă îndeaproape. Cuvintele erau în aramaică, 
limba aproape uitată ce se vorbise cândva prin acele locuri. Josh o învățase în perioada când 
îşi pregătea doctoratul în arheologie biblică. Printre litere se zăreau pete minuscule. Erau 
unica dovadă de vechime. 

Aprinse toate luminile din cameră, scoase lupa şi începu traducerea greoaie şi istovitoare. 
Deşi abia dimineaţa avea să termine primele paragrafe, Josh nici nu băgă de seamă timpul 
scurs. Cuvintele pe care le citea îl fascinau în asemenea măsură, încât ar fi putut să lucreze 
zile întregi fără întrerupere. 


Sunt Yehoshua ben Yosef. În următoarele două săptămâni îmi voi cunoaşte soarta. Scriu 
aceste cuvinte pentru ca voi să ştiţi adevărul despre mine, despre învăţăturile şi credinţa 
mea. Sunt un profet ce vede viitorul şi scriu pe acest pergament pentru a împiedica 
împlinirea celei mai adânci temeri care mă frământă — aceea că învăţăturile mele ar putea fi 
uitate sau, mai rău, că vor fi răstălmăcite şi denaturate de cel ce spune minciuni. 


Am predicat în parabole, dar până şi tovarăşii mei cei mai apropiaţi cu greu le-au priceput 
mesajul adevărat. Scriu aceste cuvinte pentru a fi înţelese chiar şi de cel mai neştiutor dintre 
oameni, dar şi pentru a ajunge la inimile celor cu minţi strălucite. 

M-am născut în Nazaret, în Galileea, în ultimul an al domniei lui Irod cel Mare. Părinţii mei, 
Maria şi Iosif, au fost evrei credincioşi ce respectau legile lui Moise şi sfânta Tora. Am studiat 
cartea sfântă cuvânt cu cuvânt. In copilărie, am avut vise şi viziuni care m-au împins să cred 
că port o misiune aparte. M-am rugat zi de zi, am studiat Tora, am meditat şi am învăţat 
tainele vindecării. Misiunea mea era de a descoperi calea prin care să-i ajut pe ceilalţi, mai 
ales pe sărmani, pe neputincioşi şi pe cei însetaţi de cunoaştere. Planul meu era să îmi 
eliberez poporul de sub dominaţia romană şi să creez un paradis aici pe Pământ. 


Josh îşi ridică capul şi se frecă la ochi. În momentul în care aruncă o privire pe fereastră, văzu 
razele soarelui. Se întoarse din nou la pergament. Mai avea atâtea de tradus. Atâtea de aflat. 
Oricum, descoperirea de până acum era uluitoare. 

Dacă ar fi fost să creadă cele citite până acum, autorul pergamentului era cel cunoscut astăzi 
drept Iisus Hristos. 

Josh începu să se plimbe prin cameră, incapabil să înţeleagă cele citite. Documentul era sigur 
un fals. Altfel cum s-ar explica starea impecabilă în care se găsea? Şi, totuşi, dacă nu se 
dovedea vreo păcăleală, ar fi cea mai importantă descoperire din istoria arheologiei. 

Josh îşi trecu mâna prin păr, încercând să-şi pună ordine în gânduri. Să sune la AIA? Acolo ar 
fi găsit instrumentele şi resursele necesare pentru a stabili autenticitatea pergamentului. Dar 
cât de mult ar fi avut de pierdut dacă îi suna? I-ar permite să participe la cercetări? Va mai 
putea să-şi asume meritul descoperirii? 

Se hotărî să nu rişte. Mai întâi va face o copie şi pe urmă va duce pergamentul la AIA, cu 
condiţia să i se permită să participe la absolut tot. Făcu loc pe podea şi desfăcu pergamentul 
până ce acesta se întinse pe toată lungimea camerei. Işi luă camera digitală şi se apucă să-l 
fotografieze. Odată treaba terminată, reimpături pergamentul şi fotografie învelitoarea din 
pânză de in. Aşeză pergamentul în vas şi îndesă dopul la loc. 

Apucă laptopul, îl conecta la camera digitală şi descarcă fotografiile. Chiar dacă cei de la AIA 
îi vor interzice accesul la pergament, îşi făcuse rost de o copie digitală cu care să poată lucra. 
Nu era mare lucru, dar mai mult nu se putea în situaţia de faţă. 

In clipa în care se asigură că textul este relativ protejat, Josh auzi pentru prima oară zarva 
propriului stomac şi îşi dădu seama că nu pusese nimic în gură de aproape douăzeci şi patru 
de ore. Era mai degrabă epuizat decât flămând. Cu imaginile unei zile uimitoare perindându- 
i-se prin faţa ochilor, se lăsă pe pat şi căzu într-un somn agitat. 


Capitolul 3 


Cat cuprinde cu privirea, în faţa lui Josh se întind şiruri întregi de cruci. Vede sute de oameni 


chinuiţi, cu mâinile legate cu funii, cu călcâiele zdrobite de cuie şi trupurile lăsate să 
putrezească sub arşiţa soarelui din deşert. 

Câţiva centurioni râd dispreţuitor, în timp ce lumina se răsfrânge din coifuri şi din vârfurile 
ascuţite ale suliţelor, iar victimele lor sunt supuse unei morţi agonizante şi umilitoare. „Aşa 
vă trebuie, jidani nenorociţi, dacă vă împotriviţi Romei”, îi suduie unul dintre soldaţi, în vreme 
ce restul jubilează cu cinism. 

Josh se trezi, acoperit de sudoare. Coşmarul păruse mult prea real. Acum că descoperise 
vasul, fiecare vis căpăta o nouă dimensiune. Asta ce-a vrut să însemne? Visele lui aveau 
toate să se împlinească? 

Nu avea timp să se frământe acum. Erau prea multe de făcut. Prea multe de aflat despre 
pergament. 

Făcu un duş, se bărbieri şi cobori în holul larg al hotelului. Trecuse cu puţin de ora 9 


dimineaţa. Nu dormise prea mult. Cumpără o ceaşcă de cafea turcească şi un rogolaht27 de 
la un chioşc şi se îndreptă spre telefonul public amplasat în partea mai liniştită a sălii. Avea 
semnal foarte bun la telefonul mobil, dar nu voia să fie cumva urmărit. Cei pe care urma să-i 
sune nu trebuiau să afle despre el decât atât cât dorea el să le spună. 

— Shalom, Autoritatea Israeliană pentru Antichităţi, îi răspunse o voce de femeie. Cu ce vă 
pot ajuta? 

— Shalom. Aş dori să vorbesc cu directorul de la cercetări arheologice. 

— Imi puteţi spune cum vă numiţi şi motivul pentru care sunati? 

— Cred că am descoperit ceva ce i-ar putea interesa pe cei de la departamentul de cercetare. 
— O clipă, vă rog. 

Josh aruncă o privire spre holul aglomerat al hotelului. Oamenii circulau de colo-colo, 
preocupaţi să plece la plimbare sau la muncă. Oare cum ar fi să munceşti aici zi de zi, să ai o 
slujbă obişnuită şi o viaţă normală, când pericolele te pândesc la tot pasul? In majoritatea 
timpului, Ierusalimul era un oraş liniştit. Şi, totuşi, se simţea o încordare în momentul în care 
oamenii se urcau într-un autobuz sau mergeau la un centru comercial, la vreo cafenea sau 
club. 

In prezent, toţi cei care trăiau sau munceau într-un oraş mare resimţeau, chiar şi inconştient, 
primejdia vreunei izbucniri violente, dar aici pericolul era cu mult mai mare. Vieţile acestor 
oameni ascundeau ceva ce el, ca american, nu putea înţelege. Curajul de care ai nevoie 
pentru a suporta asta în fiecare zi îl emoţiona pe Josh. 

Câteva minute mai târziu, în receptor răsună o voce cu puternic accent israelian. 

— Bună ziua. La telefon Moshe Ben Daniel. Cu cine vorbesc? 

— Sunt un profesor american de arheologie. Specialitatea mea este arheologia biblică. 

— Cu ce vă pot ajuta? 

— Imi puteţi spune ce funcţie ocupați la AIA? 

— Sunt arheolog, răspunse bărbatul pe un ton uşor mai distant. Coordonez multe dintre 
proiectele noastre de cercetare. 

— Aş dori să vă întâlnesc, zise Josh. 

— In legătură cu ce anume? 

— Cred că am descoperit un artefact care v-ar interesa. 

De la capătul celălalt al receptorului se auzi un chicotit. 

— Voi, arheologii americani, aveţi mereu impresia că le ştiţi pe toate. Distrugeţi mai multe 


obiecte decât descoperiţi. 

Josh începu să se enerveze. Nu suporta să i se pună o etichetă şi era tot timpul extrem de 
grijuliu pe orice şantier ar fi lucrat. 

— Dacă nu vă interesează, spuse el aspru, o să plec cu descoperirea mea în SUA. 

— E ilegal. 

— Doar dacă artefactul e autentic dar, cum pe dumneavoastră nu vă interesează, nici n-o să 
aflaţi vreodată. 

Moshe suspină adânc. 

— Bine, spuneţi-mi despre obiect. 

Josh strânse bine receptorul între palme şi vorbi în şoaptă ca să nu-l audă cineva. 

— Am găsit un vas într-o peşteră de lângă Marea Moartă şi pare să dateze din perioada celui 
de-al Doilea Templu. Dacă stabiliţi că este autentic, ar putea fi o descoperire majoră. 

La capătul celălalt se lăsă tăcerea, apoi Moshe întrebă: 

— Unde este artefactul? 

— La mine, în siguranţă. 

— Şi dumneavoastră unde sunteţi? 

— Prefer să nu vă spun înainte de a ne întâlni. Aş vrea să ne vedem cât de repede puteţi. 

Al doilea moment de tăcere se prelungi mai mult decât primul. De ce ezita? Dacă Josh ar fi 
primit un astfel de telefon, s-ar fi întâlnit imediat cu respectiva persoană. 

— Ne putem vedea la ora douăsprezece. 

Incă trei ore? I se părea o veşnicie. 

— Unde? Aveţi sedii în tot Ierusalimul. 

— Sediul central este la Muzeul de Arheologie Rockefeller, strada Sultan Suleiman, 
Ierusalimul de Est. Dar nu veţi putea trece de pază dacă nu-mi spuneţi cum vă numiţi. 

Josh îşi dădea seama că are dreptate, dar şovăi puţin. Era obligat să aibă încredere în acel 
om. 

— Josh Cohan, spuse el. Ne vedem acolo. 

Josh puse receptorul în furcă şi inspectă holul. Se strânseseră mai mulţi oameni decât în clipa 
în care îşi începuse convorbirea. Căută feţe care să i se pară exagerat de iscoditoare, dar îşi 
dădu seama imediat că devine paranoic. Nimeni nu ştia despre obiectul găsit de el şi nici cât 
de însemnat putea fi. 

Şi atunci, de unde toată neliniştea asta? 

Mai avea unele lucruri de rezolvat înainte de a pleca la întâlnire. Mai întâi trebuia să 
găsească un Internet cafe unde să-şi poată descărca fotografiile pe calculatorul său protejat 
de la universitate. Vor sta mult mai în siguranţă acolo decât pe laptopul lui. Departamentul 
avea numeroase sisteme de securitate pentru a se evita orice intrare neautorizată şi, ca 
măsură suplimentară de siguranţă, Josh aplică documentului un program special de criptare. 
Pe urmă, cu vasul şi preţiosul său conţinut în rucsac, Josh traversă oraşul pentru a se întâlni 
cu Avner Katz, un vechi prieten din liceu. Avner era un bărbat înalt, de peste 1,82 m, 
corpolent şi cu un zâmbet până la urechi. După terminarea liceului, Avner îşi împlinise visul 
vieţii de a se muta în Israel şi de a urma o şcoală Yeshiva. Trăia în Israel de cincisprezece ani 
şi era proprietarul unui magazin de suveniruri şi antichităţi în Cartierul Evreiesc din Oraşul 
Vechi. 

— Josh, zise Avner când îl zări intrând pe uşa magazinului, nu te vede omul ani la rând şi pe 
urmă ajung să te întâlnesc de două ori în două săptămâni. Cărui fapt îi datorez o asemenea 


onoare? 

— Nu mă mai satur de faţa ta superbă, spuse Josh, râzând. Să ştii că acum, că te văd din 
nou, mă bate gândul să mă mut aici definitiv ca să te pot privi tot timpul. 

Avner pufni în râs. 

— Vorbeşti ca cineva care are nevoie să împrumute nişte bani. 

Zâmbetul de pe chipul lui Josh se şterse, iar Avner deveni mai întunecat. Josh se apropie de 
prietenul său, aruncă o privire spre cei doi clienţi din magazin şi şopti: 

— Chiar am nevoie de un serviciu. 

Lui Avner îi mai reveni zâmbetul pe faţă. 

— Şi eu care îmi închipuiam că vă plătesc bine la universitate. Normal că te ajut. Cât îți 
trebuie? 

Josh clătină energic din cap. 

— Nu-mi trebuie bani. Vreau să las ceva la tine. Avner tăcu, dar expresia de pe chipul său era 
grăitoare. Ş 

Josh cercetă încă o dată magazinul. Intrase cineva. Il mai văzuse pe undeva? Din nou, trebui 
să alunge paranoia. 

— Am descoperit ceva într-un un sit. S-ar putea să fie o păcăleală, dar, dacă nu e, atunci 
reprezintă o descoperire monumentală. Nu pot să-l ţin în camera mea şi n-am de gând să-l 
predau celor de la AIA deocamdată. 

— Poţi să-mi spui despre ce e vorba? 

— O să-ţi explic totul la un pahar, cât de curând. Ţi-aş fi recunoscător dacă m-ai ajuta fără să 
pui întrebări. 

Avner îl bătu pe umăr. 

— Pentru tine, orice. Se înţelege de la sine că tu o să dai de băut atunci când o să-mi spui 
toată povestea, nu-i aşa? 

— Oricât doreşti. 

— Să nu faci promisiuni decât dacă le respecţi. Vino cu mine la seif. E solid ca o fortăreață. 
Am şi eu acolo câteva chestii de valoare. 

Josh verifică încăperea pentru ultima oară. Bărbatul care intrase cu puţin înainte plecase. De 
ce îi părea cunoscut? Josh nu ştia de unde să-l ia. 

Se întoarse şi îl urmă pe Avner în spatele magazinului. 


Capitolul 4 


Josh luă un taxi până în Ierusalimul de Est. Zona se întindea la nord de Oraşul Vechi, de la 
Poarta Damascului până la Poarta lui Irod şi cobora colina pe strada Sultan Suleiman până la 
locul în care trebuia să ajungă, Muzeul de Arheologie Rockefeller. Construit cu două milioane 
de dolari donați de John D. Rockefeller în 1927, muzeul adăpostea una dintre cele mai 
importante colecţii arheologice din Israel. 


Taxiul îl purtase prin cartiere ale Ierusalimului de Est ce-i stârniseră îngrijorarea lui Josh. Ştia 
că prin mulţimea de oameni paşnici şi cuminţi se ascund destui indivizi predispuşi la violenţă. 
Era cartierul arabilor palestinieni din Ierusalim şi zona pe care o numeau capitala viitorului 
stat palestinian. Un loc cu un trecut însângerat şi cu un viitor ce sigur va cunoaşte acte de 
violenţă. 

Muzeul se afla aproape de zidurile Oraşului Vechi, într-unul dintre sectoarele mai liniştite, şi 
foarte aproape de prosperul cartier arab de pe strada Nablus. Era un simbol al Ierusalimului 
din 1930, o construcţie elegantă, văruită în alb şi roz, şi cu un turn octogonal, distinctiv şi 
impozant. Clădirea era o combinaţie armonioasă de arhitectură bizantină, islamică şi Art 
Deco, şi servea drept sediu central al Institutului Naţional de Istorie Antică. 
Departamentul de Istorie Antică fusese fondat în 1948, cu finanţare de la stat. In 1967, 
birourile departamentului se mutaseră din incinta Muzeului Naţional în clădirea Muzeului 
Rockefeller. In 1990, odată cu promulgarea unei noi legi, îşi schimbase titulatura în 
Autoritatea Israeliană pentru Antichităţi. 

Josh ştia că AIA avea sub observaţie toate obiectele antice de pe teritoriul ţării şi şantierele 
arheologice — săpăturile, păstrarea şi conservarea descoperirilor — precum şi tezaurul 
naţional. AIA avea de asemenea obligaţia de a monitoriza comerţul cu antichităţi şi de a 
combate furturile. Beneficiau chiar de un corp propriu de securitate ce avea aceleaşi atribuţii 
ca şi forţele de poliţie. Cunoscuţi sub denumirea de inspectori, majoritatea agenţilor de 
securitate erau foşti membri ai Forţelor de Apărare Israeliene. 

Deşi condusă de un director general, AIA era administrată de un consiliu format din 
şaisprezece membri, din care făceau parte miniştri şi arheologi de la universităţile de 
prestigiu din Israel. 


La intrarea în Muzeul Rockefeller, îl întâmpinară doi paznici care îi cerură un document de 
identitate și îl întrebară despre scopul vizitei sale. Erau mai politicoşi decât soldaţii cu care 
avusese de-a face cu o zi înainte, dar la fel de gravi. După un şir de întrebări menite să 
clarifice dacă prezenta vreun pericol, îl lăsară să intre. Josh se obişnuise cu astfel de măsuri 
de siguranţă, dar astăzi, când riscurile erau atât de mari, toate aceste verificări îi sporeau 
agitația. 

Josh aşteptă un sfert de oră la recepție, până când un bărbat de vârstă medie, cu un început 
de chelie, îşi făcu apariţia în sala de aşteptare. 

— Josh Cohan? 

— Eu sunt. 

Josh se ridică şi îi strânse mâna bărbatului. 

— Shalom. Sunt Moshe Ben Daniel. Bine aţi venit la AIA. 

— Mulţumesc că aţi acceptat să ne întâlnim. 

Moshe îl conduse pe Josh în biroul său, o încăpere mică şi fără ferestre, în care toate 
obiectele păreau să fi fost aruncate la nimereală. 

— Vă rog să scuzaţi dezordinea. Nu mi-am văzut capul de treburi în ultima vreme. Aţi adus 
artefactul? 

— Nu. 

Moshe îi aruncă o privire furioasă. 

— De ce? Credeam că ăsta e motivul pentru care ne vedem. 


— Mai întâi am vrut să discutăm şi pe urmă să vi-l încredinţez. 

Bărbatul bombăni şi se aşeză la birou. 

— Legea israeliană spune că, dacă un artefact e autentic, aparţine statului. 

— Ştiu asta. 

— Atunci bănuiesc că ştiţi că vă trebuie autorizaţie pentru a săpa. Şi nu aţi avut-o. 

— Da, dar nu am intenţionat să fac vreo săpătură. Am dat de el din întâmplare. 

Moshe îl fixă cu privirea. 

— Mă cam îndoiesc. 

Josh se ridică de pe scaun şi îl privi drept în ochi. 

— Ăsta-i adevărul. Dacă nu voiam să fac ce se cuvine, nu m-aş afla aici. Am venit la voi, deşi 
asta e absolut cea mai importantă descoperire a mea. 

Josh îşi dădea seama că Moshe nu ştia ce să creadă despre el. 

— Nici măcar nu ştiţi dacă e veritabil, îi reaminti bărbatul mai vârstnic. 

— Aveţi dreptate. Dar simt că e. O simt eu... De aceea e aşa important să fac parte din 
echipa de cercetare care stabileşte dacă e autentic. 

Moshe îl privea ca şi când Josh vorbea în păsărească. 

— E o pretenţie destul de îndrăzneață. Nu prea permitem străinilor să participe la cercetări. 
Nu cred să fi lucrat vreunul în laboratoarele noastre. 

— Mă tem că o să insist. O să vă fiu de folos. Am mai făcut datări cu carbon şi am folosit cele 
mai importante tehnici de datare, inclusiv metoda tipologică. De zece ani sunt profesor de 
arheologie la Universitatea din Pennsylvania. 

— E ceva. Aveţi un CV? 

Josh încuviinţă din cap. 

— Am o copie la mine. M-am gândit eu că o să-mi cereţi. 

Moshe luă hârtia din mâna lui Josh, o citi în grabă, apoi dădu la o parte mormanul de dosare 
de pe un scaun şi îi făcu semn lui Josh să ia loc. 

— Spuneţi-mi despre obiectul descoperit. 

Josh îi povesti cum găsise peştera, fără să scoată vreo vorbă despre visele sale, şi cum 
dăduse peste vas. 

— Vă mai aduceţi aminte unde e peştera? 

— Între Masada şi Ein Gedi, cam la cinci sute de metri de autostradă. Sunt sigur că pot să o 
găsesc din nou. 

— Dacă vasul şi conţinutul său sunt autentice, vom face săpături în peşteră. Unde se află 
artefactul? 

— La loc sigur. 

— Va trebui să-l predaţi. 

— Ştiu. O voi face de îndată ce îmi spuneţi dacă pot să fac parte din echipa de cercetare. 

— Din nou, aceeaşi discuţie. Ă 

Moshe căzu într-o tăcere prelungă, în timp ce Josh se întreba ce i-o trece prin cap. şi dădea 
seama că nu are şanse prea mari şi la fel de bine o ştia şi Moshe. Şi totuşi, avea de gând să 
lupte până la capăt. 

Un ciocânit la uşă rupse tăcerea. 

— Tati... ah... scuze, nu ştiam că eşti cu cineva. 

Josh se întoarse şi privi capul ce se ivise în cadrul uşii. Rămase mut de uimire. Era fata lui 
Moshe? Lucrul cel mai drăguţ pe care îl puteai spune despre înfăţişarea lui Moshe era că 


arăta ca un bărbat obişnuit. În schimb, femeia care i se adresase cu „tati” era superbă. Avea 
nişte ochi albaştri mari şi luminoşi, părul negru ca tăciunele, piele măslinie şi buze 
seducătoare. Nu era o frumuseţe clasică; avea ceea ce oamenii numeau adeseori „un chip 
interesant”. Dar era o bucurie să te uiţi la ea. Părea naturală, exotică, îţi amintea de 
Cleopatra, dar Josh îşi zise că era doar rezultatul obsesiei sale biblice din clipa în care 
descoperise pergamentul. 

— Nu-i nicio problemă, Danielle, spuse Moshe. Mă bucur că ai trecut pe la mine. 

Danielle intră în cameră şi se întoarse spre Josh. De obicei, nu prea remarca femeile, dar pe 
ea nu o puteai ignora. Mai presus de toate, Josh avea senzaţia că se mai văzuseră, deşi, în 
mod cert, şi-ar fi amintit o asemenea întâlnire. 

— Danielle, dumnealui este Josh Cohan. E un profesor de arheologie din America. Josh, ea e 
fiica mea, Danielle. 

Femeia îi întinse mâna şi el i-o strânse. Atingerea ei era un amestec de gingăşie şi forţă. 

— Mă bucur să te cunosc, Josh, spuse Danielle. Sunt nebună după America. 

Josh zâmbi. 

— O să-i transmit salutările tale, zise el, regretând aproape instantaneu inepţia pe care o 
rostise. 

Danielle îi răspunse cu un surâs, deşi Josh era convins că, în cel mai fericit caz, îl privea ca pe 
un individ care nu ieşise prea mult în lume. 

— Şi Danielle este arheolog, îl informă Moshe. Uneori lucrăm împreună. 

Danielle se întoarse către tatăl său. 

— De-asta am şi trecut pe la tine. Am o informaţie proaspătă de pe şantierul de la Muntele 
Templului. O să mă-ntorc când eşti mai liber. 

— Nu, stai jos. M-ar interesa părerea ta despre descoperirea lui Josh. E un vas despre care 
bănuieşte că ar data din perioada celui de-al Doilea Templu. 

Danielle făcu ochii şi mai mari, deşi Josh ar fi putut jura că aşa ceva nu e posibil. 

— Serios? Şi crezi că e veritabil? 

— Nu sunt sigur, dar simt eu că e deosebit. 

Josh povesti din nou despre săpăturile din peşteră şi rezultatele sale spectaculoase. Danielle 
îl ascultă cu mare atenţie, apoi întrebă: 

— Ce te-a făcut să intri în peşteră? 

— Intâmplarea, spuse el, şovăitor. 

— Simpla întâmplare? insistă Danielle, neîncrezătoare. 

Il privi fix în ochi. 

— Nu te cred. 

Era greu să-ţi dezlipeşti privirea de la ea, dar atitudinea femeii i se părea foarte agresivă. 

— Nu eşti obligată să mă crezi. Eu am găsit vasul. Cum anume l-am găsit nu are nicio 
importanţă. Dacă nu vă interesează, îl iau cu mine în America. 

Danielle continuă să-l privească cu atenţie. Lui Josh i se părea că pe buzele femeii se aşterne 
un oarecare zâmbet. E fascinantă. Cred că o să mă ţin departe de ea. 

Dintr-odată, tânăra îşi întoarse privirile spre tatăl ei. 

— Ai văzut vasul? 

Moshe se încruntă. 

— Josh vrea să rezolvăm anumite chestiuni înainte să mi-l arate. 

Danielle îi aruncă lui Josh o privire piezişă. Oricum, acuzele ei erau mai greu de îndurat decât 


cele ale tatălui său. Josh îşi ridică braţele ca pentru a se apăra. 

— Cred că este cea mai însemnată descoperire din cariera mea. Trebuie să-mi iau măsuri de 
precauţie că nu voi fi dat la o parte. 

Danielle se aplecă spre el ca şi când ar fi vrut să-i îndepărteze nişte scame de pe guler sau 
să-i tragă o palmă peste faţă. Pe urmă, îşi puse palmele pe genunchi, îl privi pe Moshe şi se 
ridică. 

— Rezolvaţi problema cumva. Trebuie să aflăm dacă vasul e autentic. 

Se întoarse cu spatele şi ieşi. Cum putuse să plece atât de brusc? Erau în toiul discuţiei. 

— Danielle n-are răbdare când e vorba de negocieri, îl lămuri Moshe. 

— Înseamnă că meseria pe care o are o scoate din sărite. Negocierile sunt practic inevitabile 
în domeniul nostru. 

Moshe zâmbi vag. 

— Nu-mi aduce aminte. 

Clătină din cap şi, pentru o clipă, se lăsă pierdut în amintiri. Reacţia sa era surprinzător de 
paşnică. Apoi se trezi din reverie şi îi aruncă lui Josh o privire aspră. 

— Mi-ar fi greu să mă duc la echipa mea şi să pledez pentru tine până nu examinez vasul. 
Josh îl privi neîncrezător. 

— Te pot duce să-l vezi, dar mai întâi trebuie să promiţi că, după aceea, vei discuta cu colegii 
tăi despre problema mea. 

— Dacă şi mie mi se pare la fel de autentic ca şi ţie, o să vorbesc cu ei. 

— Mai trebuie să promiţi că nu vei pomeni nimănui, absolut nimănui, despre întâlnirea cu 
mine sau despre locul în care se află vasul. 

După un moment de gândire, Moshe ridică din umeri. 

— O să încerc. 

— Nu mi se pare suficient. 

Josh era pe punctul de plecare, când Moshe spuse: 

— Bine, nu spun nimănui şi, dacă vasul mi se pare în regulă, o să fac tot ce-mi stă în putere 
ca să-mi conving echipa să te lase să iei parte la proiect. 

Josh cercetă chipul lui Moshe să vadă dacă spune adevărul. 

— Ne întâlnim mâine la 9, în faţa hotelului meu. 

— Jerusalem Pearl? 

Josh nu-i spusese unde stă. De unde aflase Moshe? 

— Am făcut o presupunere logică, zise Moshe, fără să fie întrebat. 


Capitolul 5 


Moshe sosi la ora 9 fix şi îl găsi pe Josh aşteptându-l în faţa hotelului. Josh urcă în maşină şi 
porniră spre Oraşul Vechi, unde, odată ajunşi, îi spuse lui Moshe să parcheze lângă Poarta 
Sionului. Ridicată în 1540, aceasta despărţea Cartierul Evreiesc de cel Armenesc. 


Ei aveau treabă în Cartierul Evreiesc. În timp ce străbăteau străduţele înguste, pietruite, Josh 
nu reuşea să scape de senzaţia că cineva îi urmăreşte. Avea mereu încredere în instinctele 
sale, dar nu ştia cât de reale sunt în clipa de faţă. De când descoperise vasul, devenise 
exagerat de precaut la tot ce se petrecea în jurul lui, orice lucru i se părea fie profetic, fie 
ameninţător. Senzaţia aceasta nu-i făcea nicio plăcere, dar nu putea să scape de ea. Se opri 
şi privi înapoi, dar chipurile şi gesturile oamenilor din jur nu-i trezeau nicio suspiciune. 
Pătrunseră pe o stradă înţesată de magazine şi tarabe cu suveniruri. Neliniştea lui Josh spori. 
Il apucă de braţ pe Moshe şi îl împinse într-un magazin. 

— De ce-am intrat aici? întrebă Moshe, mai degrabă derutat decât îngrijorat. 

— Cred că suntem urmăriţi. 

— N-am observat pe nimeni. 

Josh aruncă o privire prin vitrina magazinului. Pe stradă nu erau decât câţiva oameni — doi 
preoţi înalţi şi câteva turiste. 

—In mod obişnuit dai de preoţi catolici prin Cartierul Evreiesc? Ă 

— Oraşul Vechi este centrul religios al universului. Dai de preoţi la tot pasul. In locul tău, nu 
mi-aş face griji pentru cei doi. 

Cuvintele lui Moshe nu izbutiră să-l calmeze pe Josh. Instinctele sale lucrau la capacitate 
maximă. Dacă Moshe a vorbit cumva cu cine nu trebuie despre descoperirea mea? Putea să 
aibă încredere în el? Ar trebui să aibă? Singurul lucru cert era că, dacă voia să pună lucrurile 
în mişcare, trebuia să-i arate vasul lui Moshe. N-avea niciun sens să se joace de-a agentul 
secret. 

leşiră în stradă şi se îndreptară spre magazinul lui Avner, aflat la nici cincizeci de metri 
distanţă. Avner îi făcu o primire călduroasă. 

— Mă simt ca şi cum aş fi din nou în liceu, zise Avner, lipindu-se de prietenul său. Sper că n-ai 
venit să mă inviti la un pahar chiar acum. E cam devreme. 

Josh râse. 

— Mergem mai târziu. Deocamdată, vreau să-ţi fac cunoştinţă cu Moshe Ben Daniel. 

Avner îi strânse mâna lui Moshe şi îi ură bun venit. 

— Mai e cineva prin preajmă? întrebă Josh, uitându-se în jur. 

Avner cercetă încăperea meticulos, apoi se întoarse spre Josh, cu un zâmbet larg. 

— E pustiu, dacă nu cumva se ascunde cineva în spatele tejghelei. 

— Vreau să-i arăt vasul lui Moshe, dar, mai înainte, vreau să fiu sigur că nu ne-a urmărit 
cineva. 

Se îndreptă spre vitrină şi privi în stradă. Cei doi preoţi se învârteau în continuare pe acolo, 
dar nu păreau să dea vreo atenţie lui Josh sau magazinului. Simţurile îi erau în alertă, dar 
preoţii păreau mai degrabă preocupaţi de ceva ce se afla pe trotuarul de vizavi. Se întoarse 
spre Avner şi Moshe. 

— Avner, eu şi Moshe trebuie să mergem în camera din spate. Te rog să rămâi aici şi să 
urmăreşti orice lucru ţi se pare dubios. 

— Eşti paranoic, spuse Avner, râzând, şi îl lovi în joacă peste umăr. 

— Ba nu, îi replică Josh, grav. Sunt doar precaut. 

Avner clătină din cap nemulţumit. Era clar că toată această teorie a conspirației îl amuza, 
ceea ce îl cam deranja însă pe Josh. Poate că dacă Avner ar şti cât de riscant este totul, n-ar 
mai fi aşa de calm. Desigur, asta ar fi însemnat să-i explice totul lui Avner. 

— Aşteptaţi aici, le zise Avner, îndreptându-se spre camera din spate. Vă chem eu după ce 


scot vasul din seif. 

Nu trecu decât un minut şi se auziră strigaţi. Intrară în depozitul aglomerat care-i servea lui 
Avner şi drept birou. Moshe se duse direct la masă, scoase o lupă din buzunarul hainei şi se 
apucă să cerceteze exteriorul vasului. 

Era extrem de meticulos, anumite aspecte le verifica de mai multe ori. 

— Seamănă clar cu unele vase din perioada celui de-al Doilea Templu, zise el, ridicându-i 
capacul. 

Remarcă pergamentul învelit în pânză, apoi puse capacul la loc. 

— Nu te uiţi la pergament? 

— In momentul de faţă ar fi mai indicat să nu-l scot de acolo. Cât am văzut mi-a ajuns pentru 
a mă convinge să-mi pun echipa să-l examineze şi să verifice dacă este autentic. După- 
amiază o să-mi adun colegii la o şedinţă. 

— In cadrul căreia îi vei convinge să mă lase să particip? 

Moshe răspunse după o scurtă pauză. 

— M-am uitat pe CV-ul tău şi am căutat puţin şi pe Internet. Am descoperit că ştiam una din 
lucrările tale, deşi după nume nu te-am recunoscut. Voi face tot ce pot ca să te introduc în 
echipă. 

Josh încuviinţă din cap şi îl chemă pe Avner. 

— Mulţumesc, Avner. Pune, te rog, vasul la loc în seif. 

— In seif? se miră Moshe. Credeam că îl luăm cu noi. 

— Deocamdată, rămâne aici. Când mă vei anunţa că pot să particip la autentificarea lui, ţi-l 
aduc la AIA. Dar, ţine minte, n-ai voie să spui nimănui despre locul în care se află. 

Pe moment, Moshe păru gata să se antreneze într-o dispută, dar se lăsă păgubaş. 

— O să fie o grea încercare să lucrez cu tine. g 

Josh îi mulţumi prietenului său şi părăsi magazinul împreună cu Moshe. In clipa în care ieşiră 
în stradă, cei doi preoţi încă se mai învârteau în jurul unei tarabe cu stofe. Unul dintre ei se 
aplecă să pipăie un sul de pânză, iar crucea de la gât scânteie sub razele soarelui. Preotul îi 
aruncă lui Josh un zâmbet placid, dar, în momentul în care vâri lănţişorul la loc sub guler, 
Josh băgă de seamă că nu era o cruce obişnuită, ci mai degrabă un soi de icoană cum nu mai 
văzuse vreodată. 


Capitolul 6 


A 
In jurul mesei de conferințe de la sediul AIA şedeau cinci dintre cele mai luminate minţi din 
Israel. Alcătuiau un grup eclectic, format din creştini, evrei şi agnostici veniţi de pe trei 
continente, unii cu o experienţă de zeci de ani, alţii încă scăldându-se în gloria de a fi 
absolvit, ca şefi de promoţie, Universitatea Ebraică. Ii uneau două lucruri: fiecare dintre ei 
era un cunoscut specialist în arheologie biblică şi fiecare fusese ales cu mare grijă de Moshe 
pentru a face parte din această echipă. 


Chiar dinainte de a deschide subiectul, Moshe îşi dădea seama că va fi un proiect delicat. 
Aşadar, toţi cei implicaţi trebuiau să dea dovadă nu numai de o inteligenţă ieşită din comun, 
ci şi de o mare diplomaţie. Privit ca un tot, Israelul era un paradis arheologic, dar zona din 
jurul Ierusalimului, în special, era deosebit de bogată şi de complexă. Cuprinzând unele 
dintre cele mai sfinte aşezări creştine, iudaice şi islamice, zona avea şi istorie şi conflicte din 
belşug. Aceasta însemna că orice nouă descoperire ar fi putut afecta viaţa spirituală a unei 
bune părţi din populaţia Pământului. Desigur, majoritatea săpăturilor aveau loc după o 
metodă bine pusă la punct, atrăgeau o mulţime de turişti, dar nu trezeau pasiuni decât în 
cazul savanților ori al celor mai fanatici dintre laici. Dar, cu toate acestea, exista mereu riscul 
ca cineva să dea peste o nouă inscripţie cu „Casa lui David” sau alte Manuscrise de la Marea 
Moartă. 

Date fiind circumstanţele neobişnuite ale acestei descoperiri şi evenimentele stranii din 
ultimele zile, Moshe se bucura că lucrează cu o echipă atât de solidă şi de strategic alcătuită. 
Erau suficient de pricepuţi pentru a se descurca în orice situaţie legată de activitatea lor şi 
destul de influenţi în diferitele lor comunităţi religioase pentru a evita tensiunile politice. Dar, 
mai presus de toate, cu unii dintre ei lucrase de ani de zile şi simţea că îi cunoaşte cât se 
poate de bine. Atunci când o echipă lucrează atât de mult împreună, după cum era cazul 
persoanelor de faţă, era greu să poţi ascunde ceva. 

— Vă mulţumesc că aţi venit cu toţii, deşi v-am anunţat aşa din scurt, începu Moshe şedinţa. 
V-am chemat pentru că un vas antic a fost descoperit în apropierea autostrăzii 90, la circa 3 
km de Ein Gedi. Vasul a fost găsit de un arheolog american pe nume Josh Cohan. 

— Şi ce rost are şedinţa? îl întrerupse reverendul Barnaby Smith, un protestant de vreo 
cincizeci de ani, din America, cu o barbă mare şi ochelari cu rame subţiri ce nu i se potriveau 
deloc. De ce nu urmăm procedura obişnuită? 

— Obiectul nu a fost găsit pe piaţa neagră ori prin locurile cunoscute ca vânzând falsuri, zise 
Moshe. Şi nici pe un şantier arheologic. Cohan a descoperit vasul din întâmplare, îngropat 
într-o peşteră. Mai mult, în el se află un manuscris care, după spusele lui, este într-o stare 
mult mai bună decât oricare dintre Manuscrisele de la Marea Moartă. 

Părintele Andre Billet, un preot catolic la fel de celebru ca şi chelia sa, îşi ridică mâna 
dolofană. 

— Vasul este la noi? întrebă el cu un puternic accent francez. 

— Nu. De aceea ne-am şi adunat aici. Cohan nu vrea să-l predea decât dacă îl lăsăm să facă 
parte din echipă. 

— N-am lăsat niciodată un străin să ia parte la cercetări, protestă Alon Paul, un tânăr 
israelian. 

In calitate de fiu al unuia dintre cei mai importanţi donatori ai muzeului, reuşea să fie extrem 
de vehement împotriva oricui s-ar fi bucurat de vreun tratament preferenţial şi muncea din 
răsputeri pentru a câştiga respectul colegilor săi. Din perspectiva lui, toţi trebuiau să facă la 
fel. 

Michael Berg, un alt geniu israelian, îi dădu dreptate. 

— Ar fi o mare greşeală, zise el tăios, fără să se ferească să-şi expună părerea. 

Moshe cercetă chipurile celor din încăpere; părintele Billet şi reverendul Smith clătinau 
aprobatori din cap. 

— Trebuie să ni-l dea, rosti un bărbat cu o uriaşă mustață pe oală şi păr roşu ca para focului, 
pe care după înfăţişare l-ai fi luat mai degrabă drept un surfer, şi nicidecum drept un 


arheolog strălucit. 

Jonathan Levi era cel de-al patrulea israelian din grup. 

— Aşa prevede legea. Ar trebui să trimitem nişte agenţi de securitate să i-l ia. 

Moshe clătină din cap dezaprobator. 

— Nu cred că e cel mai potrivit lucru în situaţia de faţă. L-am întâlnit pe profesorul Cohan de 
două ori până acum. Nu va renunţa la artefact cu una, cu două. 

Berg izbi cu pumnul în masă. 

— Nu e după el. 

— Ai dreptate, Michael, dar eu chiar cred că s-ar putea dovedi folositor. A scris câteva lucrări 
de specialitate remarcabile. Şi a avut o contribuţie esenţială la cartea Cum să facem 
imposibilul posibil. 

— Am citit-o, zise reverendul Smith. 

— Toţi am citit-o, Barnaby, fiindcă ne-ai îndemnat tu, spuse părintele Andre. 

Ceilalţi încuviinţară. 

Michael se aplecă peste masă. 

— De ce insişti atât de mult pentru el? Şi dacă are recomandări bune, ce ne-ar putea spune 
el, iar noi să nu ştim deja? 

— Michael, ştii la fel de bine ca noi toţi că pasiunea este esenţială în profesia noastră. 
Credeţi-mă pe cuvânt când vă spun că Josh Cohan debordează de pasiune. 

Alon clătină iute din cap. 

— Nu mă încântă să mai intre cineva în echipă. Ce mai ştii despre el? 

— I-am pus pe agenţii noştri să-l verifice. N-am găsit nimic care să arate că ne-ar putea crea 
probleme. 

Alon nu se lăsa convins chiar aşa uşor. 

— Dar ai aflat cum se lucrează cu el? 

— Se pare că au existat anumite neînţelegeri în trecut. S-a întâmplat ceva chiar înainte de a 
veni în Israel, dar nimeni nu vrea să vorbească despre asta. 

— Asta nu-i un lucru bun. 

— Din cele spuse de agenţii noştri, Josh se pare că a fost implicat, dar nu el a fost cauza. Ai 
dreptate, oricum. Unii oameni caută problemele cu lumânarea. Deşi, în cazul lui, nimic nu 
sugerează aşa ceva. Se pare că preferă să lucreze pe cont propriu. Nu are prea mulţi prieteni 
printre colegii săi, dar nici duşmani. 

Moshe se uita la Alon care procesa informaţiile. 

— Tot nu sunt convins că ar trebui să-l luăm în echipă, se încăpăţână tânărul. 

Moshe tocmai se pregătea să-l contrazică, când interveni reverendul Smith. 

— Am eu o soluţie. Ii oferim să fie observator. Poate să asiste la cercetările şi testele pe care 
le facem. Dacă e de acord, trebuie să-i cerem să semneze un contract de confidenţialitate. 
— Nu sunt sigur..., zise Michael, îngrijorat. 

Moshe îşi îndreptă spatele. 

— Domnilor, am văzut vasul. Sunt şanse mari să fie autentic. Ne-am putea contrazice la 
infinit, dar eu sugerez să acceptăm propunerea lui Barnaby. Amintiţi-vă care este scopul 
nostru. 

Membrii echipei căzură de acord, fără nicio tragere de inimă. 


Capitolul 7 


De când sosise în Israel, Josh nu mai făcuse jogging la fel de mult pe cât şi-ar fi dorit. Când 
era în America, alerga zece kilometri în fiecare zi, indiferent de vreme. Odată venit aici, într-o 
vacanţă „de lucru”, prea multe lucruri îi distrăgeau atenţia. Dar, în ciuda evenimentelor din 
ultimele zile, ştia că mişcarea îi va prinde bine. 

De câte ori alerga, gândurile îi fugeau inevitabil la părinţii lui adoptivi. Odată, când tocmai se 
întorsese de la jogging, primise vestea că părinţii săi muriseră într-un accident aviatic. Din 
acea zi, chipurile lor îl însoțeau ori de câte ori ieşea să alerge. Din multe puncte de vedere 
era un dar, o şansă de a-i reîntâlni mental în mod regulat. Ii iubise nespus; simţea că 
fuseseră singurii oameni care l-au înţeles cu adevărat. Moartea lor dezlănţuise o durere de 
care nu se putea vindeca, dar posibilitatea de a-i privi cu ochii minţii în timp ce alerga îi 
oferea o oarecare alinare. 

Dar, la fel de constant, gândul la părinţii săi îi amintea de aceia care îl părăsiseră. Asemeni 
celor mai mulţi copii adoptați, Josh nu reușea să înţeleagă de ce îl părăsiseră părinţii lui 
biologici. I se întâmpla adeseori să viseze că îi caută. Avusese câteva tentative, dar fără 
niciun folos. I se părea ironic să poată descoperi obiecte ascunse de mii de ani, dar nu şi pe 
cei care îi transmiseseră moştenirea genetică. In cele din urmă, a renunţat. Dacă ei nu voiau 
să-l cunoască, atunci nici el nu voia. 

Concentrându-se din nou asupra străzii, Josh îşi impuse să ţină un ritm fix, deşi mulţimea de 
oameni nu îi uşura deloc sarcina. Efortul fizic se dovedi relaxant, endorfinele eliberate 
ajutându-l să scape de tensiunea şi neliniştea ce nu-i dăduseră pace de când găsise 
pergamentul. 

Dar voia bună nu dură decât până în camera de hotel, pe care o găsi răscolită. Toate zăceau 
aruncate, de parcă ar fi trecut o tornadă pe acolo. Hainele şi alte obiecte personale erau 
împrăştiate pretutindeni. Laptopul fusese scos din geantă şi azvârlit pe pat. Tocmai când 
începuse să se convingă că este exagerat de paranoic, îşi dădu seama că nu fusese suficient 
de paranoic. 

Măcinat de sentimentul mâniei şi al trădării, îşi petrecu următoarea oră făcând ordine în 
cameră. Spre surprinderea lui, nu dispăruse nimic. Până şi banii pe care îi pitise în sertarul cu 
lenjerie intimă erau tot acolo. 

Normal că nu lipseşte nimic. Au căutat vasul, iar vasul nu e aici. 

Josh se aşeză pe marginea patului. Ce prostie din partea lui să se relaxeze când simţurile îi 
spuneau să fie prudent. Nu va mai repeta aceeaşi greşeală. Va rămâne cât se poate de 
vigilent până când vasul va fi autentificat. 

Telefonul sună, făcându-l să tresară. 

— Alo, spuse Josh cu o voce fermă. 

La capătul celălalt domnea tăcerea. 

— Alo, repetă Josh. 

— Eşti Josh Cohan? întrebă un bărbat cu o voce groasă, înăbuşită. 


— Da. 

— Vreau vasul şi tot ce are înăuntru până la miezul nopţii. Te sun mai târziu să-ţi spun unde 
să-l laşi. 

In momentul în care Josh vorbi din nou, era uimitor de calm. 

— Cine eşti? 

— Proprietarul de drept al pergamentului. 

— Ce tot spui? 

— Ai avut şi tu un rol în toată povestea asta, spuse vocea, calm şi nonşalant. Rolul tău a fost 
să găseşti pergamentul. Acum rolul s-a terminat. 

Josh simţi fiori reci pe şira spinării. 

— Poţi să-mi dai pergamentul după cum ţi-am cerut. Dacă nu vrei, fii convins că voi folosi şi 
alte mijloace pentru a-l obţine. 

Convorbirea luă sfârşit, dar telefonul sună din nou aproape imediat. Josh şovăi — trebuia să 
se dumirească ce era cu ameninţarea primită şi să-şi facă un plan — dar ştia că trebuie să mai 
câştige timp, să nu pară prea îndrăzneţ. Lăsă telefonul să mai sune o dată, apoi ridică 
receptorul. 

— Shalom, Josh. Sunt Moshe. 

Era posibil ca Moshe să aibă legătură atât cu devastarea camerei, cât şi cu telefonul de 
ameninţare. In afară de el însuşi, Moshe era singurul care ştia ceva despre vas. 

— Ce doreşti? întrebă Josh, aspru. 

— Am sunat mai devreme şi ţi-am lăsat un mesaj. Nu l-ai primit? 

Josh observă abia atunci că becul robotului telefonic era aprins. Probabil sunase când ieşise 
să alerge. Telefonul era ultimul lucru la care s-ar fi uitat când s-a întors în cameră. 

— Nu l-am ascultat. 

— Am discutat cu colegii mei şi vrem să-ţi propunem ceva. Ne putem vedea la hotel ca să 
stăm de vorbă? 

— Aş zice că agenţii tăi au ţinut deja o şedinţă în camera mea. 

— Despre ce vorbeşti? întrebă Moshe, evident derutat. 

— Adică tu nu ai avut nimic de-a face cu devastarea camerei mele cât timp am fost plecat? 
— Ţi s-a devastat camera? 

Ori Moshe era sincer mirat, ori juca teatru excelent. 

— Poate că ai pus pe altcineva să se ocupe de treaba asta. De telefonul de ameninţare ce 
părere ai? Ai avut vreun amestec în asta? 

— Telefon de ameninţare? Ce se petrece? 

— Cui i-ai mai spus despre vas? 

— Doar lui Danielle, erai acolo când s-a întâmplat, şi membrilor din echipa mea. Ştiai că o să 
vorbesc cu ei. Ce-i cu telefonul de ameninţare? 

— M-a sunat cineva să-mi spună că vrea să-i dau vasul până la miezul nopţii şi mi-a sugerat 
că nu se va da în lături de la nimic dacă nu-l ascult. 

— Şi îţi închipui că eu am vreun amestec? Îţi jur că nu ştiu nimic. 

Josh își făgăduise să aibă încredere în propriile instincte şi, dintr-un motiv inexplicabil, 
instinctele îi spuneau că Moshe e sincer. 

— Mai ştie cineva despre vas şi vrea neapărat să pună mâna pe el. Dacă vrei să ne vedem, la 
hotel nu se poate. Sunt sigur că sunt urmărit. O să mă strecor şi ne întâlnim peste o oră la 
intrarea Citadelei din Oraşul Vechi. 


— Ai grijă. 
— Dacă nu ai avut nimic de-a face cu asta, Moshe, acum eşti şi tu implicat. Şi tu trebuie să fii 
atent. 


Capitolul 8 


După ce convorbirea cu Moshe luă sfârşit, Josh făcu tot ce-i stătea în putinţă ca să-şi 
ascundă adevărata identitate — nu prea multe, dacă te gândeai la resursele pe care le avea 
la dispoziţie. Nu plănuise s-o facă pe James Bond. Existenţa lui se limita la arheologie, 
nicidecum la comploturi şi uneltiri. Nici prin cap nu-i trecuse că cele două s-ar putea 
intersecta. Nu degeaba unii oameni sunt făcuţi să devină cercetători, işi zise el. 

Il rugă pe recepţionist să încuie laptopul în seiful hotelului, se plimbă puţin cu liftul, oprind la 
întâmplare la câteva etaje, urcă şi cobori scările de mai multe ori, pentru ca într-un final să 
iasă pe uşa de serviciu. Nu ştia dacă reuşise să-i păcălească pe urmăritorii săi, dar altceva 
mai bun nu găsise. 

Citadela se ridica alături de Poarta Jaffa din Oraşul Vechi, în apropierea Cartierului Armenesc 
şi la nici un kilometru de Biserica Sfântului Mormânt, locul în care creştinii cred că Iisus a fost 
crucificat şi a înviat. 

Citadela era o fortăreață strategică construită la ordinul lui Irod cel Mare cu mai bine de două 
mii de ani în urmă, iar unii dintre cercetători o considerau locul condamnării lui Iisus. 
Asemeni multor altor zone din Ierusalim, era un loc cu o adâncă semnificaţie istorică, ce se 
observa în însăşi arhitectura clădirii: Turnul lui David, singurul care a supravieţuit, domina 
întreaga zonă ca o forţă misterioasă ce îi ocroteşte trecutul. 

Era o zi ploioasă şi mohorătă. Pe străzile altădată aglomerate nu se zărea decât o mână de 
trecători. Il găsi pe Moshe la intrarea în Muzeul de Istorie a Ierusalimului din vechea citadelă. 
— Shalom, zise David, cu o clătinare uşoară din cap în momentul în care se apropie de 
Moshe. 

Moshe se întoarse, îi aruncă lui Josh o privire piezişă apoi veni spre el. 

— Shalom, Josh. Ce ţi-ai făcut la păr? 

— Am încercat să... Lasă, n-are importanţă. 

— Ce-i toată nebunia asta cu telefoane de ameninţare şi indivizi care te urmăresc? 

Josh încă nu era pe deplin convins că poate avea încredere în Moshe, deşi expresia de pe 
chipul acestuia părea sinceră. Il împinse într-un colţ mai retras. 

— Cineva e disperat să pună mâna pe pergament. Nu ştiu de ce. 

— E o prostie. N-am mai auzit de aşa ceva de când mă ştiu. 

— Nu am niciun motiv să cred că vocea de la telefon nu a vrut decât să mă intimideze. 
Individul era foarte serios şi habar n-am până unde ar fi dispus să meargă. Tot mai vrei să fii 
implicat în asta? 

Moshe îl privi cu atenţie. 

— După cum ai spus tu însuţi, nu prea mai am de ales, nu? 


— Cam aşa ceva, încuviinţă Josh, cu o grimasă. 

Observă o sclipire în ochii lui Moshe. Erau amândoi băgaţi în chestia asta. 

— Ce voiai să-mi spui? 

— Am căzut de acord, împreună cu colegii mei, că poţi să asişti la cercetările noastre. Vei 
avea acces la orice operaţiune şi vei primi copii de pe documentele noastre. 

— Asta înseamnă că iau parte la absolut tot, da? Vreau să am acces la toate operaţiunile şi 
toate testele şi să primesc documentele şi informaţiile pe care le primiţi şi voi. 

— S-a făcut. Dacă tot o să ai de-a face cu telefoane de ameninţare, măcar să te lăsăm să iei 
parte la cercetări. A 

Cei doi bărbaţi îşi strânseră mâinile. In acea clipă, Josh surprinse ceva cu coada ochiului. 

— Ne urmăreşte cineva, şopti el. 

Moshe întoarse capul. 

— De unde ştii? 

— Am văzut ceva. Hai să plecăm, zise el şi o porni în josul străzii. 

— Unde mergem? 

— Ne îndepărtăm. Să vedem dacă suntem urmăriţi. 

— Am o idee. 

Moshe îl conduse pe Josh pe străduţele înguste. Se opriră în faţa unui chioşc, iar Josh băgă 
de seamă un bărbat voinic, îmbrăcat în negru din cap până-n picioare, care se oprise la câţiva 
metri de ei. Ceva mai departe se opriră din nou; bărbatul le dădea în continuare târcoale. 

— De ce ai trimite o asemenea namilă să ne urmărească? se miră Josh cu glas tare în clipa în 
care îşi reluară plimbarea. E ca şi cum vor să ştiu că sunt urmărit. 

— Vor să-ţi fie limpede că nu e de glumă. 

Josh râse amar. 

— Nu era nevoie să se agite aşa de mult. 

Moshe îl prinse de braţ. 

— Vino. Pot să-i pun capăt chiar acum. 

Intrară într-un magazin în care se vindeau copii după artefacte. 

— II cunosc pe proprietar. 

Joel era un bărbat scund, cu părul cărunt şi faţa ovală. Avea expresia omului care duce pe 
umeri tot gunoiul din lume. 

— Trebuie să ieşim de aici, îl informă Moshe. Ne urmăreşte cineva. 

— Vă urmăreşte? De ce? 

— Îţi explic altă dată. 

In mod evident, Joel simţi încordarea din glasul lui Moshe căci se grăbi să-i conducă în dosul 
magazinului. Deschise o uşă ce dădea spre o scară pe care coborâră toţi trei. In capăt se afla 
o uşă groasă din lemn prin care intrară într-un tunel slab luminat. 

— Ieşiţi pe aici, zise Joel, uitându-se în susul scărilor. 

Josh îşi ridică privirile. Namila în negru nu se zărea. Să fi avut Moshe dreptate? Oare prezenţa 
individului nu era decât o încercare de a confirma amenințările de la telefon? Dacă aşa era, 
atunci îşi făcuseră efectul. j 
Merseră în jur de un kilometru până ce dădură de o ieşire în apropierea Porții Gunoiului. In 
urma lor nu venea nimeni şi nimeni nu părea să-i urmărească pe stradă. Părăsiră Oraşul 
Vechi şi Moshe chemă un taxi. 

— Poţi să vii cu mine la AIA? întrebă el, odată urcați în taxi. Vreau să mai trecem în revistă 


nişte lucruri. 
— Vin peste vreo oră. Mai am de rezolvat ceva. 


Moshe bombăni în momentul în care secretara îi reaminti că are fixată o întrevedere cu 
Alexander Paul. În ciuda faptului că era o persoană destul de amabilă şi dona sume enorme 
muzeelor din Israel, Paul avea pretenţia să fie tratat ca un VIP. In ziua aceea, Moshe nu avea 
dispoziţia necesară să facă temenele şi să linguşească. Nu-i stătea mintea decât la 
pergament. 

Totuşi, o jumătate de oră mai târziu, Paul se înfiinţa la uşa lui. 

— Mă bucur să te văd, Moshe. Sper că nu te deranjez prea tare. 

— Tu nu mă deranjezi niciodată, Alexander, spuse Moshe, ridicându-se de la birou pentru a-l 
întâmpina pe mecena. Pentru tine îmi fac oricând timp. Ia loc, te rog. 

Moshe aşteptă ca Paul să-i urmeze îndemnul, apoi îşi reluă locul pe scaun. Vizitatorul era un 
bărbat deosebit. Avea peste 1,80 m înălţime, un fizic atletic şi ochi albaştri vioi. Nu părea să 
aibă mai mult de cincizeci de ani, deşi Moshe ştia prea bine că este mult mai în vârstă. Işi 
închipuia că secretul tinereţii veşnice stătea în averea nebănuită a acestuia. 

— Să te servesc cu ceva? 

— O cafea ar fi minunată. Mai ales un cappuccino, dacă se poate. 

Paul ştia că se poate, doar că nu era chiar la îndemână. Pentru un cappuccino trebuia să o 
trimită pe secretară la cantina muzeului. Moshe o chemă şi o anunţă ce trebuie să facă. Pe 
urmă îşi îndreptă atenţia către miliardar. 

— Cu ce te pot ajuta, Alexander? 

Paul se aplecă peste masă şi zise: 

— Expoziţia cu descoperiri de la Muntele Templului se deschide în câteva săptămâni la 
Muzeul Israelului, aşa e? 

— Exact. Toată lumea e într-o agitaţie. Sper că vii la gala inaugurală. 

— Categoric. Nici nu mă gândesc să o ratez. 

Paul şovăi puţin. 

— Problema sunt englezii. 

— Englezii? 

Paul se strădui să pară cât mai jenat, dar Moshe ştia că trebuie să se aştepte la una din 
„Micile” lui rugăminţi. 

— Partenerii mei într-o afacere imobiliară pe care am pornit-o de curând. O să-mi aducă un 
profit uriaş, şi tu ştii ce-mi place mie să fac cu banii. In felul ăsta e o afacere bună pentru 
amândoi. Ideea este că englezii vin la Ierusalim ca să semnăm contractul. Sunt sigur că le-ar 
plăcea să vadă expoziţia, dar problema e că trebuie să plece cu câteva zile înainte de 
deschiderea oficială. Poţi să faci ceva în acest sens? 

Lui Moshe nu-i venea să creadă că trebuie să se ocupe de o chestiune atât de măruntă în loc 
să încerce să descifreze pergamentul. Dar fericirea lui Alexander Paul lucra şi în beneficiul lui. 
— Sunt convins că pot aranja ceva. 

— Minunat, zise Paul şi se ridică. O să te sune secretara mea cu mai multe detalii. 

Da, să trăiţi. La ordinele dumneavoastră, işi zise Moshe iritat, dar fără să o arate. 

— Perfect, spuse el, jucându-şi rolul până la capăt. 

Paul porni spre uşă. 

— Nu mai aştepţi să-ţi bei cafeaua? întrebă Moshe, deşi cunoştea răspunsul. 


— Mă tem că nu se poate. Mulţumeşte-i secretarei din partea mea. 

Moshe se ridică pentru a-l conduce. În clipa în care ajunseră în pragul uşii, Josh tocmai se 
pregătea să intre, dând nas în nas cu miliardarul. Cei doi bărbaţi se opriră la câţiva centimetri 
unul de altul. 

— Alexander, dă-mi voie să ţi-l prezint pe Josh Cohan. Ne va aduce un lucru foarte 
interesant. Josh, dânsul este Alexander Paul. 

Paul se înclină uşor şi-i strânse mâna lui Josh. Avea o strânsoare atât de puternică, încât 
Josh, luat prin surprindere, se strâmbă uşor de durere. 

— O să-mi spui şi mie despre lucrul acesta interesant? 

Josh se uită spre Moshe, apoi din nou la Paul. 

— Nu cred că putem să vă dezvăluim nimic deocamdată. 

Paul râse. Ii dădu drumul lui Josh din strânsoare şi îşi puse mâna pe umărul lui Moshe. 

— Milioanele mele nu mai au aceeaşi trecere ca altădată. 

Moshe îl bătu uşor pe braţ. 

— Dacă obiectul se dovedeşte autentic, îţi aranjez eu o expoziţie privată. 

Bărbatul îl bătu pe umăr şi ieşi. 

— De-abia aştept. Mi-a părut bine să te cunosc, Josh. Să mai faci şi alte descoperiri. 

— Asemenea. Mulţumesc, o să mă străduiesc. 

Paul zâmbi, le făcu cu mâna şi porni spre capătul holului. 

— Alexander Paul ne ajută să ţinem pe picioare unele dintre cele mai importante muzee din 
Israel, îl lămuri Moshe pe Josh, în vreme ce îl priveau îndepărtându-se. 

— Chiar îi organizaţi expoziţii private? 

— Dacă ne gândim la donațiile pe care le face, poate să obţină tot ce-şi doreşte. Şi ne-o 
aminteşte de câte ori are ocazia. Hai să ne ocupăm de lucruri mai importante. 


În biroul lui Moshe domnea aceeaşi dezordine ca la ultima vizită a lui Josh. Dar pentru el 
conta prea puţin. 

— Mă obsedează telefonul ăla şi individul care ne-a urmărit. Cine şi-ar putea dori 
pergamentul cu asemenea îndârjire? 

— Poate că vom înţelege mai bine după ce reuşim să-l studiem. Când ni-l dai? 

— Imediat ce voi putea să-l iau. Pot să-l sun pe Avner? 

Moshe îi făcu semn spre birou. 

— Foloseşte telefonul meu. Apasă pe butonul al treilea. Mă întorc în câteva minute. 

Din păcate, Avner nu răspunse la telefon. Josh stătu pe gânduri dacă ar fi înţelept să-i lase 
un mesaj şi ajunse la concluzia că nu are încotro. 

— Salut, Avner. Sunt Josh. Situaţia devine cam periculoasă. Fii cu ochii-n patru. Cineva 
doreşte obiectul şi am senzaţia că sunt dispuşi să facă moarte de om pentru el, zise Josh, 
verificându-şi ceasul. Ne vedem la tine la ora 8, după ce închizi magazinul. Să nu laşi pe 
nimeni să intre, cu excepţia mea. 

Două minute mai târziu, Moshe intră însoţit de un alt bărbat. 

— Josh, dânsul este Michael Berg. O să lucreze cu noi la proiect. 

Michael zâmbi. 

— Felicitări pentru descoperirea făcută, zise el. Când ne-o arăţi şi nouă? 

— Mâine, răspunse Josh. Dacă supraviețuiesc. 

Michael făcu ochii mari. 


— Poftim? 

— Documentul din vas are o mare putere. Din câte se vede, şi alţii sunt de aceeaşi părere, 
deşi, din câte ştiu eu, sunt singurul care l-a văzut. Se întâmplă ceva aici şi nu înţeleg ce 
anume. 

Trase adânc aer în piept şi se gândi la obstacolele pe care va trebui să le înfrunte. 

— Sper doar să apuc să elucidez misterul. 

A 
In clipa în care Josh se aşeză pe locul din dreapta în maşina pe care Moshe i-o dăduse 
pentru a se întoarce la hotel, fu surprins să o vadă pe Danielle pe post de şofer. Imbrăcată în 
pantaloni scurţi kaki, ce îi lăsau la vedere picioarele lungi şi frumoase, şi o bluză albă largă, 
era indiscutabil cel mai seducător şofer pe care îl avusese vreodată. 

Dar nu erau singuri. Pe locul din spate, şedea un bărbat brunet al cărui corp vânjos nu se 
potrivea câtuşi de puţin cu faţa copilăroasă şi zâmbetul larg de pe faţă. Josh avea impresia 
că tipul acela ştia un lucru cu care el nu era la curent, dar teama luă repede locul dezamăgirii 


[3] 


în momentul în care băgă de seamă că musculosul avea un Uzi” ~. 

Danielle îşi puse degetele calde peste mâna lui Josh. 

— Josh, ţi-l prezint pe Dov. E agent de securitate şi a fost trimis să te apere. 

Josh strânse neincrezător mâna bărbatului. 

— Vă mulţumesc, zise el. Dar nu am nevoie de pază. 

— Ba ai, spuse Danielle răspicat. Am aflat ce se întâmplă. Eşti în pericol. 

Când a aflat despre ameninţare? Cât de strâns colaborează cu tatăl ei? se întrebă Josh. 
— Pot să mă apăr singur... 

Danielle îl întrerupse. 

— Nu cred că înţelegi cu ce ai de-a face. N-ar trebui să-ţi spun, dar credem că cineva din 
cadrul AIA vrea să saboteze proiectul. 

— Nu e o noutate. 

— Persoana care ţi-a răscolit camera de hotel e sigur cineva din echipa tatălui meu. 

Are impresia că sunt dobitoc? 

— Din nou îţi spun că nu e o noutate. Ştiam deja. Nici nu mi-a luat prea mult să-mi dau 
seama. 

Danielle se încruntă. 

— Atunci o să-ţi spun un lucru pe care nu îl ştii deja. Repet, nu ar trebui să-ţi spun toate 
astea, dar trebuie să ştii cu cine lupţi. Câteva artefacte au fost furate în ultimele şase luni. 
Suntem siguri că e vorba de cineva din interior. I-am pus pe unii sub supraveghere. 
Ameninţările pe care le-ai primit ar putea să facă parte dintr-un plan mai amplu şi, dacă e 
adevărat, nu ai nici cea mai mică şansă să te aperi singur. 


Dacă intenţia femeii era să-l sperie şi mai tare, atunci îi reuşea de minune. 

— Cum mă puteţi voi ajuta, iar eu singur nu pot? 

Danielle îi făcu semn spre locul din spate. 

— Păi, în primul rând, să folosim un Uzi cu o precizie mortală. Dacă nu cumva oi fi tu vreun 
lunetist şi ai reuşit să-ţi strecori armele peste graniţă, zise ea şi îl străfulgera cu privirea. In 
CV-ul tău nu scria despre aşa ceva. 

Josh se uită la Dov sau, mai exact, la arma lui Dov. Ar fi plăcut să-l aibă de partea lui. 
Fireşte, cu condiţia să fie de partea lui. 

— Trebuie să ai încredere în noi, îi spuse Danielle, ca şi când i-ar fi ghicit gândurile. 

— Poţi să-mi dai un motiv întemeiat? 

— Fiindcă suntem alături de tine. 

— Şi eu cum pot fi sigur? o întrebă el tăios, lăsând toată tensiunea acumulată în ultimele zile 
să iasă la suprafaţă. 

Imediat după aceea, însă, îşi regretă izbucnirea. 

— Serios vorbind, Danielle, continuă el ceva mai blând, de unde să ştiu eu că sunteţi de 
partea mea? 

Femeia îi strânse mâna din nou. g 
— Poţi să fii sigur pentru că şi noi credem în aceleaşi lucruri. Amândoi iubim arheologia. In 
ţara asta, arheologia nu e o glumă. Face parte din moştenirea noastră. Descoperirile ne pot 
schimba istoria, destinul. 

Era un discurs simpatic, rostit cu mare pasiune, dar care nu suna convingător. 

— Dacă aş putea avea încredere în cineva care iubeşte arheologia, nu aş fi în situaţia asta. 
Presupun că „persoana din interior” despre care mi-ai vorbit iubeşte şi ea arheologia. 
Danielle se lăsă pe spate şi expiră cu putere. 

— Ai dreptate. Nu poţi să ai încredere nici în mine, nici în tata, şi în nimeni de la AIA. Uită tot 
ce ţi-am spus. 

Josh se întoarse spre Dov încă o dată. Zâmbetul i se ştersese de pe chip şi se mulțumea să 
privească stoic pe fereastra maşinii. Se întoarse din nou spre Danielle. Putea oare să aibă 
încredere în ea? Avea o mulţime de motive pentru care îşi dorea asta. Instinctele îi spuneau 
că nu îi este duşman. 

— In ultima vreme am fost cam încordat, zise el, ruşinat. 

Danielle închise ochii o clipă, apoi se întoarse spre el. 

— Nici prin gând nu mi-ar fi trecut. 

Josh chicoti, dornic să schimbe subiectul şi să mai uite de primejdii. 

— Să nu mergem la hotel, propuse el. La ce oră se închide Biserica Sfântului Mormânt? 
Danielle păru uşor încurcată de întrebare. 

— Cred că au orarul de vară, adică nu închid până la 8. 

— Mi-ar prinde bine să merg până acolo. 

— Atunci mergem. O să-ţi arăt câte ceva pe drum. Ai urcat vreodată pe meterezele care 
înconjoară Oraşul Vechi? 

— De multe ori. 

— Dar nu le-ai privit niciodată din perspectiva mea, zise ea şi vâri cheia în contact. 

— Mă las pe mâinile tale, spuse Josh, fără să-şi dea seama ce înseamnă asta. 


Zidurile Oraşului Vechi fuseseră construite de Soliman Magnificul în secolul al XVI-lea şi erau 


locul ideal din care puteai admira câteva dintre cele mai spectaculoase privelişti. 

Danielle îi făcu semn spre Muntele Templului, unde Domul Stâncii poleit cu aur străjuia 
Ierusalimul. 

— Sub toată strălucirea se găseşte piatra pe care Avraam a fost cât pe-aci să-şi sacrifice fiul, 
Isac, şi unde, într-un vis, profetul Mohamed a urcat către rai pe armăsarul său. Este 
considerat sfânt de credincioşii din trei religii ce au irosit mii de ani şi milioane de vieţi în 
războaie în ciuda moştenirii spirituale comune. Până şi romanii au simţit forţa acestui loc. 
După ce au distrus Ierusalimul şi cel de-al Doilea Templu, şi-au înălţat propriul templu chiar 
pe locul celui vechi, în onoarea lui Jupiter. In secolul al VI-lea, a devenit biserică creştină. Pe 
urmă, în 638, oraşul a fost cucerit de musulmanii care au distrus biserica şi au înlocuit-o în 
691 cu construcţia pe care o vedem acum. Atât de multă distrugere şi creaţie se întind sub 
ochii noştri. Dacă am reuşi să înţelegem... 

Nimic din cele spuse nu era nou pentru Josh, dar ascultând-o pe Danielle asta era impresia. 
Pentru ea, oraşul avea o însemnătate profundă, ceva ce el abia începea să desluşească. [i 
privi cu admiraţie chipul transfigurat în vreme ce-şi continuau turul. 

— Pe mine, Josh, mă fascinează ce anume se găseşte sub Muntele Templului. Sunt convinsă 
că există straturi întregi de istorie îngropate acolo, o abundență de descoperiri arheologice 
care aşteaptă să fie cercetate. Intr-o zi sper să am ocazia să cercetez zona. 

— De ce nu o cercetezi acum? întrebă el. 

Ştia prea bine motivul, dar ceva îi spunea că femeia aceea putea convinge pe oricine de 
orice. 

— Nu se poate, răspunse ea. Totul e prea politizat. 

li arătă zidul de la picioarele lor. 

— Vezi găurile alea? 

— Da. 

— Sunt cicatricile Războiului de Şase Zile din 1967. Le zăreşti peste tot în Oraşul Vechi. 
Pentru oraşul acesta s-au purtat mai multe războaie decât pentru oricare altul. In ultimii trei 
mii de ani, patruzeci de bătălii s-au dus aici. Ironic, dacă te gândeşti că Ierusalimul e numit 
oraşul păcii. 

Urmati de Dov, Josh şi Danielle îşi continuară plimbarea încet, aproape languros. Ţinând cont 
de toate câte i se întâmplaseră în ultima vreme, era greu de crezut că s-ar fi putut simţi atât 
de relaxat, dar în locul acela, toată graba se evaporase. 

— Aici mă simt înălţată, spuse Danielle, visătoare. 

Josh nu avea nevoie să ceară lămuriri. 

[i veni brusc să o prindă de mână. Ce-l apucase? Inima îi spunea să o creadă, dar mintea ii 
şoptea să fie prudent. In afară de Avner, nu ştia dacă se mai poate încrede în cineva din ţara 
asta. Şi totuşi, în privinţa lui Danielle nu voia să fie precaut. Intreaga fiinţă îi spunea să se 
bucure de acel moment, de prezenţa ei, să se lase scăldat în lumina ei. Ce se petrecea? 
Danielle era fără îndoială o femeie frumoasă, iar Josh nu era imun în faţa farmecului feminin. 
Insă rareori îi simţise puterea. Poveştile de dragoste erau pentru oamenii care nu găseau cu 
ce să-şi ocupe timpul. Se gândea la iubire la fel de des pe cât se gândea la pensionare, adică 
deloc. Dar era de-a dreptul ridicol să ignore atracţia pe care Danielle o exercita asupra lui, 
oricât de năucitoare ar fi fost ea. 

— Unde ţi-a zburat gândul? spuse ea, surâzând şi se sprijini o clipă cu umărul de braţul lui. 
De câte ori o privea, i se părea şi mai frumoasă. 


— Eram pierdut în contemplaţie, zise el cu un zâmbet vinovat. 

Femeia se învârti pe loc. 

— E magnific, nu? 

Pătrunseră pe Aleea Meterezului ce se întindea pe aproape patru kilometri în jurul Oraşului 
Vechi, prin intrarea din apropierea Porții Jaffa şi a Citadelei. Străbătură cam trei sferturi din 
distanţă, dar, din motive de securitate, nu li se permise să intre în porţiunea ce dădea spre 
Muntele Templului. . 

Josh rămase cu ochii la priveliştea oraşului viselor, al cuceritorilor şi al speranței. Îşi ridică 
privirile spre cerul azuriu şi norii albi ai Ierusalimului, apoi şi le cobori spre pământul ce 
fusese martor al atâtor măceluri şi războaie. Işi va împlini vreodată oraşul acesta destinul? 
Se opriseră într-un punct din care se zăreau licăririle aurii ale Domului Stâncii. Asemeni 
multor lucruri din acest oraş şi el era magnific, dar şi sursă a nenumărate dispute. 

Trecură câteva minute fără ca vreunul să spună ceva. Pentru Josh, momentul acela — Domul, 
oraşul, femeia — era imposibil de redat în cuvinte. Timpul părea să se fi oprit. Ar fi putut sta 
acolo la nesfârşit dacă Danielle nu l-ar fi trezit cuprinsă de un proaspăt entuziasm. 

— Hai să vedem Zidul de Vest, îl îndemnă ea cu voioşie. 


Primul Templu fusese construit de regele Solomon în anul 950 î.H. şi distrus de babilonieni în 
586 î.H. Fusese reconstruit sub numele de al Doilea Templu între 538 şi 515 î.H. In anul 20 
î.H., împăratul Irod a început extinderea acestuia pentru a-l face mai grandios. A murit cu 
aproape cincizeci de ani înainte de terminarea construcţiei, la mijlocul secolului I. In 70 d.H., 
când romanii au distrus Ierusalimul, din al Doilea Templu nu au mai rămas decât ruinele. 
Singura porţiune care a supravieţuit a fost Zidul de Vest. Două mii de ani de rugăciuni şi 
tradiţii l-au transformat în locul cel mai sfânt al evreilor. Evreii din toată lumea, oriunde s-ar fi 
aflat, se întorceau în direcţia lui pentru a se ruga, căci reprezenta legătura lor cu trecutul şi 
speranţa în viitor. 

Când ajungeai la zid, conform tradiţiei ebraice, o bară metalică neagră despărţea femeile de 
bărbaţi. Josh aruncă o privire şi o zări pe Danielle la doar câţiva metri distanţă. Era 
strălucitoare, ca şi când soarele se hotărâse să lumineze doar asupra ei. M-aş putea obişnui 
cu priveliştea asta, işi zise Josh, dar alungă imediat acel gând. E momentul cel mai potrivit să 
mă trezesc la realitate. 

Se uită la blocurile masive din calcar ce se ridicau până la peste cincisprezece metri. Pe 
urmă, atinse zidul, închise ochii şi începu să se roage. Existenţa lui Dumnezeu nu fusese una 
dintre convingerile sale. Motivul pentru care continua să muncească era tocmai speranţa că 
va descoperi un răspuns concret, măcar în ceea ce-l privea pe El. De cele mai multe ori, se 
simţise tentat să creadă că noţiunea unei puteri supraomeneşti care dirijează universul avea 
nenumărate neajunsuri. Şi totuşi, în faţa acestui zid, cu mintea şi sufletul împovărate de 
ultimele evenimente, Josh avea senzaţia că ar merita să trimită un mesaj în eter ca să vadă 
dacă primeşte ceva în schimb. Acesta era scopul agnosticilor, nu-i aşa? Nu deţinea el toate 
răspunsurile, dar cel puţin era deschis spre orice posibilitate. 

Arată-mi ce trebuie să fac, murmură el, simțindu-se şi emoţionat şi ridicol în acelaşi timp. 

Se îndepărtă de zid şi deschise ochii. Primul lucru pe care îl văzu fu zâmbetul lui Danielle, 
care îşi încheiase propria rugăciune. Erau încă despărțiți de bara metalică, dar numai pentru 
un minut. Primul gând care îi trecu prin minte în clipa în care ajunse lângă ea fu să o prindă 
de mână, dar se înfrâna din nou. In schimb, întoarse capul după Dov şi o porniră spre Biserica 


Sfântului Mormânt. 


Biserica Sfântului Mormânt era unul dintre locurile cele mai însemnate ale lumii creştine, dar 
nu avea măreţia bazilicii Sf. Petru din Roma, a catedralei Notre Dame din Paris şi nici măcar a 
catedralei Sf. Patrick din Manhattan. Inghesuită într-o zonă cu magazine şi case, biserica nu 
reuşea să domine împrejurimile. Avea două domuri, dintre care cel mai mare adăpostea 
locaşul cel mai sfânt, Mormântul lui Iisus Hristos. 

Dov aşteptă la intrare, cu arma ascunsă sub pardesiu, în vreme ce Danielle şi Josh 
pătrunseră în biserică. Josh o vizitase de mai multe ori şi de fiecare dată îi dăduse un 
sentiment de nelinişte, o senzaţie că lucrurile nu erau aşa cum s-ar fi cuvenit. Imediat ce 
puse piciorul înăuntru, senzaţia îl cuprinse din nou, luând locul liniştii şi bucuriei pe care le 
simţise la intrarea în Oraşul Vechi. 

Traversară o curte pietruită şi trecură pe sub o arcadă masivă decorată cu calcar local. 
Biserica era înţesată de turişti, pelerini şi clerici aparţinând diferitelor confesiuni creştine: 
greci ortodocşi, romano-catolici, armeni, sirieni, abisinieni şi copţi. Fiecare grup îşi păzea cu 
patimă teritoriul ce i se încredinţase. Fiecare avea un moment prestabilit pentru liturghie, 
pentru a aprinde lumânări sau pentru întâlniri cu credincioşii. Rivalitatea dintre diversele culte 
se asemăna cu cea dintre echipele Yankees şi Red Sox. De curând, Josh citise despre 
încăierarea dintre două grupări religioase. 

Josh şi Danielle trecură prin atrium, depăşiră capelele grecilor ortodocşi, ale armenilor şi 
copţilor, şi se îndreptară spre Golgota, locul crucificării. Ajunseră la Rotondă, un dom mare 
susţinut de coloane din marmură şi optsprezece stâlpi. In centru se afla Sfântul Mormânt. 

Se alăturară şirului de pelerini şi turişti ce aşteptau în tăcere. Josh se simţea încordat, 
neliniştea sa sporea. Spre deosebire de el, Danielle era deja copleşită de importanţa 
momentului şi de energia locului. 

In momentul în care se întoarse spre ea, femeia îl simţi şi îi surâse cu o expresie profundă şi 
înţelegătoare care i se păru curios de liniştitoare. 

După aproximativ o jumătate de oră, pătrunseră în mormântul micuţ şi aglomerat. Josh 
rămase cu ochii la cele patruzeci şi trei de candele ce atârnau deasupra sarcofagului din 
marmură. Aici fusese aşezat în mormânt Hristos, tot aici se spune că ar fi înviat. Mulţi dintre 
pelerini şi turişti plângeau, se lăsau în genunchi şi se rugau copleşiţi de intensitatea 
emoţională şi spirituală. 

— Nu aici s-a petrecut, îi şopti el lui Danielle. 

Erau primele cuvinte pe care le rostea după mai mult timp; gândul îl străfulgera de parcă i-ar 
fi fost indus de altcineva. 

— Ce vrei să spui? 

— Nu ştiu cum să-ţi explic. Nu sunt sigur. A 
Clătină din cap derutat şi părăsi Sfântul Mormânt, îndreptându-se spre ieşirea bisericii. In tot 
acest timp, cerceta mulţimea de oameni şi remarcă o siluetă înaltă, îmbrăcată în haine 
preoţeşti, care stătea în semiintuneric. Josh era convins că este acelaşi bărbat care îi 
urmărise pe el şi pe Moshe cu o zi înainte. Bărbatul se uită la Josh, apoi începu să caute ceva 
ascuns sub haine. 

Dintr-odată, neliniştea atinse punctul culminant. O apucă pe Danielle de braţ şi o trase afară 
din biserică. Dov îi aştepta la intrare. 

— E încărcată arma? îl întrebă Josh. 


— Normal. 

— Bun. S-ar putea să trebuiască să o foloseşti. 

— Ce se petrece? se alarmă Danielle. De ce am plecat aşa în grabă? 

— Era cineva înăuntru. Hai să plecăm de aici. 

Traversară în fugă străduţele înguste din Cartierul Creştin şi se ascunseră într-un magazin de 
suveniruri. 

Josh cercetă stradă, încercând să-şi mai tragă sufletul. 

— Se pare că nu ne-a urmărit. 

— Ce-a mai fost şi asta? întrebă Danielle. 

Nu dădea semne că s-ar fi temut. De fapt, părea chiar uşor iritată. 

Josh mai aruncă o privire să vadă dacă sunt în siguranţă. Uriaşul nu se zărea nicăieri. Trase 
aer în piept şi se întoarse spre Danielle. 

— L-am pierdut. 

— Pe cine? 

— Pe individul care ne-a urmărit şi ieri. De două ori am scăpat de el. 

Josh se străduia să-şi explice ce anume se petrece. Dintre toate experienţele sale, niciuna nu 
îl pregătise pentru ceea ce se întâmpla în acel moment. 

— Vrea să mă sperie. Să ştiu că e cu ochii pe mine. Nu vrea să mă prindă. Cel puţin, nu 
deocamdată. 


Capitolul 10 


A 

Învățătorul aştepta cufundat în meditaţie tăcută în întunericul ascunzătorii subterane. Deşi 
entuziasmul discipolilor săi creştea cu fiecare progres ori revelaţie a profeţiei, el îşi dorea să 
savureze plăcuta prevestire a evenimentelor ce aveau să urmeze. Era un statut de care nu se 
putea bucura decât un lider. Cu chipul ascuns sub o mască cu chip de şarpe, învățătorul trase 
aer în piept şi odată cu acesta moleculele a mii de ani. Pretutindeni domnea miros de 
umezeală şi de istorie. Era o senzaţie revigorantă. 

După câteva minute de tăcere, se apucă să-şi aranjeze sutana neagră şi nu se opri până ce 
nu îndreptă şi cea mai neînsemnată cută. In cele din urmă, îşi întoarse atenţia către 
servitorul său. 

— Învăţătorule, rosti bărbatul uriaş şi făcu o plecăciune. 

Invăţătorul îi făcu semn să se ridice. 

— Te-ai descurcat bine. Următorul grup nu va mai opera la fel de vizibil. 

— Mulţumesc, învăţătorule. De multe ori s-a ivit ocazia să-l ucid, dar n-am făcut-o pentru că 
aşa mi-ai spus. De ce îl vrei viu? 

Invăţătorul mai trase o dată aer în piept, dar de data aceasta pentru a se calma. Uriaşul 
acesta era extrem de folositor, deşi insuportabil de dobitoc. 

— [| vreau viu ca să ne conducă la artefact. După ce punem mâna pe el, nu vom mai avea 
niciun motiv să-l lăsăm în viaţă. 

Uriaşul încuviinţă mişcându-şi încet capul enorm, ca şi când ar fi absorbit un soi de 
înţelepciune ezoterică profundă. 

— Mulţumesc, învăţătorule. Acum am înţeles. 


Învăţătorului i se părea de-a dreptul ironic ca un craniu atât de mare să adăpostească un 
creier atât de mic. Dar, la urma urmelor, inteligenţa şi capacitatea de a gândi nu erau 
trăsăturile cele mai indicate dacă îți doreşti adepţi devotați. Credinţa şi forţa brută erau 
suficiente. Învățătorul se străduia să creeze un echilibru delicat pentru adepţii săi, printr-un 
amestec între dependenţă şi permisiunea de a-şi hrăni flacăra credinţei. Cât despre forţa 
fizică, acesta de faţă nu ducea lipsă. 

— Vreau să te duci la Poarta Gunoiului, îi zise învățătorul. Te vei întâlni acolo cu unii din fraţii 
noştri. Am un plan care să ne ajute să punem mâna pe document. Cred că o să-ţi placă. E 
vorba de o tânără extrem de atrăgătoare. 

— Femeia e una de-a noastră? îndrăzni servitorul, evident impresionat de propriu-i 
raţionament. 

— In principiu, nu, spuse învățătorul cu un rânjet. Nu încă. 


Capitolul 11 


A 
În drum spre maşină, Josh aruncă o privire spre ceas, observă că este 7:45 şi se hotărî să-şi 
schimbe planul. O atinse pe Danielle pe umăr. 

— Ai vreo armă? 

Danielle păru şocată de întrebare. 

— Normal că nu. 

— Cred că cel mai indicat ar fi să te urci în maşină şi să mă aştepţi la 8:15 la intrarea de la 
Poarta Gunoiului. Dar să fii atentă. Dacă ţi se pare că eşti urmărită, cheamă ajutoare şi 
pleacă imediat de acolo. 

— Nu înţeleg. De ce ne despărţim? întrebă ea, uşor iritată şi cam dezamăgită. Eu am venit cu 
paza după mine sau ai uitat? 

— Eşti mai în siguranţă dacă nu vii cu mine. 

Danielle făcu ochii mari. 

— Te duci să iei vasul? 

O voce interioară îi spunea să fugă în lume cu ea, să uite de toate, şi să părăsească Israelul 
împreună cu femeia din faţa lui. Nu o luă în seamă. 

— O să fii mai în siguranţă dacă nu ştii unde mă duc. 

Danielle îşi înclină capul într-o parte. 

— Josh, e foarte drăguţ din partea ta să-ţi faci griji pentru mine, dar am refuzat să mai fiu 
cocoloşită încă de la opt ani. 

— Nu vreau să te cocoloşesc. Fac ce mi se pare că e mai prudent. Cu cât ştiu mai puţini 
despre asta, cu atât mai bine. 

Danielle era pe cale să protesteze, dar Josh ridică mâna. 

— Asta nu înseamnă că nu am încredere în tine. 

— Mie aşa mi se pare, spuse ea, supărată. 


Josh clătină din cap. 

— Crede-mă, te înşeli. Am încredere în tine. Pe cuvântul meu. 

Danielle stătea pe gânduri dacă să continue discuţia, apoi rosti ceva mai blând: 
— Dar pe Dov îl iei cu tine, da? 

Josh îşi întoarse atenţia spre bodyguard. 

— Nu se ştie niciodată când ai nevoie de un Uzi. 

Danielle se ridică pe vârfuri şi îl sărută tandru pe obraz. Sărutul fusese discret ca o şoaptă, 
dar stârni ecouri adânci în sufletul lui. 

— Ai grijă, spuse ea. 

Josh respiră adânc. 

— O să am. Ne vedem în curând lângă Poarta Gunoiului. 


xK 


Josh zări intrarea întunecoasă a magazinului lui Avner. Nu îi urmărea nimeni. În momentul de 
faţă, era convins că are dreptate căci urmăritorii săi îşi făcuseră cunoscută prezenţa în mod 
intenţionat. Bătu la uşă şi îl văzu pe Avner uitându-se pe vizor. Imediat după aceea, auzi 
zăvorul deschizându-se. 

In clipa în care Avner deschise uşa, pe chipul său atât de vesel de obicei se citea neliniştea. 
— Mesajul pe care mi l-ai lăsat m-a speriat de moarte. Care-i treaba cu asasinii? Toată după- 
amiaza am stat cu frica în sân. 

Atunci îl remarcă pe Dov căruia îi aruncă o privire bănuitoare. 

— El cine mai e? 

— Dov. E unul dintre băieţii de treabă. Se ocupă de securitatea AIA şi acum mă păzeşte pe 
mine. 

Avner îi îndemnă să intre şi încuie uşa la loc, tremurând ca varga în timp de verifică de vreo 
două-trei ori dacă a încuiat-o bine. Apoi se îndreptă grăbit spre camera din spatele 
magazinului. 

— Sper că ştii ce să faci cu obiectul ăsta. Voi, arheologii, n-ar trebui să vă amestecați cu 
asasinii. Şi nici cei ca mine. 

Niciodată Josh nu-şi mai văzuse prietenul atât de tulburat. Regreta că îl făcuse să treacă prin 
aşa ceva, dar, atunci când îi adusese vasul, Avner era singura persoană în care putea avea 
încredere. 

Avner intră în biroul său şi se întoarse cu rucsacul pe care i-l înmână lui Josh ca şi când ar fi 
fost o bombă în el. Josh îl luă, zâmbindu-i prietenului său. 

— Cred că îţi sunt dator cu mai mult de câteva pahare. 

Avner chicoti, deşi încă părea speriat. 

— Pentru început, atenţie, doar pentru început, poţi să-mi faci cinste cu o cină bogată. 

— S-a făcut. De îndată ce rezolv problema asta. Tu trebuie doar să alegi restaurantul. 

In aceeaşi secundă, Josh simţi un fior de gheaţă. Ce mai e şi asta? Clar, era o situaţie 
tensionată care se suprapunea peste o altă situaţie tensionată, iar nervozitatea lui Avner nu 
uşura cu nimic lucrurile, dar sistemul său intern de alarmă o luase razna. Trebuia neapărat să 
ducă pergamentul la loc sigur. Până atunci nu va reuşi să scape de griji. 

— Hei, ce se întâmplă cu tine? 

Josh se trezi din visare şi dădu cu ochii de Avner. 

— Scuze, zise el. In ultima vreme gândurile mele o mai iau razna. 


— Aha, am priceput, pufni Avner. Asta o să fie scuza ta când o să ţi-o ia mintea razna din nou 
şi-o să uiţi să-mi faci cinste cu o cină zdravănă. 

Glumele bărbatului îl mai calmară pe Josh. 

— Stai liniştit, o să ţin minte. O să mergem la un restaurant de lux. Undeva unde ţinuta e 
obligatorie. Bănuiesc că ai costum şi cravată. 

Avner se prefăcu derutat de întrebare. 

— Măi să fie. Nu ştiu. Trebuie să scotocesc prin şifonier. 

— Păi să scotoceşti. Poate ne întâlnim săptămâna viitoare. 

— Rămâne stabilit. 

Josh zâmbi. Abia aştepta să ia cina cu amicul său. O să fie plăcut să se relaxeze după toată 
nebunia din ultimele zile. 

Nu le luă nici zece minute să ajungă la intrarea de la Poarta Gunoiului. Era permanent bine 
păzită fiindcă despărţea Cartierul Evreiesc de cel Arab. La ora ceea târzie staţia de autobuz 
de la intrare era pustie. Josh căută maşina lui Danielle, dar aceasta nu se zărea nicăieri. Işi 
privi ceasul. Era 8:15. Era convins că şi ea va ajunge în câteva minute. 

Senzatia de frig pe care o resimţise pe când se aflau la Avner îi trecuse oarecum, dar acum îl 
cuprinse un nou fior. Ce naiba se întâmpla cu simţurile lui? Ii făcu semn lui Dov să-l urmeze şi 
traversară staţia de autobuz ca să verifice dacă îi urmăreşte cineva. Nici picior de om, dar 
cine ştie ce ascundea întunericul? 

Pe neaşteptate, un curent de aer de undeva din stânga îi alarmă toate simţurile. Se opri, dar 
înainte să apuce să-l avertizeze pe Dov să fie atent, bodyguardul se prăbuşi cu un pumnal 
înfipt în gât. In clipa în care se prăbuşi, cu sângele ţâşnindu-i din rană, Dov reuşi să scoată 
arma şi trase de câteva ori, cartuşele zornăind pe ciment şi rostogolindu-se în întuneric. 
Josh nu înţelegea de unde apăruseră atacatorii şi nici unde dispăruseră, dar nu avea timp să 
verifice. Alergă spre Dov şi se trezi într-o baltă de sânge. Fără îndoială, lui îi fusese destinat 
pumnalul. Dar Dov fusese luat pe nepregătite. De ce nu îl atacaseră şi pe el după ce îi 
doborâseră bodyguardul? Să se fi întâmplat ceva? 

Scârţăitul cauciucurilor unei maşini îi atrase atenţia spre intrarea porţii. Doi bărbaţi în robe 
lungi şi negre se repeziră spre maşina care încetinise. Nici nu apucă să-i treacă prin minte că 
i-ar putea urmări, că maşina se făcuse deja nevăzută. 

Din direcţia opusă, răsunară strigăte şi zgomot de cizme. În timp ce poliţia israeliană alerga 
spre ei, Josh îşi îndreptă atenţia către Dov. g 

Cu sângele curgându-i şiroaie şi cuprins de spasme, starea lui Dov era evident critică. Işi 
scosese pumnalul din gât şi sângele îi ţâşnea din rană oricât ar fi încercat să-l oprească. Josh 
avea cunoştinţe de prim ajutor, dar nu se mai lovise niciodată de aşa ceva. Scoase o cârpă 
din rucsac şi o apăsă pe rană ca să oprească sângerarea, deşi ştia că efortul este inutil. 

Cu degetele pe rană, Josh închise ochii şi ceru ajutor. Işi imagina că sângerarea se va opri, 
iar Dov va respira din nou. Se simţea ameţit; toată nebunia din jurul său era covârșitoare. 
Concentrează-te asupra lui Dov! îşi ordonă singur. Deschise ochii să vadă dacă a făcut vreun 
progres şi îşi găsi bodyguardul cu privirile aţintite asupra lui. Nu se mai zbătea. Părea chiar 
liniştit. Oare pentru că avea să moară? Respirația lui era uşoară, aproape relaxată. 

Josh ridică uşor cârpa însângerată. Nu mai pierdea la fel de mult sânge. 

Trei poliţişti se opriră lângă el, cu armele scoase. Josh le arătă că nu este înarmat şi le făcu 
semn spre Uzi-ul ce rămăsese pe jos la câţiva metri distanţă. Unul dintre poliţişti îl ridică şi 
ceilalţi doi lăsară armele jos. 


— Chemăm o ambulanţă, îi spuse unul dintre ei. Arătaţi-mi un act de identitate. 

Josh se conformă, apoi le povesti ce se întâmplase. In doar câteva minute, se făcu auzită 
sirena ambulanţei. Israelienii erau obligaţi să fie pregătiţi pentru situaţii de criză. 

— Vreţi să vă însoţiţi prietenul la spital? îl întrebă unul dintre poliţişti. 

Dar Josh nu îl mai auzea. Tocmai realizase că maşina cu care fugiseră atacatorii îi era 
cunoscută. Era maşina lui Danielle. 

Un poliţist îşi notă numele hotelului la care stătea Josh şi îi zise: 

— Să veniţi mâine la secţie. Trebuie să mai răspundeţi la nişte întrebări. 

Notă adresa pe o altă foaie şi i-o dădu lui Josh. 

Josh se ridică în momentul în care paramedicii bandajară rana lui Dov şi îl urcară în 
ambulanţă. In mod uimitor, Dov nu-şi pierduse cunoştinţa nicio clipă. In mod normal, nici nu 
ar fi avut cum să supravieţuiască. 

Ce se întâmplase când îşi pusese mâinile pe bodyguardul său? 

Răspunsul trebuia să mai aştepte. Avea alte întrebări mai importante la care trebuia să 
găsească răspunsul. 

Josh nu o zărise pe Danielle în maşina cu care fugiseră atacatorii, dar ştia că este împreună 
cu ei. Fusese răpită... sau era implicată în complotul în care se trezise antrenat şi el, fără voia 
lui? Ii era peste putinţă să creadă că Danielle ar fi putut avea de-a face cu indivizii care îl 
urmăreau, dar parcă existau prea multe contradicții. Dacă era într-adevăr amestecată, atunci 
lucrurile nici că puteau fi mai grave. Dar, în cazul în care era nevinovată, viaţa îi era în mare 
primejdie. A 

Pentru Josh, unica certitudine era că avea nevoie de ajutor. şi închipuise că se poate apăra, 
dar nu reuşise să-şi identifice inamicii şi nici să o salveze pe Danielle, presupunând că 
aceasta ar fi avut nevoie să fie salvată. Incepuse să aibă încredere în ea, iar prezenţa lui Dov 
nu îl mai incomoda câtuşi de puţin. Acum, când amândoi îl părăsiseră, nu mai exista decât un 
singur om la care putea apela. Îi ceruse cam multe lui Avner, dar se vedea obligat să 
abuzeze şi mai mult de bunăvoința lui. Când toate acestea se vor sfârşi, îi va datora o cină de 
lux. 

Josh păşea singur pe străduţele întunecate. Cerceta clădirile din piatră şi mortar, bântuit de 
senzaţia că se întorsese în timp. Curios cum oamenii au tendinţa să-şi imagineze trecutul ca 
pe o perioadă a inocenţei, îşi zise el. Dar prin locurile astea nu se prea potrivea, nu? Când 
fusese pământul acesta cu adevărat neprihănit? 

După colţ se zărea magazinul lui Avner. Lumina era aprinsă, iar uşa din faţă deschisă. 
Simţurile începură să-i vibreze. Nu avea nicio noimă ca Avner să ţină prăvălia deschisă până 
la ora asta, mai ales după ultima lor discuţie. 

Josh intră cu mare atenţie şi se duse spre fundul încăperii. 

— Avner? 

Niciun răspuns. Ba mai mult, nu se auzea nici cel mai firav sunet. Magazinul părea cufundat 
într-o linişte nefirească, o linişte pe care Josh nu o mai simţise atunci când Avner era prin 


preajmă. 

— Avner? Sunt eu, Josh. Eşti acolo? 

Toţi nervii îi erau încordaţi la maxim; ceva nu era în ordine. Totuşi, pe măsură ce se apropia 
de fundul magazinului, o parte din el părea cuprinsă de acel calm bizar pe care îl resimţise în 
clipa în care începuse să traducă pergamentul. In locul neliniştii fireşti, Josh era pătruns de o 
luciditate perfectă şi de încă ceva. Semăna cu un soi de tristeţe apăsătoare, o emoție difuză 
şi aproape impersonală. Se simţea ca şi când i se sfâşia inima de milă. 

Până ce deschise uşa. 

Nimic nu l-ar fi putut pregăti pentru ceea ce avea să vadă şi tot acel calm se evaporă la fel 
de brusc pe cum apăruse. 

Avner fusese dezbrăcat în pielea goală, iar palmele îi fuseseră pironite în cuie de un perete. 
Dintr-o rană adâncă, măruntaiele şi sângele i se scurgeau până la picioare, iar pe piept, în 
locul în care de copil îi atârnase crucea lui David, stătea scrijelită imaginea unui şarpe 
încolăcit pe o cruce. Pe chip îi rămăsese întipărită expresia agoniei. 

Josh se prăbuşi pe podea şi vomită. Işi jeli prietenul. Plânse până simţi că leşină. 

— Iartă-mă, Avner, se tângui el. N-am bănuit aşa ceva. Altfel nu te-aş fi implicat. 

Se sili să privească faţa prietenului său împietrită într-o mască a durerii. Din acea imagine 
avea să-şi tragă mânia, iar din mânie, dârzenia. Se ridică în picioare, luptând să-şi înfrângă 
repulsia, şi sărută obrazul bărbatului voinic. 

— Nu voi permite ca moartea ta să fi fost în zadar. 

In momentul în care se dădu înapoi, îşi observă mâinile mânjite de sânge. 


Poliţia sosi în doar câteva minute din momentul în care îi sunase Josh. Dacă era un lucru pe 
care te puteai baza în oraşul ăsta, atunci cu siguranţă era viteza de reacţie a forţelor de 
poliţie. 

— Pare o crimă ritualică, constată unul dintre ofiţeri după ce examină trupul lui Avner. 

Josh îşi dădea seama că, deşi polițistul văzuse multe în meseria lui, aceasta de faţă îi 
îngrozea chiar şi pe el. 

— Aşa e, încuviinţă Josh. 

— Ce ştiţi despre asta? 

— Mai mult decât mi-aş dori, dar nici pe departe suficient. 

In următoarele douăzeci de minute, Josh îi explică ofițerului ce se întâmplase. Un al doilea 
poliţist îi percheziţionă rucsacul şi dădu peste vas. 

Josh i-l luă cu grijă din mână. 

— E un vas pe care l-am descoperit într-o peşteră din apropierea Mării Moarte. Am stabilit să- 
| trimit Autorităţii Israeliene pentru Antichităţi. 

Unul dintre poliţişti se duse spre intrarea în prăvălie, îşi scoase telefonul mobil şi sună. Cinci 
minute mai târziu, se întoarse. 

— Am vorbit cu Moshe Ben Daniel care mi-a confirmat spusele tale. După ce terminăm 
ancheta aici, te ducem la AIA. A 

Josh încuviinţă nepăsător. Continua să oscileze între spaimă şi mânie. In acele momente se 
simţea epuizat. 

— Ar trebui să luaţi loc puţin, îi sugeră primul poliţist. 

— Vreau să vă ajut. 

— Nu ne puteţi ajuta aici. Vă rog să luaţi loc undeva, sunteţi foarte tulburat. 


Josh încuviinţă din nou şi se aşeză pe unul dintre scaunele din spatele tejghelei. Sosi şi o 
ambulanţă cu un sac pentru cadavru. Josh urmărea cum toată lumea îşi îndeplinea sarcinile, 
întrebându-se ce-l mai aştepta. 


În momentul în care ajunse la AIA, Moshe îl aştepta la intrare împreună cu toată echipa de 
arheologi. Intrară cu toţii în clădire. 

— Te simţi bine? se interesă Moshe. 

— Unul dintre cei mai buni prieteni ai mei a fost ucis pentru ceea ce se află în acest rucsac. 
Cum aş putea să mă simt bine? 

— Îmi pare nespus de rău, Josh. 

— Asta nu e tot. Trebuie să vorbim între patru ochi. 

Moshe se întoarse către restul grupului. 

— Ne scuzati puţin. 

Câţiva arheologi se arătară ofensaţi de modul în care fuseseră expediaţi. Lui Josh nici că-i 
păsa. 

— Ce voiai să-mi spui? 

— Dov e în spital, iar Danielle a... dispărut. 

Expresia de pe chipul lui Moshe îngheţă. 

— Cum adică a dispărut? 

— Trebuia să ne întâlnim la Poarta Gunoiului. Nu a apărut, dar i-am văzut maşina. Indivizii 
care l-au atacat pe Dov au fugit cu ea. 

Pe faţa lui Moshe se citea acum îngrijorarea, iar privirea îi era distantă. 

— Cât de bine îți cunoşti fiica? 

Moshe îi aruncă o privire tăioasă. 

— Cât de bine işi cunoaşte oricine copilul adult. Ce vrei să insinuezi? 

— Ţi-a dat vreodată de bănuit că ar putea fi amestecată în toate astea? 

— Cu alte cuvinte, dacă mi-a dat prin minte că fiica mea este o infractoare şi o ucigaşă? 
Josh aşteptă o clipă să se mai domolească tensiunea dintre el şi Moshe. 

— Te întreb dacă nu cumva ar putea fi complice fără voia ei. 

Moshe clătină din cap dezaprobator. 

— Danielle nu face nimic fără voia ei. 

— În cazul acesta, s-ar putea să aibă necazuri mari. 

Moshe închise ochii pentru câteva clipe, iar Josh se întrebă dacă se roagă. 

— N-are rost să te nelinişteşti pentru Danielle, zise Moshe, deschizând ochii. Ştie să-şi poarte 
de grijă. S-ar putea să fie chiar prea puternică pentru tine, Josh. 

— Nu vreau să te supăr, interveni Josh, dar nu cred că înţelegi... 

— Ba da. Tu nu înţelegi. Ar fi trebuit să-ţi explic mai devreme, atunci când am remarcat 
privirea din ochii tăi. Imi pare rău, dar fiica mea este extrem de... pasională. Degajă un soi 
de energie care atrage o mulţime de bărbaţi, dar e şi o fire independentă şi oarecum 
impulsivă. Din câte o cunosc pe Danielle, umblă pe undeva, la vânătoare de obiecte antice 
sau de noi aventuri. Apare ea în câteva zile. Aşa face tot timpul. 

Josh era descumpănit, dar ceva mai profund decât propriu-i orgoliu îi şoptea că de data 
aceasta Moshe se înşală. 

— Uite ce le-au făcut lui Avner şi lui Dov. Danielle ar putea fi în mare primejdie. Trebuie să 
facem ceva. 


— Fiica mea e în siguranţă, zise Moshe ferm, apoi îşi lăsă capul în jos şi continuă pe un ton 
mai blând. Trebuie să fie. E tot ce mai am pe lume. 

Pe urmă schimbă şi tonul şi subiectul discuţiei, ca şi când emoția de mai devreme nu fusese 
decât un fleac. 

— Hai să examinăm vasul, spuse el. Atâtea grozăvii s-au petrecut în jurul lui... trebuie să 
aflăm din ce motiv. 


Josh îşi puse o mână pe umărul bărbatului mai vârstnic şi îl urmă în birourile AIA. O s-o 
găsim, îşi zise în sinea lui. Nu prea ştiu cum, dar o s-o găsim. 

Arheologii se strânseseră în jurul vasului, fremătând de o nerăbdare aproape palpabilă. 
Cel puţin unul dintre ei este implicat în uciderea lui Avner şi răpirea lui Danielle, îşi spuse 
Josh. Şi totuşi, acum arată ca nişte băieţei cuminţi ieşiţi la joacă. 
— Seamănă cu ceramica din secolul I, spuse Jonathan, aproape îmbrâncindu-i pe ceilalţi 
pentru a se uita mai bine. 
Dar bătrânul şi mai experimentatul părinte Andre nu avea de gând să încalce protocolul, 
oricât de mare ar fi fost entuziasmul tuturor. 
— A fost ţinut în apă curată ca să se îndepărteze toate sărurile solubile? întrebă el, uşor 
nemulţumit. 
Josh cerceta cu atenţie chipul fiecărui bărbat. Era uimitor cum cu numai câteva zile în urmă 
ideea unui asemenea moment i-ar fi trezit un entuziasm similar. Simţea că, de acum încolo, 
nimic nu va mai fi la fel de simplu. 

LE] 


Reverendul Barnaby, atât de costeliv şi de urât încât aducea cu Ichabod Crane“, aduse un 
vas din secolul I luat din colecţia muzeului. Aşeză cele două vase unul lângă altul. 

Josh recunoscu procedeul ca fiind cel de tipologizare. Prin intermediul acestui proces, vor 
putea clasifica noul vas în funcţie de anumite atribute, comparându-l cu alte vase din aceeaşi 
perioadă. Era primul pas în datarea şi stabilirea autenticităţii sale. 

Arheologii se adunară în jurul vasului. Nu aveau voie să atingă obiectul; erau obligaţi să se 
bazeze doar pe propriii ochi. Ochiul era un instrument esenţial atunci când evaluai şi cercetai 
un obiect ceramic. Echipa studie forma, dimensiunea vasului şi desenele de la suprafaţă. 
Analizară secţiunea transversală, care le indica gradul de căldură la care fusese lucrat lutul şi 
calitatea, mărimea şi cantitatea agenţilor adăugaţi la lut pentru a-i îmbunătăţi calităţile de 
ardere. Toate aceste atribute îi vor ajuta pe arheologi să determine perioada şi locul în care 
a fost realizat vasul. După aceea vor testa pergamentul cu carbon-l4, care va îi determina 
vechimea cu o marjă de eroare de + 50 de ani. 

Era ora două dimineaţa când Moshe sugeră să facă o pauză şi să se reunească din nou la 


prânz. 

— Puteţi veni cu toţii? 

Era o întrebare retorică, dar, în ciuda oboselii, toată lumea încuviinţă cu înflăcărare. Mai puţin 
Josh. 

— Am o întâlnire la 10, spuse el, în vreme ce gândurile îi fugeau la Avner, Dov şi Danielle. 
Dar o să-ncerc să ajung la timp. 

Părintele Andre îi ură primul noapte bună. g 

— Am auzit că descoperirea te-a costat deja nespus de mult. Imi pare rău pentru pierderea 
suferită. Te rog să mă ierți dacă îți par nepoliticos, dar sunt teribil de încântat. Dacă vasul e 
autentic, pergamentul ar putea fi de o importanță majoră. 

Josh încuviință din cap, privindu-l atent, ca un jucător de pocher care-şi studiază partenerul, 
ca să-şi dea seama ce cărţi are. 

— Vă mulţumesc pentru condoleanţe. Ă 

Părintele Andre plecă fără să mai adauge ceva, urmat imediat şi de ceilalţi. In cameră nu mai 
rămaseră decât Josh, Moshe şi agentul de pază. Moshe apucă atent vasul şi îl încuie în seif. 
— E bine protejat? întrebă Josh. 

— La fel de bine ca orice altceva de la AIA. 

— Oare de ce asta nu mă linişteşte deloc? 

Moshe îl privi, apoi cobori ochii în pământ. Josh se lupta să-şi înăbuşe un acces brusc de furie. 
Nu uita. E la fel de îngrijorat ca şi tine, îşi zise în sinea lui. 

— Vom afla mai multe mâine, spuse Moshe tulburat. Unde dormi în noaptea asta? 

— La hotel. Unde altundeva? 

— Chiar e nevoie să mai întrebi? 

In ultimele ceasuri, Josh nu se gândise prea mult la propria-i siguranţă. 

— Ai vreo sugestie? 

— Avem camere aici. Te ţinem sub pază măcar până găsim o soluţie mai bună. E destul de 
confortabil. 

Josh pufni în râs. Noţiunea de „confort” i se părea complet stranie în împrejurările actuale. 

Lui Danielle îi era frig. Stătea culcată pe o lespede de piatră, complet goală pe sub roba 
subţire. În întunericul adânc, nu desluşea nimic din locul în care se găsea şi nici nu ştia dacă 
era singură. Unicele certitudini erau funiile ce îi strângeau mâinile, braţele şi picioarele. 
După un timp, auzi glasuri şi se zbătu fără niciun folos să-şi întoarcă privirile spre locul din 
care acestea veneau. 

— Ce-ai de gând să faci cu ea? 

— Aştept ordinele învățătorului. 

— Dacă n-aş fi abstinent, ştii ce mi-ar plăcea mie să-i fac. 


— Suntem cuvioşi. Nu trebuie să avem gânduri necurate. 

Danielle închise ochii, străduindu-se să-şi învingă neliniştea pe care i-o treziseră acele 
cuvinte. Din experienţa sa, ştia că minţile necurate săvârşesc fapte necurate, oricât de 
învăţat sau de ignorant ar fi cineva. 

Deschise ochii din nou şi se forţă să distingă ceva. Se obişnuise cu semiintunericul, dar nu 
reuşea să desluşească formele. După ecou şi după lespedea pe care fusese aşezată, bănuia 
că se găseşte într-unul dintre mormintele străvechi ce înconjoară Oraşul Vechi. Erau cu 
sutele, unele vechi de aproape trei mii de ani. Va fi greu să o găsească cineva; asta dacă o 
căuta cineva. Se întreba dacă tatăl ei îi remarcase măcar dispariţia. Şi înainte mai dispărea 
zile la rând, cel mai adesea cu vreun bărbat care i se părea atrăgător. Tatăl său nu se 
arătase deloc mulţumit de escapadele ei, dar se obişnuise. 

Dar Josh? Ceva se petrecuse între ei cu o seară înainte, ceva ce Danielle nu simţea decât 
arareori. Nu îşi dorea să fugă cu el în lume, dar cu siguranţă îşi dorea să fie cu el. Nu ştia 
dacă şi el simte acelaşi lucru, ceea ce era destul de curios ţinând cont că îşi dădea 
întotdeauna seama când un bărbat este interesat de ea. Oare cum primise dispariţia ei? îşi 
făcea griji sau se gândea pur şi simplu că fugise de el? 

Dacă nici tatăl ei, nici Josh nu-şi dădeau seama că de data aceasta se întâmplase ceva, 
atunci nu se putea baza decât pe propriile-i forţe. Incepu să smucească funiile, dar înţelese 
numaidecât că îi era cu neputinţă să se dezlege. 

Josh intră în secţia de poliţie din vecinătatea Oraşului Vechi. 

— Cu ce vă pot ajuta? îl întrebă un poliţist supraponderal care stătea la un birou uriaş din 
lemn. 

— Mi s-a spus să vin în dimineaţa asta pentru un interogatoriu, îl lămuri Josh. Ofițerii cu care 
am discutat nu mi-au spus cum îi cheamă, dar mi-au dat asta. Ă 

Polițistul întinse mâna după peticul de hârtie, fără să se obosească să se ridice. Il examină 
fără nicio tragere de inimă, apoi ridică receptorul şi sună. In niciun minut, cei doi poliţişti 
cunoscuţi îşi făcură apariţia şi îl conduseră într-un birou. 

— Cum se mai simte agentul de pază? se interesă bărbatul mai înalt, care se prezentă sub 
numele de Yosef. 

— Am sunat la spital acum două ore şi mi-au zis că starea lui e stabilă. Se pare că va 
supravieţui. 

— Trebuie să vă mulţumească. 

— Nicidecum. A fost doar norocos. 

Polițistul mai scund, Avraham, spuse: 

— Spre deosebire de celălalt prieten al dumneavoastră. 

— Aşa e, îngăimă Josh. 


Yosef scoase la vedere un pumnal negru. 

— Cu pumnalul ăsta l-au atacat pe bodyguardul dumneavoastră. 

Josh îl cercetă îndeaproape. 

— Nu e decât o copie, dar seamănă cu cuţitele pe care le foloseau sicarii acum două mii de 
ani. 

— Cine? 

— Sicarii. O grupare revoluţionară din secolul I. Unii îi numesc asasini. Purtau pumnale 
asemănătoare pe sub haine, cu care îi atacau pe soldaţii romani şi pe evreii care nu se 
răzvrăteau împotriva lor. 

— Ei bine, spuse Avraham, se pare că atât agentul de pază cât şi prietenul care v-a fost 
ucis... 

— II chema Avner, rosti Josh, mai iritat decât şi-ar fi dorit. 

— Amândoi au fost atacați de aceeaşi grupare. 

Josh clătină afirmativ din cap. 

— Şi eu am presupus la fel. 

— Ştiţi cine sunt? 

— Nu, dar voi afla. 

Avraham se apropie de el. 

— Nu e treaba dumneavoastră, domnule Cohan. 

Josh îl fixă cu o privire neclintită. 

— Nu mai contează asta. 

— Sunteţi într-un oraş periculos. Ar fi trebuit să pricepeţi asta până acum. Lăsaţi-ne pe noi să 
ne ocupăm de anchetă. 

— Vă sunt recunoscător pentru eforturile dumneavoastră, dar nu pot să stau cu mâinile-n 
sân. Le sunt dator lui Dov şi Avner. g 

Josh nu o adusese deloc în discuţie pe Danielle. In realitate, nici nu ştia ce să spună despre 
ea. Habar nu avea pe unde să o caute, dar i se părea mai nimerit să nu implice poliția. 
Nu-i rămânea decât speranţa că astfel nu face o nouă greşeală fatală. 


Josh ajunse ultimul la AIA, iar în momentul în care intră în laborator, ceilalţi arheologi 
începuseră deja să examineze vasul roşu de pe masă. 

— S-a păstrat aşa de bine, încât e greu de crezut că poate fi foarte vechi, spuse părintele 
Andre. 

Ceilalţi îşi manifestară aprobarea cu entuziasm. 

Alon, unul dintre cei patru arheologi israelieni, îl privea pe Josh cu neîncredere. 

— Ai deschis capacul? 

— Da, pentru scurt timp. Am scos pergamentul şi m-am uitat în ce stare se află. 

— Speram să nu fi făcut asta, zise reverendul Barnaby. 

Dar Josh îi asigură încă o dată că se pricepea suficient de bine la aşa ceva. 

— Am umblat cu mare atenţie. Am purtat mănuşi chirurgicale ca să nu las urme şi l-am pus la 
loc exact cum era. 

Hotărâse să nu le pomenească despre faptul că fotografiase pergamentul înainte de a 
resigila vasul. 

— Înseamnă că ai citit ce scrie pe el, spuse Smith. 

Nu venea ca o acuzaţie, ci mai degrabă ca o presupunere plină de resemnare. 


Josh îşi dădea seama că unii dintre membrii echipei nu erau prea împăcaţi cu prezenţa lui 
acolo, dar nu dorea să-şi facă şi mai mulţi duşmani. 

— N-am citit decât o mică parte. Ştiţi bine că o asemenea traducere îţi ia enorm de mult 
timp. 

— Ce scrie? 

— Sunt sigur că aţi vrea să aflaţi singuri. 

— Dacă tot ai făcut-o, de ce să nu ne spui? izbucni Alon. 

— Fiindcă trebuie să-l citiţi cu ochii voştri ca să credeţi. 

— Tu crezi? îl întrebă reverendul Barnaby, punându-l la punct pe mai tânărul său coleg. 
— Aştept până aflăm rezultatele testului cu carbon-l4, răspunse Josh, deşi nici el nu ştia dacă 
e convins de ceea ce spune. 


Descoperirea metodei de datare cu radiocarbon fusese un eveniment capital pentru istoria 
arheologiei. Savantul căruia îi revenea acest merit, profesorul Willard F. Libby, primise 
Premiul Nobel în 1960 după ce descoperise că datorită ritmului constant şi uşor măsurabil de 
descompunere a elementului, se puteau testa reziduurile de carbon-l4 din orice obiect, 
pentru ca apoi să fie comparat cu o valoare-standard pentru a stabili vârsta aproximativă a 
mostrei. Descoperirea zguduise întreaga societate arheologică, oferindu-le un răspuns la 
întrebarea: Cât e de vechi? f 

Dar nu îi putea lămuri cu nimic în privinţa autorului pergamentului. In ciuda cunoştinţelor lor 
vaste şi a tehnologiei de care dispuneau, precum şi a tuturor celor care muriseră pe parcurs, 
Josh era conştient că, în cele din urmă, totul se va reduce la credinţă. Savantul din el nu 
putea accepta acest lucru prea uşor. Cu toate acestea, persista acea senzaţie de calm şi 
cunoaştere. Deocamdată nu ştia cum să o interpreteze; dar se găsea într-un laborator, 
alături de alţi arheologi, aşa că, pentru moment, alegerea era relativ simplă. 


Ca la un semnal, în laborator pătrunse un bărbat de vreo cincizeci de ani, cu părul răvăşit, 
care aducea mai degrabă a dirijor de orchestră decât a om de ştiinţă. 

— ŢI-l prezint pe Steven Fishman, îi zise Moshe lui Josh. Specialistul nostru în radiocarbon. 
— Să vedem cu ce-avem de-a face, rosti Fishman înfierbântat, îndreptându-se direct către 
artefact. Pot să deschid capacul? 

Câţiva arheologi încuviinţară nerăbdători. 

Steven deschise capacul cu grijă şi extrase pergamentul. Purta şi el, desigur, mănuşi 
chirurgicale. Il desfăcu şi se opri la prima bucată. 

— Pare făcut din piele de oaie. 

— E scris în aramaică, remarcă părintele Andre şi se apropie mai mult. 

Cerceta documentul cu migală. Josh bănuia că traduce. Pe neaşteptate, bărbatul se opri cu 
chipul alb ca varul. 

— Cred că ar trebui să aşteptăm până îşi termină Steven testele, rosti părintele Andre cu 
vocea gâtuită. 

— Nu durează mai mult de câteva zile, spuse Steven. 

Tăie o bucată minusculă de la capătul pergamentului. 

— O să cer permisiunea consiliului să folosesc spectrometrul de masă cu accelerator ca să 
terminăm cât mai repede. Dar tot o să-mi ia ceva timp ca să pregătesc mostra pentru că 
orice contaminare poate vicia rezultatul. Şi eu sunt la fel de nerăbdător ca voi, dar nu merită 


să riscăm. 

Moshe se întoarse către ceilalţi. 

— Aşteptăm? 

— Nu! spuse Alon impacientat. Măcar să ne uităm la calitatea scrierii. 

Câţiva arheologi se adunară în jurul pergamentului. Josh rămase la margine, cunoscând deja 
conţinutul acestuia. 

— O să fie o mare provocare să traducem toate cuvintele, observă Jonathan. 

— S-ar putea să dureze ceva mai mult decât prevăzusem, dar îi dăm noi de cap. 
Părintele Andre îşi ridică privirile de la document. 

— Dacă se dovedeşte că e din perioada celui de-al Doilea Templu, o să fie o descoperire 
uluitoare. 

Privirile i se întâlniră cu ale lui Josh, care nu putea descifra mesajul ascuns în privirile 
preotului. 


Capitolul 16 


Trecuseră câteva ore, iar lui Danielle i se făcuse şi foame şi sete. Legată zdravăn şi neştiind 
dacă va mai vedea vreodată lumina zilei, mintea începuse să-i joace feste. Era convinsă că 
aude ceva mişunând în jur. Apoi începuse să vadă capete tăiate care pluteau pe deasupra ei 
şi rânjeau. Pe tot corpul simţea înţepăturile a mii de ace. Durerea o străbătea prin toată 
fiinţa, o ataca simultan în fiecare părticică a trupului, iar ea nu putea schiţa nici măcar un 
gest. Voia să ţipe, dar nici asta nu-i stătea în putinţă. 

Dintr-odată durerea se domoli. Simti din nou lespedea pe care zăcea, iar pentru câteva clipe 
îi trecu prin gând că ar putea supravieţui, că ar putea cumva să scape. Pe urmă se foi uşor, 
dădu peste funiile care o imobilizau şi se lăsă iarăşi pradă disperării. 

Peste ochii lui Danielle se lăsă o perdea albă şi nu mai reuşi să distingă absolut nimic. Inima 
îi bătea nebunește, în vreme ce ea se străduia să alunge această ultimă halucinație, dar, pe 
măsură ce vederea îi revenea, işi dădu seama că nu era rezultatul minţii sale chinuite, ci o 
lumină puternică ce îi cădea peste faţă. Incetul cu încetul, ochii i se obişnuiră şi reuşi să vadă 
unde se află — o nişă săpată în peretele de piatră. Bănuielile şi temerile i se confirmară — se 
găsea într-un mormânt. g 

Lumina i se plimba pe tot corpul cu o lentoare agonizantă. In cele din urmă, bărbatul din 
spatele luminii i se adresă: 

— O să te dezleg, zise el cu o voce adâncă. Să nu încerci să fugi, altfel o să te rănesc. 

Se apropie de ea şi cu mâinile sale uriaşe îi desfăcu legăturile. In timp ce îşi frecţiona 
membrele amorţite, bărbatul o trase din spaţiul îngust. 

Pe neaşteptate, mai aprinse o lumină, orbind-o încă o dată pe Danielle. Un minut mai târziu, 
îl văzu pentru întâia oară. Purta o robă neagră. Chipul îi era ascuns de un văl din spatele 
căruia i se zăreau totuşi ochii luminoşi şi pătrunzători. Îl cunoştea. Mai văzuse acei ochi. Dar 


unde anume? 

— Arăţi ca naiba, îi zise bărbatul. Dă-ţi jos roba. 

Se supuse fără grabă şi rămase complet goală. Se simţea vulnerabilă, umilită, neajutorată. 
Dispreţuise dintotdeauna astfel de emoţii, iar acum, resimţindu-le, se mânie teribil. Dar 
mânia nu-i era de niciun folos. Bărbatul era cu cel puţin treizeci de centimetri mai înalt decât 
ea şi, probabil, de două ori mai voinic. Nu-i rămânea altceva de făcut decât să se uite cum o 
priveşte. Gândurile lui erau dureros de transparente. Ce va face dacă o atacă? Ce ar putea 
face? Bărbatul îi întinse un colţ de pâine şi o cană cu apă. 

— Bea. Mănâncă. Nu sta. 

Danielle îi urmă ordinele, în vreme ce el continua să o agreseze din priviri. Era atât de 
înfometată încât abia îl băgă în seamă, dar, odată ce îşi mai potoli foamea şi setea, o năpădi 
iarăşi sentimentul de repulsie. Il ura pe bărbatul acela. Dacă ar fi putut, l-ar fi ucis. 

Lui nu părea să-i pese de toate acestea. [i făcu semn spre un loc din colţ, unde se afla o 
gaură în podea. Danielle şovăi, apoi se duse şi se uşura. Ii dădu săpun şi o găleată cu apă ca 
să se spele. Bărbatul nu rosti niciun cuvânt, mulţumindu-se să privească. 

Dintr-odată, lui Danielle îi trecu prin minte că uriaşul acela îi urmărise pe Josh, pe Dov şi pe 
ea la ieşirea din Biserica Sfântului Mormânt. Pe Josh îl mai urmărise şi înainte. Pentru cine 
lucra? Ce voia? Ce aveau de gând să-i facă? g 

Bărbatul de apropie atât de mult încât trupurile li se atingeau. Işi plimbă palma bătătorită 
peste umerii ei, cobori pe braţe, până la fese. 

Păzeşte-mă, Doamne, să nu mi se întâmple una ca asta, îşi zise ea. Să nu mi se întâmple una 
ca asta. 

Brusc, bărbatul se dădu înapoi. Se întoarse şi ridică roba pe care tânăra o purtase mai 
înainte. 

— Imbracă-te la loc, îi porunci el. 

Danielle se conformă fără să stea pe gânduri, pentru întâia oară fericită să se supună unui 
ordin. 

Işi dădea seama că este excitat şi că nu i se poate împotrivi, dar totuşi bărbatul se stăpânea. 
Să însemne asta că cel ce o răpise avea măcar un dram de cuviinţă? Sau nu făcea altceva 
decât să-i prelungească chinul? 

Nu putea continua în felul ăsta. Trebuia să-şi facă un plan, să găsească o modalitate de a 
scăpa. Se hotărî să-i vorbească. Poate că dacă îi dă impresia că este atrasă de el, 
necunoscutul va lăsa garda jos. 

— Cum te cheamă? întrebă ea, sperând să nu i se citească neliniştea în glas şi să pară chiar 
prietenoasă. 

— Alu, mormăi el. 

Danielle se strădui să schiţeze un zâmbet. 

— Un nume rar şi interesant. 

Bărbatul pufni. 

— Ai idee cine a fost Alu? 

— Nu. 

— A fost fiul unei femei semite care s-a împerecheat cu diavolul. 

Râsul lui îi îngheţă sângele în vine. 


Capitolul 17 


Josh nu reuşea să fie atent la discuţiile celorlalţi arheologi. Uitase până şi de pergament. Nu- 
şi putea lua gândul de la Avner şi de la ceea ce ar fi putut păţi Danielle. Cu fiecare oră ce se 
scurgea, era tot mai convins că femeia nu avea nimic de-a face cu atacul asupra lui Dov. 
Fusese răpită; nu avea nicio îndoială. Dar din ce motiv? Ce îşi închipuiau răpitorii că ar putea 
şti despre pergament? Dacă cel care îi răscolise camera de hotel şi îl ameninţase la telefon 
lucra la AIA, ar fi ştiut că Danielle nu deţine nicio informaţie importantă. 

Nu sunt făcut pentru astfel de lucruri, îşi zise Josh. Astea nu sunt mistere pe care să le rezolv 
eu. 

In ciuda orelor petrecute în dezbateri teoretice, arheologilor nu le rămâneau prea multe de 
făcut până nu primeau rezultatele datării cu carbon-l4, aşa că în toiul după-amiezii se 
hotărâră să ia o pauză până a doua zi. Josh aşteptase cu sufletul la gură ca întâlnirea să ia 
sfârşit. Ce prostie să piardă atâta vreme când Danielle era încă dispărută. Dacă pentru 
ceilalţi arheologi nu reprezenta o prioritate, în cazul lui Moshe ar fi trebuit să fie. Omul părea 
paralizat. Să fi fost chiar aşa de şocat de dispariţia fiicei lui încât să nu mai poată reacţiona, 
ori se mai ascundea şi altceva sub masca indiferenţei sale? Josh nici nu mai ştia ce să creadă. 


Pentru a-l proteja, serviciul de pază al muzeului îl cazase pe Josh într-un apartament la nici 
doi kilometri de Oraşul Vechi. Singurii care cunoşteau noua adresă erau Moshe, Josh şi noua 
sa gardă de corp, Ari. Depăşise deja termenul care i se dăduse pentru a ceda pergamentul şi 
încă nu murise. Măcar ceva să funcţioneze cum se cuvine. 

Josh era istovit, abia reuşea să se mai ţină pe picioare. Avea nevoie de puţin timp ca să-şi 
revină şi apoi să plece în căutarea lui Danielle, deşi habar n-avea cum să-i dea de urmă. 
Intră împleticindu-se în apartament, azvârli cheile pe bar şi reuşi să ajungă până la canapea. 
Trebuia să se odihnească puţin, să-şi facă un plan. In doar câteva minute, aţipi. 

Stă în faţa Citadelei, cu Turnul lui David ce se ridică maiestuos pe deasupra splendidei 
fortărețe. In depărtare, se zăreşte domul Bisericii Sfântului Mormânt... 

Josh face parte din peisaj, dar în acelaşi timp este absent. In vreme ce el priveşte, nevăzut şi 
incapabil să interacţioneze cu cei din jurul său, cruciații îmbrăcaţi în armuri îi strâng pe evrei 
— bărbaţi, femei, copii — şi îi împing înspre sinagogă. Josh le simte spaima şi ştie că sunt în 
mare primejdie. Ştie că şi aceştia sunt neajutoraţi şi le simte durerea şi disperarea. 

Odată ce au intrat toţi, cruciații blochează orice ieşire din sinagogă. Pe urmă, nepăsători, ca 
şi când ar face un lucru firesc, dau foc clădirii. Josh vrea să ajute, să găsească o cale de a 
elibera victimele nevinovate, dar nu se poate mişca. 

Aerul răsună de urlete şi pretutindeni se ridică fum negru şi flăcări ce se reflectă în armurile 
cruciaților şi aruncă umbre înfricoşătoare peste crucea de pe stindardul lor. 

Josh nu poate decât să privească sinagoga cuprinsă de flăcări de la care nu reuşeşte să-şi 
dezlipească ochii. Intr-un final, ţipetele se sting, iar din clădire nu rămâne decât un maldăr de 
cenuşă. 


Josh se trezi din coşmar, cu inima bătându-i frenetic. Instinctiv, puse mâna pe Noul 
Testament şi deschise la Matei 10:34. 


să nu credeţi că am venit s-aduc pacea pe Pământ; n-am venit să aduc pacea, ci sabia. 


Cruciații îşi folosiseră săbiile pentru a ucide mii de evrei. Săvârşiseră toate acestea în numele 
evreului lisus? 

După toate câte citise despre lisus, părea un om ce propovăduia iubirea. Cum se putuse ca 
lucrurile să degenereze într-atât? Deşi nu se găsise nicio dovadă empirică a existenţei sale, 
din toate scrierile reieşea că Iisus propovăduise bunătatea şi cinstea, dar cei ce nu îl 
cunoşteau îi denaturaseră mesajul. Oare cel care încerca să fure pergamentul avea de gând 
să pervertească cuvintele nou descoperite în acelaşi mod şi să lase în urmă aceeaşi 
moştenire însângerată? 


Capitolul 18 


Alu simţea nevoia să se plimbe. Trebuia să-şi limpezească gândurile. Era o persoană extrem 
de religioasă, mai religioasă decât mulţi dintre cei care se pretindeau evlavioşi. Işi lua în 
serios jurământul făcut învățătorului şi, pe deasupra, şi legământul de abstinenţă. Dăduse 
mereu ascultare poruncilor şi la fel trebuia să se întâmple şi de data aceasta. Dar planul 
dăduse greş. 

Poliţia israeliană se înființase la Poarta Gunoiului înainte ca ceilalţi să apuce să-şi ducă 
misiunea la bun sfârşit, iar pentru a scăpa, furaseră o maşină cu şoferiţă cu tot. Iniţial, 
voiseră să o omoare, înainte ca învățătorul să afle despre greşeala lor, dar de îndată ce Alu 
dădu cu ochii de femeie nu se mai îndurase să-i lase pe ceilalţi să o ucidă. O dusese în 
catacombe şi o ascunsese acolo până ce avea să găsească o soluţie. 

Nu reuşea să-şi înţeleagă propriile fapte. Era ceva în privirea ei înspăimântată, ceva 
amestecat cu... blândeţe oare? Poate chiar tandrete? Ii amintea de cineva - şi de ceva — de 
care încercase îndelung să uite. Acum, când cutreiera străzile, fugind parcă de propria-i 
panică, se simţea transportat într-un alt timp, de demult, când învățase pentru prima oară ce 
înseamnă singurătatea. Totul era limpede ca şi când de-abia s-ar fi petrecut. 

Avea doisprezece ani, era doar un copil şi în general stătea pe bancheta din spate a maşinii. 
Dar, de data aceasta, mama lui insistase să stea pe locul din dreapta şoferului. 

— Eşti frumos ca o vedetă de cinema, îi spusese ea, aranjându-i o buclă rebelă. 

Alu se îmbujorase şi începuse să se alinte. 

— Spui asta pentru că sunt copilul tău. 

— Ba nu. N-ai văzut cum se uită fetele după tine? 

— Nu. 


Era timid şi destul de stângaci atunci când de-abia trecuse pragul adolescenţei. Nu era 
obişnuit să i se dea atât de multă atenţie, dar era plăcut să se simtă dorit astfel, ca un 
bărbat. 

— Eşti aşa de înalt pentru vârsta ta şi ai o bărbie atât de puternică. N-are nicio legătură cu 
faptul că sunt mama ta. Şi dacă n-aş fi, tot mi-ai părea chipeș. 

Alu zâmbi, uitându-se la chipul frumos al mamei sale. 

Avea să fie ultima imagine senină din viaţa sa. 

Pe neaşteptate, o camionetă se izbise de spatele micuţei lor maşini şi se treziseră înconjurați 
de flăcări. Alu nu-şi mai amintea ce se întâmplase după aceea. I se spusese că reuşise să 
iasă din maşină şi se prăbuşise pe stradă, şocat şi cu trupul acoperit de arsuri. Mama lui 
rămăsese blocată în maşină şi arsese de vie în vreme ce se zbătea să se elibereze. 

Alu rămăsese cu sechele fizice şi psihice. Incă mai arăta ca o vedetă de cinema, doar că se 
transformase în personajul negativ al unui film de groază. Cu jumătate din faţă desfigurată şi 
părăsit de iubita sa mamă, se izolase de lume. Singurul care nu-l izgonise şi nu-l jignise era 
învățătorul. Il luase alături de el şi îi arătase adevărata lumină a lui Dumnezeu. Legătura 
dintre Alu şi salvatorul său era mult mai profundă şi nu se baza pe simpla recunoştinţă. 

Dar femeia aceasta îl impresionase. 

In clipa în care o privise, îi veniseră în minte o mulţime de amintiri uitate. Când a zărit-o pe 
Danielle, în mintea lui îşi văzuse parcă mama renăscută. Avea aceeaşi gură frumoasă cu buze 
moi şi acelaşi păr negru. Iar în privirea ei zărise acea afecţiune pe care o văzuse odinioară în 
ochii mamei sale. Inima lui se deschisese în faţa ei. Poate că femeia va reuşi chiar să-l 
îindrăgească. 

In clipa în care îi privise trupul gol, propriul lui trup se înfiorase de o dorinţă necunoscută 
până atunci. Femeia era superbă, când pusese mâna pe trupul ei parcă atinsese focul. Spre 
deosebire de focul ce îl desfigurase cu ani în urmă şi îl obligase să poarte vălul, aceste flăcări 
erau fermecătoare. Nu îl ardeau, ci îi dădeau mai multă forţă. 

O dorea cu atâta disperare încât ar fi fost dispus să-şi nesocotească jurămintele şi, la nevoie, 
să o posede cu forţa — după cum ştia că s-ar fi întâmplat, căci nimeni nu ar face de bunăvoie 
dragoste cu un monstru. Era copleşit de pasiune, dar când se apropiase şi văzuse spaima din 
ochii ei, împietrise. Nu o putuse răni. A 

Apoi femeia vorbise cu el, nu cu teamă, ci prieteneşte. Il plăcea. Poate chiar aprecia 
stăpânirea lui. O speriase cu povestea despre numele lui fiindcă şi el era speriat de valul de 
emoţii care îl năpădiseră. Dar între ei se întâmplase ceva. Era absolut convins. 

Alu o porni pe Via Dolorosa, la fel de grăbit ca şi gândurile ce i se învolburau prin minte. Nu 
se opri să-şi tragă sufletul decât în clipa în care răsună soneria telefonului mobil. 

— Alo? 

— Cum se simte femeia? 

— Învăţătorule, pot să-ţi explic... 

— Pe ceilalţi i-am pedepsit deja pentru neatenţia şi nesupunerea lor. Problema noastră este 
dacă misiunea a fost cumva compromisă de această nesăbuinţă. 

— Femeia e bine. E speriată şi zăpăcită, dar n-a păţit nimic. După ce i-am dat de mâncare, 
am legat-o şi am pus-o la loc în nişă. 

— Când te întorci acolo? 

— Chiar acum sunt pe drum. 

— Când ajungi acolo, omoar-o. 


Alu simţi că i se opreşte inima. 

— Dar, credeam... 

— Nesocoteşti ordinele învățătorului? Tu ai altă treabă. Fă ce-ţi poruncesc. 

Pe fondul tăcerii care se lăsă se auzi doar un fâșâit uşor. 

— Invăţătorule, îmi daţi voie să vorbesc? Niciodată nu v-am nesocotit ordinele şi am dus la 
îndeplinire orice mi-aţi cerut. 

— Aşa e. De-aia mai eşti încă în viaţă. 

Alu îşi muşcă buza. Un cuvânt în plus ar fi fost sinucidere curată. Dar îi veni în minte chipul 
frumos al lui Danielle şi sufletul său începu să tânjească după ea. Trebuia se existe o soluţie. 
— Invăţătorule, după toţi anii în care ţi-am fost credincios, vă cer să mă ascultați o singură 
dată. 

Nu avea timp să stea pe gânduri. Se lăsă un nou moment de tăcere, apoi învățătorul rosti: 
— Îţi dai seama ce te aşteaptă dacă nu-mi place ce-mi ceri. 

Alu răspunse precaut: 

— Imi dau seama. Mulţumesc, învăţătorule. Voi fi mereu umilul vostru servitor. 

Inima îi bătea atât de repede, încât abia reuşi să rostească următoarele cuvinte. 

— Cred că ar fi mai bine să o cruţăm pe femeie. 

— Nu se poate. Ştie prea multe. 

— Am interogat-o cât se poate de bine. 

Minţea, dar nu avea de ales. 

— Nu cred că ştie ceva ce ne-ar putea afecta. Am putea să o dăm în schimbul artefactului. 
— Ştie unde se găseşte unul dintre locurile noastre de întâlnire. 

— Ştie că e într-un mormânt, dar nu ştie unde anume. Când am răpit-o, am legat-o la ochi şi 
nu i-am scos legătura până când n-am pus-o în nişa din perete. 

Aparent fără niciun motiv, stăpânul izbucni într-un râs crud şi batjocoritor. 

— Te-ai înamorat, Alu? Îţi închipui că ea te place la fel de mult pe cât o placi tu? 

Invăţătorul râse prelung şi cu sete, rănindu-l profund pe Alu. Dar durerea îi dădu curajul să 
spună până la capăt ce gândea. 

— Invăţătorule, dacă doreşti să o ucid, o ucid, dar nu văd cu ce ne-ar afecta dacă îi dăm 
drumul. Am vărsat destul sânge. 

— Dacă artefactul e autentic şi poate dăuna cauzei noastre, se va vărsa destul sânge cât să 
hrănească o armată de vampiri multe secole de-acum încolo, râse din nou învățătorul. 

Apoi râsetele se mai domoliră. 

— Ai dreptate, Alu. Mi-ai fost servitor credincios. Dacă vrei s-o mai ţii pe femeie ca să-ţi 
hrăneşti fanteziile încă o vreme, voi fi generos cu tine. Te las pe tine să hotărăşti când vrei s- 
o ucizi. Dar dacă se dovedeşte a fi o greşeală, tu singur vei fi vinovat pentru moartea ta. 

— Da, învăţătorule, zise Alu, plin de recunoştinţă. 

Invăţătorul puse capăt conversaţiei, lăsându-l pe Alu cu ochii la telefon. Nu mai cunoscuse pe 
nimeni care să reuşească să-l facă pe învăţător să se răzgândească. 

O să plătească cu viaţa această premieră? 


Alu se simţea şi puternic şi înfricoşat. Trebuia să se elibereze de propriile-i gânduri şi să 
ceară îndrumare lui Dumnezeu. Nu se putea duce decât într-un loc. 

Scăldat în mituri şi legende, se ridică Muntele Măslinilor, locul în care mulţi dintre evreii pioşi 
credeau că va veni Ziua Judecăţii de Apoi, când morţii vor învia. Tot acolo se află şi Grădina 


Ghetsimani, în care Iisus şi-a dus discipolii în noaptea dinaintea prinderii şi judecării Sale. 
Deşi nu se afla decât la începutul iniţierii sale şi nu se apropia de înţelepciunea şi evlavia 
învățătorului, în clipa în care punea piciorul în acel loc, pe Alu îl încerca emoția dreptăţii lui 
Dumnezeu. Pe acea colină prăpăstioasă ce veghea peste zidul Oraşului Vechi la est de 
Templul Muntelui, înconjurat de mormintele din vechiul Cimitir Evreiesc, ispita patimilor 
lumeşti dispărea şi îşi regăsea credinţa. 

Dar pe măsură ce înainta pe colina pustie, Alu devenea tot mai precaut. Doi bărbaţi păreau 
să-l urmărească la câţiva metri în spate. Se hotări să nu rişte, făcu cale-ntoarsă şi porni spre 
Oraşul Vechi. Intră prin Poarta Sf. Ştefan care lega Cartierul Musulman şi pe cel Arab de 
partea estică a oraşului. Alu străbătu strada Sha'ar Ha'arayot şi trecu de Mănăstirea 
Flagelării, locul în care se spune că Iisus a fost biciuit şi i s-a dat crucea. Grăbi pasul prin 
furnicarul străduţelor din Cartierul Musulman şi se făcu nevăzut în mulţime. 


Nu se întoarse la mormântul în care o ţinea prizonieră pe Danielle înainte de căderea nopţii. 
Trecuseră douăzeci şi patru de ore de când era închisă acolo, nu mâncase decât un colţ de 
pâine şi băuse puţină apă. Alu se apropie de nişă, o scoase pe Danielle şi o dezlegă. De data 
asta îi dădu şi nişte brânză. In momentul în care luă porţia de mâncare, surâsul femeii îi 
umplu sufletul de căldură. Niciunul nu scoase vreun cuvânt cât timp ea înfulecă cele oferite, 
iar apoi se uşură. _ 

Când se întoarse la loc, Danielle se aşeză în faţa lui. In roba albă şi vaporoasă, semăna cu un 
înger, iar frumuseţea sa părea să aducă lumină chiar şi în întunericul mormântului. Dar era o 
lumină firavă, iar chipul i se schimonosi brusc sub povara lacrimilor. 

— Ce s-a-ntâmplat? întrebă Alu, neştiind cum să procedeze. 

Voia să fie blând, dar glasul îi răsuna prea puternic, iar mâinile mai degrabă aspre şi 
stângace în clipa în care încercă să-i mângâie părul. 

— Mi-e frică, suspină ea. Mi-e dor de tata. De viaţa mea. Ştiu că o să mă omori. 

Hohotele de plâns îi cutremurau întreg trupul şi Alu îşi deschise sufletul spre ea. Printr-un 
gest surprinzător chiar şi pentru el, o strânse pe Danielle în braţe. Şi mai surprinzător, femeia 
nu opuse rezistenţă. Ba chiar părea bucuroasă să primească alinarea lui. 

„Mă place. Nu mă crede un monstru.” 

— Nu o să te omor, îi zise el cu blândeţe. 

Danielle ridică privirile spre el, cu obrajii brăzdaţi de lacrimi. 

— Cum să te cred? 

Alu o prinse din nou în braţe, lipindu-şi trupul de trupul femeii. Se lupta să nu dea frâu liber 
dorinţei. 

— Poţi să ai încredere în mine, fiindcă n-o să te rănesc niciodată, zise el. 

Danielle îşi sprijini obrazul de pieptul lui. 

— Atunci, lasă-mă să plec. 

Incepu iarăşi să plângă, în vreme ce lui Alu nu-i venea a crede cât de plăpândă părea în acele 
momente. Durerea ei îi sfâşia sufletul. Voia să o apere, dar învățătorul l-ar ucide dacă ar 
lăsa-o să plece. Dacă nu o elibera şi femeia ar fi avut de suferit — poate chiar din pricina lui — 
remuşcările aveau să-l bântuie toată viaţa. 

— Danielle, zise el, rostind cuvintele înainte să apuce să li se împotrivească, ştii unde te afli? 
Femeia suspină adânc şi aşteptă o clipă să se mai liniştească. 

— Intr-un mormânt. 


Se lăsă un moment de tăcere, apoi continuă: 

— Sunt sute de morminte în jurul Ierusalimului. Am mai fost şi în altele, dar în interior toate 
sunt la fel. 

Alu ştia că nu minte. Intrase şi el în multe morminte şi era imposibil să le deosebeşti dacă nu 
le vedeai din exterior. Se simţea cuprins de bucuria că ar putea face un gest mărinimos fără 
să-şi compromită învățătorul în vreun fel. 

— Te las să pleci, zise el. Dar trebuie să-mi dai cuvântul că nu vei spune nimănui unde ai 
fost. 

Danielle îşi ridică din nou ochii spre el. Strălucirea din privirile ei îl făcea să-şi dorească să o 
poată ţine alături pentru totdeauna. 

— Îţi jur că nu ştiu unde suntem. 

— Nimeni nu trebuie să afle vreodată. 

— Jur, spuse ea, clătinând uşor din cap. 

Alu închise ochii, pătruns de consecinţele a ceea ce avea să rostească. 

— Atunci, o să-ţi dau drumul. 

Incă mai e timp să mă răzgândesc, işi zise el în timp ce o lega la ochi; apoi o luă de mână şi 
o conduse afară. Învățătorul nu trebuie să afle. Ii spun şoferului că am schimbat planul. Dar 
Alu ştia prea bine că nu se va răzgândi. Puterea de a-i face rău se evaporase în clipa în care 
zărise înţelegerea şi compasiunea din privirile femeii. Danielle nu îi văzuse deloc chipul, dar 
era convins că îl privise într-un mod în care ceilalţi oameni nu o făcuseră niciodată. 

Merseră aproape o sută de metri, când Alu îi spuse să se oprească. 

— Mă întorc imediat, zise el. Să nu încerci ceva, fiindcă nu vreau să te rănesc. 

— Te aştept, îl asigură Danielle. g 

După câteva minute, Alu se întoarse şi o conduse la poalele colinei. Ii aştepta o maşină care 
îi duse într-o zonă pustie din Ierusalimul de Est. 

După ce o ajută să iasă din maşină, Alu îi spuse să aştepte cinci minute înainte să-şi scoată 
legătura de la ochi. 

Danielle încuviinţă. 

— Şi nu uita, n-ai voie să spui unde ai fost. 

— Promit, spuse ea, zâmbind vesel. Niciodată. 

Alu ar fi dorit să o sărute sau cel puţin să o mai îmbrăţişeze o dată. Dar cum i-ar explica asta 
şoferului? Trebuia să se stăpânească. O mai privi puţin, ştiind că s-ar putea să nu o mai vadă 
vreodată. Voia să memoreze fiecare detaliu. 

— Să nu spui niciun cuvânt, repetă el şi urcă în maşină. 

Şoferul acceleră, dar Alu rămase cu privirile aţintite pe geamul din spate până ce Danielle se 
făcu nevăzută. 


Capitolul 19 


Ciutarea lui Danielle era zadarnică. Oraşul era prea mare. Prea multe locuri în care ar fi 
putut-o ascunde, iar Josh nu avea niciun indiciu. Era frustrat şi mânios pe sine. Ar trebui să 
poată face mai multe pentru persoanele dragi. Era teafără? Mai trăia? Danielle devenise deja 
o victimă a descoperirii lui, dar, dacă avea să moară din cauza acesteia, ştia că nu şi-o va 
ierta niciodată. 

Conştient că va înnebuni dacă nu face ceva, Josh căută alinare în pozele pergamentului pe 
care le salvase pe laptop. Pergamentul era alcătuit din nouă fragmente, toate scrise în 
aramaică. In unele locuri era aproape lizibil. Examină textul, străduindu-se să găsească un 
indiciu care să-l îndrume. Gândurile îi fugeau în toate părţile, iar lumina ecranului îi provoca o 
migrenă ucigătoare. Şi totuşi, misterul pergamentul îl prinsese în mrejele sale. 

Se întreba cum vor proceda cei de la AIA cu descoperirea lui. O vor considera autentică, sau 
doar unul dintre sutele de falsuri cu care se confruntau? Şi dacă vor spune că e fals, va mai 
avea vreo importanţă? Controverse existaseră mereu, ca în cazul Osuarului lui Iacob — 
mormântul din piatră al lui Iacob, fiul lui Iosif şi fratele lui lisus. Deşi AIA declarase că este 
un fals, câţiva experţi susţinuseră contrariul. 

Josh le înţelegea dilema: piaţa neagră a antichităţilor din Israel era înfloritoare. Unii dintre 
cei mai importanţi negustori de antichităţi erau cercetaţi pentru fraudă şi comerţ ilegal, în 
vreme ce nenumărate obiecte se dovediseră doar nişte falsuri. Cei de la AIA nu-şi mai 
vedeau capul de treburi; dar era datoria lor să trateze fiecare descoperire cu un maxim de 
seriozitate. Din multe puncte de vedere, ei erau păstrătorii istoriei omenirii. 

Josh avea sentimentul inexplicabil că acea descoperire este veritabilă, deşi testele 
paleografice, tipografice şi cu carbon-l4 nu se încheiaseră încă. Acesta nu era decât primul 
pas, şi în multe privinţe, şi cel mai simplu. Datarea pergamentului era partea uşoară, dar 
aflarea identităţii autorului său era aproape imposibilă. Şi totuşi, Josh avea credinţa fermă, 
deşi inexplicabilă, că ştie cine l-a scris. 

Tradusese o parte din primul fragment, iar acum continua de unde rămăsese. Reciti numele 
autorului: Yehoshua ben Yosef — Ioshua, fiul lui Iosif. Era numele aramaic al lui Iisus din 
Nazaret. Pentru milioane de oameni, el era Dumnezeu. Pentru alţii, era un profet ori un 
preacucernic. Pentru câţiva, era un rabin luminat. Mai erau şi cei care îl priveau ca pe un 
muritor şi alţii care nu îl credeau decât un mit. A 

Josh însuşi era un maximalist ce căuta adevărul istoric în poveştile biblice. In multe cazuri, se 
îndoia că autorii cărora li se atribuiau erau în realitate scriitorii originali. Studiile şi cercetările 
întreprinse aproape îl convinseseră că cea mai mare parte a Bibliei avea la bază mituri şi 
legende. Dar, dincolo de suspiciunile sale în privinţa autorilor reali, îi făcea plăcere să Ii 
citească învăţăturile şi găsea multe lecţii înțelepte şi valoroase. 

Arheologii căzuseră de acord să aştepte finalizarea testelor înainte de a se apuca de 
traducerea pergamentului, dar, fireşte, ei nu bănuiau că Josh se află în posesia acestor 
fotografii. Se hotări să nu mai piardă vremea, căci era unicul lucru ce îi mai potolea neliniştea 
provocată de dispariţia lui Danielle. Şi de data aceasta traducerea se dovedea anevoioasă şi 
lentă, iar sarcina îi era cu mult îngreunată de literele degradate şi şterse. In miez de noapte, 
Josh izbuti să mai traducă un pasaj: 


Incă de mic copil mi-am dat seama că nu sunt ca toţi ceilalţi. Mă jucam pe malul unui pârău 
când un alt copil m-a lovit în braţul drept, pricinuindu-mi o durere cumplită. M-a cuprins furia, 


am dorit răul atacatorului care, spre mirarea mea, s-a prăbuşit la pământ ca şi când ar fi 
murit. Copleşit de vinovăţie, am alergat spre băiatul neînsufleţit, mi-am aşezat mâinile pe el 
şi mi-am pus dorinţa să deschidă ochii. Şi aşa a fost. Din acea zi, am înţeles că trebuie să îmi 
stăpânesc mânia. 

La vârsta de şase ani, mama mea, Maria, mi-a spus că la vremea potrivită îmi va împărtăşi 
un secret. Nu am apucat să-mi spună care era acesta. Am auzit câţiva săteni sporovăind 
despre faptul că tatăl meu, Iosif nu era cu adevărat tatăl meu. Şi mai spuneau şi alte râutăţi. 
In copilărie, eram neastâmpărat şi dădeam mereu de necaz. Odată cu maturizarea, am 
început lupta cu demonii interiori. Am studiat Tora şi mă rugam zilnic. Am gustat plăcerile 
trupului, dar am înţeles că nu sunt decât un obstacol în calea misiunii mele. Astfel, am ales 
calea abstinenţei. 

Incă de mic am simţit că viaţa mea are un scop mai înalt. La treizeci de ani am descoperit 
care era acesta. Razele soarelui scăpărau peste apele Iordanului şi acolo l-am zărit pe Ioan. 
Oamenii îi spuneau Botezătorul. Ioan Botezătorul m-a privit ca şi când m-ar fi cunoscut de o 
viaţă. M-a băgat în apă şi a vorbit despre pocăință, căci împărăţia cerurilor era aproape. 
„Pocăiţi-vă”, a strigat el cu voce de tunet, iar mulţimea adunată era subjugată de fiecare 
cuvânt pe care îl rostea. 

Ioan m-a privit şi un zâmbet i-a luminat chipul trist. Ochii săi negri şi sumbri îmi străpungeau 
sufletul, iar el a spus: „Tu eşti Mântuitorul.” Nu ştiam despre ce vorbeşte, dar în noaptea 
aceea am avut un vis. Aveam să fiu păstorul celor sărmani, chinuiţi, înşelaţi şi deznădăjduiţi. 
Aveam să le fiu rabin, învăţător şi tămăduitor. 


Cu fiecare cuvânt tradus, Josh se convingea tot mai mult că pergamentul este autentic. 
Acesta nu era acelaşi Iisus din poveştile pentru copii sau din cărţile scrise la sute de ani după 
moartea sa. Erau cuvintele unui om ce cunoscuse viaţa, înţelegea vremurile în care trăia, dar 
care era nedumerit în privinţa darurilor cu care fusese înzestrat. Un om care vorbea despre 
plăcerile trupului şi despre lupta cu propria-i mânie. Cu alte cuvinte, un om real, nu un mit ori 
un simbol. 

Odată cu trecerea anilor, interesul lui Josh faţă de Iisus crescuse. Dar acum, pe măsură ce 
cuvintele Lui îşi croiau loc în prezent, se simţea mai legat de El ca oricând. Era un amestec de 
exaltare şi uimire. 

Epuizat, dar animat de un sentiment de împlinire pentru întâia oară după atâtea zile, Josh 
căzu într-un somn lipsit de vise. Mâine va găsi o cale să o salveze pe Danielle. Era convins. 


ÎI trezi târâitul telefonului. Ar fi putut jura că nu dormise mai mult de o secundă, dar razele 
soarelui se strecurau pe fereastra camerei. 

— Josh, Moshe la telefon. Am o veste minunată. Danielle a scăpat. 

Josh ţâşni din pat. 

— A scăpat? E teafără? . 

— E şocată, dar n-a păţit nimic. Ii dăm nişte somnifere şi probabil că va avea nevoie de 
ajutor, dar, slavă Domnului, e vie şi nevătămată. 

Emoţia din glasul lui Moshe trăda spaima pe care o trăise după dispariţia fiicei sale. 

— Ai aflat ce-a păţit? 

— A fost răpită de un bărbat uriaş pe nume Alu care a ţinut-o închisă într-un mormânt. A 
reuşit cumva să-l convingă să-i dea drumul. 


Moshe chicoti uşor. 

— Nu cred c-a mai dat vreodată peste cineva ca Danielle. 

Lui Josh îi veni de îndată în minte uriaşul îmbrăcat în negru care îl urmărise în două rânduri. 
Dar mai ştia că trebuie să fie şi alţii implicaţi în asta. Cei doi bărbaţi care îl atacaseră pe Dov 
erau mult mai scunzi. 

— Mă gândeam că te-ar interesa vestea, zise Moshe, trezindu-l pe Josh la realitate. 

— Normal. Mulţumesc pentru telefon. 

Pe măsură ce mintea i se obişnuia cu vestea cea bună, Josh dădu pentru prima oară frâu 
liber disperării care îl mistuise de la dispariţia ei. Era un sentiment aproape la fel de 
copleşitor ca şi bucuria de a o şti la adăpost. 

— Când pot s-o văd? se interesă el, nerăbdător. 

— Trebuie să o lăsăm un timp. Aşteaptă să-şi revină după toată această aventură. 

— Aş vrea s-o ajut. 

— O s-o ajuţi, răspunse Moshe, ţinându-l la distanţă. Las-o un timp. 

— Bineînțeles, spuse Josh. g 
La urma urmelor, Moshe avea tot dreptul să-şi protejeze fiica într-un astfel de moment. În 
ciuda propriilor sale sentimente, era conştient că cei doi vor dori să petreacă un timp 
împreună. 

— Moshe? zise el. 

— Da. 

— Mă bucur pentru voi. 

Moshe rămase tăcut o vreme. 

— Bucură-te pentru noi toţi, Josh, spuse el cu un nod în gât. 


Capitolul 20 


Danielle deschise ochii şi se trezi pe o saltea tare şi comodă, alături de o cuvertură groasă. 
Se afla în patul său din copilărie, unul din locurile în care se simţea cel mai în siguranţă. 

Se ridică încet în capul oaselor şi işi masă fruntea. Nu pricepea decât parţial motivul pentru 
care o eliberase Alu. Işi amintea că o urcase în maşină legată la ochi şi pe urmă se trezise pe 
o stradă necunoscută, iar maşina dispăruse. După aceea, amintirile erau destul de neclare, 
dar reuşise să ajungă la locuinţa tatălui său. Acum se luminase de ziuă, dar nu ştia ce oră 
este. Aruncă o privire la ceasul din cameră şi observă că este după-amiază. 

Făcu o mişcare pentru a cobori din pat, dar, în clipa în care dădu păturile la o parte, simţi un 
fior de gheaţă ca şi când ar fi fost cuprinsă de răceală. Ura să i se întâmple asta — mai întâi 
răpirea, şi acum se simţea slăbită şi neajutorată. Nu era obişnuită cu o asemenea stare şi 
încercă să i se împotrivească. După ce stătu câteva minute pe marginea patului, cu picioarele 
atârnându-i ca nişte greutăţi de plumb şi cu capul zvâcnindu-i de durere, se lăsă păgubaşă şi 
se ghemui la loc sub pătură. Poate că era mai bine să-i lase pe alţii să aibă grijă de ea, doar 


puţin, doar de data asta. 

Câteva minute mai târziu, tatăl ei vâri capul pe uşă să vadă ce face. Observând că nu 
doarme, se apropie de pat şi o sărută tandru. 

— Cum te mai simţi? 

— Mai rău decât mi-aş dori. 

Tatăl său se aşeză pe marginea patului şi îi prinse mâna. 

— Ai trecut printr-o experienţă îngrozitoare. 

— Am mai trecut şi prin altele, protestă ea, deşi îi era greu să treacă cu vederea. 

Tatăl îi strânse mâna. 

— Dar nu chiar aşa de rele. 

Danielle închise ochii pentru o secundă. Viziunea o tulbură. 

— Am crezut că o să mă violeze, murmură ea. Că o să mă omoare şi-o să mă lase acolo să 
putrezesc. 

— Va plăti pentru asta, scumpa mea. Găsim noi o cale să-l facem să plătească. 

Danielle îşi privi tatăl în ochi. Dintotdeauna fusese atât de protector cu ea, deşi îi arătase că 
îşi poate purta singură de grijă. 

— Ca să fiu sinceră, m-aş bucura să pot uita că a existat. 

— Poate că vei reuşi, şovăi Moshe. Dar e posibil să nu reuşeşti. 

Danielle ştia că are dreptate şi că nu va putea să suprime acele amintiri. 

— Toată chestia asta are sigur legătură cu pergamentul lui Josh şi cu telefoanele de 
ameninţare... 

In clipa aceea o străfulgeră un gând. Tatăl său văzu cum îi piere culoarea din obraji şi îi 
spuse pe un ton liniştitor: 

— Josh e bine. Şi-a făcut griji pentru tine, dar l-am sunat mai devreme şi i-am spus că eşti 
teafără. 

Deşi traumatizată şi ostenită, o surprinse intensitatea sentimentului de uşurare care o 
cuprinse brusc. Totuşi, îşi dădea seama că problemele erau departe de a se fi rezolvat. 
Pericolul încă plana asupra lui Josh. Un singur lucru nu-i dădea pace. 

— Ai idee ce voiau de la mine? 

Moshe o mângâie pe mână. 

— Nu ştiu. Nu ne-au contactat deloc, zise el şi chicoti uşor. Am sperat chiar să fi plecat într- 
una din escapadele tale... Singurul lucru de care îmi pasă e că ai reuşit să scapi înainte să 
apuce să-ţi facă vreun rău. 

Danielle strânse mâinile tatălui său şi se priviră în tăcere. Apoi îi dădu drumul şi încercă din 
nou să se ridice. 

— Ar trebui să stai în pat, zise Moshe, în stil tipic patern. 

Danielle îndepărtă pătura cu piciorul. De data asta nu mai avu senzaţia de frig. Simţea că se 
poate ţine pe picioare. 

— Ba nu. Crede-mă, ultimul lucru de care am chef acum e să zac în pat. Vreau să-l văd pe 
Josh. Mă duci acolo unde l-ai ascuns? 

Tatăl său înclină uşor capul. 

— Nu-i nevoie. Aşteaptă în salon de câteva ore. 

Josh simţea forţa transei meditative în care se cufundase. Astfel se refugia de câte ori dorea 
să reflecteze sau când avea întrebări al căror răspuns nu îl putea găsi. Când se afla în transă, 
câmpurile energetice ale corpului său deveneau vizibile şi încerca să le controleze. La 
început, dăduse greş; dar, după ani de eşecuri, învățase suficient de multe pentru a obţine un 
oarecare succes palpabil. Incepuse să lucreze cu ceea ce păreau douăsprezece câmpuri 
energetice majore. Mai târziu, dăduse peste o carte despre medicina chinezească şi aflase că 
erau aceleaşi câmpuri pe care le foloseau şi specialiştii în acupunctura. Fireşte, aceştia din 
urmă utilizau ace; Josh îşi folosea puterea minţii. Exersa cum să-şi regleze fluxul sangvin în 
diverse părţi ale corpului şi cum să-şi dirijeze energia. 

Pentru prima dată conştientizase acest dar la vârsta de cinci ani. Avner avusese un accident 
la săniuş şi îşi pierduse cunoştinţa. Printr-un gest instinctiv, Josh îşi pusese mâinile pe 
prietenul său şi simţise cum propria sa forţă vitală începe să radieze la exterior, iar câteva 
clipe mai târziu, Avner îşi revenea în simţiri confuz cu privire la cele întâmplate. Celorlalţi 
copii li se păruse o ciudăţenie şi Avner însuşi părea oarecum stânjenit de acea întâmplare. 
Episodul îl deranjase în asemenea măsură, încât Josh refuzase să-şi mai folosească darul pe 
o altă persoană până la incidentul în care fusese implicat Dov. 

Acum, în timp ce se concentra asupra respirației, îşi punea întrebări privitoare la pergament, 
la răpirea lui Danielle şi la motivul pentru care cineva recursese la violenţă, răpise şi omorâse 
pentru a pune mâna pe descoperirea lui. Prin faţa ochilor i se perindau frânturi de imagini — 
un şarpe şi un lanţ din aur — dar răspunsul rămase un mister. 

Apoi, fără să fi atins apogeul viziunilor, Josh se simţi constrâns să iasă din transă. Toate 
reflecţiile sale încetau astfel, dar el nu se opunea. Fiecare şedinţă dura doar atât cât trebuia. 
In clipa în care deschise ochii, o zări pe Danielle. Inexplicabil, dar, după toate întâmplările 
prin care trecuse, reuşea să fie la fel de strălucitoare. 

— Moţăiai? îi spuse ea voioasă. Ce bine că nu ţi-ai făcut prea multe griji pentru mine. 

Josh râse. Ii fusese dor de glasul ei. 

— Mă gândeam că n-are sens să-mi fac prea multe griji pentru cineva care e în stare să-şi 
convingă paznicul uriaş să-i dea drumul din mormânt. 

Ii tresaltă inima de bucurie când o auzi râzând. Se apropie de ea. 

— Te simţi bine? 

Danielle se aşeză lângă el pe canapea. 

— O să mă simt. 

Inainte să apuce să-şi controleze gesturile, Josh se întinse spre ea şi o prinse în braţe, 
strângând-o cu putere la piept. Ar fi vrut să-i insufle putere, să-i spună că va face tot ce-i stă 
în puteri pentru a o cruța de astfel de chinuri. Dar, în acelaşi timp, îi căuta puterea, acea 
putere pe care o răspândea prin simpla ei prezenţă. 

— N-ai idee câte griji mi-am făcut pentru tine, spuse el cu o voce surprinzător de aspră. Nu 
ştiam ce să fac. Am încercat să te găsesc, dar nu ştiam unde să te caut. 

Danielle se ghemui lângă el. 


— M-am întors. Am reuşit. 

— Imi pare rău că ai avut de suferit din cauza mea. Pentru mine, nimic nu mai e la fel ca 
înainte. 

Danielle îşi ridică privirea spre el. 

— Nu pot să mai schimb nimic. Trebuie să aflăm tot ce se poate despre pergament. Să 
vedem de ce şi-l doreşte cineva aşa de mult. Nu mai e cale de întoarcere. Tu... 

Josh îi tăie vorba, zâmbind. 

— Asta voiam şi eu să spun. 

Işi lipi buzele de gura ei şi o sărută tandru, apoi cu o pasiune neaşteptată şi deznădăjduită. 
Era ca şi când ar fi intrat într-o transă neexplorată până atunci. 

Simţea că pluteşte, de parcă şi-ar fi părăsit trupul. In acelaşi timp, era cea mai reală 
experienţă din viaţa sa. Găsea răspunsuri la întrebări care nici nu-i trecuseră prin minte. 

Santinelele se adunaseră în ascunzătorile lor de sub Oraşul Vechi. Secta se stabilise acolo de 
mai bine de şaptezeci de ani, dinaintea creării Israelului modern. Înveşmântaţi asemeni 
preoţilor catolici, se puteau deplasa prin Cartierul Creştin fără să atragă atenţia soldaţilor şi 
poliţiştilor obişnuiţi cu prezenţa clericilor. Şiretlicul era cât se poate de nimerit, căci preoţii 
erau socotiți fără prihană şi nimeni nu se obosea să-i verifice suficient de atent pentru a băga 
de seamă armele şi cuţitele ascunse pe sub sutane ale Santinelelor. 

Torţele de pe ziduri răspândeau umbre prelungi prin sala mohorâtă. Cei Doisprezece Aleşi 
şedeau pe bănci din piatră datând din secolul I şi aşteptau sosirea învățătorului. Deşi aparent 
tăcuţi, cu toţii cântau într-o singură voce interioară. 

Slăvit fie Dumnezeu Creatorul. 

Iti mulţumim pentru robul tău Pavel, căci numai el vorbeşte cu Vocea Adevărului. 

Dă-ne puterea să ne opunem falselor profeţii şi Demiurgului, Dumnezeul inferior al Creaţiei. 
Lasă-ne să-ţi purtăm mesajul până în ziua Judecăţii de Apoi. 

Repetară cele patru incantaţii de mai multe ori cât timp aşteptau. 

In momentul în care energia vocilor interioare atinse apogeul, învățătorul le permise Celor 
Aleşi să-i anunţe sosirea şi îşi făcu apariţia cu mare pompă. Purta aceleaşi veştminte ca şi 
subordonații săi, dar chipul îi era ascuns sub masca şarpelui sacru. La gât purta simbolul 
sectei: şarpele încolăcit în jurul crucii. 

— Avem multe de discutat, tună glasul învățătorului, dar mai înainte vreau să vorbim despre 
unul din fraţii noştri care ne-a dezamăgit şi trebuie judecat. 

Işi lăsă adepţii să freamăte de nerăbdare un timp, pentru ca vorbele sale să aibă impactul 
dorit. 

— Inţelegeţi cu toţii importanţa misiunii noastre. Fiecare dintre voi ştie că este vital să ne 
împotrivim celor ce cred orbeşte în Dumnezeul fals. Este onoarea şi datoria noastră să 


pregătim această lume bolnavă pentru înălţarea la cer. Aţi fost aleşi pentru această misiune, 
iar eu am fost ales să vă conduc. Ca învăţător, trebuie să am supunerea voastră absolută. Şi 
totuşi, unul dintre voi a ales să acţioneze pe cont propriu, îndepărtându-se de la calea cea 
dreaptă. Astăzi trebuie să mă ajutaţi să-l judec pe cel care a greşit. 

— Da, învăţătorule, răsunară în cor vocile Celor Aleşi. 

Invăţătorul se întoarse spre uriaşul aflat între ei şi îl pironi cu privirea, în timp ce bărbatul 
începea să se agite. 

— Ridică-te, Alu. 

— Da, învăţătorule, zise uriaşul şi se ridică precaut. 

— Ştii de ce ţi-am cerut să te ridici? 

— Ştiu, învăţătorule. 

Invăţătorul îl sfredelea cu privirea. 

— Adică nesupunerea ta a fost cu bună ştiinţă? 

Uriaşul clătină grăbit din cap. 

— Nu am făcut-o intenţionat, învăţătorule. Nici prin gând nu mi-a trecut. Dar evreica era atât 
de ispititoare că nu i-am putut rezista. Nu m-am putut abtine. 

— Şi i-ai dat drumul. 

Privirile lui Alu se opriră asupra învățătorului. Oare dăduse în vileag mai multe decât ştia 
acesta? Nu mai era cale de întoarcere. 

— Da, învăţătorule, recunoscu el, conştient de ceea ce ar fi putut însemna acele cuvinte. 

— Ne-ai îngreunat planurile în mod inutil, Alu, iar slăbiciunea ta se poate să fi primejduit 
misiunea şi pe fraţii noştri. Şi pentru ce? Pentru o târfă evreică? M-am purtat cu tine ca şi cu 
un fiu. Când te-au părăsit toţi, te-am luat lângă mine şi te-am privit ca pe copilul meu. Asta e 
răsplata pe care o primesc? 

— Iartă-mă, învăţătorule, îngăimă Alu, cu faţa îmbujorată de ruşine în spatele vălului. 

— Mai ai ceva de spus în apărarea ta? întrebă învățătorul, nemilos. 

Alu simţea cum îi zvâcnesc tâmplele, iar vederea i se înceţoşa din cauza furiei stârnite de 
atâtea sentimente contradictorii. Dar emoția se dovedi prea puternică şi îi anulă orice fărâmă 
de bravadă. Rămase mut minute în şir. In momentul în care vorbi din nou, cuvintele i se 
prelinseră firave de pe buze. 

— Mă plăcea. 

Invăţătorul îşi îndreptă atenţia dinspre Alu înspre ceilalţi. 

— Alu este posedat. Fraţilor, trebuie să-l ajutăm. Trebuie să ucidem demonul din el. 

Cei Aleşi încuviinţară dând din cap. Invăţătorul se întoarse din nou spre Alu. 

— Dezbracă-te, i se adresă el, dispreţuitor. 

Fără să stea pe gânduri, Alu îşi scoase hainele şi rămase în chiloţi. 

Toţi Cei Aleşi apucară câte un bici şi începură să-l lovească pe uriaş. Alu suportă durerea în 
tăcere, tulburată doar de ecoul pocnetelor de bici. 

După câteva zeci de lovituri, învățătorul puse capăt flagelării. Alu se sprijini greoi de zidul cel 
mai apropiat. 

— Eşti gata să te căieşti pentru păcatele tale, fiule? 

Alu era plin de sânge. 

— Da, învăţătorule, zise el, gemând, cu vocea înecată de durere. 

— Dacă vreodată îmi mai nesocoteşti ordinele, ştii care vor fi consecinţele. 

— Da, învăţătorule. 


— Să ştii că am şi eu un suflet, dar să nu îţi închipui că îl voi cruța chiar şi pe cel mai 
destoinic asasin al nostru de pedeapsa impusă ereticilor de legea sfântă. 

Ca la un semnal imperceptibil, doi dintre discipoli pătrunseră în sală şi îl scoaseră de acolo pe 
uriaşul prăbuşit. Odată ieşiţi, învățătorul se adresă celorlalţi membri. 

— Am aşteptat mai bine de o mie nouă sute de ani ca profeția să se împlinească, iar acum, 
fraţilor, a venit timpul. Chiar în această clipă, Autoritatea Israeliană pentru Antichităţi se află 
în posesia documentului sacru ce va confirma învăţămintele primului nostru învăţător şi 
scrisorile ascunse ale lui Pavel. După cum spune profeția, acest document va aprinde flacăra 
sfântă a judecății, va dezlănţui cea mai mare bătălie din toate timpurile şi va curăța lumea 
de rău. Din această confruntare, lisus va cobori pe Pământ pentru a doua oară după cum se 
spune în sfintele scripturi. Pregătiţi-vă; vom da lovitura de îndată ce pergamentul va fi 
autentificat. 

Josh o strânse în braţe pe Danielle cât de mult putu. Se sărutară pasional câteva minute, iar 
focul dorinţei îi învălui pe amândoi. Indiscutabil, Josh ar fi vrut să treacă la următorul pas — 
atingerea lui Danielle dezlănţuise în el un sentiment pe cât de sălbatic pe atât de înălţător — 
şi îşi dădea seama că şi ea simţea acelaşi lucru. Dar nu se găseau în locul potrivit. In niciun 
caz pe canapeaua lui Moshe care tocmai ieşise cu nişte treburi. Se mulţumi să o sărute până 
ce simţi că toată dorinţa i se stinge, pe urmă o îndepărtă cu blândeţe şi îi aşeză capul pe 
pieptul său. La început, Danielle nu reuşi să înţeleagă ce se întâmplă şi începu să-l tragă de 
cămaşă, dar înţelese mesajul în momentul în care Josh o sărută pe frunte. Rămaseră tăcuţi — 
vorbele erau oricum de prisos — şi savurară momentul. 

— In ultimele zile, parcă am fost în trenuleţul groazei, rupse în cele din urmă Danielle 
tăcerea. 

Vocea sa părea să plutească pe deasupra liniştii. 

— Puteam să mă lipsesc de căderile abrupte. 

Danielle îl mângâie pe piept. 

— Şi eu. Dar senzaţia de la urcuş e incredibilă. 

Intinse gâtul şi îl sărută pe bărbie. 

— Imi place panorama văzută de sus. 

Josh se lipi şi mai mult de ea. 

— Nu ştiu când se va termina totul. Nu pricep ce-au vrut răpitorii. Totul are legătură cu 
pergamentul, n-are cum să fie altfel, dar nu-mi dau seama ce pun la cale. 

— Imi pare rău că n-am aflat nimic cât timp am fost acolo. 

Josh căzu pe gânduri. 

— Indivizii ştiu cine e autorul pergamentului sau, oricum, cine se pretinde a fi. Dacă sunt într- 
adevăr cuvintele lui Iisus, consecinţele vor fi uriaşe. Unii ar vrea să le ţină ascunse, dar cum 


de ştiu toate astea înainte ca documentul să fie autentificat şi tradus? Dacă mesajul e 
complet diferit decât ne aşteptăm? 

— Unii nu sunt dispuşi să-şi asume un asemenea risc. 

— Ai dreptate... grupările religioase vor interpreta mesajul în moduri diferite. 

Josh căzu pe gânduri. 

— Catolicilor şi creştinilor tradiţionalişti nu le va pica bine dacă Iisus nu se declară Mesia. 
Sau, şi mai rău, dacă nu pomeneşte de latura sa divină. 

— Josh, îţi dai seama ce controverse ar putea trezi pergamentul? S-ar putea să ne trezim în 
mijlocul unui uragan. Ă 

— Să presupunem că în pergament nu se spune că Iisus este Dumnezeu. In primele rânduri, 
autorul menţionează că scrie aceste lucruri cu două săptămâni înainte de a-şi împlini 
destinul. Asta înseamnă că evenimentul crucial din viaţa lui Iisus — Patimile — nu s-a petrecut 
încă. Multe se puteau întâmpla în acele două săptămâni. 

— Eu rămân la părerea mea că pergamentul va isca discuţii aprinse. 

— Nu neapărat. Din ceea ce-am tradus până acum, nu reiese o prezentare a lui Iisus din 
punct de vedere religios, ci istoric. Mulţi se vor simţi mai aproape de el dacă îl percep ca pe 
un om. 

— Nu crezi că lisus a fost Dumnezeu sau Mesia, nu? 

— Nu, răspunse Josh, observând forţa convingerii sale abia în clipa în care rosti acele cuvinte. 
Nu prea. 

Danielle îl privi în tăcere. Apoi se cuibări la loc la pieptul lui. 

Josh o îmbrăţişă pătimaş. Dacă nu era pergamentul, n-ar fi ajuns să o cunoască. Pe de altă 
parte, viaţa ei n-ar fi fost în primejdie. Uneori viaţa era prea năucitoare ca să o poţi înţelege. 
Se mişcă uşor, pregătit să se ridice. 

— Plecăm? întrebă Danielle. 

— Din păcate, eu plec. Am stabilit cu tatăl tău să ne întâlnim cu echipa ca să vedem ce 
facem în continuare. 

Unica lui dorinţă era să o ţină în braţe toată ziua. 

Danielle se ridică, dezlipindu-se de el. 

— Vin cu tine. 

— Nu, te rog. Aici eşti în siguranţă. Nu ştiu ce se poate întâmpla afară. 

Danielle îi aruncă un zâmbet afectat. 

— Tu poţi să fii în pericol şi eu nu? Vrei să faci pe cavalerul? 

— Nu ţi se pare că ai trecut prin destule în ultima vreme? zise el, mirat şi totodată 
impresionat de vitalitatea ei. 

Pe chipul tinerei se întipări o expresie de tristeţe în momentul în care cedă în faţa 
argumentului lui Josh. 

— Poate că ai dreptate. 

O sărută pe frunte şi apoi, mai drăgăstos, pe buze. 

— Odihneşte-te. Eşti în convalescenţă. Te simţi bine acum, dar nimeni nu-şi revine aşa de 
repede după o asemenea experienţă. 

Danielle încuviinţă. 

— Când te întorci? 

— Nu ştiu, zise el şi zâmbi. Unii arheologi sunt în stare să bată câmpii la nesfârşit. 

Danielle îl sărută pe obraz şi îşi lipi faţa de a lui. 


— Ai grijă să te întorci. 
Lui Josh nici prin gând nu-i trecea să nu se întoarcă. Simţea cu tot sufletul că nimic nu ÎI 
poate despărţi de acea femeie. 

A 
În momentul în care Josh şi Moshe ajunseră la cafeneaua Chagall de pe strada Ben Yehuda, 
Andre, Alon, Barnaby, Jonathan şi Michael, deja adunaţi în jurul unei mese mari, rotunde, 
discutau şi îşi beau cafeaua. In farfurii se zăreau firimiturile de la covrigi şi pateuri. 

— Cum se mai simte Danielle? întrebă părintele Andre. 

— E uimitoare, se scăpă Josh. 

Moshe îi aruncă o privire piezişă, care îl făcu să adauge imediat: 

— Vreau să spun că e uimitor cât de repede îşi revine. E tare bătăioasă. 

— Se ţine cât se poate de bine într-o asemenea situaţie, zise Moshe răspicat. 

Se întâlnise cu Josh pe drum spre cafenea. In clipa în care îl întrebase ce părere are despre 
starea Daniellei, Josh avu certitudinea că Moshe ştie ce s-a petrecut între ei. Şi totuşi, 
niciunul dintre ei nu suflă o vorbă. Mai exista o problemă, chiar dacă una mult mai simplă. 
Moshe îi făcu semn chelnerului şi comandă cafea şi croasanţi pentru amândoi. 

— Vreo veste despre teste? se interesă Alon, aducând în discuţie chestiunea care îi preocupa 
pe toţi. 

Starea de spirit a grupului se modifică simţitor în clipa în care toată lumea lăsă deoparte 
fleacurile şi se strânseră mai aproape unul de celălalt. 

— Nu încă, îi informă Moshe. Steven a zis că mai are nevoie de câteva zile, iar paleografii nu 
au terminat de studiat inscripţiile de pe pergament. Aşteptăm un prim raport marţi. 

Nu era răspunsul pe care îl aşteptau şi Jonathan bodogăni ceva nemulţumit. Cei mai vârstnici 
erau obişnuiţi să aştepte şi se resemnară. 

Reverendul Barnaby se întoarse spre Josh. 

— Crezi că pergamentul e autentic? 

— Nu ştiu, răspunse Josh, precaut. Dar simt că este. 

— Şi crezi că autorul este Iisus din Nazaret? 

— El aşa zice. fe 

Barnaby închise ochii. Părea să se fi cufundat într-o rugăciune mută. In momentul în care îi 
deschise, pe chipul său se citea un calm desăvârşit. 

— Ani la rând am căutat o dovadă istorică menită să ateste existenţa Mântuitorului. Dacă 
documentul se dovedeşte autentic, mi se împlinesc toate rugile. 

— Dar dacă contrazice Evangheliile din Noul Testament? întrebă Alon, mult prea entuziasmat 
de consideraţiile pur teoretice pentru a mai da dovadă de tact. Îţi va schimba credinţa? 

— Nu va conta, îl asigură Barnaby. Credinţa nu izvorăşte din minte, ci din suflet. Credinţa în 
lisus a dat sens şi scop vieţii mele. Dar, dacă aş putea să pătrund gândurile şi existenţa lui 


Iisus, atunci munca şi viaţa mea ar fi mai împlinite. 

Michael interveni în discuţie, fluturând o bucată de covrig. 

— Evanghelia după Marcu a fost scrisă în jurul anului 70 d.H., la patruzeci de ani după ce 
lisus a fost răstignit. Cea după Matei a fost scrisă pe la anul 80 d.H., cea după Luca pe la 90 
şi cea după Ioan pe la 100. Evangheliile nu concordă întotdeauna. Niciunul dintre ei nu l-a 
cunoscut personal pe lisus, deci trebuie să existe anumite inadvertente. 

Părintele Andre îl întrerupse. 

— Evangheliile sunt inima Scripturii. Cred în ele din tot sufletul. Iisus este Domnul şi 
Mântuitorul meu. A murit pe cruce pentru a salva omenirea, iar dacă oamenii i-ar urma 
învăţăturile, lumea nu ar fi ajuns în halul în care e acum. 

Josh se simţea extrem de sceptic în faţa unui asemenea efluviu extatic. 

— Tu îi urmezi toate învăţăturile? întrebă el. Îţi iubeşti toţi semenii, mai ales pe aceia ale 
căror credinţe sunt opuse credințelor tale? 

Andre se încruntă. 

— Imi pasă de lume şi îi compătimesc pe cei ce nu cred în Mântuitorul nostru, chiar dacă vor 
sfârşi în flăcările iadului. 

Josh sorbi o înghiţitură de cafea pentru a-şi ascunde aversiunea faţă de viziunea lui Andre 
despre lume. 

— Tu ce crezi? îl provocă Andre. 

— În legătură cu ce? 

— Cu Dumnezeu şi religia. 

— Religia e un subiect delicat şi evident există o mulţime de opinii. Nu vreau să jignesc pe 
cineva. 

— Nu cred că ne-ai ofensa dacă ne-ai împărtăşi convingerile tale, spuse Alon. 

Josh observă că ceilalţi arheologi erau de aceeaşi părere. Deşi nu îi venea prea uşor să 
discute despre convingerile sale intime, se simţea obligat să răspundă. 

— Am motive să cred că universul e guvernat de o putere superioară. Cu toate acestea, cred 
că nu suntem capabili să înţelegem ce sau cine este această putere. 

— Mi se pare că eşti agnostic, spuse Jonathan. 

— După părerea mea, agnosticii îşi acceptă contradicţiile mult mai uşor decât mine, 
recunoscu Josh. Imi doresc un răspuns, deşi nu mă interesează prea tare care ar fi acesta. 
Sunt sigur că va veni ziua în care îl voi găsi. 

Işi închipuia că şi-a încheiat discursul, dar mai simţi nevoia să adauge: 

— Recunosc, nu suport fanaticii care pretind că deţin adevărul absolut. E ca şi cum ai spune 
că Dumnezeu se află aici şi nu în altă parte. Intoleranţa religioasă, mai ales din partea celor 
ce se vor cuvioşi, este cea mai urâtă formă a ipocriziei. 

Josh se simţea tot mai tulburat. Odată ce deschisese gura, avea mult mai multe de zis. Dar 
glasul îi fu acoperit de o cumplită explozie. 


Arheologii ieşiră în goană din restaurant şi dădură cu ochii de oamenii care zăceau peste tot 
morţi sau răniţi. Josh se uită la trupurile de bărbaţi, femei şi copii şi ochii i se umplură de 
lacrimi. El provocase toate astea cu vorbele lui? Chiar avea lumea nevoie de un nou exemplu 
al intoleranţei pe care tocmai o acuzase? 

Zeci de oameni erau răniţi. Josh trebuia să-i ajute, dar nu ştia de unde să înceapă. Drept 
răspuns răsunară vaietele unei fete. Josh alergă la ea. Pierdea mult sânge. 


Imaginea îi trezi amintirea unui eveniment ce se petrecuse cu ani în urmă, când Josh nu era 
decât un copil zglobiu de cinci ani. Ninsese, iar Josh şi Avner se alăturară unei cete de copii 
care se dădeau cu sania pe strada Franklin, în nordul oraşului Philadelphia. Strada îngustă 
era mărginită de blocuri vechi cu trei sau patru etaje, construite în secolul al XIX-lea. Şinele 
de tramvai, rămase în paragină, brăzdau strada în două. Ninsoarea îl orbea şi Avner nu se 
zărea pe nicăieri. 

Dintr-odată, se auzi un țipăt. Josh işi lăsă sania şi alergă în direcţia sunetului. Câţiva copii se 
strânseseră în jurul lui Avner — întins pe jos, inconştient şi abia respirând. In partea dreaptă a 
capului se zărea un cucui de mărimea unui ou şi avea o tăietură urâtă la tâmpla stângă. 
Sania, ruptă în urma impactului cu treptele de la intrarea unui bloc, zăcea răsturnată. 

Josh ţâşni spre Avner. Instinctiv, parcă posedat de o forţă magică, Josh închise ochii şi îşi 
puse mâna pe capul plin de sânge al lui Avner. In numai câteva secunde, hemoragia se opri 
şi prietenul său deschise ochii. 

Ceilalţi copii îl priveau uimiţi. Pe urmă, Seth Feinberg, un nesuferit înalt şi gras, cu un păr 
roşcovan şi pielea urâtă, se apucă să strige: „Eşti un monstru!” 

Ca şi când ar fi fost dirijorul lor, ceilalţi copii îi ţinură isonul. 

— Eşti un ciudat, îl sâcâiau ei. Nu te apropia de noi, ciudatule! 

Cu inima tremurându-i în piept, Josh îl ajută pe Avner să se ridice, fără să ia în seamă 
strigătele din jur. 

— Nu trebuia să faci aşa ceva, îl repezi Avner. 

Josh rămase năucit. 

— Te-am ajutat, bâigui el. Eşti prietenul meu cel mai bun. 

Avner îşi întoarse privirea zăpăcit şi poate uşor speriat. 

— Habar n-am ce-ai făcut, dar nu trebuia s-o faci. 

Pe urmă îşi luă sania şi se îndepărtă. 

Copleşit de ruşine, Josh îşi jură să nu-şi mai folosească vreodată puterea inexplicabilă. Dar 
aici, în Israel, îi era peste putinţă să-şi respecte jurământul. 

O privi pe fata rănită şi se hotărî să treacă la fapte. Işi rupse o fâşie din cămaşă, apoi o 
înfăşură strâns în jurul piciorului ei drept pentru a opri sângerarea. Aşa cum făcuse şi în cazul 
lui Dov, se concentra pe rană şi se rugă — dacă se putea spune aşa — să se vindece. După 
vreo două minute, ridică pânza să se uite la rană şi observă că hemoragia se diminuase 
considerabil. 

Intr-un moment mai liniştit, dacă se va mai întâmpla, o să încerce să înţeleagă cum poate 
realiza asemenea minune. Acum nu avea timp de întrebări. 

— O să te faci bine, îi spuse Josh. Vine ambulanţa imediat şi te duce la spital. 

Fata scânci din nou. 

— Doare aşa de tare. 

Josh îi simţea durerea ca şi când ar fi fost în trupul lui. 

Mânat de dorinţa de a o ajuta, îşi puse mâna pe capul ei şi zise: 

— O să te simţi mai bine în curând. 

Fata continuă să se strâmbe şi să se zvârcolească timp de câteva secunde. Dar, la un 
moment dat, deschise ochii şi se uită fix la Josh. La început nu făcu altceva decât să se uite. 
Apoi încordarea i se şterse de pe faţă şi închise ochii. Respira mai uşor şi mai relaxat. 
Moshe îşi puse mâna pe umărul lui Josh. 

— Cum ai făcut asta? 


— N-a fost nimic deosebit. Doar am liniştit-o. 

Se auziră sirenele ambulanţelor. 

Josh se ridică în picioare. 

— Moshe, te rog să ai grijă să o urce imediat în ambulanţă. Mă duc să văd cu ce mai pot 
ajuta. 

Aruncă o privire în jur în căutarea altor răniţi. La nici treizeci de metri, zări trei preoţi. Nu îi 
ajutau pe răniţi, mulţumindu-se să privească întregul spectacol cu un interes pasiv. Dar când 
băgară de seamă că Josh se uită la ei, se făcură nevăzuţi în mulţime. 

Josh era convins că are legătură cu pergamentul, cu uciderea lui Avner, cu răpirea lui 
Danielle... dar pentru moment vinovaţii şi motivele lor erau prea puţin importante. Işi 
întoarse atenţia către suferinzii care erau urcați în ambulante, în vreme ce câţiva evrei pioşi 
încercau să îndepărteze urmele masacrului. 

Alon se apropie de el. 

— E totul sub control acum. Paramedicii ştiu ce au de făcut. Ar trebui să ne întoarcem la 
şedinţa noastră. 

Josh găsea că este o idee cât se poate de absurdă să discute despre arheologie în faţa unui 
asemenea masacru. 

— Poate că ar fi mai bine să ne întâlnim mâine la muzeu. 

Alon miji ochii. 

— Avem lucruri importante de discutat. Dacă nu erai american, ai fi înţeles că e de datoria 
noastră să ne asigurăm că viaţa merge înainte chiar şi când ne confruntăm cu asemenea 
tragedii. 

— N-am de gând să mă scuz fiindcă sunt american. Şi nici pentru compasiunea mea. 

Alon îl privi mâniat. Josh era la capătul răbdării. Nu ştia dacă va reuşi să se abţină la o nouă 
provocare din partea lui Alon. 

Moshe şi restul echipei erau şi ei prin apropiere. 

— Are dreptate Josh, spuse Moshe. 

Ceilalţi încuviinţară, unii cu mai puţină tragere de inimă decât alţii, şi se împrăştiară, lăsându- 
| pe Josh să vegheze până ce ultima victimă fu ridicată de la locul incidentului. 


Capitolul 25 


Josh se plimbă vreo oră prin Oraşul Vechi, străduindu-se să-şi explice evenimentul la care 
asistase. In calitate de student la arheologie şi apoi de arheolog, aflase o mulţime de 
exemple de atrocități umane deliberate. Totuşi, cele petrecute în ultimele zile îl 
zdruncinaseră profund. Văzuse atât de multă ură — îndreptată spre el, spre persoanele dragi, 
spre alţi oameni pe care nu îi cunoştea -— încât instinctele de supravieţuire îl îndemnau să 
plece cât mai departe de acel loc. 

Cu toate acestea, era conştient că nu poate fugi. Trebuia să afle mai multe despre 


pergament şi să se lămurească dacă autorul acestuia era chiar Iisus. Trebuia să fie de faţă în 
clipa în care specialiştii vor confirma ceea ce el simţea deja în inima lui — că pergamentul 
este autentic. 

La drept vorbind, nu mai exista cale de ieşire. Era prins la mijloc. Termenul pentru predarea 
pergamentului către duşmanii săi expirase de mult, dar Josh era convins că nu renunţaseră la 
ameninţări. Işi cumpăneau acţiunile. Josh nu înţelegea de ce. 

După plimbare, se urcă într-un taxi şi porni spre noua sa locuinţă. Rămase mirat să o 
găsească pe Danielle în salon împreună cu alţi câţiva bărbaţi necunoscuţi. Primul său impuls 
fu să sară în apărarea ei, dar femeia părea mult prea calmă ca să fi fost în pericol. 

— Ce faci aici? întrebă el. 

— Se pare că suntem colegi de apartament, îi spuse ea, cu ochi strălucitori. M-au mutat aici 
pentru mai multă siguranţă după întâmplările de după-amiază. 

— Cine? 

— Tata şi autorităţile. 

— Tatăl tău te-a pus să te muţi aici? 

— Ştie că aici sunt protejată, îi spuse ea cu un zâmbet fermecător. Şi în plus sunt mai multe 
dormitoare. 

— Aşa e, zise Josh, uşor îmbujorat. Mai multe dormitoare. 

Se uită la cei patru bărbaţi din cameră. 

— Nu mă prezinţi prietenilor tăi? 

Danielle îi făcu semn spre bărbatul zvelt ce şedea pe canapea. 

— El e Ethan, bodyguardul meu personal. 

Bărbatul înclină din cap către Josh care îi zâmbi plin de recunoştinţă. 

— Aceştia, spuse Danielle, arătând spre ceilalţi bărbaţi, sunt de la securitatea israeliană. Ne 
apără pe amândoi. 

Danielle nu le pronunţase numele. Era foarte probabil ca nici să nu le fi ştiut. Josh bănuia că 
sunt inspectori de la Autoritatea Israeliană pentru Antichităţi ori agenţi Shin Bet, echivalentul 
FBI-ului din America. Înseamnă că guvernul ştie ce se petrece şi a înţeles care sunt 
consecinţele. Josh spera să fie de bun augur. 

Pergamentul ar putea reprezenta o bombă politică pentru Israel, o ţară micuță, de 
dimensiunea statului New Jersey, care se bucura de mai multă atenţie din partea presei 
decât alte ţări mai mari. Aveau dreptate să-şi facă griji în privinţa pergamentului, care ar fi 
putut naşte dezbateri violente atât în cercurile creştine, cât şi în cele evreieşti şi ar fi putut 
crea grave probleme politice. 

— Situaţia devine tot mai interesantă, remarcă Josh fără să se adreseze cuiva în mod special. 
Privirile i se intersectară cu cele ale lui Danielle. La ultima lor întrevedere, trupul lui tânjea 
deznădăjduit după ea. Deşi senzaţia era încă puternică, va dura probabil ceva timp până 
când vor reuşi să rămână din nou singuri. 

— Aşadar, suntem colegi de apartament. 

— Aşa se pare. 

— Doar tu şi cu mine şi cu patru dintre cei mai buni agenţi israelieni. 

Danielle îşi dădu ochii peste cap. 

— Mda. 

Josh inspiră adânc. 

— Mă duc puţin în camera mea. Am avut o zi plină de peripeții. 


Josh închise uşa dormitorului. Ştia că i-ar prinde bine să doarmă după o zi atât de agitată. 
Dar mai ştia că nu avea timp de somn. Nu acum, când Danielle se afla în camera alăturată. 
Nu după ce se întâmplase între ei de dimineaţă. Nu după explozie, după incidentul cu fetiţa 
rănită şi după ce-i văzuse pe acei preoţi care îl pândeau. g 

Se duse în debara. Sub un maldăr de haine murdare era ascuns laptopul. Il scoase, introduse 
parola pe care o crease pentru acel fişier şi pe ecran apărură pozele cu pergamentul. In seara 
aceasta, traducerea îi va fi de mai mare ajutor decât somnul sau meditaţia. Concentrarea 
intensă de care avea nevoie îi va alunga orice alt gând. Pentru moment, i se părea o 
perspectivă extrem de atrăgătoare. 


Mi-am lăsat în urmă părinţii şi am pornit în misiunea mea. La scurt timp după aceasta, mama 
şi fraţii mei au încercat să mă prindă şi să mă împiedice să predic. Credeau că mi-am pierdut 
minţile. Mă certam tot timpul cu fratele meu Iacob. El era preferatul părinţilor. In ultima lună 
ne-am împăcat, iar acum împărtăşim aproape aceleaşi convingeri. 

Dacă va fi să mor când mă voi duce la Ierusalim, i-am cerut lui Iacob să îmi continue 
misiunea. 

Am plecat prin ţară, prin orăşele şi sate. Oraşul meu natal m-a alungat, la fel şi oamenii din 
împrejurimi. Cele mai multe dintre învăţăturile mele au fost nesocotite. Aceasta m-a tulburat 
şi m-a mâniat într-atât încât am blestemat oraşele Chorzin şi Bethsaida să aibă parte de 
osândă veşnică. Regret acest gest. Intreaga viaţă m-am luptat să îmi înfrâng mânia şi 
nemulţumirea. 

Nu a crezut în mine decât un mic grup de evrei cuvioşi. Am ocolit oraşele altor seminţii, căci 
mesajul meu nu este menit decât poporului meu, tribul lui Israel, care e persecutat politic şi 
chinuit sufleteşte. 

Aici, în Galileea, nu ne aflăm sub guvernarea directă a romanilor, ci a marionetei lor, Irod. 
Sunt înconjurat de galileeni mândri, naţionalişti şi buni oşteni. Iuda Galileanul a format o 
grupare numită a ziloţilor care pun la cale răsturnarea romanilor prin forţă. Aceasta se 
potriveşte cu profeția mesianică: pământul nostru trebuie slobozit din jugul invadatorilor 
romani şi niciodată nu vor mai fi lupte. Poporul nostru crede că Mesia sau Unsul lui 
Dumnezeu este o căpetenie de oști ce ne va conduce la victorie şi se va înscăuna regele 
evreilor. 

Aştept cu înfrigurare ziua în care lumea va fi unită într-o singură comunitate, națiunea 
umană. 

Dar însăşi familia mea este dezbinată. Mă tulbură ura dintre saducei, farisei, baptişti, ziloţi şi 
comunitate. Suntem cu toţii evrei. Putem alege căi diferite, dar toate conduc la Dumnezeul 
nostru. Unii dintre tovarăşii mei doresc să ajut în bătălia împotriva asupritorilor. Dacă biruim, 
ei cred că voi deveni promisul rege mesianic al evreilor. Dar poporul meu este prea învrăjbit 
pentru a duce aceasta la bun sfârşit. De aceea aleg o altă cale, o cale a spiritului. Mulţi dintre 
evrei şi-au închipuit că lumea se va sfârşi, după cum propovăduiseră baptiştii. Şi eu am crezut 
la fel. Acum mi-am schimbat convingerea. Mii de luni vor trece până când va veni sfârşitul. 


Mii de luni. Josh rămase cu gândul la ultima propoziţie în vreme ce oboseala începea să-l 
învăluie. 


Capitolul 26 


La finalul turei, Ethan verifică o ultimă dată dormitorul lui Danielle, apoi lăsă totul în seama 
înlocuitorului său. leşi din clădire şi porni în josul străzii. Sub haina subţire, maro, era ascuns 
un Uzi special miniatural. 

Până la staţia de autobuz erau două intersecţii. Era o noapte neagră, fără lună, iar străzile 
erau neobişnuit de tăcute. Aerul stătea rareori atât de nemişcat. 

Ethan auzi motorul unei maşini şi se întoarse spre ea. Un Mercedes negru opri în dreptul lui. 
— Vrei să te duc acasă? se auzi o voce din maşină. 

Ethan recunoscu chipul şoferului; era unul dintre arheologii de la AIA. Era obosit după tură şi 
acceptă cu bucurie oferta. 

— Mulţumesc mult, spuse el, şi se aşeză pe locul din dreapta. La ora asta, autobuzele vin 
cam rar. 

— Pentru puţin. 

Ethan băgă de seamă că mai este cineva în maşină, întoarse capul şi dădu cu ochii de doi 
bărbaţi voinici, îmbrăcaţi în negru. Pe chipurile lor nu se citea nimic. Il străbătu un fior de 
nelinişte. 

— Cum merg lucrurile la ascunzătoare? se interesă şoferul. 

Ethan îşi întoarse privirea, deşi ceva îi şoptea să nu-i piardă din vedere pe cei doi 
necunoscuţi. 

— Bine. N-a apărut nicio problemă. 

— N-au mai fost alte ameninţări? 

— Absolut nimic. 

— Minunat. Nimeni nu vrea să se întâmple ceva rău. Apropo, nu ai pomenit nimănui că mi-ai 
spus adresa ascunzătorii, nu? 

De unde şi până unde o asemenea întrebare? Ethan nu îşi amintea să-i fi dat arheologului 
această informaţie. Era convins că acesta ştia dinainte. 

— Normal că nu. 

— Ai făcut o treabă bună, Ethan. Ţi-ai îndeplinit perfect scopul. 

Bodyguardul înţelegea acum că teama lui este justificată. Mai ştia şi că ceea ce făcuse nu era 
nici pe departe „o treabă bună”. Dând în vileag adresa, chiar şi involuntar, îi pusese în pericol 
pe Danielle şi pe Josh. 

Trebuia să-i salveze pe cei pe care fusese angajat să-i apere. Trebuia să-şi salveze şi propria 
viaţă. Ethan vâri mâna după Uzi, dar înainte să apuce să facă vreun gest, simţi lama rece a 
cuţitului alunecându-i de-a curmezişul gâtului. 

Apoi, o durere fulgerătoare şi cumplită. 


Capitolul 27 


Luni dimineaţa, Josh sosi la muzeu însoţit de doi agenţi şi intră în sala de conferinţe. La 
masa ovală îl aşteptau Moshe, reverendul Barnaby, Alon, Jonathan, Michael şi părintele 
Andre. 

— Arăţi frânt, remarcă Jonathan. 

— A fost o săptămână grea. Am dormit prost azi-noapte, le explică Josh, trecând sub tăcere 
cele zece ore pe care şi le petrecuse cu traducerea pergamentului. 

Constată că niciunul dintre arheologi nu părea la fel de afectat ca el de explozia din ziua 
precedentă. Aşa se întâmpla cu toţi cei care trăiau mai mult în acel loc? 

— Domnilor, rosti Moshe, înainte să începem, trebuie să discutăm câteva aspecte legale cu 
privire la pergament. De-abia spre sfârşitul săptămânii vom afla dacă este autentic. Dar, 
dacă este, trebuie să păstrăm secretul. Vreau să-mi daţi cuvântul că nu veţi discuta cu nimeni 
despre descoperirile noastre până când nu obţinem autorizaţie de la guvern să le facem 
publice. 

Toţi ceilalţi încuviinţară. Josh îşi privi colaboratorii, apoi se întoarse spre Moshe cu faţa 
îngândurată. 

— De ce îi interesează pe cei din guvern să păstrăm totul secret? De ce se tem? 

Moshe dădu impresia că întrebarea i se pare ridicolă. 

— Dacă pergamentul este autentic, nicio părticică din lume nu va scăpa neafectată. 

— Normal, spuse Josh. Am priceput asta de când am citit primele cuvinte. Dar nu vi se pare 
un pic cam devreme să ne facem griji în privinţa impactului pe care îl va avea pergamentul? 
Nici măcar nu a fost autentificat; şi chiar dac-ar fi fost, n-avem cum să demonstrăm că lisus e 
autorul. 

Reverendul Barnaby i se adresă pe un ton calm şi liniştitor: Ă 

— Îţi dai seama că niciodată nu s-a găsit vreo dovadă istorică a existenţei lui Iisus. In cazul 
în care pergamentul este autentificat şi cuprinde principiile şi învăţăturile Noului Testament, 
nu puţini se vor grăbi să-l considere demn de crezare, deşi nu avem nicio dovadă concretă. 
— Inţeleg de ce guvernul nu vrea să-l facem public, zise Michael. Ierusalimul este centrul 
credinţei. Uită-te în jur la miile de oameni care vizitează presupusele Locuri Sfinte, deşi nici 
măcar unul nu se poate dovedi că ar fi avut vreo legătură cu Iisus ori cu alt personaj biblic. 
Părintele Andre era vizibil iritat. 

— Credinţa nu sălăşluieşte în minte, ci în suflet. Toţi cei ce vizitează Locurile Sfinte trăiesc o 
experienţă profund religioasă şi se simt înălţaţi spiritual. 

Moshe ridică mâna. 

— Ştiţi că îmi plac dezbaterile aprinse, dar trebuie să ne întoarcem la problemele noastre. 
Trebuie să ne supunem ordinelor de la guvern. De acord? 

Josh tot nu-i vedea rostul, dar consimţi la fel ca şi ceilalţi membri. 

Atunci Moshe scoase din servietă un teanc de acorduri de confidenţialitate. 

— Înseamnă că sunteţi dispuşi să semnaţi contractele astea. 

Inmâna fiecărui arheolog câte o copie. 


— Nu ai încredere în noi? spuse părintele Andre, vădit ofensat. 

Moshe clătină din cap. 

— Cu unii dintre voi lucrez de ani de zile. Ştiţi că am încredere în voi. Trebuie semnate la 
insistenţele guvernului. 

Semnară cu toţii fără nicio tragere de inimă. 

Barnaby îi înapoie contractul. 

— Mai primim mâine rezultatele analizelor? 

— Da, îi confirmă Moshe. 

— Pentru ceramică ai primit vreun rezultat preliminar? 

— Da, când am venit azi-dimineaţă. Specialiştii au comparat vasul în care s-a găsit 
pergamentul cu unele din colecţia muzeului. Testele au arătat că este similar cu vasele 
folosite la depozitarea alimentelor din secolul I d.H. Culoarea şi structura se potrivesc 
perfect, dar testele preliminare cu izotopi nu sunt concludente. Nu s-au găsit monede ori 
inscripţii care să ne ajute la o datare mai precisă. Vor continua analizele. 

Ca la un semnal, Steven Fishman, coordonatorul testelor cu carbon-l4, îşi făcu apariţia în sala 
de conferinţe şi îi dădu lui Moshe un bilet. Rezultatele testelor cu radiocarbon erau aşteptate 
abia pe la sfârşitul săptămânii. 

— M-a luat pe nepregătite, spuse Moshe. Testele au decurs ceva mai repede decât am 
anticipat. Aşadar, am o surpriză pentru voi. Primul test cu radiocarbon s-a încheiat. Steven, te 
rog să ne spui tu rezultatul. 

Fishman avea înfăţişarea distinsă a unui savant şi aducea cu Einstein, cu o tunsoare mai 
reuşită însă. In dimineaţa aceea, nu-şi putea ascunde încântarea şi entuziasmul. 

— Domnilor, am putut să testez pergamentul cu ajutorul spectrometrului de masă cu 
accelerator. După cum ştiţi, pentru acest test nu ai nevoie decât de un fragment din mostra 
folosită în testele clasice cu carbon-l4, dar costă dublu, chiar triplu. Mare noroc am avut că mi 
s-a dat aprobarea să-l folosesc. 

Când am venit azi-dimineaţă, continuă Fishman, am făcut testul cu spectrometrul de masă. 
Dar mi-a rămas destul din mostra de pergament ca să fac şi un test cu radiocarbon. Ştiţi bine 
că durează câteva zile până obţii rezultatele acestui test. Vreau să folosesc datele obţinute la 
acesta pentru a confirma rezultatele obţinute la primul. Testul cu spectrometrul ne arată că 
pergamentul datează din perioada celui de-al Doilea Templu, între anii 50 î.H. şi 50 d.H. 
Intrucât mostra nu a fost contaminată, cred că rezultatele sunt corecte şi sigure. 

Vestea nu îl miră pe Josh câtuşi de puţin. In sinea lui, ştia că pergamentul este autentic. Nu 
spuse nimic, mulţumindu-se să urmărească reacţiile colegilor săi. Moshe, Michael, Jonathan şi 
Barnaby nu-şi mai încăpeau în piele de fericire. La polul opus, părintele Andre şi Alon nu 
trădau nicio emoție. Oare aşa reacţionau mereu la veştile importante? 

— Mi-aş dori să vă pot oferi o datare exactă, se scuză Fishman, neconvingător, dar testele cu 
carbon-l4 au o marjă de + 50 de ani faţă de vârsta reală a obiectului. 

— Deci e autentic, spuse voios Barnaby. 

Steven clătină din cap în semn de încuwviinţare. 

— Conform testelor cu spectrometrul, este. 

Un freamăt de emoție se răspândi în tot grupul, dar Alon îl curmă brusc. 

— Faptul că pergamentul datează din perioada celui de-al Doilea Templu nu înseamnă 
neapărat că autorul e cel ce se pretinde a fi. In Antichitate se întâmpla frecvent ca o 
persoană să scrie sub o falsă identitate. 


— Alon are perfectă dreptate, interveni Josh. Abia după ce primim rezultatele finale şi 
traducem pergamentul, putem încerca să stabilim dacă Iisus este adevăratul autor. Atunci cel 
puţin ne vom putea baza pe o ipoteză solidă. 

Murmurul din sală se domoli. Părintele Andre se întoarse spre Moshe. 

— Unde e pergamentul în acest moment? 

— L-am pus într-un seif special şi am luat măsuri drastice de securitate. Va fi fotocopiat şi, 
începând de mâine, veţi fi împărţiţi în echipe de câte doi. Fiecare echipă va primi o parte din 
pergament. Când terminati de tradus, mi-o aduceţi şi vă dau alta. 

— O să vedem traducerea integrală? se interesă părintele Andre. 

Moshe încuviinţă. 

— Şi o să mai vedem şi pergamentul original? 

— Da, le răspunse Moshe. Dar numai în condiţii speciale. 

— Eşti aşa de misterios. Mai întâi acordul de confidenţialitate şi acum chestia asta. Ce se 
petrece? 

— Nu-ţi pot spune, Andre. Aş vrea, dar nu pot. 

— Nu au încredere în noi, zise Alon. 

— Nu-mi vine să cred că nu au încredere în noi, spuse reverendul Barnaby, strâmbându-se şi 
căutând prin sală persoane care să-l susţină. De când lucrez aici, n-am mai pomenit aşa 
ceva. 

— Vă dau cuvântul meu că tot acest mister are motive serioase, rosti Moshe calm. Cât se 
poate de serioase. 


La prânz, toată echipa de cercetători se duse la restaurantul muzeului, mai puţin Moshe. 

— N-am mai văzut atâtea forţe de pază, spuse Barnaby după ce se aşezară. Mişună peste 
tot. Pe unii nu i-am văzut în viaţa mea. 

— Mai multă pază şi acorduri de confidenţialitate, i se adresă părintele Andre lui Josh. 
Descoperirea ta ne-a schimbat tot protocolul. 

Alon şi Michael îi dădură dreptate. 

— S-ar putea să schimbe întreaga lume dacă-i dovedim autorul, interveni Jonathan înflăcărat. 
Josh preferă să-i răspundă lui Andre din priviri. Incă nu se dumirise cum să se comporte în 
compania acestor oameni — şi nu-i ieşea nicio clipă din minte că unul dintre ei fusese implicat 
în uciderea lui Avner, în atacul asupra lui Dov, în răpirea lui Danielle şi îl ameninţase cu furtul 
vasului urmărind cine ştie ce scop dubios. 

Josh îşi dădu seama că nu ştie aproape nimic despre cei trei arheologi israelieni, Jonathan, 
Alon şi Michael. Era destul de improbabil ca vreunul dintre ei să facă parte dintr-o societate 
secretă, mai ales una cu implicaţii religioase, dar în Israel te puteai aştepta la orice. 

Se gândi că a venit vremea să-i cunoască ceva mai bine şi ştia că o abordare amicală şi 
degajată era metoda cea mai nimerită pentru a afla care dintre ei este trădătorul. Se 
întoarse spre Michael. 

— Am înţeles că lucrezi de puţin timp la AIA. 

— De câteva luni, confirmă Michael. 

— Iţi place? 

— Cum ar putea să nu-mi placă? E o muncă fascinantă. Nu tot timpul la fel de fascinantă ca 
acum, dar suficient. 

— Cum te-ai hotărât să devii arheolog? 


Michael îşi întoarse privirea, meditând asupra întrebării. 

— Cele mai fericite amintiri din copilărie sunt din zilele în care tata mă ducea la Locurile 
Sfinte şi îmi povestea istoria lor. La unsprezece ani, m-a dus la o movilă făcută din rămăşiţele 
mai multor aşezări anterioare şi m-a lăsat să sap. Mă lua cu el peste tot în ţară. Mereu 
exploram câte ceva şi ne distram de minune. Iubea istoria şi cred că m-a molipsit şi pe mine. 
Din glasul lui Michael răzbătea o căldură sinceră atunci când vorbea despre tatăl său, iar Josh 
nu putea rămâne indiferent. 

— Pare un om cumsecade. 

— A fost. 

Chipul lui Michael se întristă şi nu-şi mai ridică privirea. 

— Acum doi ani, s-a urcat în autobuzul nepotrivit. 

De acum, Josh învățase ce înseamnă acest lucru. 

— Îmi pare rău, spuse el, deşi cuvintele sunau dureros de inoportune. 

— Mulţumesc. Oraşul ăsta nu iartă pe nimeni. 

In ultima săptămână, Josh învățase asta pe pielea lui. Dintr-un impuls surprinzător chiar şi 
pentru el, Josh întinse mâna şi îl bătu pe Michael uşor pe braţ. 

Atunci băgă de seamă că Alon nu îi scăpa din ochi. Dar, în clipa în care se întoarse spre el, 
bărbatul îşi mută grăbit atenţia în altă parte. [i trecu prin minte să-l includă şi pe Alon în 
discuţia lor, dar se răzgândi. Işi spuse că va afla mai multe despre el din gesturi, şi nu din 
vorbe. Josh remarcase că Alon se ţine la distanţă de cele mai multe ori, de parcă ar fi fost 
dintr-o altă lume. Unica lor conversaţie adevărată fusese cearta care urmase exploziei din 
ziua precedentă. Josh mai cunoscuse şi alţii ca el, oameni extrem de interiorizaţi. Oare 
mintea acestuia ascundea idei geniale sau secrete? 

Josh se întoarse spre Jonathan. Cu pletele roşcovane şi mustaţa căzută, semăna mai degrabă 
cu un rocker din anii '60 şi prea puţin cu un arheolog. 

— Hei, Jonathan, cum ţi se pare proiectul? 

— E beton, zise Jonathan pătimaş. 

Josh râse sincer pentru prima dată în ziua aceea. Cuvintele sunaseră atât de comic din gura 
lui Jonathan, cu accentul lui israelian. Probabil îi plăceau filmele americane. 

— Interesantă exprimare. Ai fost vreodată în State? 

— De câteva ori. Mi-am vizitat nişte rude la New York şi în California. Acolo faci surf mai bine 
decât la noi. Eşti necăsătorit? 

— Poftim? zise Josh, luat prin surprindere şi neştiind cum să-i spună adevărul. 

— Eşti necăsătorit? Ar trebui să ieşim în oraş într-o zi. Mi-ar plăcea să te duc la Tel Aviv. Are 
nişte cluburi super şi israeliencele ştiu să se distreze. 

Josh se duse imediat cu gândul la Danielle. Nu fusese niciodată genul care să iasă în oraş în 
căutare de „distracţie”, iar în momentul de faţă, era ultimul lucru la care îi stătea mintea. 

— Cred că sunt cam ocupat... 

— Muncă multă, şi mai multă distracţie, e deviza mea. Să nu-ţi închipui cine ştie ce despre 
mine. Am absolvit al treilea Universitatea Ebraică şi îmi plac şantierele arheologice mai mult 
decât orice altceva pe lume. Proiectul nostru e lucrul cel mai palpitant care mi s-a întâmplat 
în ultimii ani, incluzând aici şi un weekend de acum câteva luni despre care nu-mi amintesc 
prea multe, dar pe care nu-l voi uita câte zile oi trăi. 

Josh chicoti din nou. El fusese vreodată la fel de destins ca Jonathan? Câţi oameni erau aşa? 
Sunetul alarmei îi întrerupse gândurile şi o voce răsună printr-un megafon: 


— Vă rugăm să rămâneţi la locurile dumneavoastră. 

Părintele Andre se piti sub masă, urmat de alţi câţiva arheologi. Ă 

Josh rămase pe scaunul său, pregătit ca la nevoie să ajute în orice mod ar fi putut. In timp ce 
agenţii de securitate traversau restaurantul îndreptându-se spre coridorul din partea opusă, îi 
trecu prin minte că atacul — dacă despre asta era vorba - ar putea fi o diversiune menită să 
creeze panică în clădire şi să înlesnească furtul pergamentului. Dar dacă aşa stăteau 
lucrurile, Josh nu putea face nimic. Această perspectivă îl îngrijora. 

Apoi alarma se opri brusc şi în încăpere se lăsă o tăcere stranie. Un minut mai târziu, se auzi 
din nou vocea de la megafon: 

— Vă mulţumim pentru cooperare pe durata verificării sistemelor de securitate. 

Părintele Andre şi ceilalţi scoaseră capetele de sub masă şi toţi cei prezenţi în sală se 
întoarseră la discuţii şi la farfuriile cu mâncare. 

Şi dac-aş trăi aici un milion de ani, tot nu m-aş obişnui, îşi zise Josh, deşi în multe privinţe 
ştia că începuse deja să se obişnuiască. 


Capitolul 28 


Josh se întoarse la apartament însoţit de doi agenţi Shin Bet. In momentul în care intră şi 
dădu cu ochii de Danielle care citea în salon, i se relaxară toţi muşchii. Cât de frumoasă ar fi 
viaţa lui dacă ar putea să se scalde în strălucirea ei în fiecare clipă! 

La vederea lui, ochii femeii se luminară. Sări de pe scaun, îşi azvârli cartea pe jos şi îl sărută 
gingaş pe buze. 

— Cum te simţi? o întrebă Josh. 

— Turbez. Musculoşii ăştia nu mă lasă să merg nicăieri. Pe Ethan sigur l-aş putea vrăji, dar n- 
a apărut încă. 

— Ideea era să te odihneşti câteva zile într-un loc bine păzit. 

Danielle îşi flutură mâna prin aer. 

— Dacă stau în locul ăsta înăbuşitor nu mă ajută cu nimic. 

Josh râse uşor. Israelienii erau o nație tare aprigă, dar Danielle îi depăşea pe cei mai mulţi. 
— Dacă vrei să ieşi, trebuie să discuţi cu şeful. Când ai vorbit ultima oară cu tatăl tău? 

— M-a sunat azi-dimineaţă. Vine diseară în vizită. 

— Sunt sigur că o să găseşti tu o cale să-l convingi. 

In ochii ei se ivi o luminiţă care-i dădu de înţeles că nu dăduse greş niciodată în a-şi convinge 
tatăl. Josh nu prea şi-ar fi dorit să reuşească şi de data asta. Nici prin gând nu-i trecea să o 
ţină prizonieră, dar îi plăcea ideea de a şti că se află într-un loc în care nimeni nu o putea 
găsi. 

— Până atunci trebuie să te joci cu mine. 

— Cine ţi-a spus că am timp de joacă? 

Danielle se apropie şi mai mult. 


— Adică nu vrei să te joci cu mine? 

Josh se simţea din ce în ce mai înfierbântat. 

— Nu asta am zis. 

Aruncă o privire celor patru agenţi aşezaţi în diferite colţuri ale camerei. 

— La ce te-ai gândit? Ştii, nu suntem chiar singuri. 

— Hai în dormitorul meu. 

Il trecu un fior pe şira spinării. 

— În dormitorul tău? N-ai auzit că nu suntem singuri? 

Danielle îl învălui într-un zâmbet hipnotizant. 

— Tu vino cu mine în dormitor. 

Josh nu era convins că se simte pregătit pentru aşa ceva — mai ales ţinând cont de gorilele 
angajate de tatăl ei — dar o prinse de mână şi o urmă în camera alăturată, unde pe o masă 
era aşezată o tablă de şah. 

— Vrei să jucăm şah? se miră el, stânjenit. 

— Dar tu la ce credeai că mă refer? 

Lui Josh îi veni în minte senzaţia sărutului şi atingerii ei şi i se înmuiară genunchii. 

— Mi te închipuiam genul care joacă Dame. 

— Damele sunt pentru copii. Stai jos şi pregăteşte-te să iei bătaie. 

Josh clătină din cap uluit şi îşi trase un scaun în faţa lui Danielle. Agenţii rămaseră afară. 
Habar n-avea ce le putea trece prin cap. Nu se îndoia că Danielle încercase deja să-l 
convingă pe vreunul dintre ei să joace şah cu ea. 

Josh nu mai jucase şah din facultate. La primele mutări, aceasta se dovedi un real 
impediment căci Danielle îl puse în faţa unei deschideri pe care nu o mai întâlnise niciodată. 
După vreo zece mutări, izbuti să se dumirească şi se ţinu tare până spre sfârşit. Atunci lipsa 
de experienţă îşi spuse din nou cuvântul. Era evident că Danielle avea un plan, iar el nu. 
Ghici că îl va face şah mat cu patru mişcări înainte ca acest lucru să se întâmple. 

Danielle zâmbi fericită în clipa în care îi răsturnă regele. 

— Joci binişor. 

— Serios? Cum ţi-ai dat seama? 

Il bătu uşor pe mână. 

— La colegiu am fost campioană la şah. I-am bătut pe toţi, inclusiv pe un tip care acum e 
între primii zece din lume. Te-ai descurcat mai bine decât mulţi alţii. 

Pentru Josh nu era cine ştie ce consolare. 

— Să ştii că voi cere revanşa. Eu n-am mai jucat de mult. Data viitoare o să fiu mult mai bun. 
Danielle se ridică de pe scaun şi se apropie de Josh. Il mângâie pe gât şi i se aşeză pe 
genunchi. 

— Dacă tot veni vorba de revanşe, am tot aşteptat una de câteva zile. 

Se ghemui mai mult şi îl sărută pe ureche. 

— Dacă data viitoare şi la asta o să fii mai priceput, nu ştiu cum voi reuşi să mă abtin. 

Josh o trase spre el şi o sărută cu toată patima care îl mistuia, Trupul femeii se topi în al său 
şi îl străbătu un val de energie cum nu mai simţise vreodată. [i mângâie uşor spatele, 
zdrobindu-i sânii sub pieptul său. In momentul în care Danielle îşi cobori degetele pentru a-i 
scoate cămaşa din pantaloni, Josh o ridică în braţe şi o purtă până la pat. Când o lăsă jos, îi 
citi dorinţa din priviri şi îşi dădu seama că o iubeşte cu disperare. 

— N-ai idee cât de mult mi-am dorit asta, şopti el. 


Imediat ce se întinse alături de ea, se auzi țârâitul îndepărtat al unui telefon. ÎI ignoră, 
străduindu-se să desfacă nasturii de la bluza lui Danielle. Dar nu reuşi să ignore şi bătăile la 
uşă. 

— Nu poţi prelua mesajul? întrebă nerăbdătoare Danielle. 

— E tatăl tău. I-am zis că sunteţi ocupați, dar spune că vrea să vorbească cu tine. 

Josh îşi îngropa capul în pernă. Danielle îl sărută pe ceafă. 

— Nu durează mult. Să nu cumva să pleci. 

— N-am cum să plec nicăieri, spuse Josh înnebunit de frustrare. 


Danielle deschise uşa şi luă telefonul din mâna agentului. 

— Salut, tată. 

— Shalom. 

Era vocea tatălui ei, dar din ea lipsea căldura familiară. 

— Te simţi bine, tată? N 

— A intervenit ceva şi nu ne mai putem vedea diseară. Imi pare rău. 

— Pari supărat, e totul în regulă? 

— Stai liniştită, n-o să păţesc nimic. Tu cum te mai simţi? 

— Bine. Chiar excelent. 

— Minunat. Mă bucur să aud asta. 

Asprimea din tonul tatălui său o nelinişti. 

— Tată, sigur eşti bine? 

— Da, categoric. Imi cer scuze că te-am deranjat, dar n-am vrut să te anunţ printr-un mesaj. 
Ne vedem mâine, bine? 

— Bine, murmură ea. Shalom. Te iubesc. 

— Şi eu te iubesc, scumpo. 

Convorbirea luă sfârşit şi Danielle rămase cu ochii la telefon. Niciodată nu vorbise astfel cu 
tatăl ei. Se cunoşteau prea bine pentru a-şi ascunde ceva. De ce n-a vrut să-i spună ce s-a 
întâmplat? 

Se aşeză pe marginea patului. Josh rămăsese culcat, dar acum stătea lungit pe o parte cu 
capul sprijinit într-o mână. 

— Nu mai vine azi tata, spuse ea. 

— S-a întâmplat ceva? 

— Aşa cred. Mi-a părut încordat. 

— O fi apărut vreo problemă la AIA. N-au dus lipsă de necazuri de câteva zile încoace. 

— Mda, probabil, rosti încet Danielle, ştiind prea bine că nu e doar atât. Josh, te superi pe 
mine dacă te rog să mă ţii în braţe? 

Josh se ridică în capul oaselor, o prinse în braţe şi o trase în pat. 

— Te ţin în braţe ori de câte ori vrei. 

O îmbrăţişă şi mai puternic. Danielle era fericită să-l simtă pe acel bărbat alături de ea. Dar 
nu era îndeajuns pentru a-i alunga senzaţia că se petrecuse ceva extrem de grav. 

Cei Doisprezece Aleşi se ridicară şi îşi plecară capetele la intrarea învățătorului. 

— Vă salut, fraţilor, li se adresă el, pe un ton glacial. Sursele noastre ne-au adus la 
cunoştinţă că primele teste au demonstrat autenticitatea pergamentului. Inscrisul datează 
din vremea când Domnul păşea pe aceste meleaguri. Acum, mai mult ca oricând, sunt 
convins că acesta este pergamentul sacru amintit în profeție. Dacă este adevărat, ne va 
adeveri convingerile şi vom putea să ne punem planul în aplicare. Şi totuşi, este posibil ca 
pergamentul să cuprindă un mesaj cu totul diferit. In acest caz, trebuie distrus — la fel ca şi 
toţi cei ce ştiu de existenţa lui — înainte ca ereziile sale să fie făcute publice. Indiferent ce ar 
cuprinde, trebuie să punem mâna pe pergament cu orice preţ. 

Invăţătorul cercetă chipurile discipolilor săi. Simţea puterea, controlul pe care îl exercita 
asupra lor, iar acest lucru îi stârnea o uriaşă mulţumire. 

— Nimic nu ne va sta în cale. A sosit momentul; lumea a atins apogeul decăderii şi e de 
datoria noastră să-i nimicim pe cei vinovaţi. Pe necredincioşi trebuie să-i atragem spre 
credinţă, dar cei ce se opun vor împărtăşi soarta celor mântuiţi de fraţii noştri în perioada 
Inchiziției. Trebuie să pregătim calea pentru întoarcerea Spiritului Domnului. S-au scurs o mie 
nouă sute de ani de când Marcion, slăvit fie-i numele, s-a despărţit de păgâni şi a devenit 
primul nostru mare învăţător. Fraţii noştri nu şi-au pierdut credinţa şi tăria şi au mers mai 
departe în ciuda oricărei împotriviri, ascunşi de ochii lumii. Sacrificiile lor ne-au ajutat să 
ajungem în acest punct. 

Cei Doisprezece Aleşi clătinară din cap la unison, ca şi când ar fi repetat mişcarea înainte. 

— Mulţi dintre susţinătorii noştri ocupă posturi importante în lumea întreagă şi aşteaptă un 
semn de la mine. Clipa judecății se apropie. Victoria va fi a noastră. Nimic nu ne poate sta în 
cale. Voi aţi fost aleşi mulţumită credinţei, inteligenţei şi bărbăţiei voastre. Vom avea nevoie 
de toate trei pentru a duce la îndeplinire planul divin. 

Ochii învățătorului priveau dincolo de cei doisprezece bărbaţi, dincolo de ziduri, spre un viitor 
pe care doar el îl desluşea. 

— Fraţilor, se ivesc zorii unei lumi noi în care noi suntem lumina. 

Soarele Ierusalimului strălucea pe cerul dimineţii, învăluind oraşul într-o aură de speranţă şi 
visare. 

Josh porni televizorul ca să asculte ştirile. Prima pe care o auzi îl întristă enorm. 
Douăsprezece persoane, printre care doi terorişti sinucigaşi şi doi copii, au murit în urma unui 
atac asupra centrului comercial din Ierusalim. 

Josh opri televizorul, scârbit. Se strădui să-şi stăpânească mânia, dar ochii i se umplură de 
lacrimi. Când se va sfârşi violenţa? 


O oră mai târziu, se afla la Muzeul Rockefeller alături de ceilalţi arheologi care îl aşteptau pe 
Moshe să le împartă sarcinile. De la convorbirea cu Danielle, Josh nu mai ştia nimic despre el, 
iar discuţia aceea o tulburase pentru tot restul zilei. Era convinsă că îl frământa ceva, iar 
expresia de pe chipul lui Moshe în clipa în care îşi făcu apariţia îi dădu de înţeles lui Josh că 
Danielle nu se înşelase. Moshe părea extenuat, ca şi când întreaga greutate a lumii atârna pe 
umerii lui. 

Moshe se opri în faţa lor, cu capul plecat. 

— Înainte să ne apucăm de treabă, trebuie să vă dau o veste groaznică. Ieri după-amiază, 
poliţia a descoperit cadavrul unui agent de securitate de la muzeu. E vorba de Ethan 
Benjamin, pe care îl declarasem dispărut cu ceva timp înainte. Mulţi dintre voi îl cunoşteau. A 
lucrat aici cinci ani. f 

Josh tresări la auzul veştii. Ethan era unul dintre bodyguarzii lui Danielle. Ii spusese că Ethan 
nu venise să schimbe tura, dar Josh nu-i dăduse prea mare atenție. Ar fi trebuit să i se pară 
neobişnuit ca un agent de securitate israelian să întârzie la datorie — aşa ceva era imposibil. 
Vestea nu făcea decât să-i confirme că trebuie să fie mereu cu ochii-n patru. Lumea pe care o 
cunoscuse el se schimbase şi trebuia să ţină pasul cu ea. 

Ceilalţi arheologi erau evident şocaţi şi mâhniţi, dar Moshe îţi dădea impresia că abia se ţine 
pe picioare. Să fi fost doar din cauza morţii lui Ethan sau mai avea vreun motiv ascuns? 

— I-au găsit cadavrul pe o stradă pustie din Ierusalimul de Est, spuse Moshe. 

— A fost ucis de un terorist? se interesă părintele Andre. 

— Nu. Credem că a fost o crimă ritualică. Avea corpul ars şi beregata tăiată. L-am identificat 
după verigheta de la mâna stângă. 

Incă o crimă ritualică, la fel ca în cazul lui Avner — doi oameni care nu aveau mare legătură 
cu pergamentul. Pentru a mia oară, Josh nu putu să nu se întrebe ce blestem abătuse asupra 
lumii. 

— Aveţi idee cine l-a omorât? îngăimă reverendul Barnaby. 

— Nu. Ucigaşii n-au lăsat nicio urmă. Detectivii au presupus că, din moment ce tocmai ieşise 
din tură, răpirea trebuie să se fi produs înainte să urce în autobuz. Se pare că a fost omorât şi 
pe urmă dus la locul în care i s-a dat foc. 

Josh şedea tăcut şi îi urmărea pe ceilalţi. Nu avea niciun dubiu că persoana responsabilă 
pentru moartea lui Ethan stătea la aceeaşi masă cu el chiar în acel moment. Cu cât se 
prelungea misterul, cu atât mai multe vieţi nevinovate erau în primejdie. Josh trebuia să 
descopere identitatea trădătorului înainte să mai moară cineva. 

Moshe vorbi din nou. 

— Să revenim la problema noastră, chiar dacă ne e greu după o asemenea veste. Astăzi 
după-amiază sau mâine, va veni şeful departamentului Antifraudă de la AIA să vă vorbească 
despre proiectul de faţă. 

— Chiar e nevoie? protestă Alon. 

Chipul lui Moshe se întunecă. 

— În momentul de faţă, totul este necesar. 

Nimeni nu mai scoase o vorbă. 

— Intre timp, noi ne ocupăm de traducere. Ne vom împărţi în echipe de câte doi. Alon, tu eşti 
cu reverendul Barnaby. Jonathan cu Michael, şi eu cu părintele Andre. Aşa cum am stabilit la 
început, Josh va fi observator. 

La semnul lui Moshe, asistenții de laborator aduseră trei fotografii mari pe care le aşezară pe 


masa fiecărei echipe. 

— Am reuşit să facem fotografii foarte clare după primele trei părţi ale pergamentului. Cu 
toţii vorbiţi fluent aramaica, dar vă rog să nu vă pripiţi. Dacă întâmpinați probleme sau aveţi 
nevoie de ajutorul colegilor, nu ezitaţi să spuneţi. Vrem ca traducerea să fie cât se poate de 
corectă. 

Echipele se apucaseră să studieze fotografiile când Isaac, şeful departamentului pentru 
studiul inscripţiilor, pătrunse în încăpere. 

— Moshe, am terminat datarea inscripţiei. 

Apoi se întoarse către restul grupului. 

— Am comparat scrisul de pe pergament cu cel de pe pergamentele de la Marea Moartă. 
Grafia şi stilul sunt similare. După cum ştiţi, majoritatea pergamentelor de la Marea Moartă 
au fost scrise în ebraică, nu în aramaică. Dar ebraica şi aramaica sunt înrudite. Am descoperit 
asemănări în forma şi înclinația literelor. Concluzia noastră este că documentul a fost scris 
între anii 50 î.H. şi 50 d.H. 

— Testele se confirmă reciproc, observă Barnaby. E din ce în ce mai probabil ca pergamentul 
să fie autentic. 

Moshe ridică un deget. 

— Să nu ne grăbim. Mai sunt şi alte teste care trebuie făcute. 

Arheologii începură să traducă paginile pe care Josh le citise deja. Ce reacţie vor avea? Vor 
crede, la fel ca el, că sunt scrise de mâna lui Iisus din Nazaret? 

Josh îşi dorea enorm să afle la ce rezultat vor ajunge. Dar, în acelaşi timp, îl măcinau două 
întrebări: Câţi oameni vor mai muri din cauza pergamentului? Şi care dintre ei se va face 
vinovat pentru acele morţi? 

Danielle începea să sufere de claustrofobie, iar Josh simţea nevoia să se elibereze de povara 
gândurilor. Era timpul ca ei doi să aibă o întâlnire în adevăratul înţeles al cuvântului. 

Cum bodyguardul ei fusese ucis, Moshe devenise nefiresc, deşi explicabil, de intransigent cu 
privire la ieşirile ei în oraş. 

— Tu eşti responsabil, îi spusese lui Josh, iar el nu ştiuse dacă să privească afirmaţia ca pe 
un semn de încredere sau ca pe o acuzaţie. 

Oricum ar fi fost, va mai dura o vreme până să ia cina împreună în oraş. 

Pentru moment, Josh trebuia să dea dovadă de inspiraţie dacă dorea să-i ofere o întâlnire 
romantică între pereţii apartamentului. După calcule îndelungi, se hotări că comande 
mâncare de la Chakra, unul dintre cele mai bune restaurante din oraş. Meniul era dintre cele 
mai alese — mai ales găluştele cu carne de miel — şi Josh era convins că împreună cu Danielle 
va reuşi să creeze o atmosferă plăcută. Iar pentru ca totul să fie perfect, îi trimise pe agenţi 
să ridice comanda de la restaurant, pentru a se putea bucura de câteva clipe de intimitate. 
— Mă bucur aşa de mult că suntem în sfârşit singuri, spuse Josh în timp ce deschidea sticla 
de cabernet Jerusalem Heights. 

Turnă în două pahare, îi întinse unul lui Danielle care şedea pe canapea şi se cuibări alături 


de ea. 

— Mă îndoiesc că tatăl tău ar fi prea încântat dacă ar şti. 

— Cred că tata a înţeles că spiritul lui protector nu trebuie să depăşească anumite limite, 
spuse ea. Şi în plus, te sigur că orice ai fi pus la cale pentru astă-seară, o să-ţi fiu complice. 
Danielle ridică paharul şi amândoi băură în cinstea acelei seri, dar Josh tot nu reuşea să se 
simtă în largul lui. In ciuda vrăjii pe care femeia o exercita asupra lui, nu-şi putea lua gândul 
de la pericolele care pândeau în jurul ei. 


— Moshe s-a schimbat mult după moartea lui Ethan, remarcă Josh. Am senzaţia că vrea să 
mă ţină la distanţă. Să fie doar din pricina grijilor sau crezi că mai e ceva? 

— Cred că se simte oarecum vinovat, spuse Danielle. Dacă nu l-ar fi însărcinat pe Ethan să 
mă păzească, probabil că nu s-ar fi întâmplat o asemenea tragedie. 

Josh ştia prea bine ce înseamnă să te simţi vinovat pentru nenorocirile altora. 

— Dar nu e o certitudine. Nu am nicio îndoială că Ethan a fost ucis din cauza pergamentului, 
dar e posibil să nu fi avut nicio legătură cu faptul că te păzea pe tine. 

— Probabil. Cred că tata îl plăcea mult. Ethan îi povestea mereu despre copiii lui. 

Incă o dată, Josh resimti povara descoperirii sale. Deja suferiseră prea mulţi din cauza 
pergamentului. Oare va merita tot acest sacrificiu? Slabe şanse ca familia lui Ethan să 
privească vreodată lucrurile dintr-o asemenea perspectivă. 

Josh încercă să se gândească la altceva. Nu-i stătea în putere să-l redea pe Ethan copiilor săi, 
după cum nu putuse să-l învie pe Avner. Inima sa va continua să-i plângă, dar mai ştia că 
alături de el se află o altă fiinţă iubită pe care trebuia să o apere. 

— Deci, ieri am aflat, spre mirarea mea, că eşti o jucătoare de şah necruțătoare. Ce alte 
secrete îmi mai ascunzi? 

Danielle sorbi din vin şi zâmbi sfioasă. 

— Dacă ţi-aş spune, n-ar mai fi secrete, nu? 

— Adică trebuie să le descopăr de unul singur? 

— Nu e ăsta tot farmecul? 

Conotaţiile sexuale ale întrebării erau evidente. Lui Josh îi veni instantaneu în minte senzaţia 
trupurilor înlănţuite pe pat, înainte ca telefonul să le curme toată pasiunea. Il trecură fiori. 
— Da, chiar îmi place să descopăr, îi spuse el pe un ton sugestiv. Dar poate îmi dai câteva 
indicii. 

Danielle ridică din umeri. 

— Nu sunt decât o femeie modestă dintr-o familie modestă. 

— Oare de ce nu prea-mi vine să te cred? 

Danielle pufni în râs. g 

— De ce sunt eu cea interogată? In afară de faptul că ai o minte de geniu şi săruţi bine, nu 
ştiu absolut nimic despre tine. 

— Crezi că sărut bine? 

— Poate că nu eşti chiar aşa de deştept pe cât credeam. 

— Serios, chiar mă interesează. Niciodată n-am stat să mă gândesc dacă sărut bine sau nu. 
Danielle se apropie de el şi îl pironi cu privirea. 

— Săruţi divin. Eşti campion mondial. Acum putem să trecem şi la altele? 

— Ştii multe despre cum sărută bărbaţii? 

Expresia de pe chipul ei se înăspri. 


— Glumeşti, nu? 

Josh ridică braţele. 

— Retrag întrebarea, zise el, uitându-se ruşinat la vinul din pahar. Scuze, reminiscenţe din 
adolescenţă... 

— Sunt extrem de utile când vrei să eviţi un subiect. 

Josh scutură din cap. 

— Nu evit subiectul. Doar că nu sunt prea multe lucruri pe care să nu le cunoşti. Un creier 
mare are nevoie de multă hrană. 

— Adică intelectul ţi-a anihilat instinctele primare? 

— În niciun caz. Crede-mă, am o mulţime de instincte primare. Doar că nu le las să-şi facă de 
cap prea des. 

— De ce? 

— Fiindcă nu mă stimulează la fel de mult. 

— Aha. A 

Dintr-odată, Danielle deveni mai rece şi se îndepărtă uşor de el. Ii trebuiră câteva secunde 
lui Josh ca să-şi dea seama că spusese o prostie. In clipa în care se dumiri, o prinse din nou 
de mână. 

— Corect era să spun că nu mă stimulau la fel de mult, până să te cunosc pe tine. Aş minţi 
dacă nu aş recunoaşte că o iau razna când sunt în preajma ta. 

Danielle îi strânse mâna, apoi o ridică până la buze şi o sărută. 

— Mulţumesc. 

— Doar că nu au nimic primar când sunt cu tine. Mă simt, nu ştiu cum să spun, înălţat. 

— În multe culturi se spune că o legătură afectivă puternică este şi spirituală. 

— Aşa am citit şi eu. Dar până acum n-am simţit-o. 

— Să-ţi spun un secret: nici eu. Dar o simt acum. 

Josh o sărută cu toată patima de care era capabil, şi îi răsturnă paharul în clipa în care o 
ridică de pe canapea. 

— Mi-a cam trecut pofta de mâncare, spuse el, timid. Ce-ai spune să ne retragem în dormitor 
şi să-i lăsăm pe agenţi să se bucure de o cină liniştită? 


Clipele de pasiune alături de Danielle fuseseră exact cum îşi imaginase. Ea avea evident mai 
multă experienţă decât el şi o mică parte a creierului lui Josh nu putea să nu se întrebe de 
unde învățase să ofere atât de multă plăcere. Totuşi, cealaltă parte — conştientă, 
inconştientă, spirituală, sau toate la un loc — era copleșită de cea mai intensă senzaţie pe 
care o trăise vreodată. 

Josh nu se mai sătura de trupul ei. Pielea ei mătăsoasă, rotunjimea formelor, frumuseţea 
sculptată a siluetei îl vrăjeau. Chiar şi acum, când pasiunea lor se mai domolise, nu îşi putea 
lua mâinile de pe ea. Degetele o mângâiau visătoare, iar gurile îşi ofereau sărutări tandre. 
— Îţi dai seama că nu-ţi mai dau drumul să pleci din pat câte zile vei avea, îi spuse el, blând. 
Danielle toarse ca o pisică. 

— De-ar fi posibil. 

— Nu te mai las să pleci. 

— Sună perfect. 

Il mai sărută o dată, apoi îşi puse capul pe pieptul lui. 

Danielle, nu te mai las să pleci, repetă Josh. Dar de data aceasta o ţinu numai pentru el. Şi 


totuşi, cumva, era convins că ea îl aude. 

A doua zi dimineaţa, josh se trezi devreme. Cu Danielle în braţe, avusese parte de un somn 
odihnitor, dar niciodată nu dormea mai mult de patru ore pe noapte. Soarele îşi strecura 
razele firave printre jaluzelele orizontale, învăluindu-l într-o stare de profundă armonie. 
Parfumul răspândit de părul lui Danielle, apăsarea caldă a femeii ghemuite la pieptul său... 
era bine, era exact aşa cum trebuia. Ultimul lucru pe care l-ar fi dorit era să o deranjeze, aşa 
că se hotări să mediteze. 

Josh închise ochii şi respiră adânc, începând procesul de inducţie pe care îl descoperise în 
studenţie. Se văzu coborând un şir de trepte, iar cu fiecare treaptă, pătrundea tot mai adânc 
în propria-i minte. 

Avea stiluri diferite de meditaţie, în funcţie de scopul urmărit. Dacă dorea să obţină răspunsul 
la vreo întrebare sâcâitoare, repeta întrebarea de mai multe ori. Când încerca să-şi 
lămurească vreo problemă încâlcită, o purta cu el până la inconştient. Dacă voia să se 
relaxeze, nu făcea decât să-şi elibereze mintea de gânduri. 

Astăzi, nu avea nevoie de relaxare. După noaptea petrecută alături de Danielle, trupul îi era 
mai relaxat chiar decât înainte să ajungă în Israel. Astfel, se hotări să hoinărească, să-şi lase 
mintea să-i spună ce dorea ea. 

Undeva, în străfundurile transei, i se înfăţişară imagini ce păreau să ruleze pe ecranul minţii 
sale: chipurile părinţilor săi adoptivi, Miriam şi Emmanuel, i se perindau prin faţa ochilor. Se 
văzu alergând şi râzând împreună cu ei, jucându-se cu ei în curtea din spate pe când avea 
patru ani, cu doar câteva luni înainte ca ei să moară într-un accident aviatic. Scena se 
estompă şi zări o femeie plimbându-se singură. Era înaltă şi avea părul negru, şi, în ciuda 
faptului că nu o întâlnise niciodată, i se părea uimitor de cunoscută. Femeia părea să ştie 
totul despre el şi aştepta ca el să-şi amintească şi să o urmeze. Dar imaginea se şterse din 
nou şi Josh văzu un bărbat singur la volanul unei maşini, pe autostradă, şi nicio altă maşină 
cât vedeai cu ochii. De data asta bărbatul îi păru cunoscut. Dar totul dispăru la fel de repede 
pe cât apăruse şi i se înfăţişă un băieţel care se îndrepta spre el. In spatele copilului nu se 
vedea nimic, iar el părea să plutească. Josh se strădui să facă un stop-cadru chiar pe chipul 
băiatului, dar nu reuşi să-l desluşească limpede. 

Din negură, se iviră siluetele a patru bărbaţi apoi se făcură nevăzute, iar în locul lor apăru un 
bărbat îmbrăcat în blugi şi cămaşă albă. Năluca fără chip se repezi asupra lui Josh şi începură 
să se lupte. Timpul părea să fi împietrit, iar ei erau prinşi într-o luptă nesfârşită. Niciunul nu 
izbuti să-l doboare pe celălalt, până când Josh privi chipul nălucii şi se văzu pe el însuşi. 

In clipa aceea, Josh începu să iasă din transă. Işi simţi din nou capul sprijinit pe pernă şi 
braţul lui Danielle încolăcit pe piept. Şi mai auzi o bătaie slabă la uşa dormitorului. Dădu uşor 
la o parte braţul lui Danielle ca să nu o trezească, cobori din pat, îşi trase pantalonii pe el şi 


răspunse. Era Boaz. 

— Ştiu că e devreme şi-mi cer scuze că vă deranjez, dar trebuie să vedeţi asta. Acum un 
minut am ieşit pe balcon să fumez şi am dat de piatra asta cu un mesaj legat de ea. 
Boaz îi dădu bileţelul. 

Putem să te ucidem în orice clipă, şi clipa se apropie. Bucură-te cât mai poţi, Josh. Nu ştii 
niciodată când îţi va suna ceasul. 

— Trebuie să vă mutăm pe amândoi, spuse bodyguardul. 

— Nu vreau. 

— Nu prea aveţi de ales. Au aflat unde sunteţi. 

— Şi dacă ne mutăm, vor afla iarăşi. 

Josh nu încerca să facă pe eroul; în sinea lui ştia că nu se pot ascunde. Orice i-ar rezerva 
viitorul, era conştient că va trebui să-l înfrunte. 

— E o prostie dacă nu luăm nicio măsură, protestă Boaz. 

— O prostie e dacă luăm vreo măsură. 

Josh întoarse capul spre patul în care Danielle dormea lipsită de griji. 

— Mut-o pe Danielle dacă vrei. Ea trebuie să fie în siguranţă. 

Josh reveni la loc în pat şi o trase pe Danielle mai aproape. Cu fiecare clipă petrecută 
împreună, îi devenea tot mai dragă; dar fericirea lor avea să fie din nou curmată. O s-o 
convingă să se mute în altă parte, chiar dacă asta însemna să se despartă. Dacă ea ar păţi 
ceva, ar fi mai rău decât dacă el ar muri. 

Danielle deschise ochii şi se uită fix la el. 

— M-ai privit cum dorm? întrebă ea cu un zâmbet pierdut. 

— M-ai prins. 

Femeia se ghemui în el. 

— Cum arăt când dorm? 

— Semeni cu eternitatea, îi răspunse el simplu. 

Cuvântul „eternitate” îl străfulgerase şi-i ieşise din gură înainte să apuce să se gândească la 
sensul lui. 

Privirile lui Danielle se luminară şi, fără să mai rostească vreun cuvânt, îl împinse pe spate şi 
îi acoperi trupul cu sărutări. Timpul şi spaţiul se topiră în vreme ce ei îşi răsfăţau trupurile cu 
pasiunea pe care o trăiseră în noaptea precedentă. 


x 
Pe la 10:30, Josh se întâlni cu ceilalţi arheologi care îl aşteptau pe Moshe în laborator. Când 


acesta îşi făcu apariţia un sfert de oră mai târziu, era însoţit de cineva. 
— Domnul este Goner Goldman, spuse Moshe. Este directorul Departamentului Antifraudă şi 


Antifurt de la AIA. 

Bărbatul înalt şi voinic făcu un pas înainte. 

— Departamentul pe care îl conduc cunoaşte proiectul dumneavoastră; e chiar un subiect 
preferat de discuţie printre agenţii mei. Ne lovim de probleme grave de fraudă şi furt de 
artefacte. Mulţi oameni sunt atât de disperaţi să se simtă mai legaţi de religia lor, încât ar 
face orice pentru o relicvă sau o amintire. Din această cauză suntem victimele comercianților 
lipsiţi de scrupule. O mulţime de persoane sunt păcălite cu falsuri. 

— Ce legătură are asta cu noi? întrebă părintele Andre. E puţin probabil ca vreunul dintre noi 
să vândă pergamentul unui negustor de antichităţi. 

Goner clătină din cap aprobativ. 

— Aveţi dreptate. Dar este esenţial să prevenim orice activitate ilegală în cazul de faţă. Ce 
spuneţi, părinte? 

Bătrânul încuviinţă tăcut. 

— Datorită importanţei pe care ar putea-o avea acest proiect, vom urmări situaţia 
îndeaproape. O să venim din când în când să vă punem întrebări. Sperăm să cooperaţi. 
Jonathan ridică mâna. 

— Ce fel de întrebări? 

— Vom discuta cu fiecare dintre dumneavoastră în particular în legătură cu evoluţia traducerii 
pergamentului şi despre părerile dumneavoastră cu privire la pergament. 

— Tot nu-i înţeleg rostul. Ce legătură avem noi cu fraudele sau furturile? 

— Noi nu vrem decât să protejăm descoperirile pe care le-aţi putea face. Vă mulţumesc 
pentru timpul acordat şi pentru cooperare. 

Odată Goner ieşit din cameră, se împărţiră din nou fotocopiile şi traducerile şi echipele se 
apucară de treabă. 

— Aş vrea să ne lase în pace, spuse Michael. 

Alon încuviinţă. 

— Toate întreruperile astea sunt doar o pierdere de timp. 

Moshe tuşi uşor pentru a le atrage atenţia. 

— Guvernul şi Autoritatea pentru Antichităţi nu fac altceva decât să se asigure că proiectul 
decurge aşa cum trebuie. Nu se apără doar pe ei, ne apără şi pe noi. 

Părintele Andre părea îngrijorat. 

— Am senzaţia că toată chestia asta e o risipă de timp. Dacă ne luăm după puţinul pe care l- 
am tradus, eu aş zice că e un fals antic foarte bine realizat. Nu se poate să fie cuvintele lui 
lisus... 

— Suntem de-abia la început, îl potoli reverendul Barnaby. O să se rezolve totul. 

Andre părea în continuare sceptic. 

— Nimic nu îmi poate zdruncina credinţa în Dumnezeu, spuse el încet, ca şi când cuvintele ar 
fi fost rostite doar pentru el. Ă 

— Credinţa nu se bazează pe logică, spuse Josh. Se bazează pe sentimente. Îţi dă speranţă 
în momentele grele, te ajută să-ţi înfrunţi temerile şi, în condiţii mai fericite, te ajută să devii 
un om mai bun. 

— Presupun să fanatismul nu se numără printre „condiţiile mai fericite”, îndrăzni Moshe. 
Josh căzu o clipă pe gânduri. 

— Orice lucru dus la extrem poate fi periculos. Dacă cineva se uită la Cartea Sfântă — fie ea 
Biblia, Coranul ori Bhagavad-Gită — vede dragoste şi cum să te porţi frumos cu cei din jur. 


Altul, care este mânat de ură, nu citeşte decât pasajele care îi justifică ura şi habotnicia. 
— Dumnezeul meu este un Dumnezeu al păcii şi al iubirii, sublinie reverendul Barnaby. 
Iubeşte-ţi duşmanii, binecuvântează-i pe cei ce te afurisesc şi fă-le bine celor ce te urăsc. Aşa 
a spus lisus în predica de pe Munte. 

Josh aprobă. 

— E o superbă dovadă a iubirii şi a toleranţei, dar cei plini de ură vor înţelege mai degrabă 
„Dacă cineva nu rămâne în Mine se aruncă afară ca mlădiţa şi se usucă; şi le adună şi le 
aruncă în foc şi ard”. Biserica Catolică a folosit sute de ani acest pasaj pentru a justifica 
arderea pe rug a necredincioşilor. 

Barnaby îi aruncă lui Josh o privire mânioasă. Citise şi el pasajul de sute de ori. De ce se 
simţea atât de stânjenit acum? 


Capitolul 34 


Alu zărea apartamentul chiar şi de la două intersecţii depărtare. Aflase adresa după strădanii 
şi cercetări atente, dar acum trebuia să se ferească de agenţii de pază postați la intrarea în 
clădire... sau de propriii fraţi. Situaţia lui era destul de ingrată: nu putea risca să iasă din 
grațiile învățătorului, dar gândul la Danielle îl măcina. Era sigur că ea ţine la el. Refuzând să 
o ucidă, îl sfidase pe învăţător şi plătise pentru nesupunerea sa. Dar tot ce conta era ca ea să 
rămână în viaţă; nimic nu era mai important decât şansa de a se întâlni din nou cu ea. 
Rămas orfan şi desfigurat în urma accidentului în care îi murise mama, Alu devenise un paria. 
Părăsit de toţi, colindase pe străduţele mărginaşe ale Ierusalimului, frământat de o furie 
amară şi nepotolită. Dar învățătorul îl luase sub aripa lui şi îl învățase adevărurile sfinte, iar 
Alu înţelesese că sacrificiul este singura cale spre Dumnezeu. Pe măsură ce învăţa să accepte 
binecuvântarea suferinţei sale, începuse să-l idolatrizeze pe omul care îl ajutase să-şi afle 
destinul. Şi deşi nu văzuse niciodată faţa ascunsă sub masca cu chip de şarpe, Alu ştia că 
iubirea învățătorului îl vindecase. 

Atunci când învățătorul îi poruncise că ucidă pentru întâia oară, rămăsese trăsnit. Nu era 
convins că Dumnezeu iartă crimele, dar îşi dădea seama că învățătorul îl înţelege pe 
Dumnezeu la un nivel mult mai profund decât el. I se poruncise că omoare un membru al 
grupului, suspectat că ar furniza informaţii secrete unora din afara sectei. La început, Alu 
şovăise, dar sosise momentul adevărului şi fu surprins de plăcerea pe care o resimţi în clipa 
în care înfipse cuțitul în pântecele fratelui căzut în dizgrație. Din acea zi, crimele deveniseră 
un act sacru. 

Invăţătorul nu se zgârcea deloc cu laudele ori de câte ori Alu omora pe cineva. Odată ce se 
dovedise un asasin destoinic şi un bun discipol, Alu fusese ridicat în rang şi devenise unul 
dintre cei Doisprezece Aleşi. Învățătorul îi vorbise între patru ochi despre tainele misiunii lor. 
— Trebuie să întoarcem Biserica la origini, Alu, la învăţăturile scrise de Pavel şi acceptate 
parţial în 325 de Conciliul de la Niceea. Vom îmbrăca din nou armurile şi îi vom nimici pe 
necredincioşi şi vom uni lumea întru Hristos. 

Chiar şi după atâta timp, lui Alu încă îi mai răsunau în urechi vorbele solemne ale 
învățătorului. Inima i se înflăcărase de forţa lor şi de mândria de a avea un rol în acea 


misiune. Învățătorul era un om extraordinar, un slujitor al Domnului. 

Totuşi, acum când spiona locuinţa temporară a lui Danielle, ştia că are o misiune mai 
importantă. Amintirea chipului femeii îi înflăcăra inima şi mai tare. Dacă ar putea fi împreună 
cu ea, viaţa lui ar fi desăvârşită. Astăzi nu putea decât să privească. Dar în curând o va 
revedea, şi data viitoare, va fi a lui pentru totdeauna. 


Capitolul 35 


Manuscrisele de la Marea Moartă fuseseră scrise de esenieni, o sectă religioasă stabilită în 
deşert, atestată între secolul I î.H. şi secolul I d.H. Când manuscrisele au fost descoperite în 
1947, s-a format o echipă de arheologi din care făceau parte învăţaţi care erau preoţi catolici, 
protestanți şi un laic. Niciun arheolog evreu nu fusese convocat. Mai grav, majoritatea 
clericilor erau consideraţi antisemiţi şi antisionişti — un conflict de interese destul de frecvent 
la acea vreme. 

Drept răspuns la acea excludere, Israelul se străduise să includă mereu savanţi de religii şi 
naţionalităţi diferite în proiectele arheologice. Procesul de selecţie al Autorităţii Israeliene 
pentru Antichităţi nu făcea excepţie. Deşi echipa era coordonată şi formată în majoritate din 
evrei, creştinii aveau din nou un rol important. Unul dintre acei creştini, părintele Andre, se 
apropie de ceilalţi cu chipul marcat de nelinişte. 

— Barnaby, vino cu mine în hol. Trebuie să discutăm despre prima parte a traducerii. 
Barnaby încuviinţă. 

Ceilalţi arheologi erau cufundaţi în muncă şi nu dădură atenţie celor doi bărbaţi care ieşiseră 
din laborator. 

Andre şi Barnaby se retraseră într-un colţ. Părintele Andre părea consternat. 

— Mă îngrijorează teribil ce ar putea să conţină pergamentul. Nu crezi că... 

— Linişteşte-te, Andre, îl întrerupse americanul. Suntem de-abia la început. 

— Ştii bine că sunt catolic conservator. 

Barnaby dădu din cap. 

— Da, şi? 

— Mă tem că pergamentul va infirma divinitatea şi misiunea mesianică a lui Iisus. 

— De ce să-ţi baţi capul? Nici măcar nu ştim dacă lisus l-a scris. 

— Am senzaţia că nu se va termina cu bine. 

— Nu mai fi pesimist. Toată viaţa am căutat o dovadă istorică a existenţei lui lisus. Dacă El a 
scris documentul, în sfârşit o s-o avem. 

— Poate că pentru un liberal ca tine e suficient, dar eu nu vreau să îmi schimb convingerile. 
— Gândeşte-te bine ce spui. Dacă tu crezi cu adevărat, nimic nu îţi poate zdruncina credinţa. 
Şi în plus, e aproape imposibil să demonstrăm că Iisus e autorul. 

Andre trase o gură de aer. 

— Ai dreptate. 


— Dar eu sper ca El să-l fi scris. Fragmentul pe care l-am citit m-a făcut să mă simt şi mai 
aproape de El. Imi place latura Lui umană. Autorul pergamentului e un mare om şi învăţător, 
un adevărat profet. 

— Eram sigur că aşa gândeşti. Tu eşti în stare să-i înţelegi chiar şi pe creştinii care încearcă 
să desființeze unele dintre învăţăturile şi istorisirile din Noul Testament. 

— Îl iubesc pe Iisus la fel de mult ca tine. Dacă am şansa să-L cunosc mai bine cu ajutorul 
pergamentului şi îmi rezervă vreo surpriză, eu mă declar fericit. 

Pe chipul lui Andre se citea sentimentul contrar. 

— Ai informat Vaticanul despre existenţa pergamentului? îl întrebă Barnaby. 

— Nu încă. Aştept să traducem mai mult. Dar orice ar conţine pergamentul, nu-i voi permite 
să-mi zdruncine credinţa. 

Barnaby îl cuprinse după umeri. 

— Aşa şi trebuie. 


Ziua se scurse cu repeziciune şi arheologii începură să-şi strângă lucrurile. Jonathan ceru voie 
să plece mai devreme ca să aibă timp să se pregătească pentru o întâlnire amoroasă. 
Michael se oferi să-l conducă pe Alon cu maşina, fiindcă locuia la periferia Ierusalimului; nu 
mult după aceea, părintele Andre şi Barnaby părăsiră clădirea împreună şi se despărţiră 
odată ajunşi în stradă pentru a se îndrepta spre casele lor. 

De la muzeu până la apartamentul său nu erau nici doi kilometri, iar Andre era bucuros să se 
plimbe puţin şi să mediteze în linişte la cuvintele pe care le tradusese în acea zi. Nu apucă să 
meargă prea mult, când îi ieşiră în cale doi bărbaţi înalţi îmbrăcaţi în haine preoţeşti. 

— Bună ziua, frate, i se adresă unul dintre ei. 

Vocea îl trezi pe Andre din meditaţie. Se uită la preot fără să-l recunoască iniţial. Apoi îşi 
dădu seama că îl mai văzuse, dar nu-şi amintea unde anume. 

— Bună ziua, spuse Andre. Vă pot ajuta cu ceva? 

Bărbatul voinic se opri în loc şi, pentru o clipă, părintele Andre îl pierdu din vedere pe celălalt. 
— Cred că da. 

Andre era pe punctul de a întreba cum le poate fi de folos, când se trezi cu o cârpă urât 
mirositoare peste faţă. Inţelegând primejdia, începu să se zbată sălbatic, dar totul fu în 
zadar. 

Cu o secundă înainte să-şi piardă cunoştinţa, remarcă o maşină neagră oprindu-se la doar 
câţiva metri distanţă. 


Jonathan parcursese aproape doi kilometri, când băgă de seamă maşina care îl urmărea. Se 
alarmă, aruncă o privire în oglinda retrovizoare şi se linişti când văzu la volan chipul blajin al 
unui preot catolic. 

Jonathan ieşi din Ierusalim şi se îndreptă pe Autostrada 1 spre Tel Aviv. Maşina neagră era 
tot în urma lui. Simţea că ceva nu e în ordine. Fireşte, mai erau şi alte maşini pe autostradă, 
iar preotul putea să se îndrepte spre Tel Aviv la fel ca şi el. Dar în momentul în care trecu pe 
o altă bandă, maşina din spate făcu acelaşi lucru. Când acceleră, maşina se ţinu după el. 

Pe urmă, pe neaşteptate, maşina neagră se făcu nevăzută. Jonathan aruncă o privire peste 
umăr, dar parcă intrase în pământ. Cum dispăruse aşa de repede? Ii juca feste propria-i 
imaginaţie? 

Trase aer în piept, se linişti şi începu să se gândească la femeia de care îl despărțea mai 


puţin de o oră. Cu o noapte înainte, la bar, îi dăduse de înţeles că în particular ştie să se 
distreze mult mai bine decât în public. Jonathan o invitase la cină la el acasă, deşi era 
convins că va dura un timp până vor mânca ceva. i 

Dintr-odată, lumina orbitoare a unor faruri îi atrase atenţia la drum. Incetini şi observă că 
pericolul nu trecuse, maşina neagră îşi făcuse din nou apariţia şi se ținea în coada lui. 
Inspăimântat şi aflat doar la jumătatea drumului spre Tel Aviv, Jonathan îşi tură motorul la 
maxim. Se avântă printre maşini în speranţa că îşi va pierde urmăritorii. Nu avea nici cea mai 
vagă idee ce treabă ar putea avea cu el, dar nu avea de gând să oprească şi să afle. 

La intrarea în oraş, Jonathan viră prea aproape de Mercedesul unei doamne. Ii văzu chipul 
înspăimântat în clipa în care trase de volan în direcţia opusă, reuşind cu greu să stăpânească 
maşina. Intră pe o bandă liberă, convins că urmăritorii săi vor să-l forţeze să producă un 
accident... dar, în momentul în care reuşi să îndrepte maşina, aceştia dispăruseră din nou. 


— Cum crezi că merge proiectul? îl întrebă Michael. 

— Deocamdată bine, murmură Alon. 

Michael râse dispreţuitor. 

— Eşti persoana cea mai taciturnă pe care am cunoscut-o vreodată. Lucrăm la cea mai 
importantă descoperire din cariera noastră şi tot ce spui tu e „bine”? 

— Dacă vorbeşti prea mult, intri în belele. Cu cât spui mai puţine, cu atât mai bine. Tăcerea e 
de aur. 

— Vai de mine, trei fraze la rând. Mulţumesc că ţi-ai deschis sufletul. 

Intraseră pe una dintre străzile mărginaşe ale Ierusalimului, când Michael băgă de seamă că 
o maşină neagră părea să se ţină după ei. Când încetini la semafor, maşina neagră se opri la 
niciun metru în spate. Michael întoarse capul şi în lumina intersecţiei văzu că şoferul era un 
preot. „Ce ciudat”, îşi zise el, şi hotări că ar fi mai înţelept să se îndepărteze de el, indiferent 
dacă era sau nu slujitorul lui Dumnezeu. În clipa în care semaforul se făcu verde, Michael 
acceleră, dar preotul se ţinea în continuare după el. 

— Am impresia că ne urmăreşte un preot, spuse el cu voce tremurândă. 

Alon întoarse capul să verifice. 

— Cred că eşti paranoic. Ce-i aşa de ciudat ca un preot să fie la volan? Vezi sute în oraş. 

— De obicei, nu se ţin chiar în coada ta. Ăsta mai are puţin şi dă peste mine. 

— Crezi că preoţii au vreun talent divin la condus? Or fi şi şoferi slabi printre ei. 

Alon avea probabil dreptate. Era doar paranoic. Proiectul şi evenimentele tragice din ultimele 
zile îl marcaseră mai mult decât ar fi crezut. 

In momentul în care se apropiară de un alt semafor, Michael închise ochii şi se strădui să se 
calmeze. Nici nu apucă să vadă maşina neagră care opri chiar în dreptul lor. Nici arma 
semiautomată care îi zbură creştetul capului. 


Zgomotul de paşi îl alarmă pe reverendul Barnaby. Întoarse capul şi dădu cu ochii de doi 
bărbaţi în sutane preoţeşti care veneau grăbiţi spre el. Cu fiecare pas, erau tot mai aproape. 
Ceva îi spunea lui Barnaby să fugă cât mai repede. Căută din priviri un loc în care să se poată 
ascunde de ei şi se mai linişti la vederea unui cuplu arab care se îndrepta spre el din direcţia 
opusă. Barnaby dădu fuga la ei şi îi salută prieteneşte. Arabii se arătară miraţi, dar îi 
răspunseră politicoşi. Asta era scăparea lui. Nu departe se afla o cafenea. Poate că îl vor 
conduce până acolo. 


Surprinzător totuşi, preoţii nu încetiniră deloc pasul. Trecură pe lângă ei, aruncându-le 
arabilor priviri scârbite, şi, spre groaza lui Barnaby, işi scoaseră armele. 

In timp ce preoţii îl târau după ei, Barnaby apucă să vadă cum sângele arabilor se strângea 
în bălți mici în crăpăturile trotuarului şi îşi dădu seama că se făcea vinovat de moartea celor 
doi necunoscuţi amabili. Se rugă la Dumnezeu să-l ierte. 


Capitolul 36 


Josh intră în apartament cu mintea frământată de gânduri, dar simpla apariţie a lui Danielle 
i le alungă numaidecât. De-a lungul anilor, dăduse cu piciorul mai multor iubiri fiindcă era 
veşnic aiurit. Iar acum, nu-i stătea mintea decât la acea femeie plină de energie. 

— Aţi făcut vreun progres astăzi? îl întrebă ea după ce îl sărută uşor pe buze. 

Josh se întreba ce pricepeau bodyguarzii din toate aceste gesturi drăgăstoase, dar nu-şi bătu 
capul prea mult în căutarea unui răspuns. 

— E destul de greu să spui că progresezi în cazul de faţă. Au mai tradus din manuscris şi am 
avut parte de o predică pe teme de securitate. Se poate numi progres? 

— O să aflăm cât de curând. Aş fi vrut să pot veni şi eu cu tine. 

Josh o sărută din nou şi o prinse de mână. Agenţii nu vor îndrăzni să vină după ei în dormitor 
şi se vor putea bucura de puţină intimitate. 

— Şi mie mi-ar plăcea să colaborezi la proiect. Dar e cam problematic, mai ales când bănuim 
că cineva din echipă e vinovat pentru tot ce ai păţit. 

Danielle închise uşa în urma lor, apoi îl sărută pe gât şi îi desfăcu fermoarul de la canadiană. 
— Pun pariu că eu aş reuşi să aflu cine e. 

Josh o sărută pătimaş. 

— Pe de altă parte, nu ştiu cât de mult am mai apuca să lucrăm dacă am fi impreună. 

O cuprinse în braţe şi se trântiră amândoi pe pat. In ora ce urmă, nu se gândi decât la 
moliciunea pielii ei, la adâncul ochilor ei şi la mângâierile-i fierbinţi. 

Mai târziu, pe când zăceau vlăguiţi unul lângă celălalt, Josh îşi dădu seama că astfel de 
momente semănau cu transele lui meditative — imprevizibile şi extrem de odihnitoare. Dar în 
vreme ce plutea în acest spaţiu, cu trupul lui Danielle cuibărit lângă el, cineva bătu la uşă. 
— Pot să intru, Josh? 

Era glasul lui Moshe. 

— O secundă. Ies imediat. 

Se întoarse spre Danielle şi îi sărută părul. 

— Presupun că a sosit vremea să afle şi tatăl tău. 

— Probabil ştie deja. Doar el a angajat bodyguarzii. 

Josh se îmbrăcă în grabă şi ieşi din dormitor. Danielle îl urmă îndeaproape. Moshe îi măsură 
pe amândoi cu privirea, fără să scoată vreo vorbă. 

— Salut, spuse Josh, şovăielnic. Nu mă aşteptam să vii. 


— Avem probleme mari şi, când zic mari, nu exagerez. 

— Ce s-a-ntâmplat? 

— Danielle, te rog să ne laşi singuri, îi spuse Moshe pe un ton autoritar. 

— Poate să stea. E membru neoficial al echipei, nu? 

— Nu mai există nicio echipă. Părintele Andre, reverendul Barnaby şi Alon au fost răpiți. 

— Nu se poate! gemu Danielle şi îl prinse pe Josh de mână. 

Josh nu îi împărtăşea mirarea. 

— Ar fi trebuit să avem bodyguarzi pentru toţi. Trebuia să ne dăm seama că o să se întâmple 
una ca asta, mai ales după ce Danielle şi Ethan au fost atacați. 

— Asta nu e tot, spuse Moshe, în al cărui glas se citea descumpănirea. 

— Ce mai e? întrebă Danielle. 

— L-au omorât pe Michael. 

— Dumnezeule mare, suspină Danielle. 

Ai fi zis că pierduse un prieten apropiat; lacrimile îi brăzdau obrajii. Josh o strânse la piept, 
iar Moshe continuă. 

— Singurul care a reuşit să scape e Jonathan. 

Josh făcea eforturi să priceapă cele petrecute. 

Dacă toţi arheologii fuseseră atacați, atunci care dintre ei era trădătorul? 

Se uită la Moshe, dar alungă imediat bănuiala. 

— Jonathan îi poate identifica? 

— Erau preoţi sau îmbrăcaţi ca preoţii. 

— Preoţi adevăraţi? Mă îndoiesc. Asta e tot ce poate spune? 

— Asta e tot ce am aflat eu. Singura informaţie solidă pe care o avem este că cei care l-au 
răpit pe Barnaby au ucis doi arabi israelieni care treceau prin zonă. 

Josh clătină din cap, neîncrezător. 

— Doar ca să înrăutăţească situaţia şi mai mult. 

— Agenţii noştri de securitate şi Shin Bet sunt deja în căutarea altor indicii. E destul de 
probabil ca şi Mossadul să li se alăture. 

Danielle îl trase de mână pe Josh, străduindu-se să pară cât mai optimistă. 

— Dacă s-a tras cu arma, în douăzeci şi patru de ore vor fi prinşi. 

— Ar fi bine, spuse Moshe, dar nu prea cred. Indivizii ăştia sunt foarte pricepuţi. E clar că au 
spioni peste tot. Nu sunt o grupare teroristă recunoscută, dar acţionează ca şi cum ar fi. 
— Cum de ştii atâtea despre ei? se interesă Josh, pierzându-şi cumpătul. Ce mai ascunzi de 
noi? 

— E datoria mea să cunosc astfel de lucruri. Şi nu vă ascund nimic important. Tot ce mai ştiu 
sunt speculaţii şi diverse piste. 

Danielle se apropie de tatăl ei. 

— Cu ce vă pot ajuta? 

Moshe ridică braţul. 

— Cu absolut nimic. Tu nu te amesteci, ai înţeles? 

Făcu semn spre agenţii de pază. 

— Ai grijă să nu te piardă din ochi. 

Santinelele se aliniară în faţa Învăţătorului, în vechea ascunzătoare subterană. 

— Fraţilor, sunt mândru de voi, le spuse el. Misiunea a fost încununată de succes. Avem trei 
prizonieri care vor fi interogaţi şi pe care îi vom ceda în schimbul pergamentului. De acum 
încolo, trebuie să ne infiltrăm şi mai adânc. Să fim mai precauţi ca oricând, altminteri frăţia 
noastră va fi distrusă, iar noi vom fi acoperiţi de ruşine în faţa lui Dumnezeu. După ultimele 
operaţiuni toată lumea e cu ochii pe noi; dar nu puteau fi evitate. Trebuie să facem sacrificii, 
aşa cum au făcut şi fraţii noştri în trecut. Avem o misiune clară şi nimic nu ne poate sta în 
cale. Ani la rând, ne-am ascuns sub rase călugăreşti şi am stat în umbră, aşteptând ca 
profeția să se adeverească. Am îndrăznit să credem că pergamentul recent descoperit este 
cel pomenit în profeție, cuvintele lui Hristos şi vestitorul întoarcerii Sale. Dar, ce păcat, nu 
este decât un fals scris de un impostor care se pretinde a fi salvatorul nostru. Trebuie distrus 
înainte să provoace daune iremediabile. 

Sala răsună de zumzetul vocilor uluite până ce învățătorul ridică braţul pentru a reinstaura 
liniştea. Se întoarse spre unul din paznici. 

— Adu primul prizonier. 

Paznicul se întoarse cu părintele Andre. 

— Fii binevenit, îl ironiza învățătorul. Sper că ospitalitatea noastră nu a lăsat de dorit. 
Părintele Andre nu scoase o vorbă, dar zvâcnetul nervos al unui ochi îl dădea de gol. 

— Ei bine, suferinţa ta e abia la început, rosti învățătorul, pe un ton aspru şi glacial. Fireşte, 
dacă eşti de acord să cooperezi, s-ar putea să te lăsăm să pleci în schimbul pergamentului. 
Nu ai nimic de spus? 

Ochiul preotului zvâcnea tot mai des. 

— Sunt doar un biet preot care duce o viaţă modestă închinată rugăciunii, studiului şi 
arheologiei. Nu cred în violenţă şi în crime. Acestea te aruncă în flăcările iadului. 

— Părinte, nu-ţi face tu griji pentru sufletele noastre. Am omorât mulţi înaintea ta, dar nu 
vom trece prin chinurile iadului, căci suntem păstrătorii adevăratei Biserici şi îi apărăm 
învăţăturile. Nu e un păcat să ucizi în numele Domnului. 

— Să-ţi fie ruşine că te foloseşti de religie ca să-ţi justifici faptele. Te compătimesc. 

Unul dintre paznici scoase un bici subţire şi îl plesni pe preot peste spate. 

Părintele Andre se strâmbă de durere, dar nu scoase un sunet. 

— Stai, porunci învățătorul. Nu-l mai lovi. Discuţia noastră îmi face plăcere. Eşti preot catolic, 
nu? 

— Da, rosti Andre printre dinţi. 

— Desigur. Ştiu totul despre tine. Eşti un conservator. Să ştii că avem multe lucruri în comun. 
— Sunt sigur că nu avem nimic în comun, spuse părintele Andre, regăsindu-şi curajul în 
credinţă. Eu nu sunt de acord cu uciderea nevinovaţilor. 

— De ce nu? întrebă învățătorul, plin de venin. Hristos a iertat uciderea necredincioşilor. 

— E o minciună. 

— Se pare că nu cunoşti Biblia aşa cum m-aş fi aşteptat. 

Invăţătorul apucă una din torţele prinse de zid şi i-o apropie de faţă. 

— Torța aceasta a fost folosită pentru a aprinde rugurile din perioada Inchiziției. E una dintre 


preţioasele noastre moşteniri. 

Părintele Andre privea torţa ca şi când avea să se aprindă de una singură şi să-i dea foc. 
Invăţătorul părea extrem de satisfăcut văzând tulburarea preotului. 

— Unul din fraţii noştri de demult a scris o cărticică intitulată Protocoalele înţelepţilor din 
Sion, spuse învățătorul. E una dintre marile scrieri antisemite din ultimii o sută douăzeci şi 
cinci de ani. Ai citit-o? Ştiu că în privinţa evreilor avem aceleaşi păreri. 

— Te înşeli, îl contrazise preotul. Poate că în unele privinţe sunt subiectiv, dar nu urăsc pe 
nimeni. 

— Nu zău? Ai văzut pergamentul. Eşti de acord că a fost scris de un impostor? 

— Nu am tradus suficient ca să tragem vreo concluzie. 

— Dar îl descrie pe Hristos ca fiind evreu. 

— Evreu a şi fost. 

— Blasfemie! Iisus le-a spus evreilor: „Şerpilor, familie de vipere, cum să scăpaţi voi de iadul 
ce v-aşteaptă?” 

— Poate că era supărat pe o parte a poporului său, îi replică Andre, dar şi-a iubit religia şi pe 
fraţii săi evrei. Mama şi tatăl său au fost evrei, la fel şi discipolii lui. Chiar le-a spus acestora 
din urma că ar trebui să le predice doar evreilor. Le-a zis: „In calea păgânilor să nu mergeţi şi 
în vreo cetate de samariteni să nu intraţi. Ci mai degrabă mergeţi către oile cele pierdute ale 
casei lui Israel.” 

— E o minciună! Nu-ţi cunoşti duşmanii? Aproape toţi oamenii din lume îi cunosc. Când 
puterea va fi în mâinile noastre, nu va rămâne picior de necredincios: musulmani, evrei şi 
creştinii ce şi-au uitat religia. Până şi budiştii, hinduşii ori ateii vor cădea victime ale mâniei 
noastre. 

Vocea învățătorului căpăta din ce în ce mai multă forţă. 

— Nu cunoşti adevărul... doar eu şi discipolii mei cunoaştem adevărata natură a lui Iisus. 

— Crezi în a doua înviere? 

— Desigur. O aşteptăm. Atunci victoria noastră va fi deplină. 

— Deci crezi în întoarcerea lui Iisus. 

— Ştim că aşa va fi, chiar în timpul vieţii noastre. 

— Atunci, când se va întoarce, spuse părintele Andre clocotind de indignare, o să-l ucideţi... 
fiindcă este evreu. 

In spatele măştii, ochii învățătorului se încruntară într-un amestec de mirare şi dezgust, iar 
vocea îi tună plină de mânie: 

— Luaţi-l de-aici. 

Cu inima strânsă, Josh se conformă deciziei lui Moshe de a opri traducerea cât timp poliţia îi 
căuta pe membrii dispăruţi. Nici nu avea vreo alternativă, atâta vreme cât Jonathan işi luase 


câteva zile libere, iar Moshe rămăsese unicul implicat oficial în proiect. Dar ceea ce nu ştia 
nimeni, nici chiar Danielle, era că Josh avea o copie a manuscrisului salvată în laptop. 
Profitând de ieşirea lui Danielle la cumpărături însoţită de un agent Shin Bet, Josh deschise 
fişierul şi se apucă de tradus în continuare. 

Ajunsese la partea în care scrisul era destul de şters. Aceasta avea să fie cel mai greu de 
tradus. Unele litere nu se distingeau deloc, iar în alte locuri cuvintele lipseau cu desăvârşire. 
Traducerea era anevoioasă, dar încetul cu încetul cuvintele începeau să se închege. 


Oamenii îl aşteaptă pe Mesia. Mulţi s-au dat drept el. Dar niciunul nu a îndeplinit profeția lui 
Isaia, cum că Israelul va scăpa de sub stăpânirea străinilor şi războaiele vor înceta. 

Aici, în Galileea, Ipan Botezătorul a fost ucis la ordinul lui Irod, de teamă ca mulţimea de 
discipoli să nu se revolte. Ioan nu era un pericol, el nu făcea decât să-i îndemne pe oameni la 
pocăință. Dar a fost ucis, asemeni multor altora care îşi câştigaseră adepţi. 

Calea mea înseamnă mai mult decât pocăință. Am sperat să ajut la ridicarea unei împărăţii 
drepte aici pe Pământ care să pună capăt suferinţei, să vindece sufletele bolnave şi să-i 
pregătească pe oameni pentru unirea cu Dumnezeu: am predicat puţinor oameni, dar cei 
puţini s-au înmulţit. Am ales câţiva evrei pioşi care mi-au devenit discipoli. Am predicat celor 
neştiutori şi săraci, căci viaţa lor era cea mai tristă. Imi spuneau „Rabi”, şi uneori „Domnul 
meu”. Nu voiau decât să-şi arate respectul, ca şi atunci când oamenii din Galileea şi Iudeea 
m-au numit „fiul lui Dumnezeu”, căci la fel se strigau uneori şi între ei pentru a arăta că sunt 
toţi copiii lui Dumnezeu. : 

Şi totuşi, rău m-a tulburat când adepţii mei au început să îmi spună Mesia. Incă nu am 
împlinit profeția. Romanii i-au ucis pe cei ce şi-au zis profeţi ori Mesia. Cei mai mulţi erau 
oameni paşnici, dar cu toţii au avut un sfârşit înfiorător. 


Josh citi traducerea de mai multe ori, străduindu-se să întrezărească noi înţelesuri, înţelesuri 
care să-i poată fi de folos în situaţia de faţă. Ştia că apelativul „Domnul meu” era des întâlnit, 
dar de „fiul lui Dumnezeu” nu auzise. Indiscutabil, imaginea omului ce răzbătea din acele 
pagini avea şi asemănări şi deosebiri faţă de acel lisus zugrăvit de Biserică. Cu toate acestea, 
părea cât se poate de real. Dacă reuşeau să dovedească că pergamentul fusese scris de 
mâna lui lisus, percepţia multora avea să se schimbe. In anumite privinţe, lumea întreagă se 
va schimba. 

In clipa aceea, îl străfulgera pentru prima dată ideea că acesta ar putea fi motivul pentru 
care unii erau gata să ucidă ca să pună mâna pe pergament. Nu cumva cineva îl dorea nu 
pentru bogăţiile pe care i le-ar aduce o asemenea descoperire, ci pentru un cu totul alt scop 
— acela de a-l distruge, pentru ca oamenii să nu cunoască niciodată adevărata faţă a lui 
Iisus? 

Işi reaminti că nu trebuie să piardă din vedere niciun semn ori avertisment. Era posibil ca 
noua idee să nu aibă nicio noimă. Dar nu-şi permitea să nesocotească nimic. 


Danielle se întorsese de câteva ore, când Josh era încă ocupat, dar nu îl deranjase. Îi era 
recunoscător pentru sprijinul şi înţelegerea de care dădea dovadă, dar odată ce îşi termină 
treaba, i se făcu iarăşi dor de ea. Se duse spre camera ei. Prin uşa întredeschisă, observă că 
doarme dusă. In ciuda dorinţei de a se culca în pat alături de ea, îşi dădu seama că 
traducerea îl epuizase. Chiar dacă în braţele ei s-ar înviora, de dimineaţă va fi terminat. 


Pentru întâia oară de când deveniseră intimi, Josh hotări să fie raţional. 

Se întoarse în dormitorul său, dar nu apucă să se aşeze în pat că sună telefonul. 

— Josh, sunt Moshe. Răpitorii au sunat la AIA şi au acceptat să le dea drumul lui Barnaby, 
Alon şi Andre în schimbul pergamentului. 

— Ce-ai de gând să faci? întrebă Josh, dintr-odată alarmat. 

— Vieţile lor sunt mai importante decât un document. 

Răspunsul îl lăsă pe Josh cu gura căscată. 

— Le dai pergamentul? 

— Asta e sugestia mea, dar decizia finală o vor lua guvernul şi responsabilii cu securitatea. 
Josh nu-şi credea urechilor. 

— Deci demenţii ăia se aleg cu pergamentul şi noi cu trei cadavre. 

— Ce te face să crezi asta? 

— Cred că vor pergamentul ca să ascundă ce conţine. 

— Mi se pare că mergi cam departe cu presupunerile. 

— Nu chiar aşa de departe. 

Ezită o clipă, apoi îşi dădu seama că trebuie să rişte. 

— Am tradus mai mult decât v-am spus vouă. 

Câteva secunde, Moshe nu zise nimic. 

— Cât de mult? 

— Nu pe cât de mult mi-aş fi dorit. 

— Şi după părerea ta conţine ceva ce un grup radical nu ar vrea să iasă la lumină. 

Cât de mult credea o asemenea ipoteză? Cât de mult era dispus să rişte vieţile celor trei? 
— E o posibilitate. Dacă am dreptate, răpitorii îi vor omori pentru că nu ştiu cât de mult au 
citit din pergament. 

— Nu pot să mă joc cu vieţile a trei oameni cumsecade pornind de la o presupunere. 

— Ştiu. Dar ştii la fel de bine ca şi mine că este foarte probabil să ucidă ostaticii de îndată ce 
îşi primesc răscumpărarea. Aşa se-ntâmplă mereu. 

— Am propus deja să le dăm pergamentul. Nimic din ce mi-ai spus nu mă poate face să mă 
răzgândesc. 

Josh înţelese că nu are niciun rost să mai încerce să-l convingă. Cel puţin, nu deocamdată. 
— Ţi-au dat un termen-limită? 

— Patruzeci şi opt de ore. Dacă nu, ucid unul dintre ostatici. 

— Lasă-mi cât poţi de mult din acest timp. 

— De ce? Cu ce mă poţi ajuta? 

— Promite-mi că mă laşi. 

Moshe tăcu din nou. 

— Profită de el cât de mult poţi, reluă el. Dar să ştii că n-am timp de pierdut. Sunt prea multe 
în joc. 

Acestea fiind zise, convorbirea luă sfârşit. 

Deşi epuizat, Josh nu avea voie să doarmă. Trebuia să se grăbească să traducă şi să pună la 
cale un plan prin care să-i salveze pe ostatici sau, cel puţin, să mai câştige puţin timp. 

A 
În ascunzătoarea de sub Oraşul Vechi, învățătorul se plimba de colo-colo aşteptând ca cei 
doi paznici rămaşi să se întoarcă cu prizonierul. Din precauţie, majoritatea adepților săi 
părăsiseră deja centrul. După ultimele răpiri şi crime, poliţia înteţise cercetările, aşa încât cei 
mai mulţi dintre membri işi căutaseră adăpost în altă parte. 

In vreme ce aştepta, învățătorul îşi puse masca de şarpe şi aranjă dispozitivul care îi 
permitea să-şi schimbe vocea. Prizonierul nu trebuia să-l recunoască. Deocamdată. 

Una dintre uşi se deschise şi paznicii îşi făcură apariţia împreună cu reverendul Barnaby. I se 
puseseră cătuşe la mâini, dar, spre deosebire de părintele Andre, nu fusese legat la ochi. 

— Aşadar, tu eşti capul acestei secte satanice, spuse Barnaby, batjocoritor. 

Invăţătorul se bucura că bătrânul nu îşi epuizase încă toată patima. Aşa era mult mai 
interesant. 

— Te înşeli, prietene, îi răspunse calm învățătorul. Nu suntem câtuşi de puţin satanici. Noi 
suntem Santinelele. 

— N-aveţi decât să vă spuneţi cum vreţi. Sunteţi nişte criminali. 

— Soldaţi, poate. Dar criminali? De ce spui aşa ceva? 

— Când m-au răpit, unul dintre acoliţii tăi a ucis doi arabi nevinovaţi. 

— Asta era. Nu se poate numi crimă. Mai degrabă un serviciu în folosul umanităţii. 

Chipul lui Barnaby se schimonosi. 

— Viaţa unui arab e la fel de prețioasă ca şi a ta, ba chiar mai prețioasă. 

Invăţătorul îşi pierdu calmul. 

— Mai spune tu aşa ceva, că te trimit imediat după ei, mărâi el. 

Ii făcu semn spre zidul din spatele lui. 

— Priveşte-mi sabia. Fraţii mei, cruciații, au făurit-o în secolul al XII-lea. Mulţi necredincioşi 
şi-au pierdut viaţa sub tăişul ei. 

Barnaby se ţinea tare. 

— Nu mă tem de moarte. Când va veni clipa, mă voi întâlni cu Domnul şi Mântuitorul meu. 
Doar El mă poate judeca. 

— Ce drăguţ, spuse învățătorul, izbucnind în râs. 

Barnaby se făcu roşu la faţă. 

— Spre deosebire de tine, eu ţin la oameni. Creştini, musulmani ori evrei, tot fraţii mei sunt. 
Invăţătorul înainta un pas şi Barnaby făcu ochii mari. In ciuda protestelor sale, nu-şi putea 
masca teama. 

— Ar fi trebuit să te opreşti la creştini. Da, naivule, vei fi judecat pentru slăbiciunea ta pentru 
musulmani şi pentru ucigaşii lui Hristos, evreii. 

— Nu evreii l-au omorât. El a ales să moară pentru a salva omenirea. Dacă vrei să găseşti un 
vinovat, atunci omenirea este aceea. 


Invăţătorul se răsuci pe călcâie. 
— Nu-mi pune răbdarea la-ncercare. Dacă nu te potoleşti, va trebui să te omor. 
— Nimeni nu te obligă să faci ceva. Biserica Catolică le recunoaşte pe aşa-zisele tale 


Santinele? 

Invăţătorul nu avea niciun motiv să mintă. 

— Vaticanul ne consideră prea radicali. Dar o să vină ziua când ne vor recunoaşte, altminteri 
vom cuceri Roma şi-i vom distruge pe toţi cei ce ne vor sta în cale. 

— Mă îndoiesc că Biserica Catolică va recunoaşte vreodată o grupare atât de mizerabilă ca a 
voastră. 

— Ce ştii tu despre rău? Răul este bastionul necredincioşilor, al celor care nu vor să 
primească învăţăturile lui Pavel. 

— Crezi în lisus Hristos? 

— Ce întrebare absurdă. 

— A fost evreu. 

Invăţătorul pufni din nou în râs. 

— Văd că şi tu te-ai lăsat păcălit de conspirația evreilor. 

— De unde şi până unde conspirație, când în ultimii două mii de ani milioane de evrei au fost 
ucişi în numele lui Hristos de alţi dementi ca tine? 

Milioane, işi zise învățătorul. Măcar de-ar fi adevărat. 

— Încă o exagerare a evreilor, spuse el, dispreţuitor, la fel ca şi Holocaustul. 

Barnaby se congestionă. 

— Am fost în lagărele de la Auschwitz, Buchenwald şi Dachau. Am văzut cuptoarele şi 
camerele de gazare şi pozele victimelor nevinovate. 

Invăţătorul flutură din mână. Cunoştea foarte bine poveştile despre cele şase milioane de 
evrei ucişi de Holocaust. Nu era altceva decât o încercare ridicolă de a câştiga mila 
oamenilor. 

— Mă rog, poate că au fost ucişi vreun milion. Când o să am eu puterea, o să-i omor şi pe cei 
care-au rămas. 

— Şi pe creştinii care nu-ţi împărtăşesc credinţa? întrebă Barnaby, îngrozit. 

— Le voi da şansa să vadă lumina. Cei care vor refuza, se vor duce în iad împreună cu ceilalţi 
eretici. 

Faţa lui Barnaby căpătase deja o culoare vineţie. 

— Tu o să putrezeşti în iad alături de satana. Voi doi vă potriviţi. 

Discuţia îşi pierduse farmecul. Din când în când, învățătorului îi plăceau dezbaterile, dar se 
aştepta ca inferiorii lui să dea dovadă de mai multă imaginaţie la finalul conversaţiei. In 
ecourile cuvintelor lui Barnaby, învățătorul întinse mâna, luă sabia veche de opt sute de ani şi 
îşi scoase masca. 

— Oh, Doamne, nu tu! Cum ai putut? bolborosi Barnaby, stupefiat. 

Fără să se obosească să-i răspundă, învățătorul roti sabia cu sălbăticia unui călău şi îi 
desprinse capul de trup dintr-o singură lovitură. 

Bodyguarzii îşi scoseseră armele de îndată ce auziră pe cineva bătând la uşa 
apartamentului. Dar deschiseră imediat ce se uitară prin vizor. 

Josh îl recunoscu pe unul dintre vizitatori ca fiind Goner Goldman, şeful Departamentului 
Antifraudă şi Antifurt de la AIA, dar pe ceilalţi doi nu-i mai văzuse niciodată. 

— Salut, Goner. Cine sunt colegii tăi? 

Goner arătă spre cei doi bărbaţi. 

— Aaron Brodsky şi Giuseppe Kaplan. 

Cei doi erau cât se poate de diferiţi. Deşi ambii păreau să aibă vreo patruzeci de ani, Aaron 
era tare urât, cu nişte ochi bulbucaţi şi o faţă pocită, în vreme ce Giuseppe crea o impresie de 
măreție, alterată doar de cercelul din ureche, şi avea nişte ochi căprui şi ageri. 

Josh le strânse mâinile. 

— Giuseppe e un nume neobişnuit pentru un israelian. 

— E corespondentul italian al lui Iosif. Părinţii mei sunt italieni. Giuseppe înseamnă 
„Dumnezeu va înmulţi”. 

— Am înţeles, spuse Josh. Cu ce vă putem fi de folos? 

Giuseppe ridică mâna. 

— Mai e cineva prin casă? 

— Da. Danielle e în camera ei. 

La auzul numelui său, Danielle îşi făcu apariţia în salon, îmbrăcată în blugi şi un tricou. 

— Salut, băieţi, spuse ea. 

Lui Josh îi era limpede că ea îi cunoştea pe cei trei bărbaţi. 

— Shalom, îi răspunseră ei. 

Danielle se apropie de ei. 

— Vă pot ajuta cu ceva? 

— Trebuie să vorbim cu Josh între patru ochi, îi spuse Giuseppe. 

Goner se întoarse spre Danielle. 

— Ar fi bine să iei unul dintre agenţi şi să ieşiţi la cumpărături. 

Danielle rânji. A 

— N-am niciun chef de cumpărături, dar am priceput mesajul. Imi iau tălpăşiţa. 

— Să nu spui nimănui că am venit să discutăm cu Josh, nici măcar tatălui tău, îi spuse Aaron, 
tăios. 

Danielle încuviinţă, deşi după scânteia din privirile ei era limpede că nu îi plăcea stilul scorţos 
al lui Aaron. Il atinse uşor pe Josh. 

— Ne vedem mai târziu. Te găsesc tot aici? 

— Nu plec nicăieri. 

— Perfect, spuse ea, cu un zâmbet sugestiv, şi ieşi din apartament urmată de Gideon. 

Josh aşteptă să se închidă uşa şi apoi se întoarse către cei trei bărbaţi. 

— Ce s-a-ntâmplat? 

Aaron păşi până în mijlocul salonului. 

— Vrem să-ţi punem câteva întrebări în legătură cu problema ostaticilor şi cu pergamentul. 
— Inainte să răspund la întrebări, trebuie să ştiu cui răspund. Nu-l cunosc decât pe Goner. 
Aaron se încruntă. 

— Lucrez la serviciile de securitate israeliene. 


— Shin Bet? 

— Agenţii Shin Bet nu-şi dezvăluie niciodată identitatea. Imaginează-ţi că sunt un agent de 
pază. 

— Eu sunt şeful Departamentului de Securitate de la AIA, îi spuse Giuseppe cât se poate de 
firesc, în vreme ce cerceta apartamentul. 

— Moshe unde e? Nu lucrează cu voi? 

Giuseppe încuviinţă din cap. 

— Uneori, dar nu face parte din echipa de securitate. Toţi membrii echipei sunt 
supravegheați, la fel şi personalul de la AIA. Credem că şeful sectei lucrează la AIA. Şi 
bănuim că mai are unul sau doi complici infiltraţi. 

— Aveţi idee cine ar putea fi? 

— Avem anumite bănuieli, spuse Aaron, dând ocol camerei. Dar în Israel, la fel ca în America, 
avem nevoie de dovezi solide ca să putem aresta pe cineva. 

— Imi puteţi spune pe cine bănuiţi? 

Aaron clătină din cap. 

— N-ar fi bine în acest moment. 

Josh nu ştia ce să înţeleagă. Era clar voiau să obţină informaţii de la el, dar fără să-i dea prea 
multe detalii. 

— Aveţi de gând să luaţi legătura cu răpitorii şi să le daţi pergamentul? 

— Incă nu ne-am hotărât, zise Giuseppe. Incă ne mai gândim cum să acţionăm. 

Alte răspunsuri evazive. In curând o să devină plictisitor. 

— Eu sunt de părere că nu trebuie să le dăm răpitorilor ce au cerut. Oricum or să-i ucidă pe 
ostatici. Şi dacă fanaticii pun mâna pe pergament, îl vor distruge. 

— De ce ar face aşa ceva? 

— N-aş putea să vă explic. Aşa simt eu. M-am tot gândit la asta de când am vorbit cu Moshe. 
Am nevoie de ajutorul vostru. Am găsit un plan să-i păcălim pe răpitori. Dar trebuie să ajung 
la laborator diseară. Şi mai vreau să dublaţi paza ca nu cumva să se întâmple ceva cu 
pergamentul. 

— E perfect protejat, spuse Goner. La ce te-ai gândit? 

— După părerea mea, tot ce au făcut până acum a fost pentru a ne distrage atenţia. Cred că 
scopul lor real este să fure pergamentul. Trebuie să facem ceva ca să nu se ajungă până 
acolo. 

Danielle şi bodyguardul hoinăreau prin pasajele înguste din Cartierul Creştin. În stradă era 
forfotă de cumpărători şi pelerini, iar primejdiile te pândeau la tot pasul. 

Alu o sorbea din ochi, cu inima fremătându-i în piept. Era conştient că îşi asumă un risc 
enorm. Dar mai ştia că ea l-ar putea îndrăgi şi atunci nici nu ar mai conta dacă Santinelele 
află despre faptele lui. Pentru ea era dispus să renunţe la tot. 


Alu aşteptă momentul prielnic să se apropie. Zări un hoţ de buzunare care îşi urmărea 
potenţialele victime. Se repezi asupra pungaşului şi îl lipi de un zid. Il ridică de la pământ şi îi 
urmări spaima din priviri. 

— Am o treabă pentru tine, îi spuse, şi îl lăsă jos. 

Apoi îi făcu semn spre mulţimea de oameni. 

— O vezi pe femeia de colo? 

— Aia în blugi şi tricou, îngăimă hoţul. 

— Aia. Vreau să-i furi geanta şi s-o iei la goană. 

Ochii hoţului scânteiară, dar nu se clinti din loc. 

— Du-te! îl ameninţă Alu. Fă ce ţi-am spus! 

Hoţul aruncă o ultimă privire către atacatorul său şi o zbughi. 

Se strecură prin mulţime până aproape de Danielle şi îi smulse geanta în clipa în care ea 
întoarse capul. Aşa cum prevăzuse Alu, bodyguardul o luă la fugă pe urmele hoţului. Gărzile 
de corp acționau din instinct, iar de data aceasta tocmai instinctul îl trădase. O lăsase pe 
Danielle singură în mijlocul drumului. Alu va face tot ce-i stă în putinţă pentru ca ea să nu 
mai fie niciodată în primejdie. 

leşi din mulţime, îi puse la gură o cârpă îmbibată în cloroform şi o ridică în braţe. Se purta cu 
cea mai mare blândeţe, sprijinindu-i capul pe umărul său. Oamenii ar fi putut crede că sunt 
împreună şi că femeia se simte rău. Alu o duse până la un magazin de suveniruri de pe Via 
Dolorosa. Intră prin spatele prăvăliei şi cobori pe trepte până într-o cameră rece şi 
întunecată. 

O puse jos şi îngenunche alături de ea, aşteptând să-şi recapete cunoştinţa. 

— Danielle, nu vreau să te rănesc. Vreau doar să vorbesc cu tine. 

In ochii femeii se citea groaza. 

— De ce faci asta? Doar m-ai eliberat. 

— Nu te-ai gândit deloc la mine? o întrebă el, nedumerit. Am simţit că e ceva între noi. 

— Ce tot spui? 

— Eu... te iubesc. 

Chipul lui Danielle se întunecă şi clătină vehement din cap. Alu nu se aşteptase la o 
asemenea reacţie. Ar fi trebuit să se bucure că-l vede, şi să-i spună că şi ea îl iubeşte. 

— Imi dau seama că eşti surprinsă, bâigui el, trecând de la nedumerire la umilinţă, dar... 
Nu apucă să-şi ducă fraza la bun sfârşit căci, pe neaşteptate, se trezi cu învățătorul în faţa 
lui. 

— De ce ai adus-o aici pe femeie? răcni învățătorul. Ti-am spus să nu-mi mai nesocoteşti 
ordinele. Tu singur ţi-ai semnat condamnarea la moarte. 

Invăţătorul se năpusti asupra lui şi Alu încercă să se ferească, dar imediat fu copleşit de o 
durere ascuţită. Se prăvăli la pământ, secătuit de puteri. Işi întoarse privirile spre Danielle, 
tânjind să o mai atingă pentru ultima dată. Dar trupul său voinic refuza să-l asculte, oricât de 
mult s-ar fi străduit. Intinde mâna. Poţi să o mângâi pe faţă. Dar nu făcu nimic decât să o 
privească, până ce vederea i se întunecă. 

Discuţia lui Josh cu Goner, Aaron şi Giuseppe se prelungi până spre după-amiază. 

— Ce informaţii aveţi despre fanaticii ăştia? întrebă în timp ce le turna câte o ceaşcă de cafea 
turcească. 

Aaron o gustă şi dădu din cap satisfăcut. 

— Cele mai multe informaţii sunt confidenţiale şi nu le putem divulga decât cu aprobare. 

— Atunci ce-mi puteţi spune? 

Cei trei ofiţeri de securitate îşi aruncară o privire înainte ca Giuseppe să-i răspundă. 

— Anul trecut, douăsprezece crime au rămas nerezolvate la Ierusalim şi n-au fost comise de 
vreun grup terorist cunoscut. Bănuim că secta a comis cel puţin o parte din ele. Până acum, 
au fost discreţi. Dar după evenimentele din ultima săptămână, am putut să facem o legătură 
între ei şi acele crime. 

— Au un nume? Ă 

— Am găsit manifeste împotriva arabilor şi evreilor semnate „Santinelele”. Ti urăsc pe arabi 
din tot sufletul, dar nimic nu se compară cu ura lor faţă de evrei. Ii numesc „ucigașii lui 
Hristos”. 

— Se ştie că nu evreii l-au ucis pe Hristos, spuse Josh. Crucificarea era o formă de execuţie 
specific romană. La vremea aceea, evreii îi omorau pe vinovaţi cu pietre. 

Giuseppe şi Aaron încuviinţară. Josh continuă. 

— Pilat din Pont era unul dintre cei mai nemiloşi guvernatori romani. A ordonat crucificarea a 
mii de evrei. Până şi împărații romani i-au cerut socoteală pentru cruzimea sa ieşită din 
comun. Pilat îi ura pe evrei, mai ales pe cei pe care îi socotea primejdioşi pentru dominaţia 
romană. I-a crucificat fără pic de milă. Mai mult, din miile de evrei crucificaţi nu s-a găsit 
decât un schelet. Romanii nu permiteau ca victimele crucificării să fie îngropate. Lăsau 
trupurile pe cruce să fie mâncate de păsări şi de sălbăticiuni. Voiau nu numai să-i umilească 
pe evrei, dar şi să le dea un avertisment: asta vor păţi toţi cei care îndrăznesc să se opună 
Romei. 

— Te pricepi la istorie, observă Giuseppe. 

— Mai ştiu încă multe despre ură şi bigotism. 

Giuseppe râse amar. 

— Ai nimerit în locul potrivit. Aici se află nucleul urii. 

Josh arătă cu degetul. A 

— Dar este şi nucleul credinţei. Intr-o bună zi, lucrurile se vor îndrepta. 

Aaron lăsă jos ceaşca şi îşi turnă încă o cafea. 

— Rămâne de văzut în ce fel. 

Josh detesta cinismul din glasul agentului. Rămase cu privirile aţintite dincolo de lichidul 
maroniu, în propriul său trecut. 

— Inainte eram un negativist. Credeam că omenirea e o cauză pierdută. Mi se făcea scârbă 
când citeam toate titlurile din ziare. Porneam televizorul şi nu vedeam decât violenţă. Eram şi 
eu ca majoritatea oamenilor; nu credeam că pot ajuta cu ceva, şi atunci am încercat să devin 
imun. Să nu mă preocupe decât problemele mele. Acum îmi dau seama că am greşit. Am de 
gând să ajut atât cât îmi va sta în putinţă. 


Niciunul dintre bărbaţi nu spuse nimic. Josh nu intenţionase să le ţină o predică, dar cuvintele 
îi alunecaseră pur şi simplu de pe buze. Era ca şi când altcineva le-ar fi rostit în locul lui. Işi 
dădu seama că e cazul să schimbe subiectul. 

— Cum aveţi de gând să protejaţi pergamentul şi să-i salvaţi pe ostatici? 

[i răspunse Giuseppe, vizibil recunoscător pentru noul subiect de discuţie. 

— Incă nu am hotărât cum să acţionăm în privinţa ostaticilor, dar pergamentul este ţinut la 
muzeu într-un seif de maximă siguranţă. 

— Dar cum îl protejaţi dacă Santinelele s-au infiltrat deja în AIA? 

— Nu are nimeni acces la pergament. Eu şi cel mai apropiat coleg al meu suntem singurii 
care cunoaştem cifrul seifului. 

— Sper că acel coleg e de încredere. 

— Mi-aş lăsa viaţa în mâinile lui. 

— Ce-aveţi de gând să faceţi în privinţa cererii lor? 

— Suntem de acord cu tine că este inutil să dăm pergamentul în schimbul ostaticilor, zise 
Aaron. Dacă nu reuşim să-i salvăm, vor fi omorâţi. 

Josh se bucura că îi împărtăşeau punctul de vedere. 

— Am un plan prin care să salvăm ostaticii fără să pierdem pergamentul. Ne-ar ajuta să 
vedem ce urmăresc de fapt. 

— S-auzim. 

— Aveţi vreun vas vechi care să semene cu cel în care se găsea pergamentul? 

Giuseppe confirmă. 

— Vasul e destul de banal. 

— În acest caz, aveţi unul de care să vă puteţi lipsi? 

— Cred că da. 

— După cum am spus şi mai devreme, diseară trebuie să intru în muzeu. Nu trebuie să ştie 
nimeni că sunt acolo. O să-mi mai trebuiască nişte chestii: piele de oaie şi ceva de scris, un 
obiect care se folosea acum două mii de ani. 

Giuseppe se încruntă. 

— Ce anume urmăreşti? 

— Să eliberez ostaticii şi, în acelaşi timp, să aflu cine este şeful Santinelelor. 

Danielle nu se întorsese până la plecarea celor trei agenţi de securitate. Era oarecum bizar, 
căci ea nu ar fi putut anticipa că discuţia se va prelungi atât de mult. Totuşi, după răpire 
stătuse aşa de mult în casă, încât Josh îşi închipui că dorea să profite din plin de timpul 
petrecut afară. 

Se duse în dormitor şi deschise fişierul în care era salvată copia pergamentului. Nu avea încă 
nicio certitudine cu privire la motivele Santinelelor şi nici dacă aceştia erau în realitate 
răpitorii. Trebuia să traducă mai mult; până când nu îi va afla secretele, nu va reuşi să 


înţeleagă din ce motiv cineva ar putea recurge la asemenea măsuri extreme pentru a pune 
mâna pe pergament. 

Josh remarcă de îndată că pasajele care urmau erau oarecum diferite. Tot în aramaică erau 
scrise, iar traducerea era tot greoaie. Dar, de data asta, sarcina devenea şi mai anevoioasă 
din pricina literelor care lipseau. Studiind ecranul laptopului, spaţiile goale începură să-i sară 
în ochi. Să formeze oare o imagine? Nu se distingea nimic. Poate că ascundeau vreun mesaj. 
Prima literă lipsă era a cincizecea din fragment și era singura omisă. Următoarea era după o 
sută de litere şi nu lipsea doar una, ci cinci. Tiparul se păstra până la a o sută cincizeci şi 
şasea literă, de unde lipseau alte cinci. Pe urmă, la cea de-a două sute unsprezecea, lipseau 
şapte litere. Josh era complet dezorientat, iar confuzia spori în clipa în care observă că alte 
şapte litere lipseau în dreptul celei de-a două sute şaizeci şi opta. Ultimul spaţiu gol se găsea 
la litera trei sute douăzeci şi cinci, unde lipseau acum opt litere. Din acel punct, textul 
devenea cursiv. 

Josh examina tiparul literelor omise şi notă |-5-5-7-7-8. Nu-i spunea absolut nimic. Combină 
literele în diferite moduri, încercând să descopere un tipar ori un cod. Dacă era un mesaj 
ascuns, el nu izbutea să-i dea de cap. 

Toate au un sens, îşi spuse în sinea lui, deşi cuvintele nu păreau să-i aparţină. Scutură din 
cap ca pentru a-şi limpezi gândurile. Nu mai reuşea să fie obiectiv în nicio privinţă. Se forţa 
prea tare sau, din contră, insuficient? 

Işi părăsi locul pentru o clipă ca să verifice dacă Danielle s-a întors, dar în salon nu erau 
decât bodyguarzii lui. Pe unde o fi umblând? Şi de ce era aşa de îngrijorat? 

Conştient că o va lua razna dacă se apucă să-şi imagineze tot felul de scenarii, se întoarse în 
dormitor şi se concentră asupra traducerii. Ca şi în dăţile anterioare, activitatea îl absorbi 
într-atât, încât nici nu băgă de seamă trecerea timpului. 


x 


La început am crezut în Învățăturile fariseilor care spuneau că într-o bună zi morții se vor trezi 
la viaţă. Acum împărtăşesc convingerile unui grup din deşert, cunoscut drept Comunitatea, 
care spune că învierea va fi mai degrabă spirituală, şi nu fizică. Moartea nu mă sperie, căci 
sunt convins că spiritul meu este veşnic. 

Trăiesc într-o ţară înrobită. Turma mea suferă într-o lume a inegalităţii şi nedreptăţii. Mi-aş 
dori să le aduc lumina speranţei într-un viitor mai bun. In ochii lui Dumnezeu, suntem toţi 
egali. Ă 

Unde sălăşluieşte Dumnezeu? În suflet şi în minte. O parte din noi dăinuieşte de la 
începuturile Genezei. Ea este scânteia divină. Deschide-ti inima şi o vei simţi. 

Darul vindecării cu care am fost înzestrat se datorează numai credinţei. Am văzut demoni cu 
chipuri vinovate, spirite necurate, frustrare, păcate şi necredinţă. Le-am alungat din oameni 
şi în locul lor am sădit credinţă, un spirit curat şi bunătate. Noi, oamenii, avem puterea de a 
alege între bine şi rău, căci amândouă sălăşluiesc în noi. Dacă furi, siluieşti ori ucizi, vei fi 
pedepsit pentru faptele tale. Lucrurile mărunte pot fi iertate, dar iertarea trebuie câştigată. 
Credinţa nu este un motiv să ucizi sau să-ţi răneşti semenii. Toţi cei ce se folosesc de 
Scriptură ori de alte învățături sfinte pentru a-şi scuza fărădelegile vor suferi pedeapsa cea 
mai înfiorătoare — îşi vor pierde sufletul pentru vecie. 


Citind fragmentul, Josh se duse imediat cu gândul la Santinele. Era tot mai convins că 


membrii acestei grupări fanatice — indiferent cine-ar fi fost ei — doreau să ţină ascuns 
conţinutul pergamentului. Apoi un alt gând îi răsări în minte — acela că nu se vor da în lături 
de la nimic pentru a păstra secretul pergamentului. 

Josh aruncă o privire pe fereastră. Incepea să se lase întunericul. leşi din cameră din nou ca 
să o caute pe Danielle. Nu se întorsese. Şi în clipa aceea, avu certitudinea că era în mare 
primejdie. 

Josh nu prea ştia ce să facă. De ce păţea mereu aşa când era vorba de Danielle? Să meargă 
să o caute? Unde? Ierusalimul era prea mare şi nu avea nici cea mai vagă idee de unde să 
înceapă. 

Işi verifică ceasul şi văzu că se apropie de ora 19:00. Nu peste mult timp trebuia să plece la 
muzeu. Cum putea face asta când femeia iubită era în pericol? Pe de altă parte, nu avea 
niciun dubiu că vinovaţi erau cei care o mai răpiseră o dată: Santinelele; în cazul în care 
căzuse din nou în mâinile lor, planul lui ar fi putut-o salva. S-ar putea să fie unica lor şansă. 
In secunda următoare, sună telefonul şi Josh se repezi la el, în speranţa că va auzi vocea lui 
Danielle la capătul firului. 

— Alo? spuse el, cu glasul plin de speranţă. 

Se lăsă o clipă de tăcere, urmată de un glas binecunoscut. 

— Ostaticii sunt la noi şi vrem pergamentul. 

Josh simţi că îi îngheaţă sângele în vine. 

— Cum îi cheamă pe ostatici? 

— Ştii bine cum îi cheamă. 

— Să nu încerci să mă păcăleşti. Spune-mi ce doreşti. 

Vocea păru să şovăie din nou. 

— Adu vasul şi pergamentul la Biserica Sfântului Mormânt mâine la ora 16:00. Să nu faci vreo 
prostie, altfel omoram ostaticii. Tu singur trebuie să-mi dai vasul şi tot ce-i în el. Pe urmă, 
eliberăm ostaticii. Dacă vedem picior de poliţist sau vreun agent de securitate, vor muri şi 
ostaticii... şi tu. Îţi garantez că veţi avea parte de o moarte lentă şi dureroasă. 

Josh îşi aminti ce le spusese lui Moshe şi agenţilor de securitate despre schimbul pentru 
eliberarea ostaticilor. Dar, odată pus în faţa realităţii, nu mai ştia cum să reacționeze. Mai 
poate spune că schimbul este inutil dacă de asta depinde salvarea lui Danielle? 

— Danielle Ben Daniel se numără printre ostatici? întrebă Josh, neizbutind să-şi ascundă 
emoția din glas. 

Dar la capătul celălalt al firului nu mai era nimeni. 

Danielle se trezi imobilizată, legată la ochi şi la gură, în portbagajul unei maşini sau al unei 
dubiţe. Se auzea zgomotul motorului, iar trepidaţiile şi hurducăielile îi indicau că este dusă 
undeva, dar unde anume? Era imposibil să-şi dea seama şi pe deasupra nici nu era sigură că 


vrea să-şi frământe mintea cu asta. Preferă să se zbată să-şi desfacă legăturile, dar fără 
niciun rezultat. I se părea incredibil să treacă din nou prin aşa ceva. 

Maşina se zgălţăi şi o durere ascuţită o săgetă prin piciorul stâng. Funiile o strângeau. Celui 
care o legase nu prea îi păsa de viaţa ei. Intunericul deveni de nepătruns, iar timpul părea 
infinit. Mergeau de multă vreme. 

[i veni în minte bărbatul cu mască cu chip de şarpe, cel care îl omorâse pe Alu. Vocea lui i se 
părea cunoscută. Dar unde oare o mai auzise? 

O s-o caute Josh? Oare avea cum să o caute? Când se întorsese după ce fusese răpită prima 
oară, Josh îi spusese cât de tare se chinuise să găsească o cale să ajungă la ea. Va fi altfel 
acum? 

Ar fi fost prea puţin spus că relaţia lor o tulburase profund. Niciodată nu mai iubise cu atâta 
patimă. Ştia tot ce era de ştiut despre relaţiile pasionale — trăise destule la viaţa ei — dar 
aceasta era cu totul diferită. Oricât ar fi părut de ciudat, simţea că pe Josh îl cunoaşte din 
alte timpuri. Şi totuşi, de când îl întâlnise, viaţa ei era veşnic în primejdie. Poate că era un 
semn să se despartă de el înainte de a fi prea târziu, dacă nu cumva era deja prea târziu. 
Poate că relaţia cu Josh implica mult prea multe riscuri. 

Maşina se zdruncină din nou şi Danielle se luptă să-şi alunge acele gânduri din minte. 

Cu ochii pe fereastra maşinii de securitate de la AIA, Josh privea sfera încinsă şi portocalie, 
ultimele rămăşiţe ale soarelui ce apunea pe cerul Ierusalimului. 

Ajunseră la muzeu cu câteva minute înainte de ora 20:00. In faţa clădirii nu se zărea nici 
urmă de pază, dar, în clipa în care puse piciorul înăuntru, dădu cu ochii de Giuseppe şi alţi 
câţiva agenţi. Trei gardieni erau postați în laborator şi alţi doi în partea din spate a clădirii, 
chiar în faţa seifului ce adăpostea pergamentul. Cu toate acestea, Josh nu se simţea foarte 
protejat. Santinelele erau oameni şireţi şi se dovediseră capabili de orice. 

Pe o masă din laborator se găsea un vas. Spre uşurarea lui, observă că era identic cu cel 
descoperit de el. Lângă acesta, se zărea o piele de oaie şi un instrument de scris din secolul 
I. Până să pună totul la punct, soarele apusese deja, iar prin ferestre pătrundea umbra ireală 
a amurgului. I se părea că păşise într-o altă lume, într-un alt timp. 

Luă prima bucată de piele şi se puse pe scris în aramaică, reproducând cu exactitate 
cuvintele pe care le tradusese. Le studiase cu atâta atenţie încât îi rămăseseră întipărite în 
minte. Dar mai era ceva. Pergamentul trezise o parte a creierului latentă până în acel 
moment, o parte care trata momentele de criză cu o luciditate desăvârşită. 

Dură mai bine de o oră până să termine prima bucată şi la a doua merse puţin mai repede. 
Dar exact în clipa în care se pregătea să se apuce de cea de-a treia, încăperea se cutremură 
de bubuitul unei explozii. Venea dinspre spatele clădirii şi Josh ştiu pe loc care fusese ţinta: 
seiful. 

Josh dădu fuga pe coridor, unde se intersectă cu patru agenţi care alergau în aceeaşi direcţie. 
Nu apucară să facă prea mulţi paşi, când coridorul se umplu de pocnetele mitralierelor. Când 
în cele din urmă reuşiră să ajungă la locul exploziei, doi gardieni zăceau morţi şi peste tot se 


zăreau pete de sânge şi resturi umane. Explozia deschisese uşa seifului şi Josh rămase 
înmărmurit în faţa găurii din zid. Se uită după vas, deşi ştia prea bine că nu mai este acolo. 
Din afara clădirii răsunară noi împuşcături, aşa că Josh se strecură prin gaura din zid şi ieşi în 
curtea din spatele muzeului. Descoperi încă două cadavre, doar că, de data asta, indivizii 
erau îmbrăcaţi în hainele tradiţionale ale asasinilor arabi din Evul Mediu. Din spatele vălurilor, 
nu li se zăreau decât ochii. Aerul duhnea a explozibil şi excremente. 

Giuseppe sări peste zid, urmat de Goner. 

— Au fost trei atacatori şi i-am omorât pe toţi. 

— Parcă ziceai că securitatea e maximă, îi reproşă Josh. 

— Noi le-am spus agenţilor să stea înăuntru, ca să nu atragă atenţia, spuse Giuseppe. Aşa i- 
am fi putut prinde în clădire. Chiar nu ne-aşteptam să vină prin spate şi să folosească 
explozibil. 

— Aici nu sunt decât doi morţi. Unde-i al treilea? 

Giuseppe se uită spre stradă. 

— Am tras şi l-am omorât tocmai când urca într-o maşină. Era un taxi particular, probabil al 
vreunui arab din oraş. 

— Din câte ştiam eu, Santinelele nu au origine arabă. 

— Indivizii ăştia sunt mercenari. 

Josh mormăi ceva la auzul ultimei informaţii. Nu făcea decât să-i amintească faptul că miza 
jocului îl depăşea. 

— Spuneţi-mi vă rog că aţi recuperat pergamentul. 

— Nici nu era nevoie. 

— Cum adică? întrebă Josh, neincrezător. 

— Nu era în seif. Nu ne jucăm cu măsurile de securitate. 

Josh se întoarse la apartament, sperând să o găsească pe Danielle acolo. Era aproape ora 
2:00. Boaz, bodyguardul, sforăia pe canapea. Josh îl zgâlţâi până se trezi. 

— Mă bucur să văd ce ocupat eşti. 

— Doar ce-am adormit, îi răspunse Boaz, căscând. Cât e ceasul? 

Josh îi arătă spre ceasul de pe perete. 

— E două! Nu-mi vine să cred, exclamă Boaz, sincer mirat. Ultima oară când m-am uitat era 
12:30. 

— Danielle s-a-ntors? 

— N-am văzut-o. 

Josh nu putea ignora golul pe care-l simţea în stomac. Evenimentele sângeroase de la muzeu 
nu făcuseră decât să-i aducă aminte că duşmanii săi nu aveau chef de glume. Era sigur că o 
răpiseră din nou pe Danielle. Insă nu ştia dacă femeia mai era ori nu în viaţă. 

Se duse în dormitorul lui Danielle să verifice singur, apoi se îndreptă spre camera lui. Nici nu 


se punea problema să doarmă; poate că va reuşi să avanseze cu traducerea. Dar, în clipa în 
care intră, observă că geanta în care ţinea laptopul stătea deschisă pe pat. Cineva intrase şi-l 
furase. Josh se năpusti în salon. 

— Boaz, când nici eu, nici Danielle nu suntem acasă, treaba ta e să păzeşti apartamentul şi 
să nu laşi pe nimeni înăuntru. 

— N-a intrat nimeni. 

— Ei, să ştii că a intrat cineva în camera mea şi mi-a furat laptopul. 

— Nu se poate. N-am plecat de-aici nicio secundă. 

— Ai dormit cel puţin o oră. De ce nu mai sunt şi alţi agenţi? 

— Amos stă de pază afară. Tura lui e de la 11 la 7. 

Josh se uită spre uşă, intersectându-şi privirea cu propriul bodyguard. 

— Nu l-am văzut când am intrat. 

— Cum e posibil? spuse Boaz, ridicându-se de pe canapea. 

Deschise uşa, căutându-l pe Amos din priviri, apoi o porni spre capătul coridorului. Josh se 
tinu după el. 

Amos nu se zărea pe nicăieri şi Boaz se îndreptă spre lift. 

Josh îl opri. 

— Mai bine o luăm pe scări. 

Se năpustiră pe trepte şi Josh fu cât pe-aci să cadă în clipa în care se lovi de un corp ce zăcea 
la etajul întâi. 

— Cred că l-am găsit pe Amos. 

Verifică să vadă dacă are puls. Inima lui Amos încă bătea. Observă că avea un cucui. Cineva 
îl lăsase fără cunoştinţă. După câteva minute, Josh izbuti să-l facă să-şi vină în simţiri. 

— Unde mă aflu? întrebă Amos, ameţit. 

Josh şi Boaz îl apucară de braţe şi îl duseră în apartament. După ce îl aşezară pe canapea, 
Josh se duse în camera lui să verifice ferestrele. Erau încuiate. Controlă şi în camera lui 
Danielle, dar şi acolo totul era în regulă. 

— Ce s-a-ntâmplat? întrebă Boaz. 

— Cel care mi-a furat laptopul l-a luat pe Amos pe nepregătite şi l-a lăsat lat. Au avut 
probabil o cheie, altfel te-ar fi trezit. Când m-am apropiat de tine, am simţit un miros vag, ca 
de cloroform. Au văzut că dormi şi n-au vrut să rişte să te trezeşti cumva. 

Boaz încuviinţă cu o mină serioasă. 

— Ce-ar fi să-l duci acasă pe Amos? Când îşi mai revine, vreau să vorbesc cu el. 

Boaz se uită la bodyguardul lui Josh. 

— Nu e bine să fie doar un om de pază. 

Josh n-avea niciun chef să se poarte cu mănuşi. 

— Nu văd care-i marea diferenţă. 

Boaz încercă să protesteze, dar se lăsă repede păgubaş. Ştie că a dat-o-n bară, işi zise Josh. 
Doar că nu realizează în ce hal. Inainte să plece împreună cu Amos, Boaz insistă să-i lase lui 
Josh pistolul său. 

— Mai bine doi oameni înarmaţi decât unul singur, îi spuse el. 

Vor izbuti oare doi oameni înarmaţi să ţină piept Santinelelor? 

Sleit de oboseală, Josh se lungi pe pat, chinuindu-se în zadar să aţipească. Inima îi zvâcnea 
nebuneşte; o auzea şi chiar îşi simţea pulsul în urechi. Închise ochii încă o dată, dar începu să 
se zvârcolească de pe o parte pe alta. Nu avea niciun rost. 

Se ridică din pat şi se aşeză într-un colţ al camerei în poziţia lotusului. Poate că, dacă va 
medita puţin, va reuşi să adoarmă. Orice lucru cât de mic îi era de folos în situaţia dată, căci 
ziua ce va urma avea să fie una dintre cele mai grele din viaţa sa. 

Inchise ochii şi respiră adânc. Zadarnic. Prin minte îi goneau imagini cu Danielle. Mângâierea 
ei, trupurile lor înlănţuite, o privire cum nu mai întâlnise la nicio altă femeie. Se întrebă dacă 
va mai apuca să o vadă vreodată. 

Se întrebă acelaşi lucru şi în privinţa pergamentului. Originalul dispăruse, la fel şi copia de pe 
laptopul său. Pe cea salvată pe serverul de la serviciu nu o putea accesa şi, chiar de-ar fi 
reuşit, nimeni nu-l va crede că e reală. Dacă nu pune mâna pe pergamentul original, nu va 
mai apuca să citească vreodată cuvintele pe care le-a tradus, cuvinte ce-i rămăseseră 
întipărite în memorie. 

Josh inspiră iarăşi adânc. Prin faţa ochilor Îi treceau nuanţe de roşu, albastru, galben, verde şi 
purpuriu, dar tot nu reușea să se relaxeze. In cele din urmă, recurse la metoda scării. 
Aceasta părea ceva mai promițătoare. Cu fiecare treaptă, simţea că se afundă tot mai mult în 
subconştient. Număra fiecare treaptă în parte: 199, 198... Cobori tot mai adânc, până când se 
simţi complet relaxat şi conectat la propriu-i subconştient. 

Vreme de câteva minute, nu văzu nimic. Apoi, distinse din nou cele patru umbre care se 
transformară în năluci fără chip. Pe urmă, apăru şi o a cincea nălucă. Aceasta se aşeză în 
mijloc, ca şi când şi-ar fi asumat locul de onoare. Fantoma din mijloc făcu un pas înainte şi 
luă chipul unui bărbat cu ochi mari şi negri şi un nas proeminent. Avea o faţă comună, dar 
ochii cei mai pătrunzători pe care îi văzuse Josh vreodată. Nu-l întâlnise pe bărbat — ori 
nălucă — niciodată; totuşi, îi părea curios de familiar. 

De parcă i-ar fi citit gândurile, năluca rosti cu o voce adâncă şi puternică: 

— Sunt cine sunt. 

— Ce doreşti de la mine? întrebă Josh. 

— Tu ai puterea, mintea şi, mai presus de toate, curajul de a schimba ceva în lume. 

— La fel ca toţi ceilalţi. 

— Nu în aceeaşi măsură. De ani şi ani nu au mai existat oameni ca tine. Uită-te la noi cinci. 
Suntem parte din fiinţa ta. 

Josh era complet nedumerit. 

— Nu fi tulburat. Tot ce ai fost şi ce vei fi sălăşluieşte deja în tine. Pătrunde mai adânc în 
memoria genetică, căci pe noi ne găseşti în subconştientul tău. Vei avea nevoie de toată 
forţa cu care ai fost înzestrat şi chiar şi aceea s-ar putea să nu-ţi fie de ajuns. Astăzi, lumea e 
cu mult mai complicată, iar problemele ei mai grave; dar tu trebuie să-ţi urmezi propria cale. 
Spiritul îi zâmbi. 

— Îţi urez să izbândeşti de această dată. Când ai nevoie de mine, ascultă-ţi instinctele. 


Năluca se făcu nevăzută imediat ce termină de vorbit. 

Mintea lui Josh rămase împietrită pentru câteva minute. Nu-i mai apărură alte imagini. Apoi, 
gândurile îl învăluiră. Ce se petrece? Oare toate aceste evenimente aveau o semnificaţie mai 
profundă? In momentul în care descoperise pergamentul şi se apucase să-l traducă, 
presimţise o experienţă transcendentă, o evoluţie majoră izvorâtă din mesajul acestuia şi 
poate însăşi dovada pe care o căutase de-o viaţă. In schimb, nu făcea decât să-i 
reamintească de ce pusese mereu la îndoială valoarea adevăratei credinţe. Credinţa 
învrăjbea. Credinţa năştea mereu violenţă. Şi, adeseori, credinţa nu era răsplătită. 
Deprimarea sa deveni şi mai adâncă. Se apucase să mediteze în speranţa că va obţine 
răspunsuri, nu confirmarea propriilor îndoieli. Incercă să coboare din nou treptele minţii. 
Numără zeci de trepte şi se opri. Pe scara întunecoasă se zărea o bucată de hârtie — o pagină 
din pergament. O privi îndeaproape, încercând să înţeleagă ce caută acolo. 

Băgă de seamă cuvinte pe care le omisese în momentul în care făcuse traducerea, cuvinte 
inexistente în aramaică. 

Ribbono shel Olam. 

Acum când le privea, totul devenea limpede. Cuvintele erau în ebraică, nu în aramaică. Ce 
urmărise autorul? 

Ribbono shel Olam. 

Le mai auzise şi cu altă ocazie, deşi nu-şi amintea când anume. Era clar că nu aparţineau 
limbajului colocvial. Se strădui să-şi amintească traducerea şi în cele din urmă izbuti. 
Stăpânul universului. Josh cercetă propoziţiile din jurul sintagmei, dar nu găsi nimic care să le 
lege. Atunci ce căuta acolo? 

Se concentră asupra cuvintelor şi le rosti de mai multe ori. 

Ribbono shel Olam. 

Ribbono shel Olam. 

Ribbono shel Olam. 

Simti cum transa devine tot mai adâncă, parcă ar fi pătruns într-o parte neştiută a minţii sale. 
Câteva minute mai târziu, auzi o voce familiară, care cu siguranţă nu îi aparţinea. 

„Cuvintele acestea au o putere nemăsurată. Le repet de nenumărate ori şi ele mă conduc la 
scânteia divină. Scânteia divină este în tine. Este în noi toţi, dar puţini au simţit-o şi încă mai 
puţini s-au folosit de ea. Vei găsi toate răspunsurile pe care le cauţi.” 

Vocea se stinse şi Josh se trezi brusc în camera sa. In urechi îi răsunau zgomote pe care le 
ţinuse la distanţă în timpul meditaţiei. Apoi deschise ochii şi se văzu acoperit de sudoare. 
Să-şi fi început oare transcendenta? 

Josh dormi în jur de patru ore şi se trezi sâmbătă dimineaţa la ora 8. Se îmbrăcă în grabă şi 
puse pistolul în buzunarul pantalonilor kaki. Arma îl cam stânjenea, dar, dată fiind situaţia, nu 


prea avea de ales. Boaz avea dreptate. 

Josh o porni spre Oraşul Vechi, însoţit de bodyguardul său. Din când în când, arunca câte o 
privire în jur, iscodind pe oricine i s-ar fi părut suspect. Nu pierdea din ochi nicio maşină ori 
persoană pe o rază de o sută de metri. Toată lumea era un potenţial duşman. 

Pătrunseră în Oraşul Vechi pe Poarta Jaffa. De câte ori venea aici, avea senzaţia că se 
întoarce în timp. Ii plăceau străduţele pavate cu piatră şi amestecul de arhitectură antică şi 
medievală; dar destinaţia lui era ceva mai actuală — un Internet Cafe din centrul Cartierului 
Evreiesc. In drumul său, Josh zări arabi bătrâni, evrei, preoţi, pelerini şi turişti. Pe el preoţii îl 
îngrijorau. De câte ori dădea cu ochii de cineva îmbrăcat în haine preoțești, se temea că ar 
putea fi o Santinelă. Cu toate acestea, toţi trecătorii păreau inofensivi. 

Ajunseră la cafenea, dar era închisă. Uitase că este Sabatul şi că toate prăvăliile din Cartierul 
Evreiesc sunt închise. 

Porni spre Cartierul Creştin, în speranţa că va găsi acolo un centru de internet. Spre 
deosebire de Cartierul Evreiesc, în cel Creştin mişuna o mare de turişti şi pelerini. Străbătură 
câteva străzi şi când, în cele din urmă, dădură de un Internet Cafe, se aşeză la computerul 
cel mai izolat. Se conectă şi introduse parola care să-i permită să intre în serverul 
departamentului de arheologie de la Universitatea din Pennsylvania. Josh era bucuros că 
sistemul de securitate, creat de unele dintre cele mai strălucite minţi din universitate, era 
aproape imposibil de spart chiar şi de cei mai pricepuţi hackeri. 

Odată conectat la reţeaua departamentului, introduse o parolă din şase caractere, care îi 
deschise o nouă fereastră în care introduse o a treia parolă din opt caractere. Acum putea să 
intre în computerul din biroul său. Tastă parola de la fişierul în care salvase fotografiile 
pergamentului şi documentul îi apăru pe ecran. 

Urma partea cea mai dificilă. Josh ştia că are o memorie fantastică. Dintotdeauna fusese aşa. 
Işi amintea chiar şi cele mai mărunte lucruri. Dar va reuşi să memoreze cinci pagini în 
aramaică în gălăgia din cafenea? Nu avea încotro, dacă voia într-adevăr să traducă şi restul 
pergamentului şi să-i afle secretele. 

Apelând la unele tehnici pe care şi le dezvoltase în timpul transelor, Josh işi concentră toată 
atenţia asupra paginilor. In mai puţin de o oră, pergamentul era memorat, întipărit pentru 
totdeauna în mintea sa. 

— Ce-ai făcut acolo? îl întrebă bodyguardul la întoarcere. 

— Am vrut să verific ceva. 

— Păreai foarte concentrat. 

Josh îl fixă cu privirea. 

— Era ceva important. 

Işi continuară drumul prin Cartierul Creştin; Josh tot întorcea capul să vadă dacă sunt 
urmăriţi. O persoană i se părea suspectă, dar merse mai departe. După încă o sută de metri, 
băgă de seamă că necunoscutul era tot în urma lor. Bărbatul era îmbrăcat ca un turist 
oarecare, cu o şapcă de baseball de la New York Yankees şi un tricou alb cu inscripţia 
„Ierusalim, oraşul lui Dumnezeu”. Era proaspăt ras şi nu avea nicio trăsătură distinctivă. Cu 
excepţia faptului că avea aproape 1,90 m înălţime, bărbatul nu atrăgea atenţia prin absolut 
nimic. 

Josh şi garda sa de corp intrară într-un magazin de suveniruri, prefăcându-se că examinează 
marfa; dar Josh nu îl pierdu din ochi pe necunoscutul care se oprise în faţa magazinului, 
părând să admire oraşul. 


— Ce zici de tipul ăla? îşi întrebă Josh bodyguardul. 

— Asta voiam şi eu să te întreb. Să fim cu ochii-n patru. 

Câteva minute mai târziu, ieşiră din magazin şi se îndreptară spre Poarta Jaffa. Necunoscutul 
se zărea încă în spatele lor, aşa că Josh schimbă direcţia şi o porniră spre Biserica Sfântului 
Mormânt. Odată ajunşi la intrare, observară că urmăritorul se făcuse nevăzut. 

Josh analiză mulţimea de turişti şi pelerini înşiraţi în Rotondă pentru a intra la mormântul lui 
Iisus. Nimic dubios, cel puţin, nu deocamdată. Schimbul trebuia să aibă loc la ora 16:00, iar 
Josh nu avea de unde să ştie dacă Santinelele aflaseră că nu are pergamentul original. Oare 
îşi schimbaseră planurile? Era Danielle printre ostatici? Cum să procedeze de acum încolo? 
Se întoarse către bodyguard. 

— Să plecăm. 

Bine că bodyguardul nu întrebase încotro merg, căci Josh nu ar fi ştiut ce să-i răspundă. 

A 
În speranţa că o schimbare de peisaj îl va ajuta să-şi limpezească gândurile, Josh se aşeză 
pe terasa barului celebrului hotel King David, locul în care se cazau toate vedetele şi şefii de 
stat. Dincolo de toate frământările sale, nu se putea abţine să nu admire priveliştea uluitoare 
a Vechiului Oraş, spaţiul în care miturile se împleteau cu realitatea. Țârâitul telefonului mobil 
îl trezi din reverie. 

— Pe unde-ai umblat? De o oră încerc să iau legătura cu tine. 

Era Giuseppe. 

— Am avut telefonul închis. Care-i problema? 

— Azi-dimineaţă a mai avut loc un incident în faţa muzeului. 

Josh simţi că se sufocă. 

— Ce s-a întâmplat? 

— Nu vreau să discutăm la telefon. Trimit o maşină după tine în cincisprezece minute. 

— Sunt la hotelul King David. 

— Te luăm de la intrare. 


xK 


Josh coborî din maşină şi trase de câteva ori aer în piept înainte de a intra în muzeu. Şeful 
securităţii îl aştepta în hol. 

— Să mergem în birou, îi spuse Giuseppe, îngândurat. 

— Ce se petrece? 

Răspunsul îi dădea fiori, simțind că se întâmplase ceva îngrozitor. 

— Hai în birou. Prefer să discutăm între patru ochi. 

Odată ajunşi acolo, Josh luă loc pe scaunul tare şi incomod din faţa mesei lui Giuseppe. 
Acesta îi întinse un pachet de ţigări. 


— Fumezi? 

— Nu, dar tu poţi să fumezi fără grijă. 

Josh aşteptă într-o tăcere chinuitoare până când Giuseppe luă bricheta şi îşi aprinse o ţigară, 
o marcă israeliană de care nu mai auzise. 

Giuseppe trase câteva fumuri, apoi spuse: 

— Azi-dimineaţă a fost descoperită în faţa muzeului o valiză în care se aflau rămăşiţele a 
două cadavre. 

Josh îşi ţinu respiraţia, iar Giuseppe continuă: 

— Cadavrele au fost ciopârţite şi decapitate. Unul este al reverendului Barnaby şi celălalt al 
lui Gideon Shapiro, unul dintre agenţii noştri. 

Josh îl privea năucit. Gideon plecase de la apartament împreună cu Danielle. Nu reuşiseră 
deloc să ia legătura cu el. Acum ştiau de ce. 

— Şi Danielle? 

Giuseppe mai trase o dată din ţigară, apoi o stinse în scrumieră. 

— M-am tot gândit dacă să-ţi arăt asta, dar n-am încotro. Pe bustul lui Gideon era prinsă o 
fotografie. O fotografie a lui Danielle. 

Giuseppe îi întinse fotografia şi Josh simţi o durere ascuţită în piept şi stomac. Danielle era 
întinsă pe un altar, legată la mâini şi cu ochii închişi. Il năpădiră lacrimile. Tristeţea şi ura 
erau covârşitoare. 

— E... 

— E posibil să fie în viaţă. Nu se distinge din fotografie. Agenţii mei încearcă să găsească 
indicii care să ne conducă la locul în care a fost făcută. Am început să verificăm toate siturile 
religioase, mai ales pe cele vechi, ca să vedem care ar putea fi altarul din poză. 

Dacă trăieşte, trebuie să o salvez, îşi spuse Josh, înnebunit de spaimă. Dacă nu, Santinelele 
trebuie să plătească pentru moartea ei. 

Josh îşi puse mâna pe umărul lui Giuseppe. 

— Nu mai am nevoie de agenţii voştri de pază. Pot să mă apăr şi singur. Trebuie să pot 
acţiona independent. 

— E o prostie. Eşti încă în primejdie şi trebuie să fii păzit nonstop. 

— Mă descurc, îi spuse Josh răspicat. 

— Nu te pot lăsa să acţionezi de unul singur. 

— N-am nevoie de permisiunea ta. Doar să nu mă încurci. 

Giuseppe nu spuse nimic. Josh era hotărât să nu accepte niciun fel de amestec al acestuia. 
Intr-un final, Giuseppe îşi mai aprinse o ţigară. 

— Trebuie să ne ţii la curent cu tot ce faci. 

— Bineînțeles. Deşi mă îndoiesc că va fi nevoie din moment ce o să mă urmăreşti pas cu pas. 
Giuseppe oftă şi îi dădu dreptate. 

— Normal. 

— Unde e pergamentul? 

Inainte să apuce să răspundă, în birou dădu buzna un agent de pază. 

— E cineva la telefon care insistă să discute cu tine. Zice că are informaţii despre uciderea lui 
Barnaby şi Gideon. 

— Fă-mi legătura aici şi ai grijă să înregistrezi convorbirea. 

— Poţi să-l pui pe speaker? spuse Josh. Aş vrea să aud şi eu. 

Giuseppe apăsă butonul de speaker. 


— Giuseppe Kaplan la telefon. 

— Să înţeleg că aţi avut timp să ne admiraţi opera? îl ironiză vocea cunoscută de la capătul 
celălalt al firului. Şi femeia are parte de un tratament special. Cu ea avem de gând să ne 
distrăm ceva mai mult. 

Josh răbufni. 

— Sunteţi nişte dementi. 

Vocea izbucni în râs. 

— Văd că aveţi companie. Domnul Cohan presupun. Aş vrea să-i transmit că avem planuri 
mari şi în ceea ce-l priveşte. 

Incă înfierbântat, Josh reuşi totuşi să se stăpânească şi să se aşeze la locul lui. Giuseppe se 
apropie de telefon. 

— Ce doreşti? 

— Incă mai am câţiva ostatici. Nu credeam că voi fi nevoit să-i cedez în schimbul 
pergamentului, dar, după catastrofa de aseară, sunt dispus să fiu mai generos şi să facem o 
înţelegere. Voi reveni cu instrucţiunile. 

Convorbirea se întrerupse. 

Josh simţea o mânie nebănuită. Ar fi vrut să intre prin telefon şi să-l sugrume pe nenorocit cu 
mâinile sale. 

— Ce-ai de gând să faci? întrebă el, încercând să-şi folosească furia în unicul mod constructiv 
care-i stătea la îndemână. 

Giuseppe clătină uşor din cap, vizibil afectat de ultimele evenimente. 

Josh îşi dădu seama că există orori cu care nu te obişnuieşti niciodată. 

— Nu sunt sigur. Ai terminat ce aveai de făcut aseară? 

— Nu, m-a întrerupt explozia. 

— Vreau să termini. 

— Vrei să-l foloseşti? 

— Doar dacă n-am de ales. 

Josh nu voia să piardă vremea, dar îşi dădea seama că toată povestea asta s-ar putea dovedi 
utilă. 

— [| termin înainte să plec. Pe urmă, o să dau de urma Santinelelor. 

— Cum o să faci asta? 

— Habar n-am, recunoscu el. O să mă las condus de instinct. 

— Îţi vor trebui nişte instincte supraomeneşti. Sigur nu vrei pe cineva să te apere? 

Josh îl privi fix în ochi. 

— Fii sincer, Giuseppe. Nu mă poţi proteja, aşa cum n-ai putut s-o aperi nici pe Danielle. Nu- 
mi trebuie cineva care să mă încurce. 

Josh ieşi din muzeu şi luă un taxi până la intersecţia dintre străzile St. Mark şi Khabad, 
punctul de întâlnire al celor trei cartiere: Creştin, Evreiesc şi Musulman. Ajuns acolo, o scară 
abruptă îl conduse în punctul cel mai înalt din Oraşul Vechi. Era locul ideal din care puteai 
admira puzderia de oameni de pe străzi. 

Iţi vor trebui nişte instincte supraomeneşti. Cuvintele lui Giuseppe îi răsunau în urechi. 
Instinctele erau tot ce avea — instinctele şi câteva informaţii încâlcite despre o posibilă sectă 
mistică. Dar, ca s-o găsească pe Danielle, instinctele supraomeneşti nu-i vor fi de ajuns. Avea 
nevoie de ajutorul divinității. 

Josh se caţără şi mai sus până ce i se înfăţişă splendidul Dom al Stâncii, al treilea loc ca 
importanţă religioasă din lumea musulmană, după Mecca şi Medina. De acolo, Josh îşi găsi 
următoarea destinaţie. Dincolo de antenele satelit şi zidurile caselor, se ivea Biserica 
Sfântului Mormânt, cu cele două domuri impozante. Cel mai mare era de-a dreptul 
impunător, căci adăpostea mormântul lui Hristos. Sute de oameni se perindau pe poarta 
bisericii. Işi găsise în sfârşit locul perfect din care să poată urmări mulţimea de dedesubt. 
Trecuse o oră şi Josh începuse să aibă dubii în privinţa planului său. Ori nu se petrecea nimic 
suspect prin preajma bisericii, ori îl înşelaseră instinctele. Tocmai când se pregătea să 
renunţe, din mulţimea de turişti şi pelerini se ivi un bărbat neobişnuit de înalt. Ii atraseră 
atenţia două lucruri la el: şapca de baseball cu numele echipei Yankees şi crucea mare şi 
neagră de la gât. 

In momentul în care necunoscutul pătrunse în biserică, Josh cobori în grabă, traversă strada 
şi se făcu nevăzut în puhoiul de oameni de la intrare. Nu mai vedea aproape nimic. Avea însă 
încredere în instinctele care îi şopteau să aibă răbdare. Douăzeci de minute mai târziu, 
bărbatul cu şapcă îşi făcu din nou apariţia şi o porni pe Via Dolorosa. Josh îl urmă 
îndeaproape, croindu-şi drum prin mulţimea ce luase cu asalt străzile. După o jumătate de 
kilometru, bărbatul intră într-o prăvălie dărăpănată pe a cărei firmă stătea scris de mână 
„Sabia lui Dumnezeu”. 

Josh se plimbă nonşalant printre rafturile cu aşa-zise relicve, în mare parte nişte jucărioare 
creştine, fără să-l scape din ochi pe pretinsul turist. Dar odată ajuns în capătul magazinului, 
necunoscutul dispăru fără urmă. Josh se trezi în faţa unor draperii până-n pământ ce fluturau 
uşor. Işi dădu seama că fusese descoperit. Pentru o secundă, îi trecu prin cap să se ducă 
după individ; dacă exista o ieşire prin spate, ar mai avea timp să-l prindă din urmă. Apoi, 
observă că printre suvenirurile obişnuite erau amestecate şi alte obiecte pe care nu prea le 
găseai în magazinele din cartier, de pildă o imitație perfectă a sabiei cruciaților. Sabia lui 
Dumnezeu, Îşi zise Josh, şi dintr-odată totul începu să se lege. Trebuie să fi fost aproape de 
ascunzătoarea Santinelelor. Încercau să-i întindă o capcană? Dacă da, nici prin cap nu-i 
trecea să muşte momeala. 

Când se întoarse la apartament, dădu peste Aaron, unul dintre agenţii lui Giuseppe, care îl 
aştepta. 

— Ce doreşti? îl întrebă Josh, fără să-şi ascundă nemulţumirea. 

Voia să scape odată de toţi şi să-şi vadă de treaba lui. 

— Au circulat nişte zvonuri pe la muzeu şi am vrut să te pun la curent. Se pare că au mai 
venit câteva rezultate de la testele de datare a pergamentului şi nu sunt concludente. 

— Nu-s concludente? exclamă Josh, în culmea exasperării. 

N-avea timp pentru aşa ceva. 


— Toate testele iniţiale au arătat că e autentic. 

— Ultimul test cu carbon-l4 a ridicat unele întrebări. 

— Intrebări? Ce întrebări poate să fi ridicat de au trimis un agent de securitate să-mi dea 
vestea? Şi de ce mi-o spui tocmai acum? 

Josh ajunsese la capătul răbdării. Cine ştie pe unde era Danielle; cu cât iroseau mai mult 
timp cu discuţii inutile, cu atât mai mare era pericolul de a o pierde pentru totdeauna. 

— M-am gândit că ai vrea să afli, i-o reteză Aaron, ţinând cont de toate câte se-ntâmplă. 
Ce urmărea Aaron? Insinua cumva că muriseră câţiva oameni şi că Danielle era în primejdie 
din pricina unui fals? De câteva zile, Josh se tot întreba ce năpastă adusese pe lume cu 
descoperirea lui. Consecințele se arătau deja mult mai grave decât îşi închipuise. Dar, în 
sinea lui, nu se îndoia câtuşi de puţin de autenticitatea pergamentului. 

Şi totuşi, insinuările avură efectul scontat, redeşteptând sentimentele de teamă şi vinovăţie 
pe care le trăia de câtăva vreme — sau, mai bine spus, pe care se căznea să le facă uitate 
găsindu-şi mereu câte-o ocupaţie. Timpul nu-i permitea să se lase copleşit de emoţii, 
altminteri nu-i mai era de niciun ajutor femeii iubite. Oare nu cumva tocmai această 
tăgăduire îl împiedica să progreseze? Josh nu avea de ales; trebuia neapărat să găsească un 
mod de a se împăca de îndată cu propria-i teamă. Se aşeză pe canapea şi inspiră adânc, 
străduindu-se să mai scape de tensiunea acumulată. 

— Unde e pergamentul? întrebă el. 

— E la noi, zise Aaron şi luă loc pe un scaun. A fost luat din seif cu douăzeci şi patru de ore 
înainte de atac. E în siguranţă. 

— Aţi mai spus cuiva unde e ascuns? 

— Nici măcar eu nu ştiu. Doar două persoane cunosc locul şi identitățile lor sunt ţinute 
secrete. 

Josh se aplecă spre el. 

— Ce ştii despre cei care-şi spun Santinelele? 

— Hm, Santinelele? spuse Aaron, ridicând o sprânceană. Un nume rar pomenit. Sunt o sectă 
religioasă. Pretind că există de la începutul timpurilor. 

— Cât înseamnă asta? 

— Din informaţiile noastre, vreo două mii de ani. Membrii sectei susţin că ei sunt singurii 
creştini adevăraţi, mormăi Aaron. 

— E extraordinar cum fiecare sectă spune că ea deţine adevărul suprem. Când ai aflat despre 
ei? 

— In 1967, când am început noi să operăm în Oraşul Vechi, ei erau deja aici. 

Josh se lăsă la loc pe spate şi îşi întoarse privirile spre fereastră şi spre oraşul ce se întindea 
dincolo de ea. 

— In 1869, când Mark Twain a vizitat Ierusalimul, a scris despre întâlnirea cu un cult creştin 
radical care aduce foarte mult cu Santinelele din zilele noastre. 

— Asta nu ştiam, recunoscu Aaron. 

— Cei ce au pornit Cruciadele făceau parte dintr-un cult secret. 

— Ştiu, Cavalerii Templieri. 

Josh încuviinţă. 

— Exact. La început, Templierii nu aveau decât nouă membri, a căror misiune principală era 
să-i apere pe pelerinii care veneau la Locurile Sfinte din Ierusalim. Nu prea-mi vine să cred că 
ei făceau parte din secta Santinelelor. Dar mai erau şi alţii, care se luptau şi care erau 


instruiți să-i ucidă pe necredincioşi. Aceştia făceau parte dintr-o societate secretă, posibil a 
Santinelelor. 

— Şi ce legătură au cu ce se întâmplă acum? 

Josh ridică din umeri. 

— Poate niciuna, dar la fel de bine poate că există o legătură. Ideea este că Santinelele 
trăiesc chiar sub nasul vostru de patruzeci de ani. De ce nu i-aţi arestat? 

Aaron se juca cu un creion pe măsuţa din salon. Intrebarea lui Josh îl pusese într-o 
încurcătură evidentă. 

— Până de curând nu au fost direct implicaţi în nicio activitate infracţională. Până acum nu 
am reuşit să stabilim legătura între sectă şi vreo crimă. Suntem destul de mândri de 
toleranța noastră religioasă. Chiar dacă un grup are idei mai radicale, nu dăm năvală peste ei 
decât dacă încalcă legea. Dar de când ai făcut tu acea descoperire... 

Aaron făcu o scurtă pauză. 

— S-a schimbat totul. Au devenit violenti. Ori poate au prins mai mult curaj. Oricum ar fi, 
avem de gând să-i eliminăm. 

— Asta ştiam deja, zise Josh. Spune-mi ceva nou. 

— Cum ar fi? 

— Ceva nou despre credinţele lor. 

Aaron lăsă jos creionul. 

— La drept vorbind, nu cunoaştem decât foarte puţine. Am dat peste unele scrieri fanatice, 
care credem că le-ar aparţine. Mai au şi un secret, care pretind ei că se transmite din 
generaţie în generaţie. 

— Ştiţi care e? 

— N-am reuşit să aflăm. Tot ce ştim e că are legătură cu începuturile creştinismului. 

Josh se ridică şi se apropie de fereastră, încercând să-şi adune gândurile în timp ce urmărea 
zarva din stradă. Era un oraş ca oricare altul, populat de oameni obişnuiţi, preocupaţi de 
vieţile lor banale. Dar Josh era conştient că putea fi doar o impresie. Se întoarse cu gândul la 
ceea ce descoperise în acea după-amiază. Să-i spună şi lui Aaron? O colaborare cu acesta l-ar 
ajuta sau mai mult l-ar incomoda? Josh nu era sigur, dar ştia că risca enorm dacă încerca să 
acţioneze de unul singur. 

— Cred că am aflat eu ceva, spuse el, precaut. 

Ii povesti lui Aaron cum urmărise Biserica Sfântului Mormânt, despre bărbatul cu şapcă de 
baseball şi despre descoperirea de la prăvălia „Sabia lui Dumnezeu”. 

Aaron rămase mut pe tot parcursul povestirii. La final, clătină din cap mulţumit. 

— Eşti un detectiv mai bun decât mi-aş fi închipuit. 

— Şi-acum ce facem? 

Aaron se ridică. 

— Trebuie să mergem după ei. Să nu pleci nicăieri până nu vorbim. La noapte, o să organizez 
o razie. 

Sub vechea biserică abandonată de lângă Marea Galileei, la mai bine de o sută de kilometri 
de Ierusalim, învățătorul îşi aştepta unul dintre agenţi. Aşteptarea îl irita. Se plimba de colo- 
colo, masându-şi tâmplele ca să-şi mai potolească furia. In clipa în care auzi paşi apropiindu- 
se, îşi trase masca pe faţă pentru a-şi ascunde emoţiile. 

Agentul pătrunse în cele din urmă în catacomba întunecoasă. Făcu o plecăciune, iar 
învățătorul îi făcu semn să ia loc pe una din băncile din piatră aliniate de-a lungul zidului. 

— Raportează. 

Agentul se foi uşor ca să se aşeze mai bine pe suprafaţa rece şi tare. 

— La AIA e linişte. Cred că au dus pergamentul în altă parte. 

— Ştii unde? 

— Dintre toţi cei cu care am vorbit, niciunul nu ştie. 

Invăţătorul căzu pe gânduri o clipă şi începu din nou să se plimbe. 

— Bănuieşte cineva că lucrezi pentru noi? 

Agentul clătină din cap. 

— Mă îndoiesc. 

— Perfect. Te-ai descurcat foarte bine. 

Agentul păru încântat de complimentul primit. Apoi cobori privirea: 

— Invăţătorule, îmi permiţi să întreb la ce îţi foloseşte pergamentul? 

Invăţătorul cântări ideea. 

— Sunt multe lucruri pe care nu le cunoşti despre grupul nostru. Dacă ţi le spun, ai putea, 
cum să-ţi explic, să le divulgi altcuiva. 

— Învăţătorule, jur să nu spun nimănui. g 

— Ordinul nostru există de aproape două mii de ani. In decursul timpului, a fost condus de 
nenumărați învăţători. Acum a sosit vremea ca eu să mă bucur de această onoare şi să 
păstrez tradiţia. Noi purtăm un secret sfânt, o cheie spirituală pe care doar eu o înţeleg. Intr- 
o bună zi, voi împărtăşi acest secret noului învăţător, cel ce-mi va lua locul de păstrător al 
adevărului. 

Agentul îl întrerupse plin de înflăcărare: 

— Ce legătură are secretul cu pergamentul? 

— Să nu-ndrăzneşti să mă mai întrerupi, spuse învățătorul, întunecându-se la faţă. 

Agentul se făcu mic şi se lipi de zidul umed din spatele său. 

— Iartă-mă, învăţătorule. Sunt umilul tău servitor. Nu te voi mai supăra şi nici nu-mi voi 
compromite şansa de a ajunge Santinelă. 

— In curând, vei fi răsplătit pentru serviciile tale. 

Invăţătorul clătină din cap şi îşi reluă povestirea. 

— Mă bucur să-ţi împărtăşesc aceste lucruri. O parte a doctrinei noastre, Biblia noastră, face 
referire la un document scris de Domnul şi Mântuitorul nostru, Iisus Hristos. Profeţia spune 
că, atunci când va fi găsit, acesta va adeveri toate învăţăturile noastre şi secretul ce mi-a fost 
încredinţat. Aceea va fi ziua în care balanţa puterii va începe să se clatine, iar misiunea pe 
care am aşteptat sute de ani să o împlinim se va pune în mişcare. 

— Atunci de ce te-ai supărat când ţi-am spus despre inscripţiile din pergament? 


— Fiindcă, şuieră învățătorul, cuvintele din pergamentul tău sunt o blasfemie. Nu e 
documentul sacru menţionat în profeție, ci doar un fals mizerabil. 

— Şi atunci de ce îl mai vrei? 

Invăţătorul se încruntă. Agentul său era mult prea curios. Cu toate acestea, învățătorul se 
mândrea cu probitatea convingerilor sale şi era sigur că adevărul nu poate face rău nimănui. 
— Dacă s-ar face public, mesajul falsului pergament ar aduce prejudicii ireparabile cauzei 
noastre. Ne contrazice credinţele şi ne neagă sfintele scripturi. Chiar dacă s-ar afla că este un 
fals şi ar fi făcut public doar ca o simplă curiozitate, unii din membrii noştri mai slabi de înger 
tot ar începe să se îndoiască. Vrem pergamentul ca să-l distrugem. 

Agentul încuviinţă. 

— Am înţeles. Iti mulţumesc, învăţătorule, pentru încrederea pe care mi-ai arătat-o. Acum, că 
mi-am respectat înţelegerea, îmi poţi spune când ajung Santinelă? 

Invăţătorul vâri încet mâna printre faldurile robei, ca şi când ar fi vrut să se scarpine. Voia să 
savureze momentul. 

— Nu vei fi niciodată Santinelă, îi spuse el, dispreţuitor. Chiar dacă mi-ai fost de ajutor, tot 
evreu eşti, pângărit de propriu-ţi sânge păgân. 

Agentul sări în picioare. 

— Invăţătorule, nu te-am slujit cum se cuvine şi nu am îndeplinit tot ce mi-ai cerut? 

— Ba da, spuse învățătorul. Şi ai fost răsplătit din plin pentru serviciile tale. 

— Loialitatea mea nu e de vânzare, spuse agentul, insultat de insinuare. Ii urăsc pe evrei la 
fel de mult ca şi tine. Tata a fost ucis din cauza lor, în timpul invaziei Libanului. Te-am slujit 
din respect şi devotament faţă de cauza noastră. 

— N-a fost niciodată cauza ta, i-o reteză învățătorul. Soarta ţi-a fost pecetluită de cei ce ţi-au 
dat viaţă. 

— Dar, învăţătorule, te-am slujit cu credinţă. Pentru tine am sacrificat totul, mi-am înşelat cu 
bună ştiinţă chiar şi prietenii şi colegii. 

— Aşa e, confirmă învățătorul, cu un rânjet sinistru, şi pentru asta îţi vei primi răsplata finală. 
Ţi-ai iubit mult tatăl, nu? Din moment ce ne putem dispensa de serviciile tale, te voi ajuta eu 
să te revezi cu el. 

Dintr-o mişcare scurtă, ca şi când ar fi gonit o muscă enervantă, învățătorul scoase sabia de 
sub robă şi îl decapita pe trădătorul Jonathan. 

— Gărzi, strigă el, şi doi bărbaţi îşi făcură apariţia în pragul uşii. 

Se uită la cadavru, apoi la oamenii săi. 

— Incineraţi-l. 

Ferestruica uşii metalice se închise şi Danielle rămase în sfârşit singură, cel puţin pentru 
moment. Epuizată, se duse să se întindă pe patul jos pe care îl lipiseră de peretele celulei. Şi 


nişte bolovani sunt mai comozi, Îşi zise ea. Îi trecu prin minte să se întindă pe podea, 
gândindu-se că ar putea fi ceva mai confortabilă. Dar podeaua era extrem de soioasă şi 
preferă să nu se întrebe din ce era format stratul gros de murdărie. 

Trebuia neapărat să scape de acolo, dar nu ştia nici măcar numărul răpitorilor, cu atât mai 
puţin unde anume o duseseră. Avea nevoie de un plan. 

Rămasse cu ochii aţintiţi la tavan, scormonindu-şi mintea în căutarea unei căi de a evada. Un 
lucru era sigur — va fi nevoită să se bazeze doar pe resursele proprii, iar deocamdată nu 
putea conta decât pe mintea şi pe corpul său. Se pricepea să-şi folosească puterea de 
seducţie ca să obţină ceea ce doreşte, dar în momentul de faţă nu o prea încânta ideea. Dar, 
totuşi, s-ar putea să fie unica ei şansă de a scăpa cu viaţă. A 

Aflase deja că răpitorii ei erau inhibaţi din punct de vedere sexual. In celulă nu am duş, îşi 
zise ea, dar pun pariu că există unul pe undeva. Poate că se vor învoi să o ducă la duş dacă 
îşi închipuie că se aleg şi ei cu ceva. 

Era un plan riscant. Alu era un suflet rănit şi prin urmare mai uşor de manipulat. Nu făcuse 
decât să se joace cu emoţiile lui, dar chiar şi el fusese la un pas să o violeze. Dacă avea de 
gând să-i excite pe aceşti indivizi, risca să se termine dramatic. Singura ei speranţă se lega 
de o discuţie pe care o surprinsese între răpitori — şi anume că nu aveau voie să se atingă de 
ea înainte de a o vedea învățătorul. Deşi nu era deloc încântată să-l întâlnească, amânarea o 
ajuta să mai câştige puţin timp. 

Nu trecu mult şi se auzi din nou ferestruica deschizându-se. Alergă la uşă şi îşi lipi faţa de 
gaura micuță şi începu să se roage de cei doi paznici. 

— Vă implor, spuse ea, jucându-şi rolul de domniţă la ananghie, e aşa de murdar aici. Aş 
putea să fac un duş? 

Dar eforturile sale nu păreau să aibă niciun rezultat şi ferestruica se închise la loc, 
despărţind-o din nou de lumea exterioară. 

O oră mai târziu, uşa metalică se deschise. De data aceasta, doi bărbaţi îmbrăcaţi în negru îi 
făcură semn să-i urmeze. Din spatele vălurilor ce le acopereau feţele nu li se zăreau decât 
ochii. Pe coridor aşteptau alţi doi bărbaţi, îmbrăcaţi la fel. 

Sigur că nu veniseră atâţia doar ca să o supravegheze pe ea. Rolul lor era cu totul altul. 
Danielle simţi că o trec fiori, dar işi aminti motivul pentru care trebuia să-şi ducă planul la 
bun sfârşit. În plus, poate că va reuşi să-i învrăjbească unul împotriva celuilalt. 

li urmă pe cei patru bărbaţi prin coridorul îngust, trecând pe lângă ceea ce îşi imagina că sunt 
tot celule. In cele din urmă, ajunseră în faţa unei uşi masive. Paznicii o îndemnară să intre. 
Era o baie mare cu şase duşuri. 

Danielle se alarmă dintr-odată, la amintirea poveştilor oribile despre Holocaust. Dar ajunsese 
până aici şi dacă voia să mai aibă vreo şansă de scăpare trebuia să-şi păstreze luciditatea. Işi 
scoase roba şi se înfăţişă paznicilor deja înfierbântaţi în toată goliciunea ei. Trase aer în 
piept, străduindu-se să-şi păstreze calmul, şi începu să se săpunească. Incerca să se 
convingă că totul făcea parte din plan şi că ea deţinea controlul. Dar în clipa în care îşi 
întoarse capul către uşă, observă că celor patru bărbaţi li se mai adăugaseră alţi şase. Deşi 
stătea cu spatele la ei, le simţea flacăra din priviri. 

Ii alunecă săpunul din mână şi îi căzu la picioare. Din reflex, Danielle se aplecă să-l ridice, 
fără să-şi dea seama ce face. Se străduise să nu fie prea provocatoare, dar accidentul cu 
săpunul era tot ce le trebui bărbaţilor adunaţi la uşă. O privire scurtă îi confirmă temerile. Cel 
puţin şase dintre ei se căzneau să-şi ascundă erecţiile. Dorinţa nestăpânită din ochii lor o 


făcu să se cutremure, dar izbuti să se calmeze; apucă prosopul ce îi era destinat şi se şterse. 
— Imi daţi roba înapoi? spuse ea, cu un glas în care se regăsea combinaţia perfectă de 
slăbiciune şi seducţie. 

Trei dintre paznicii săi se repeziră să-i înapoieze veşmântul subţire. Le mulţumi şi se îmbrăcă 
în grabă. De n-ar fi fost atât de diafan materialul! Următoarele minute vor fi cele mai 
riscante. 

In momentul în care ieşi pe hol, întreaga tensiune acumulată explodă şi spaimele i se 
confirmară. Nici nu apucă să se dezmeticească şi câţiva bărbaţi se năpustiră asupra ei, 
trăgând-o din toate părţile şi smulgându-i roba. Pretinşii cuvioşi o pipăiau în zonele cele mai 
intime, cuprinşi de o frenezie carnală ce încălca toate ordinele pe care le primiseră. 

Danielle riscase şi pierduse. Şi pentru ce? Ce rezolvase? Ce făcuse? Nu câştigase niciun 
avantaj. 

In acea secundă, o voce ca de tunet zgudui holul. 

— Ce faceţi? 

Paznicii îi dădură imediat drumul şi se chirciră pe jos, speriaţi ca nişte copii. Danielle căzu şi 
ea în genunchi. 

— Aţi îndrăznit să-mi nesocotiţi ordinele şi acum veţi plăti! 

Danielle cerceta holul întunecos, în căutarea bărbatului din spatele vocii, dar acesta nu se 
arătă. 

— Duceţi-o imediat înapoi în celulă, urlă el, şi slugile sale se grăbiră să-i dea ascultare. 

In siguranţă, cel puţin deocamdată, Danielle îşi dădu seama că, deşi planul său nu 
funcţionase cum şi-ar fi dorit, aflase totuşi un lucru important. Ştia cum arăta locul în care era 
prizonieră şi mai ştia că sunt cel puţin unsprezece răpitori în ascunzătoare. 

Ironia sorții făcuse ca însuşi şeful lor să-i vină în ajutor. Asta putea avea două explicaţii: fie 
nu avea de gând să-i facă vreun rău... fie avea alte planuri, şi mai sadice. Dar strategia ei 
funcţionase chiar mai bine decât sperase. Or fi avut ei parte de câteva mici plăceri 
deocheate, dar suferinţa lor va fi incomparabil mai mare decât fusese a ei. 

Danielle îşi îngădui un scurt moment de satisfacţie. Nu dură mult, căci înţelese că la 
următoarea întâlnire va da ochii cu învățătorul însuşi. 

Josh şi Aaron stăteau pe acoperişul din vârful căruia puteau urmări Biserica Sfântului 
Mormânt. În om sălăşluieşte atâta măreție şi respect, îşi spuse Josh, cu ochii la splendida 
construcţie. De ce şi-a făcut un obicei din a le necinsti? 

— Frumoasă noapte pentru o razie, murmură Aaron, trezindu-l pe Josh la realitate. 

— Ai condus multe până acum? 

— Prea multe, dar în general ţintele sunt teroriştii islamişti, nu cei creştini. Intrăm pe un 
teritoriu necunoscut. Asta în cazul în care bănuielile tale se adeveresc. 


Josh nu prea ştia ce să răspundă, aşa că preferă să tacă. Oare erau corecte bănuielile sale? 
Se bazau în principal pe instincte şi speculaţii, pe ceea ce-i şoptise intuiţia la vederea 
bărbatului cu şapcă de baseball şi a obiectelor de la „Sabia lui Dumnezeu”. Oare toate aceste 
speculaţii nu erau cumva rezultatul dorinţei sale disperate de a o salva pe Danielle? Şi cât de 
sigur putea fi că ceea ce el numea instinct nu era decât o închipuire a minţii sale tulburate? 
— Ştiam de magazinul de pe Via Dolorosa, continuă Aaron, lăsându-l pe Josh să se mai 
calmeze. E un fel de punct de referinţă din Cartierul Creştin încă de când am început să 
monitorizăm zona. Am văzut mulţi preoţi intrând acolo şi ieşind după foarte mult timp. La 
început, am presupus că vor să cumpere obiecte de cult. Mai târziu, am aflat că este locul de 
întâlnire al unei organizaţii preoţeşti inofensive. Niciodată nu au încălcat legea. Până când nu 
ne-ai spus tu şi n-am trimis o echipă să verifice informaţiile, n-am avut certitudinea că este 
ascunzătoarea lor. Cu puţin noroc, diseară punem capăt necazurilor pe care le-au pricinuit. 
— Când începeţi razia? întrebă Josh. 

— Imediat ce se lasă întunericul. 

— Nu e deja destul de întuneric? Nu mai e nimeni pe străzi. 

Aaron îşi ridică privirile spre cer, ca pentru a stabili dacă are culoarea potrivită. Pe urmă îşi 
scoase staţia de emisie-recepţie. 

— Sunteţi gata? 

— Aşteptăm semnalul de la agentul din faţa magazinului, răsună prin staţie. 

Aaron se aplecă înspre Josh, plin de înţelegere. 

— Aşteptarea e partea cea mai grea. 

Josh nu voia decât să treacă odată la acţiune. Oare viaţa femeii iubite era în primejdie la 
doar câţiva metri sub picioarele lor? Dacă nu ajungeau la timp? 

In sfârşit, Aaron dădu semnalul. Ca un dirijor în faţa orchestrei, îşi puse oamenii în mişcare 
printr-un gest larg, iar aceştia porniră atacul. Poliţişti şi agenţi înarmaţi până-n dinţi sparseră 
uşa prăvăliei şi se năpustiră înăuntru, iar Josh îi urmă de îndată ce resturile fură îndepărtate. 
Se duseră imediat în spatele magazinului şi traseră de draperie. La un metru în faţă se ridica 
un zid. Să fie oare o fundătură? Josh ştia foarte bine ce văzuse. Ştia că mai e ceva acolo. 
După o cercetare amănunţită, poliţiştii descoperiră mânerul care declanşa o deschizătură în 
zid şi coborâră pe o scară spiralată din piatră. La capătul acesteia era beznă totală. Odată ce 
aprinseră lanternele, se treziră într-o sală mare cu bănci din piatră. Domnea o linişte 
mormântală. 

Se apropiară prudenţi de capătul opus al încăperii şi deschiseră o uşă masivă din lemn ce 
dădea spre un hol lung. Acolo se zăreau şi mai multe uşi, în spatele cărora păreau să fie 
temnițe. Cercetară locul centimetru cu centimetru, fără niciun rezultat. In cele din urmă, un 
poliţist le strigă din capătul coridorului. 

— Veniţi încoace. Mai e o uşă. p 

Toţi ceilalţi agenţi o luară pe urmele lui. Ridicară ivărul şi deschiseră uşa. In faţa lor, prin 
aerul stătut, se căsca un tunel larg din care porneau altele mai mici. Galeriile şi culoarele ce 
se întindeau pe sub Oraşul Vechi păreau nesfârşite. 

— Se pare că i-am pierdut, spuse Aaron, cu un amestec de frustrare şi dezamăgire. 
Dezamăgirea lui Josh era infinit mai mare. 

— Ştiau că vom veni. 

— Probabil i-a anunţat individul pe care l-ai urmărit, zise Aaron. Hai s-aruncăm oricum o 
privire. Au plecat în grabă; poate că n-au mai fost la fel de precauţi. 


Josh şi Aaron pătrunseră în tunel. Era imposibil de spus unde dispăruseră Santinelele. Aaron 
clătină uşor din cap. 

— De când ne-ai anunţat, am stat cu ochii pe ei. Doi suspecti au intrat în ascunzătoare şi n- 
au mai ieşit. Acum am priceput de ce. S-au folosit de tunel ca să scape de razie. 

— Au plecat acum câteva ore. Eu am fost aici azi după-amiază la 3:30, când au vrut să-mi 
întindă o capcană. Când au văzut că nu mă iau după ei şi-or fi dat seama că le-am dibuit 
ascunzătoarea şi că o să mă întorc. Dar, după cum arată lucrurile, se pare că cei mai mulţi au 
plecat înainte de venirea mea. Aş vrea să-ţi pui agenţii să verifice camerele, mai ales pe cele 
care seamănă a celule, să vadă dacă a stat cineva în ele de curând. 

— Facem chiar mai mult de-atât. Ii interogăm pe toţi angajaţii magazinului. O să aducem şi 
un generator ca să avem lumină peste tot. Sunt sigur că o să găsim ceva important. 

Poliţiştii se împrăştiară prin tuneluri. Aaron şi Josh îşi continuară drumul prin galeria 
principală şi se opriră la intrarea într-unul dintre culoare. 

— Aaron, am o presimţire. Hai s-o luăm pe-aici să vedem unde duce. 

Aaron îi aruncă o privire nedumerită, dar îl urmă încă vreo două sute de metri, când fură 
nevoiţi să se oprească. O lespede uriaşă din piatră bloca ceea ce părea a fi o altă uşă. Dar, în 
afară de urmele paşilor lor, nu se zăreau altele. Cine blocase uşa o făcuse cu mult timp în 
urmă. 

Din exterior, clădirea de birouri nu se distingea prin nimic faţă de celelalte din Nazaret. Era 
simplă şi banală, cu un magazin modest la parter care scotea un profit acceptabil din 
vânzarea de pliante şi hărţi turiştilor veniţi să viziteze bazilica şi Marea Galileei, aflată în 
apropiere. Cu toate acestea, nu era nici pe departe o clădire oarecare. 

De mai bine de cincizeci de ani, îndeplinea rolul de sanctuar al Santinelelor. Cu o suprafaţă 
de zece mii de metri pătraţi, clădirea nu numai că adăpostea o întreprindere care le finanța 
operaţiunile, dar, pe deasupra, mai servea ca paravan pentru sediul internaţional al 
Santinelelor. La subsol însă... lucrurile deveneau cu adevărat interesante. Buncărul subteran 
— construit să reziste unui atac nuclear — se întindea pe aceeaşi suprafaţă ca şi clădirea şi 
cuprindea douăsprezece camere; cea mai mare, şi anume sala de şedinţe, avea aproape opt 
sute de metri pătraţi. Spre deosebire de ascunzătoarea din Ierusalim, cu băncile sale din 
piatră, aceasta se bucura de tot confortul civilizaţiei; era concepută sub formă de amfiteatru 
şi avea un sistem de iluminare ce conferea și mai mult dramatism punctului central: altarul 
înălţat, decorat cu sculpturi fine şi îmbrăcat în aur. 

De acolo, învățătorul îşi conducea turma şi tot acolo aveau loc cele mai sacre ritualuri. Acum 
nu era nimeni în sală, cu excepţia învățătorului. Stătea în altar, la lumina roșiatică a unei 
singure lămpi, în aşteptarea spectacolului programat pentru acea seară. Il distra gândul că 
femeia nici nu ar fi ajuns acolo dacă nesăbuitul de Alu n-ar fi răpit-o din nou. Fireşte, avusese 
şi ea rolul ei, dar acum, când arheologul dăduse peste ascunzătoarea din Ierusalim şi le 
stricase planurile, femeia nu le mai era de niciun folos. In clipa de faţă, învățătorul abia 
aştepta să se distreze puţin înainte să o ucidă. 


Ostatica fu adusă în sala de şedinţe, îmbrăcată într-o robă vaporoasă prin care i se zăreau 
rotunjimile. 

— Dezbrăcaţi-o şi aşezaţi-o pe altar, porunci învățătorul. Să n-o legaţi prea strâns, porunci el. 
Vreau s-o văd că se zbate. 

Odată ordinele îndeplinite, cei doi discipoli făcură o plecăciune şi ieşiră din sală. 
Interogatoriul urma să aibă loc între patru ochi. 

Invăţătorul, îmbrăcat în robă şi cu faţa ascunsă sub masca cu chip de şarpe, îşi aşteptă 
oamenii să iasă, apoi se întoarse către femeie. Până atunci, nu-i prea dăduse atenţie, dar 
acum, văzând-o întinsă sub privirile lui, dorinţa devenea tot mai violentă. 

— Mi-au spus că eşti frumoasă, zise el. Acum înţeleg ce l-a atras pe Alu. 

— Alu era nebun, râse Danielle, cu o voce surprinzător de arogantă dată fiind situaţia în care 
se afla. 

Invăţătorul se apropie de ea şi femeia se feri instinctiv. 

— Să nu vorbeşti decât când îţi spun eu. Ai auzit? 

Danielle nu răspunse. 

Invăţătorul o examina din cap până-n picioare ca un negustor de sclavi. Evreica îl excita. 

— Eşti seducătoare, îi spuse el, ironic. Santinelele au jurat abstinenţă. Unul singur poate să 
facă dragoste cu o femeie şi, din fericire, eu sunt acela. 

Invăţătorul mângâie chipul lui Danielle în vreme ce femeia se uita sfidătoare la masca lui. 
Ochii, părul, pomeţii obrajilor, până şi vocea ei îi aminteau de o persoană pe care o 
cunoscuse cu mult timp în urmă. O persoană la fel de atrăgătoare. Cum de nu observase asta 
mai devreme? Plăcerea avea să fie cu atât mai mare. 

Degetele îi coborâră pe trupul femeii, îi cuprinseră sânul drept şi mângâiară uşor semnul din 
naştere de sub sfârc. Dintr-odată, deveni crispat. Nu era cu putinţă. 

— Pe ce dată te-ai născut? întrebă el, şi făcu un pas înapoi. 

— Pe 28 mai. Am douăzeci şi şapte de ani. 

Invăţătorul înmărmuri. 

— Unde e mama ta? 

— A murit când aveam cinci ani, răspunse Danielle, în a cărei vocea se citea mai degrabă 
nedumerire decât teamă. 

— Ai fost adoptată? 

— Nu cred. Şi dac-am fost, părinţii nu mi-au spus-o niciodată. 

Învățătorul O privi, meditând ce să facă cu ea. Îşi scormoni mintea în căutarea unui semn. 

În cele din urmă, se duse la un telefon şi le ordonă subalternilor săi: 

— Duceţi-o înapoi în celulă şi daţi-i ceva de mâncare, nu doar pâine şi apă. Daţi-i şi o haină 
mai puţin transparentă. 

Paznicii îşi făcură de îndată apariţia ca să o ia pe tânără. După ce o dezlegară şi ieşiră cu ea 
din sală, învățătorul rămase singur, neştiind ce să mai creadă. 

De ce îi pregătise soarta o lovitură atât de crudă? 

A 
În labirintul de tuneluri de sub Oraşul Vechi, Josh şi Aaron se învârteau în jurul lespezii care 
le bloca trecerea. Josh băgă de seamă o deschizătură mică în dreapta pietrei, în locul în care 
se sprijinea pe pământ, dar părea prea îngustă ca să se strecoare cineva. 

— E imposibil ca Santinelele să fi ieşit pe aici, spuse Aaron. Lespedea asta n-a mai fost 
mişcată din loc de zeci de ani, poate chiar de sute. Ă 

Josh se propti de lespede, luptându-se zadarnic să o clintească. Il cuprinse însă un sentiment 
ciudat, ceva îi şoptea că de partea cealaltă îi aşteaptă un lucru deosebit. O voce lăuntrică îi 
tot spunea: Acesta e locul. Cum adică? Avea vreo legătură cu Santinelele? Josh îşi iscodi 
sufletul în căutarea unui răspuns. Nu. Mesajul avea o cu totul altă semnificaţie. 

— Aaron, spuse el calm, să nu mai pierdem vremea aici. Trebuie să vedem pe unde au fugit 
Santinelele. Este clar că n-au luat-o pe-aici. 

Aaron îl privi uşor dezorientat, apoi încuviinţă. La jumătatea tunelului, dădură peste trei 
agenţi înarmaţi cu târnăcoape şi răngi. 

Josh ridică mâna să-i oprească. 

— Vă puteţi întoarce. S-a schimbat planul. Aţi reuşit să descoperiţi pe unde au fugit? 

— Nu, răspunse unul dintre bărbaţi. Dar am găsit asta. 

li înmână lui Aaron ceea ce părea a fi o carte de rugăciuni, uitată probabil în graba 
pregătirilor de evacuare. 

— Dă-mi s-o văd, zise Josh. 

Dădu la o parte coperta din piele uzată şi văzu că este o Biblie — doar că din ea lipseau tot 
Vechiul Testament şi cea mai mare parte din Noul Testament. Cartea nu conţinea decât 
Evangheliile după Pavel şi câteva din Evangheliile după Luca. 

— Veniţi aici, le strigă un poliţist care intrase mai adânc în tunel. Mai e o ieşire. 

Josh, Aaron şi ceilalţi se întoarseră în tunelul principal şi porniră pe urma vocilor până când 
ajunseră în dreptul unui alt coridor îngust care cotea la stânga şi dădea spre o a doua scară. 
La capătul acesteia se găsea o altă uşă groasă din lemn, care de această dată nu dădea într- 
o fundătură, ci într-o capelă micuță şi binecunoscută. Se găseau în Biserica Sfântului 
Mormânt. 

— E normal să nu fi atras atenţia asupra lor, spuse Aaron, referindu-se la veşmintele 
preoţeşti ale Santinelelor. Dar cum au reuşit să scoată ostaticii fără să fie observați? 

— Poate că ostaticii nu au fost ţinuţi aici, sugeră Josh. 

— Sau poate că îi omorâseră deja. 

De îndată ce rosti aceste cuvinte, Aaron îşi dădu seama ce impact vor avea asupra lui Josh. 
— Ştiu cât de mult înseamnă Danielle pentru tine, adăugă el, şi îi puse o mână pe umăr. N-aş 
vrea să-ţi dau veşti proaste, dar m-aş mira să fie încă în viaţă. 

In sufletul său, Josh simţea că Aaron se înşală. 

Unul dintre agenţi se apropie de ei şi îi anunţă că adunaseră câţiva dintre angajaţii 
magazinului şi erau pregătiţi să-i interogheze. Aaron şi Josh se întoarseră în magazin, unde 
dădură peste trei femei înspăimântate, păzite de doi ofiţeri. 

Fără să mai piardă vremea cu politeţuri, Aaron se adresă femeilor: 

— Ce ştiţi despre preoţii care se adunau la subsol? 


— Eu nu ştiu nimic, bâigui una dintre femei. Îi vedeam intrând şi ieşind; e magazinul lor şi mi 
se părea normal să vină pe aici. Dispăreau în spatele draperiilor, dar n-am întrebat niciodată 
nimic. Uneori îi vedeam ieşind, alteori nu. Nu vorbeau cu niciuna dintre noi. 

— A coborât vreuna dintre voi la subsol? întrebă Aaron. 

— Nu aveam voie să trecem dincolo de draperii, spuse cea mai vârstnică dintre angajate. Ni 
s-a spus că doar preoţii au voie. 

— Aţi observat cumva dacă i-a mai însoţit cineva în ultima vreme? 

Cea mai tânără dintre femei ridică privirile. 

— La începutul săptămânii eram în tură şi i-am văzut cu cineva care părea bolnav. Poate că 
era tot preot. Nu eram sigură, dar m-am gândit că vor să-l ajute. 

Josh interveni: 

— l-aţi mai văzut aducând şi pe altcineva, o femeie de exemplu? 

— Intră multe tinere în magazin, dar toate sunt cliente. 

Celelalte femei aprobară din cap. 

Aaron le mai puse câteva întrebări, dar era evident că femeile habar nu aveau ce se petrecea 
în subsolul magazinului. Le mai reţinu puţin, apoi le lăsă să plece. 

Poliţiştii îşi vedeau de treaba lor, adunau dovezi şi discutau cu patronii magazinelor 
învecinate. În clipa în care sună telefonul, Josh se grăbi să răspundă, aşteptându-se să audă 
glasul lui Giuseppe. 

— Vreau pergamentul, rosti o voce gravă. Fără şmecherii, fără falsuri şi fără ambuscade. Vă 
urmărim fiecare mişcare, dar sunt dispus să-ţi mai dau o ultimă şansă. Ostaticii sunt încă în 
mâinile noastre. Luni facem schimbul. Ne dai pergamentul şi noi îţi înapoiem unul dintre 
amicii tăi. Şi după douăzeci şi patru de ore, dacă ne convine ce ne-ai dat, îţi mai dăm un 
ostatic. In ce-l priveşte pe al treilea, du-te la Biserica Sfânta Maria Magdalena de pe Muntele 
Măslinilor. Sub a treisprezecea strană, ţi-am lăsat un premiu de consolare. Fă cum ţi-am 
spus, iar mâine am să te sun să-ţi comunic unde va avea loc schimbul. 

Convorbirea se întrerupse. 

Avea multe de făcut, dar Josh ştia că nu va rezista fizic dacă nu apucă să doarmă măcar 
puţin. Puse capul pe pernă cu gândul să aţipească câteva minute, dar se cufundă într-un 
somn adânc şi fără vise. Il trezi soneria de la uşă câteva ore mai târziu. 

Aaron intră grăbit în apartament, fără să mai aştepte să fie invitat. 

— Oamenii mei au recuperat pachetul de la biserică. 

— Ce-i înăuntru? întrebă Josh, încă ameţit. 

Aaron scoase o gentuţă cu fermoar plină cu cenuşă. 

— A cui... 

— E greu de spus, spuse Aaron, pe un ton cât se poate de serios. 


Josh simţi că i se frânge inima. Încă o persoană murise din pricina pergamentului, dar refuza 
să creadă că ar putea fi Danielle. Oricum, slabă consolare, căci nu putea fi decât cenuşa 
părintelui Andre sau a lui Alon. 

— Era şi un bileţel, zise Aaron şi i-l întinse lui Josh. 

Ţărână eşti şi în ţărână te vei întoarce... De data asta ţi-am făcut favoarea de a-ţi trimite un 
pachet mult mai curat. Data viitoare, s-ar putea să nu mai fiu la fel de amabil. 

Gata cu joaca. Urmează-mi instrucţiunile întocmai, altfel ceilalţi ostatici vor avea parte de o 
moarte mai puţin plăcută. Eu tot voi pune mâna pe pergament; depinde de tine în ce fel se 
va întâmpla. 

Josh se uită la Aaron, scârbit. 

— Nu poţi să ai încredere în ce spune individul ăsta. 

— Imi dau seama. Din păcate, nu avem de ales dacă vrem să mai vedem ostaticii în viaţă. El 
are toţi aşii în mânecă. 

Josh se simţea mai descumpănit ca oricând. Fanaticii creşteau miza şi Josh nu-i putea 
împiedica în niciun fel. 

— Mai e ceva, spuse Aaron. Am mai primit un telefon. E vorba de regulile de care pomeneşte 
în bilet. Vor ca tu să le duci pergamentul. Au spus cât se poate de răspicat că nu acceptă pe 
altcineva. 

— Sună a condamnare la moarte. 

— In momentul de faţă nu am idee ce te-aş putea sfătui. Tot ce ştiu e că în joc mai sunt 
vieţile a doi oameni. Odată, am dat la schimb patru sute de terorişti pentru trupurile a trei 
dintre soldaţii noştri ucişi. Pentru noi, chiar şi rămăşiţele pământeşti sunt importante. Trebuie 
să găsim o cale să-i salvăm pe ostatici. 

Josh se lupta cu gândurile învolburate. Unul dintre ostatici era Danielle. Nu avea niciun dubiu. 
Aaron avea dreptate; trebuiau să găsească o modalitate de a-i elibera pe ostaticii rămaşi. 

— Mai sunt şi alţi arheologi la AIA în care să ai încredere? 

— Majoritatea sunt de încredere. 

— Alege doi dintre cei mai competenţi în detectarea falsurilor şi trimite-i la AIA cât mai 
repede. Să nu le spui că vasul şi pergamentul sunt imitații. Spune-le doar că ai nevoie de 
expertiza lor în privinţa autenticităţii unui obiect. Dacă ei spun că e autentic, avem şanse 
mari să păcălim Santinelele. Acesta ar fi pasul întăi. 

— Şi pasul doi? 

— Imi trebuie un laptop, fiindcă al meu a fost furat. Şi-mi mai trebuie câteva informaţii, cât 
de multe poţi strânge, despre membrii echipei care au studiat pergamentul, inclusiv despre 
rudele lor. Te descurci până diseară la 8? 

— Ce-ai de gând să faci? 

— N-are sens să-ţi spun până nu se confirmă că este un plan bun. Altfel, rămân doar 
speculaţii şi ne-am săturat de asta. 

In mai puţin de o oră, agenţii lui Aaron trimiseră un laptop nou la apartament. Josh se 
familiariză cu noul computer, se conectă la Internet şi se puse pe treabă. Mai întâi introduse 
cuvântul „ură” pe unul din motoarele de căutare şi găsi un număr record de 13 milioane de 
articole. Trebuia să caute o informaţie mai exactă. Tastă apoi „grupări extremiste”, dar tot 
nu scăzu sub 2,5 milioane de articole. Căută „Santinelele” şi ajunse la doar 200.000 de site- 
uri. Intr-un final, când scrise laolaltă „grupări extremiste antisemite” şi „Santinelele”, numărul 
site-urilor se diminua simţitor. Se uită prin ele vreo jumătate de oră fără să găsească nimic 


folositor. Dar în momentul în care dădu peste simbolul unui şarpe încolăcit pe o cruce, Josh 
ştiu de îndată că găsise ceea ce căuta. Accesă adresa de Internet şi deschise site-ul modest 
al unei grupări ce-şi spunea „Santinelele Adevărului”. 

Prima pagină, un soi de altar închinat urii, era înţesată cu tot soiul de stereotipuri false şi 
propagandă fanatică, unele dintre ele într-atât de oribile încât transformau învăţăturile lui 
Hristos într-o doctrină a păcatului şi a răului. Dacă diavolul ar exista, îşi zise Josh, ar vizita cu 
regularitate site-ul de faţă. Poate chiar ar scrie unele articole. 


SANTINELELE : 
SINGURII CREŞTINI ADEVARAŢI 


Vreţi să aflaţi adevăratele secrete ale creştinismului? Avem informaţii care nu au fost 
niciodată dezvăluite şi profeţii ale unor evenimente ce urmează să se petreacă. Membrii 
noştri sunt răspândiţi în toată lumea, dar pentru a intra în rândurile noastre, trebuie să 
răspundeţi la un chestionar. După ce îl veţi fi completat şi răspunsurile voastre vor fi 
evaluate, vom lua legătura prin email în cazul în care sunteţi acceptat. Membrii noştri sunt 
exclusiv bărbaţi şi trebuie să fie dispuşi să ducă o viaţă de abstinenţă. 


În timp ce vizitaţi site-ul, vă invităm să aruncaţi o privire prin cărţile şi articolele noastre 
preferate. Pentru a putea citi fragmente, apăsaţi pe link-ul dorit. 


Cărţi: 

Protocoalele înţelepţilor din Sion (scrisă de unul dintre membrii noştri, acum mai bine de 120 
de ani) 

Mein Kampf 


Articole: 
Ciuma musulmană 


Iluminarea budistă este calea spre Iad 
Cine sunt cei aleşi (ei nu sunt evreii 


Cine l-a omorât pe Kennedy şi din ce motiv? 
De ce creştinii ortodocsi tradiționali interpretează greşit Biblia şi nu vor ajunge niciodată în 


Ceruri 


De ce ura este latura esenţială a iubirii Holocaustul — o soluţie pentru a ţine sub control 
înmulţirea populaţiei pe glob 

Evreii şi musulmanii sunt progeniturile diavolului 

Irakul — un bun început 

Inchiziția nu a mers destul de departe 

Cum au pierdut hinduşii luntrea şi, când vor muri, rugul nu va fi singurul foc în care vor arde 
Cinci papi pe care i-am iubit 

Cinci papi care ard în iad 

Cei o sută de oameni care controlează lu-mea şi ne conduc pe calea pierzaniei 

De ce a dat greş Hitler 

Adevăratul chip al lui Pavel 

De ce distrug ateii lumea 


De ce lisus nu a fost iudeu 
Link-uri: 
Niciunul — site-ul nostru este singurul care spune adevărul 


Chat: 
Intraţi aici pentru a discuta cu alte persoane care vă împărtăşesc opiniile. 


x 


Josh cercetă site-ul în căutarea vreunor indicii. Se uită prin articole, dar în cea mai mare 
parte erau abjecțiile tipice pentru astfel de site-uri, abundând în tot soiul de imbecilități, 
greşeli de scriere şi inadvertenţe. N-avea nicio logică. Se confruntaseră cu o grupare 
puternică alcătuită din fanatici extrem de inteligenţi şi bine organizaţi, dar site-ul acesta îi 
făcea să pară nişte măscărici penibili. 

Josh era pe punctul de a renunţa. Citise cât de mult rezistase şi simţea că îi zvâcneşte tot 
capul. Pe măsură ce furia sa creştea, era tot mai cuprins de acelaşi sentiment cu care se 
hrăneau şi Santinelele — ura. Nici prin gând nu-i trecea să-şi aducă aportul la misiunea lor. 
In acea clipă, ceva îi stârni curiozitatea. Erau câteva articole scrise de o persoană care-şi 
spunea Învățătorul. Josh deschise primul articol, o diatribă, şi işi dădu seama de îndată că 
fanatismul Invăţătorului nu cunoştea limite. Ii ura deopotrivă pe evrei, musulmani şi 
protestanți, ba chiar şi pe catolicii liberali. Cu toate acestea, avea un discurs abil şi coerent, 
care suna destul de familiar. Josh căută indicii prin articol, dar nu găsi decât vorbe otrăvite şi 
bigotism. Se vedea clar că individul era bolnav, dar ceea ce Îl îngrijora cel mai tare pe Josh 
erau farmecul său de netăgăduit şi puterea de convingere. Ii veni instantaneu în minte 
imaginea lui Hitler şi, pentru întâia oară, îşi dădu seama cu cine are de-a face. Situaţia era 
mult mai gravă decât moartea celor câteva persoane de la descoperirea pergamentului. 
Depăşea până şi iubirea lui pentru Danielle — un lucru pe care nu şi-l închipuise înainte şi 
pentru care era dispus să-şi dea viaţa acum. Josh îşi dădu seama că, dacă nu îi va opri 
cineva, Santinelele îşi vor revărsa mizeriile peste lume, pârjolind totul în calea lor. Aşa ceva 
era de nepermis. 

Josh închise ochii şi încercă să se relaxeze. Nu va putea pune la punct un plan iscusit şi era 
conştient că meditaţia era calea cea mai bună pentru a ajunge la înţelepciunea superioară de 
care avea nevoie. Incercă să vizualizeze scara, să numere treptele care duceau la baza ei, 
aşa cum făcuse de atâtea ori. Dar ochiul minţii era orb. Nu vedea nimic decât beznă şi o 
luminiţă intermitentă. Josh trase aer în piept, concentrându-se asupra aerului ce îi intra prin 
nări pentru ca apoi să fie expirat. Menţinu acest ritm al respirației câteva minute şi imaginea 
deveni tot mai limpede: nu era o luminiţă, ci un simplu cursor care licărea. Într-o 
străfulgerare de rațiune, Josh se smulse din transă. In clipa în care deschise ochii, se uita fix 
la „Chat-ul” de pe ecranul computerului. 

I se părea absurd, dar apăsă totuşi pe tastă şi pagina începu să se încarce. Era un forum 
normal pe care erau postate o mulţime de mesaje. Josh le căută pe cele mai recente, de la o 
persoană care-şi spunea „Oase”. 


x 


În scurt timp punem mâna pe obiect. Sunt încă ©casă şi aştept veşti de la tine. 


Sub mesaj era un soi de răspuns, alcătuit doar din numere. 


24 12 14 22 7 12 19 22 26 23 106 26 9 7 22 98 


xX 


Pe măsură ce îşi continua lectura, Josh remarcă şi alte coduri de numere. Santinelele se 
foloseau de site ca să comunice unii cu alţii. Dacă ar reuşi să spargă codul, le-ar putea 
descoperi planurile şi poate chiar noua ascunzătoare. 

Incă o ghicitoare căreia trebuia să-i dea de cap cât mai repede cu putinţă. 

Danielle stătea în cămăruţa fără ferestre în care o ţineau prizonieră. Condiţiile se mai 
amelioraseră, dar un lucru rămăsese neschimbat: era ţinută sub cheie, fără nicio speranţă de 
scăpare. Se concentra asupra unicului lucru ce părea să o ajute să reziste: Josh. Se 
bucuraseră de atât de puţin timp petrecut împreună, şi totuşi simţea că între ei se crease o 
legătură aşa cum nu mai trăise alături de altcineva. Rememora toate clipele petrecute cu el, 
recrea fiecare detaliu din conversațiile, plimbările şi nopţile lor de pasiune. Singurul lucru la 
care evita să se gândească era certitudinea că relaţia lor se apropia de final. 

Noul ei temnicer nu semăna deloc cu ceilalţi. Era conştientă că pe învăţător nu-l va putea 
păcăli să-i dea drumul. Oricât de mult ar fi tânjit după Josh, nu se putea amăgi: nu avea să 
mai scape cu viaţă din acel loc. 

Danielle auzi zornăitul cheilor în broască şi un gardian intră în celulă, trezind-o din visare. 

— Trebuie că i-ai plăcut mult învățătorului, zise bărbatul mascat. Astă-seară nu mai ai doar 
pâine şi apă la cină. 

Danielle îl privi îndelung pe necunoscutul voinic, care se arătă deranjat. 

— Cum te cheamă? întrebă ea, agăţându-se de orice ocazie care i se ivea. 

— N-ai voie să vorbeşti, îi spuse bărbatul, pe un ton dispreţuitor. Aş putea să te bat pentru 
asta. 

— Învățătorul te-ar ucide dacă te-atingi de mine, zise Danielle, neştiind de unde vine toată 
această bravadă şi nici ce urmăreşte prin ea. 

Gardianul o plesni peste faţă. Femeia rămase înmărmurită atât din cauza loviturii năprasnice, 
cât şi fiindcă bărbatul nu ezitase să o lovească. Işi acoperi obrazul cu mâna. 

— Târfă, să nu-ţi închipui că eşti grozavă. Invăţătorului îi place să se joace cu victimele. Eşti 
o proastă dacă-ţi imaginezi că o să fie drăguţ cu tine. 

Gardianul se apropie ameninţător şi îi strânse capul în mâna sa uriaşă. 

— Poate mă lasă şi pe mine să mă distrez cu tine înainte să te ucidă. 

In acel moment, Danielle nu se mai putu stăpâni. Nu mai suporta să fie umilită şi tratată ca o 
sclavă. Intoarse rapid capul şi îl muşcă pe bărbat de mână. Acesta urlă şi îi dădu drumul. 


— O să plăteşti pentru asta, căţea nenorocită! zbieră el şi o lovi mai aprig decât prima oară. 
O mai lovi o dată, şi încă o dată. 
Pe urmă, Danielle nu mai simţi nimic. 


x 

— Opreşte-te! tună învățătorul când intră în încăpere şi îşi găsi gardianul bătând-o pe 
Danielle. 

Bărbatul se întoarse şi se dădu imediat înapoi. 

— Învăţătorule, ea m-a provocat. 

Invăţătorul îl izbi pe gardian de perete. 

— Dacă aşa s-a-ntâmplat, atunci te laşi prea uşor provocat. Poate că nu ţi se potriveşte 
slujba aceasta. Poate că îţi trebuie una la care să nu fie nevoie să-ţi foloseşti prea mult 
creierul. Un lucru să-ţi fie clar: dacă te mai atingi o dată de ea, o să faci cunoştinţă cu iadul, 
inainte să ajungi acolo. 

Invăţătorul o privi pe Danielle care zăcea leşinată pe jos într-o baltă de sânge. 

— Lasă-ne singuri şi cheamă un medic. : 
Gardianul ieşi numaidecât şi învățătorul îngenunche şi o luă pe Danielle în brațe. Ii verifică 
pulsul. În clipa în care i-l simţi, respiră uşurat, dar nu-i dădu drumul din braţe. 

Când sosi medicul cu o targă, învățătorul o aşeză cu blândeţe, indepărtându-i părul de pe 
rana de la frunte. Ii făcu semn doctorului. 

— Dacă moare, la fel o să păţeşti şi tu. Ai priceput? 

Doctorul încuviinţă din cap, galben ca ceara. 

Spre seară, Aaron veni la apartamentul lui Josh cu o servietă mare, neagră. 

— Ţi-am adus materialele pe care mi le-ai cerut, spuse el în clipa în care o puse pe masa din 
bucătărie şi o deschise. 

Era plină cu dosare şi documente. 

— Te-ai mişcat repede, zise Josh. Mă impresionezi. Ai apucat să te uiţi prin ele? 

Aaron clătină din cap. 

— Nu. De-abia am primit-o. 

— Poţi să mai stai puţin ca să ne uităm prin ele împreună? 

— Dacă ai cafea, stau cât vrei. 

— Tocmai acum am făcut, spuse Josh, bucuros că are cine să-i ţină de urât. Presimt că n-o să 
închid ochii în noaptea asta. 

Josh turnă cafea în două cești şi îi oferi una lui Aaron. 

In ora care urmă, verificară dosarele aduse de Aaron. După nenumărate pagini, instinctele lui 
Josh intrară din nou în acţiune. 


— Aici avem ceva interesant, zise el, frecându-se la ochi. 

Cercetează-i pe toţi, se gândi el. Ă 

— Dar tot mai trebuie să verific ascendenţii câtorva persoane. Imi trebuie datele genealogice 
ale părintelui Andre, ale lui Alon, ale părinţilor lui, ale lui Moshe, ale defunctei sale soţii şi ale 
lui Danielle. 

Josh avea o presimţire în privinţa înrudirii dintre Moshe şi Danielle — ceva ce ar fi putut avea 
consecinţe importante asupra evenimentelor. 

— Cât de repede poţi să faci rost de ele? 

— Imediat, zise Aaron. 

Işi deschise telefonul mobil şi sună la birou. Le ceru agenţilor să ia legătura cu centrul de 
cercetare genealogică Bet Hatfutzot din Tel Aviv, unde se găseau date despre mai bine de 
trei mii de comunităţi evreieşti din lumea întreagă. Pe urmă, sună la o altă agenţie la care se 
găseau toate dosarele adopţiilor de pe teritoriul Israelului începând din 1948. 

— Incerc să aflu şi câteva informaţii despre magazinul de suveniruri creştine din Oraşul Vechi, 
îl anunţă pe Josh. Sursa mea deţine date de dinainte de 1948. Intre timp, m-a sunat mama 
lui Jonathan să-mi spună că nu l-a mai văzut de când a plecat de-acasă ieri-dimineaţă. Zicea 
că, de obicei, o sună mereu să vadă ce mai face. Inainte să vin la tine, oamenii mei s-au 
interesat la poliţie şi la spitale, dar nimic. 

— Am uitat să-l trec şi pe Jonathan pe listă, remarcă Josh. 

— Stai liniştit. L-am trecut eu. 

Josh se uită la dosare. 

— Aaron, nu cred că ar trebui să facem schimbul; e un eşec garantat. Trebuie să venim cu un 
plan nou. 

— Încep să-ţi dau dreptate. 

— După ce mi-au adus noul laptop, am început să caut pe Internet indicii ori informaţii 
despre Santinele. Cred că am dat de pagina lor oficială. Se folosesc de Chat ca să comunice 
informaţii sub forma unor coduri numerice. Dacă reuşesc să le dau de cap, cred că ne vor 


ajuta. 
— Te pricepi să spargi coduri? întrebă Aaron, vizibil sceptic. 
Josh îl linişti. 


— Intr-o oarecare măsură, meseria mea asta înseamnă, să descifrez coduri. 

— Oricum ar fi, să ştii că agenţia mea are unii dintre cei mai buni spărgători de coduri din 
lume. 

Dintr-un motiv pe care nu reușea încă să şi-l explice, Josh tot nu voia să împărtăşească toate 
informaţiile cu Aaron. 

— Dacă nu reuşesc până mâine-dimineaţă la 8, am să recurg la ajutorul lor. 

Aaron se ridică de pe scaun. 

— Atunci, ne vedem mâine la 8. 

Mersi frumos pentru încredere, îşi spuse Josh la plecarea agentului. Se întoarse la dosare. 
Informaţiile s-ar putea dovedi utile. Dar ceva îi şoptea că informaţiile din spatele codului ar fi 
şi mai utile. 

Trebuia să se întoarcă la treabă. 


x 
Lucră până târziu în noapte să descifreze mesajul Santinelelor către „Oase”. Se uită la şirurile 


de numere, încercând mai întâi să le lege printr-un banal cod alfabetic: A=l, B=2, C=3, şi tot 
aşa mai departe. După cum bănuia, nu ajunse la niciun rezultat. 

E posibil să fie scrise într-o limbă străină? Să fie oare în ebraică? Alfabetul ebraic nu are decât 
22 de litere. Mai era şi varianta latinei clasice, care avea 23 de litere. Dar dacă literele erau 
luate în ordine inversă şi A=26, iar Z=1? Mai încercă o dată şi, spre mirarea sa, teoria 
funcţiona. 


24 12 14 22 7 12 19 22 26 23 106 26972298 
[5] 


COME TOH EAD QUARTERS 


Era mult prea uşor. Oare Santinelele îşi aleseseră un cod într-atât de simplu? Un lucru era 
sigur, Îi descifrase mesajul. Să se fi aflat acolo dintr-un motiv pe care nu îl înțelegea? 

Se uită şi la celelalte mesaje, în speranţa că îi vor oferi mai multe informaţii. Vino la sediu nu 
era foarte explicit, mai ales dacă nu ştiai unde este sediul. Dar pe restul de mesaje nu mai 
reuşi să le traducă după aceeaşi metodă. Aveau coduri mult mai complexe, şi după două ore 
irosite, nu izbuti să scoată nimic din ele. 

Josh se întoarse la pagina de start. Ce-ar mai putea afla? Căută „History” pe bara de 
navigaţie. Ar fi putut jura că nu mai accesase pagina; dar sună telefonul înainte să apuce să 
intre pe link. 

— Josh, Aaron la telefon. 

— Ceva nou? 

— A avut loc încă un incident. Ţi-l aminteşti pe Steve Fishman? 

— Normal. E şeful departamentului de datare de la AIA. 

— A murit. I-am găsit cadavrul aseară pe la 11, într-un şanţ de lângă zidul Oraşului Vechi. Era 
ciopârţit în bucăţi. Doar capul i-a rămas intact. Avea un bileţel în gură pe care scria 
„Trădător”. g 

Josh avu senzaţia că va leşina. Incă o victimă a descoperirii sale. 

— De ce-or fi vrut să-l omoare pe Fishman? întrebă el. 

— N-am idee, spuse Aaron, care părea la fel de nedumerit ca şi Josh. Era un tip liniştit, genul 
care trece neobservat. O să-i verific trecutul să văd ce mai pot să aflu. Presupun că vom găsi 
o legătură între Fishman şi Santinele. 

— Stai puţin, spuse Josh. Steve ne-a zis că testul cu carbon-l4 arată că pergamentul e 
autentic. Pe urmă, a zis că rezultatele unui al doilea test nu sunt concludente. Crezi că au 
vreo legătură una cu alta? 

— Orice e posibil. Dacă ne-am da seama ce doresc Santinelele, le-am înţelege mai bine 
acţiunile. 

— Mă ocup de asta chiar acum, îl încredinţă Josh. 

— Şi noi la fel. 

Inchise şi se întoarse la laptop. N-avea timp să-l plângă pe Steve Fishman. Singurul mod de 
a-i onora amintirea era să zădărnicească planurile Santinelelor. Dar acum, asta nu se putea 
face decât dacă îşi vedea de treaba lui. Reveni la „History”, pe site-ul sectei. 


Noi suntem unicii creştini adevăraţi. Frăția noastră există din vremea lui Pavel şi cunoaşte 
cele mai bine păzite secrete ale creştinătăţii, dezvăluite nouă de Pavel, întâiul nostru 


Învățător, aşa cum a fost numit la douăzeci de ani după moartea sa. De atunci, secta noastră 
a avut nenumărați Învăţători de seamă care ne-au condus vreme de aproape două mii de 
ani. Unii dintre ei au fost legendari, precum Marcion, Inocenţiu al IV-lea şi Torquemada. Alţii 
şi-au făcut simțită măreţia cu mai multă discreţie. . 

La Conciliul de la Niceea din 325 d.H., cel de-al optulea Invățător al nostru s-a numărat 
printre participanţi. Impăratul Constantin însuşi i-a chemat pe episcopi la Niceea şi acolo au 
fost orânduite doctrinele creştine. 

La început, membrii grupării noastre aparţineau de Biserica Catolică, de care s-au despărţit 
ulterior. Mai bine de o mie de ani, membrii noştri s-au prefăcut a fi catolici dar, pe ascuns, 
urmau propriile practici religioase. De obicei, nu au existat neînţelegeri între noi şi Biserica 
Catolică, mai ales când aceasta făcea ceea ce se cuvine: îi persecuta pe necredincioşi. 

Cu mai bine de patru sute de ani în urmă, Biserica a aflat de existenţa noastră, ne-a declarat 
eretici şi am fost excomunicați. Ca să nu fie arşi pe rug, fraţii noştri au fost nevoiţi să se 
ascundă. Am schimbat numele sectei în Santinelele, apărătorii adevăratei credinţe. 

Intr-o bună zi, Biserica ni se va supune, iar noi vom spăla Pământul de rele. Nu vor 
supravieţui decât adevărații credincioşi. 

Gruparea noastră are membri în toate colţurile lumii. Unii dintre cei mai puternici oameni din 
lume fac parte din rândurile noastre. Secretul lor trebuie păstrat pentru a nu fi ucişi de 
Inţelepţii din Sion. Capitala credinţei noastre nu este Roma, ci adevăratul centru al 
creştinătăţii, Ţara Sfântă. Acolo domneşte Invăţătorul nostru alături de cei Doisprezece Aleşi. 
Membrii noştri fac legământ să ţină totul ascuns. Dacă îşi încalcă jurămintele, vor fi pedepsiţi 
ori ucişi. Frăția noastră trebuie apărată. Citiţi-ne articolele şi, dacă ne împărtăşiţi 
convingerile, contactaţi-ne prin e-mail, iar atunci când va porni revoluţia, veţi participa şi voi 
la ea. 


Partea aceasta era mult mai artistic concepută decât restul site-ului, ceea ce-i confirmă 
bănuiala lui Josh că pagina fusese încărcată de curând. Dar din ce motiv? Ii căzură ochii pe o 
imagine din partea stângă ce înfăţişa un şarpe încolăcit în jurul unei cruci negre. O mai 
văzuse şi cu altă ocazie, dar acum, la o examinare mai atentă, putu interpreta şi detaliile mai 
greu de sesizat. Şarpele simboliza renaşterea, iar unele religii păgâne îl foloseau drept 
icoană. Şarpele din imagine era o viperă-covor, unul dintre cei mai agresivi şi veninoşi şerpi 
din Orientul Mijlociu şi foarte probabil cel pomenit în Biblie sub numele de Balaurul zburător. 
Ce însemnau toate astea? 

Josh reciti aşa-zisul istoric al Santinelelor. Dacă era vorba despre o grupare secretă, de ce se 
dezvăluiau atâtea detalii oricărui curios ar fi intrat pe site? Aveau ei un motiv şi, până la un 
punct, Josh simţea că are legătură cu el. 

Singura întrebare era în ce fel. 

Cei Doisprezece Aleşi se strânseseră la subsol, la lumina lumânărilor, împreună cu alţi 
douăzeci de membri influenţi. Nerăbdători, toţi cei prezenţi se învârteau de colo-colo şi 
discutau, în aşteptarea conducătorului lor. In clipa în care învățătorul îşi făcu apariţia şi 
înainta spre altar, în sală se lăsă o linişte deplină. 

— Fiţi bineveniţi, fraţilor, le ură bărbatul cu masca cu chip de şarpe. 

Santinelele făcură o plecăciune şi luară loc pe scaune. 

— Avem multe probleme importante de discutat. Mi s-a adus la cunoştinţă că ultimele 
noastre operaţiuni nu au fost pe placul unora dintre voi. Vreau să vă fie clar că nu sunt de 
acord cu actele nesăbuite de violenţă. Dar cei ce au fost ucişi stăteau în calea sfintei noastre 
misiuni şi trebuiau eliminaţi. Nimic nu ne poate sta în cale. Cuvântul Domnului este mai 
important decât sentimentele şi dorinţele noastre personale. Aceasta este sarcina pe care am 
primit-o. Uciderea necredincioşilor este simbolul reafirmării credinţei noastre şi vom culege 
răsplata spirituală. In curând lumea va fi unită sub credinţa noastră, iar supraviețuitorii se vor 
scălda în splendoarea luminii şi a Celui ce se va întoarce pentru a o ajuta să strălucească de- 
a pururi. 

Invăţătorul făcu un pas înainte şi ridică pumnii încleştaţi. 

— De-a lungul existenţei noastre am stat în tăcere şi am fost martorii violenţei şi răului ce ne 
înconjurau. Am fost părtaşi la toate acestea? 

— Nu, răsunară în cor glasurile celor prezenţi. 

— Pasivitatea nu a dat niciun rezultat şi atunci am hotărât să luăm măsuri. E adevărat că 
unele dintre faptele noastre sunt violente, dar sunt cruciale pentru a ne atinge țelul. Fraţii 
noştri au mai săvârşit fapte sângeroase ce au stârnit nemulţumirea unora. Dar rezultatele au 
fost grandioase — moartea a mii de necredincioşi. Duşmanii noştri îşi închipuie că suntem 
mistuiţi de ură. Sunt nişte ignoranţi care nu cunosc măreţia adevărului nostru sacru: sufletele 
noastre sunt un izvor de iubire. Iubirea ne dă puterea de a schimba lumea. Ei nu ştiu că totul 
a început odată cu primul nostru învăţător, binecuvântatul Pavel, ale cărui secrete le apărăm 
şi le preţuim. 

Intreaga sală se ridică în picioare şi începu să-l aclame. 

— După cum bine ştiţi, reluă învățătorul, restabilind liniştea, una din responsabilităţile mele 
este să dau ordinului nostru noi conducători. Intr-o bună zi, fiul meu va deveni cel de-al 
şaptezeci şi optulea învăţător. Chiar şi acum trebuie să ne pregătim pentru revelaţia cea mai 
înaltă. Doar câţiva dintre voi vor avea privilegiul de a fi martorii ritualului uniunii sexuale prin 
care se va păstra puritatea descendenţei noastre. Dar în clipa de faţă, tună învățătorul, 
apropiindu-se de marginea estradei, ameninţarea planează asupra noastră mai mult ca 
oricând. Evenimentele din ultimele zile au pus în mişcare forţele răului. Trebuie să ne 
pregătim pentru bătălia ce ne aşteaptă, în care mulţi dintre voi îşi vor sacrifica viaţa. 
Amintiţi-vă mereu că nu există onoare mai mare decât să mori purtând bătălia lui Dumnezeu. 
Adevăraţii martiri vor fi primiţi în rai. 

Invăţătorul urcă în altar. 

— Te rugăm, Doamne, să trimiţi înapoi pe Pământ Duhul Fiului Tău... 

Discipolii îngenuncheară, plângând extaziaţi, şi rostiră împreună cu el: 

Ajută-ne să spălăm Pământul prin sânge şi foc, 

Ajută-ne să fim pregătiţi pentru clipa întoarcerii Sale. 

A 
In multe privinţe, Josh avea impresia că se învârtise în jurul cozii. Obţinuse mai multe indicii, 
unele chiar de la Santinele, dar nu aflase absolut nimic despre sediul lor. Nu ştia nici dacă 
Danielle mai trăieşte. Singurul lucru care îl ajuta să nu îşi piardă minţile de tot era o stranie 
convingere că avea să o revadă. 

Intors în camera sa din apartament, Josh se apucă să caute răspunsuri în pergament. Deşi 
deocamdată totul i se părea tulbure, era sigur că va descoperi ceva care să-l ajute să 
desluşească ce se întâmplă — numai de-ar reuşi să-l traducă pe tot şi să-l analizeze în 
profunzime! 

Primul pas era să intre într-o uşoară stare meditativă. Cu alte ocazii, o astfel de tehnică 
dăduse rezultate şi îl ajutase să-şi amintească informaţii extrem de valoroase pe care creierul 
său le „fotografiase”. Inchise ochii şi cobori pe scara subconştientului, dar coborâşul era 
anevoios, ca şi când ar fi fost pe o scară rulantă ce îl purta în direcţia greşită. 

Mintea îi era împovărată de prea multe gânduri. Era momentul să treacă la fapte, nu să caute 
relaxare. Şi totuşi, Josh simţea că nu poate trece la fapte până când nu reuşea să clarifice în 
ce direcţie s-o apuce. Pândise Santinelele şi dibuise cam pe unde s-ar ascunde, dar, dacă nu 
avea noroc, nu avea nicio şansă să le descopere ascunzătoarea propriu-zisă. 

Ribbono shel Olam. : 

Cuvintele îl străfulgerară ca la ordinul altcuiva. Aveau o forţă ieşită din comun. Il mai 
ajutaseră o dată să creeze o legătură cu divinitatea aşa cum nu mai reuşise vreodată. Dar de 
la dispariţia lui Danielle, le uitase. 

Unde or să-l mai conducă de data aceasta? Folosindu-se de ele ca de o formulă sacră, Josh îşi 
concentră întreaga atenţie asupra sunetelor. 

Ribbono shel Olam. 

Ribbono shel Olam. 

Ribbono shel Olam. 

Paradoxal, orice alt gând i se şterse din minte. Se simţea atras spre ceva. Nu avea nici cea 
mai vagă idee spre ce se îndreaptă, dar se lăsă purtat fără să pună vreo întrebare. 

Pe neaşteptate, călătoria luă sfârşit şi se trezi în faţa paginii din pergament. Citi fragmentul 
în aramaica, dar, spre deosebire de alte dăţi, reuşea să traducă aproape instantaneu, de 
parcă ar fi fost limba lui maternă. 

Mă tem că există oameni care îmi vor răstălmăci mesajul şi vor încerca să-l folosească în 
interesul lor. Duşmanii mi-au pângărit învăţăturile. Feriţi-vă de aceştia, căci vor încerca să-i 
distrugă pe toţi cei ce le stau în cale. Spuneţi povestea mea şi adevărul pe care îl scoate la 
lumină. Munca mea a rămas neisprăvită şi trebuie desăvârşită. 

Duşmanii vor încerca să-l zdrobească pe noul mesager. Fiţi cu băgare de seamă, căci forţele 
răului pot avea chipul binelui. Dar nu este decât o mască. Masca diavolului însuşi. 


Cel cu spirit necurat îmi va perverti învăţăturile, dar va căuta adăpost în casa mea. Nu este 
binevenit şi trebuie alungat. 

Cuvintele se şterseră şi Josh se trezi. Există oameni care îmi vor răstălmăci mesajul şi vor 
încerca să-l folosească în interesul lor. Proroceau probabil ascensiunea Santinelelor. Iisus 
ghicise ceea ce lumea avea să tot afle de-a lungul a două mii de ani — că mult rău se poate 
face în numele religiei. A 

Dar ce-a vrut să spună prin „Imi va perverti învăţăturile, dar va căuta adăpost în casa mea”? 
Acele cuvinte fuseseră scrise înainte de organizarea Bisericii, înainte ca templele să fie 
numite casa lui Dumnezeu. Cu ce îl ajutau pe Josh? Iisus a trăit în Nazaret. Asta să fi fost 
indiciul? Chiar şi aşa, tot avea nevoie de o informaţie mai precisă. 

Unde se afla casa lui Iisus în Nazaret? Nu ştia nimeni. Puţine dintre locurile prin care trecuse 
Iisus erau marcate în vreun fel. Josh îşi scormoni mintea. Studiase amănunţit zona. Ce lucruri 
aflase care să-i poată fi de folos acum? 

In faţa ochilor îi răsări o nouă imagine: domul Bazilicii Bunei Vestiri. Era vorba de o biserică 
amplasată în inima Nazaretului, pe locul în care se spune că arhanghelul Gavriil i-a apărut 
Mariei şi a anunţat-o că va purta în pântece pe Fiul Domnului. 

Oare la asta s-a referit lisus când a vorbit despre casa lui? 

Oare acolo trebuia să se ducă? 

Josh se căzni să mănânce ceva, dar nu avea poftă deloc. Ceva mai devreme, încercase să 
doarmă puţin, dar în zadar. De câte ori închidea ochii, îi apărea Bazilica Bunei Vestiri. Era mai 
mult decât o simplă presimţire. Oricât de nebunesc ar fi părut, avea senzaţia că pergamentul, 
ori poate chiar autorul acestuia, i se adresează chiar lui. Cu câteva săptămâni în urmă, o 
asemenea idee l-ar fi făcut să râdă. Acum, însă, dovezile erau covârșitoare. 

Aaron nu răspundea nici la telefonul mobil, nici la cel din biroul său. Deşi Josh realiza că este 
foarte devreme şi Aaron are tot dreptul la o noapte de odihnă, instinctele sale protestau 
vehement. Fiecare minut irosit de ei era un minut câştigat de Santinele, un minut ce o putea 
costa viaţa pe Danielle. 

Ii trecu prin cap să se ducă singur la bazilică, dar nu-şi pierduse minţile într-atât încât să nu-şi 
dea seama că ar fi o prostie. Dincolo de toate descoperirile făcute, nu era pregătit să joace 
rolul de detectiv. Tot ce-i mai rămânea de făcut era să aştepte. 

Josh nu-şi găsea liniştea şi se învârtea prin salon. Ii fusese teribil de greu să aştepte ora 8, 
dar cele douăzeci de minute care se scurseră după aceea însemnară o adevărată agonie. In 
cele din urmă, se auzi soneria. 

— Imi cer scuze că am întârziat, spuse Aaron. Am ceva important să-ţi comunic. Mai ai nişte 
cafea din aia tare şi bună? 

Josh îi făcu semn. 


— În bucătărie. Am un ibric întreg, dar eu n-o să beau. Tot ce-mi mai lipseşte acum e 
cafeina. 

Se duseră amândoi în bucătărie. 

— Ce ştii despre Bazilica Bunei Vestiri? întrebă Josh fără să mai piardă vremea. 

Aaron îi aruncă o privire nedumerită în timp ce îşi turna cafeaua. 

— A fost înălţată pe un loc sfânt din Nazaret. De ce întrebi? 

— Acolo se ascund Santinelele. 

Aaron înmărmuri, cu ibricul în mână. 

— De unde ştii? 

— Am primit un pont. 

— De unde? murmură Aaron. 

— De la o sursă de încredere. 

Aaron clătină uşor din cap şi lăsă ibricul pe masă. 

— E destul de logic. 

— Aşa zic şi eu, spuse Josh. 

Părea curios că Aaron nu îi cere mai multe detalii despre sursă, dar Josh era mulţumit că nu 
trebuie să ducă muncă de lămurire cu el. 

Aaron sorbi din cafea şi închise ochii o secundă, ca şi când ar fi îndemnat cafeina să se 
răspândească mai repede prin organism. 

— Mi se pare logic fiindcă azi-dimineaţă i-au găsit maşina lui Jonathan la periferia 
Nazaretului. Agenţii noştri sunt de părere că Jonathan le-a dat Santinelelor informaţii despre 
pergament şi despre AIA. 

— Cum au ajuns la această concluzie? întrebă Josh, dezamăgit. 

Jonathan începuse să-i fie simpatic, ori, cel puţin, aşa crezuse. 

— [| pusesem de curând sub observaţie. L-am văzut adesea ducându-se în Cartierul Creştin, 
unde discuta îndelung cu diferiţi preoţi. 

Dacă aşa stau lucrurile, se miră Josh, de ce nu îl bănuiseră mai din timp? Uneori, întregul 
proces părea îngreunat în mod voit. 

— Altceva? insistă el. 

— Săptămâna trecută, în contul lui a intrat o sumă mare de bani. Pe lângă asta, în trei 
rânduri le-a spus unor persoane că se duce prin cluburi la Tel Aviv, dar n-a mai ajuns. Bănuim 
că în acele nopţi participa de fapt la întâlnirile Santinelelor. 

Josh îşi aduse aminte de chipul lui Jonathan, cu părul lui roşu ca focul şi mustaţa mare şi 
căzută. Era greu de crezut că o persoană cu o înfăţişare atât de jovială poate fi în realitate 
atât de rea. Dar Josh ştia prea bine că aparențele sunt înşelătoare. 

— Am găsit unul din trădători, zise el. Acum mai trebuie să-l găsim şi pe al doilea. 

— Dăm noi de el. 

— V-aţi apucat să cercetaţi zona în care a fost găsită maşina lui Jonathan? 

Aaron se uită la ceas. 

— Da, zise el. Acum mai bine de o oră. 

— Vreau să merg la Bazilica Bunei Vestiri. 

— O să mergem. Dar mai întâi vreau să-ţi arăt ceva. Azi-dimineaţă, ne-am dus la muzeu să 
ne uităm prin biroul lui Steve Fishman. Am găsit o scrisoare pe birou. 

Aaron îi dădu foaia lui Josh. 


Dacă citiţi această scrisoare, înseamnă că am murit deja. Vreau să ştiţi că moartea mea nu a 
fost nici accident, nici sinucidere, în ciuda a ceea ce ar putea arăta dovezile. Adevărul este 
că, din motive care acum mi se par stupide, am făcut greşeala de a accepta 25.000 de dolari 
ca să spun că rezultatul primelor teste de datare a pergamentului a fost incorect. La 
momentul respectiv, nu mi-am imaginat că faptele mele vor avea consecinţe prea grave. Dar 
mai târziu, când am aflat planurile fanaticilor, mi-am dat seama ce prostie am făcut. Nu-mi 
dă pace gândul că am dat o mână de ajutor uneltirilor lor necurate. Acum doar două lucruri 
mai contează: în primul rând, nici nu ştiţi cât de mult regret că v-am minţit. Toate testele au 
dovedit fără tăgadă că pergamentul datează din perioada celui de-al Doilea Templu. În al 
doilea rând, secta Santinelelor trebuie oprită. Sper doar să găsiţi această scrisoare înainte de 
a fi prea târziu. 


— Te loveşti peste tot de trădători, observă Aaron. 

Josh se uită la el. 

— Aşa o fi, dar mă îndoiesc că Fishman e unul dintre ei. Problema lui a fost naivitatea şi 
binecunoscuta lăcomie. 

Aaron sorbi din cafea, profund descumpănit. 

— Mai am nişte veşti interesante, spuse el. Am descoperit că Moshe nu este tatăl biologic al 
lui Danielle. A adoptat-o. 

Josh nu era câtuşi de puţin surprins. 

— Când şi din ce motiv a murit mama ei adoptivă? 

— Sophie a murit de cancer la sân când Danielle avea cinci ani. 

Josh căzu o clipă pe gânduri, apoi rosti întrebarea logică: 

— Cine sunt părinţii biologici? 

— Agenţia de adopţie a declarat că nu există niciun document despre ei. A fost adusă la 
agenţie la numai câteva ore de la naştere de un bărbat care pretindea că a găsit-o 
abandonată pe o alee. 

Josh rămase tăcut. Răspunsurile la multe din întrebările sale începeau să se lămurească şi 
înţelese că în curând va găsi soluţii la toate. 

— Şi încă o surpriză. Danielle şi Alon sunt născuţi pe aceeaşi dată. 

— Asta de unde o ştii? 

— Danielle a fost adusă la agenţie pe 28 mai 1977. Din actele noastre reiese că Alon s-a 
născut în aceeaşi zi, a aceluiaşi an. 

— E posibil să fie gemeni? întrebă Josh. 

— E greu de crezut. Iţi dai seama că nu sunt singurii copii născuţi în Israel în ziua respectivă. 
Dar merită luat în considerare. 

— Cine e tatăl lui Alon? 

— Il cheamă Alexander Paul, un om de afaceri prosper, cu legături la nivel internaţional. 
Familia lui locuieşte aici de dinainte de formarea Israelului modern. După spusele lor, trăiesc 
aici de peste o sută de ani. Din păcate, nu avem certificatul de naştere al domnului Paul. 
Toate informaţiile de care dispunem sunt luate din biografia lui, în care se precizează că el şi 
familia lui sunt evrei seculari, la fel ca cea mai mare parte a populaţiei. 

— L-am cunoscut pe Paul. Se învârte mult pe la AIA. 

— E un adevărat protector al muzeului din Ierusalim şi trece pe la noi de câte ori vrea să aibă 
parte de un tratament preferenţial. Ii place să ştie tot. 


Josh simţea că i se învârte capul de atâtea informaţii. Realiza că toate se leagă, dar încă nu 
ştia cum. 

— Ai de gând să-l interoghezi pe Paul? 

— Agenţii noştri au întâlnire cu el puţin mai târziu. 

— Cum rămâne cu ostaticii? 

— Incerc să mai trag de timp până mâine după-amiază, spuse Aaron. Dacă ai dreptate în 
privinţa bazilicii, n-o să mai fie nevoie să facem vreun schimb. Dar dacă, totuşi, nu avem 
încotro, ne-am gândit la un plan prin care să fii pus la adăpost. 

— Ce vrei să spui? 

— Nu o să le duci tu copia de pe pergament. 

Josh ridică mâna ca să-l oprească. 

— Nu vreau s-o facă altcineva în locul meu. Conştiinţa nu-mi permite să las pe altcineva să-şi 
rişte viaţa. Au murit deja prea mulţi. Santinelele mă vor pe mine şi dacă va fi să le ducă 
cineva pergamentul, acela voi fi eu. 

Aaron îi aruncă o privire din care Josh nu prea ştia ce să înţeleagă. 

— O să mai discutăm dacă e nevoie. Sper sa nu se ajungă până acolo. 

— Atunci să mergem la bazilică. 

— Nu încă. Mai întâi, lasă-i pe oamenii mei să arunce o privire. 

Josh simţi că-i creşte tensiunea. 

— Gata cu aşteptatul, Aaron. M-am săturat să stau degeaba când o ştiu pe Danielle în 
mâinile Santinelelor. g 

— Nu stai degeaba. Vii cu mine la AIA. Intre timp, eu trimit o echipă să inspecteze bazilica. 
Dacă e ceva acolo, crede-mă, îl vor găsi. 

Josh nu putea nega că planul lui Aaron era absolut logic. Şi atunci, de ce nu-l mulțumea 
câtuşi de puţin? 

La şedinţa sectei din Nazaret, Învățătorul aştepta sosirea părintelui André, dornic să-şi 
confrunte prizonierul. Aceste momente de relaxare îl ajutau să se menţină în formă. 

— Bună ziua, părinte, zise învățătorul la intrarea lui Andre escortat de două gărzi uriaşe. Sper 
că eşti într-o dispoziţie bună pentru discuţii. 

Părintele Andre se încruntă, iar pe buze i se aşternu un soi de rânjet. Deşi îngrozit, tot aprig 
rămăsese. 

— Ce fel de discuţii? . 

— Pe teme religioase. Ce zici? spuse Invăţătorul. De-abia aştept să aud cum îţi aperi 
convingerile. Te temi? Dacă te gândeşti să mă refuzi, pot oricând să te omor. 

— Acum chiar nu am de ales, îl ironiză Andre. Oricum mă vei omori, nu? 

Invăţătorul ridică batjocoritor din umeri. 


— Hai să facem lucrurile ceva mai interesante, bine? Îţi dau ocazia să-ţi salvezi viaţa. Nu 
trebuie decât să câştigi dezbaterea noastră. 

— Şi pe urmă? 

— Îţi cruţ viaţa şi-ţi dau drumul, normal. Dacă pierzi, o să am grijă să ai parte de o slujbă. 
Dar dacă mă refuzi... 

Părintele Andre îl întrerupse, căci nu avea nevoie să audă continuarea. 

— Pot să vorbesc liber? 

Invăţătorul îşi îndreptă spatele, încântat că preotul muşcase momeala. 

— Poţi să spui tot ce doreşti, iar eu, ca un preacuvios ce sunt, îmi voi ţine făgăduiala. 

— Concepţia ta despre religie e tare deformată, acuză părintele Andre. 

Invăţătorul ridică din umeri. 

— Hai să nu pierdem vremea cu asemenea mărunţişuri, când putem discuta despre lucruri 
mai inteligente. 

Andre râse amar. 

— N-am de gând să mă contrazic cu tine. 

— De ce? Fiindcă ţi-e frică să nu pierzi? 

— Nu, fiindcă eşti nebun. _ 

— E limpede că nu îmi înţelegi viziunea, zise Invăţătorul. Ce bine trebuie să dormi noaptea, 
învelit în mediocritatea ta morală. Spui că sunt nebun, un fanatic ţicnit, dar asta e tot ce vezi 
pentru că adevărul e prea complex pentru gândirea ta religioasă limitată. Eu sunt un geniu şi 
un suflet nobil. 

Andre răspunse calm: 

— N-aş putea vreodată să spun că ai un suflet nobil. 

— Am făcut lumii mai mult bine decât tine. 

Andre izbucni în râs. 

Cuprins de furie, Invăţătorul începu să se bâlbâie. 

— Nu mă lua în râs că te omor pe loc. 

Chipul părintelui Andre deveni alb ca varul. 

— Dacă nu eşti nebun, atunci de ce faci asemenea lucruri? 

— Indeplinesc voia Domnului, spuse Învățătorul. Toate faptele mele sunt menite să curețe 
lumea. Ă 

Andre se întunecă, iar Învățătorul chicoti mulţumit. 

— Văd că nu mă înţelegi. Ai dreptate, manipulez câţiva oameni cu creierul cât o nucă. Dar ei 
au un scop şi un rol. 

Se ridică de pe scaun şi făcu un ocol în jurul părintelui. 

— Eu urmăresc adevărul, un adevăr care a fost murdărit de minciunile celor ce au scris Biblia 
şi au folosit-o în interes personal. k 

André avu o tresărire de mânie, dar Invățătorul merse mai departe imperturbabil. 

— Datoria mea nu este doar de a distruge răul din lume, ci şi principalele lui cauze, 
Dumnezeul fals din Vechiul Testament, Demiurgul, care a creat Pământul după ce a decăzut 
din grațiile adevăratului Dumnezeu al creaţiei. 

— Dumnezeu din Vechiul Testament e fals? zise Andre, cinic. Mă îndoiesc profund. 

Dar Învățătorul rămase nepăsător. 

— Biserica Catolică ţi-a spălat creierul, spuse el, fluturând din mână ca şi când ar fi vrut să 
alunge ignoranţa adversarului său. 


— Deci faci rău în numele adevăratului Dumnezeu? îl întrebă Andre, sceptic. 

— Eu nu fac rău. Fac tot ce e necesar pentru a-l slăvi pe Dumnezeu şi pentru a înfrânge 
forţele ce controlează omenirea. 

Câteva lacrimi i se prelinseră în spatele măştii. Prea rar avea ocazia să vorbească despre 
misiunea lui cu un om atât de învăţat precum Andre, iar în asemenea momente devenea 
peste măsură de pătimaş. 

— Faptele mele sunt drepte, zbieră el. Tu ce faci? Eu sunt cel ce îşi va primi răsplata de la 
Dumnezeu şi de la fiul său, Iisus Hristos. Eu sunt cel ce suferă în numele adevărului. 

— Care este adevărul? întrebă Andre, intrigat de însăşi grozăvia a ceea ce auzea. 
Invăţătorul se apropie de preot. 

— Părinte, eşti un credincios adevărat. E ciudat cum cineva poate să fie atât de învăţat şi de 
ignorant în acelaşi timp, nu? Dar nu tu eşti de vină pentru obtuzitatea convingerilor tale. Cum 
pe amândoi ne uneşte iubirea pentru oameni, te respect suficient de mult ca să-ţi dezvălui 
adevărul pe care îl cauţi: lisus nu a fost un om obişnuit, ci o fiinţă pur spirituală coborâtă pe 
Pământ pentru a salva omenirea. Nu a murit pe cruce, căci nu a fost născut din pântecele 
unei femei. A fost o fiinţă absolut spirituală. 

— Am întâlnit această teorie în unele scrieri gnostice, zise părintele Andre. Şi totuşi, cum îţi 
justifici ura şi violenţa? 

— Am preluat câteva învăţăminte gnostice, dar nu suntem gnostici. Ce părere ai, părinte, 
Noul Testament cuprinde toate Evangheliile lui Pavel? 

— Categoric. 

Invăţătorul clătină trist din cap. 

— Te-au amăgit atât de tare. Nu, nu sunt toate. 

— De când ai ajuns tu o autoritate în domeniu? îl repezi părintele Andre. Tu şi secta ta 
sunteţi o ruşine. g 

— Taci! se răsti Invăţătorul, sătul să dea dovadă de atâta îngăduință. Incerc să te ajut, dar 
tu te încăpăţânezi să rămâi în neştiinţa ta. Doar noi suntem adevărații creştini. Ţi-ar prinde 
bine să afli istoria reală a iubitei şi păgânei tale Biserici. Sute de ani am supravieţuit dându- 
ne drept catolici fervenţi. Ne ţineam ceremoniile pe ascuns ca să scăpăm de pedepsele la 
care erau supuşi cei care se opuneau falsei religii a clasei conducătoare. Grupări precum 
catarii nu fost la fel de norocoase, membrii lor şi-au găsit sfârşitul pe rug... şi totul în numele 
Dumnezeului vostru milostiv. Dar de la un timp, corupţia papilor nu a mai putut fi trecută cu 
vederea. La început, ne prefăceam că nu o vedem. Majoritatea papilor din Evul Mediu erau 
mai interesaţi de politică şi putere decât de aspectele spirituale, aşa că ne-am separat, ne- 
am ascuns şi am perpetuat credinţa ce ne-a ajutat să supravieţuim timp de o mie de ani. 

— Dacă tot eşti aşa de cucernic, îl provocă părintele Andre, atunci de ce urâşti şi ucizi? 
Invăţătorul oftă. Astfel de lecţii se dovedeau epuizante. 

— Ucidem doar necredincioşi. Credeam că ai priceput asta. 

— Dar în concepţia ta, necredincioşii reprezintă 99,99 la sută din populaţia Pământului! 

— Când se va întoarce Iisus, îi explică Invăţătorul, el va conduce o lume în care nu vor exista 
necredincioşi. 

Andre pufni în râs. 

— Şi cum ai de gând să-i converteşti pe hinduşi, musulmani, budişti, evrei şi pe creştinii care 
nu îţi împărtăşesc credinţa? 

Invăţătorul se uita din spatele măștii la preot. 


— Se vor converti, altminteri vor fi ucişi. 

Părintele Andre îşi ridică braţele spre cer. 

— In cazul acesta, vei fi înfrânt. Omul trebuie să se apropie de credinţă din proprie iniţiativă. 
Ca arheolog, şi eu am căutat dovada existenţei lui Iisus. 

Dar, după ce am studiat poveştile altor civilizaţii, am înţeles că toţi oamenii sunt fraţii mei. 
Pentru Învățător o astfel de idee era de neconceput. 

— Nu ai mai gândi la fel dacă ai şti ce s-a-ntâmplat la Conciliul de la Ierusalim în anul 49 d.H. 
— Lămureşte-mă tu, se învoi Andre, ca şi când ar fi avut vreo alternativă. 

— Când Pavel s-a întâlnit cu Iacob, fratele lui Iisus, şi cu Petru, discipolul său preferat, a 
căzut de acord ca adepţii săi să continue să respecte regulile alimentare iudaice. Şi totuşi, a 
început să se îndepărteze de iudaism, religia pe care Iacob şi Petru încă o practicau. Vezi tu, 
nu Iisus a pus bazele creştinismului, ci binecuvântatul Pavel, primul nostru învăţător. 

Andre făcu ochii mari. 

— Sfântul Apostol Pavel a fost primul vostru învăţător? Nu se poate. 

— In anul 70 d.H., înainte ca prima evanghelie să fie scrisă şi înainte de martiriul lui Pavel, ni 
s-a dat spre păstrare un document care până atunci se aflase la Barnaba, tovarăşul lui Pavel. 
In acel document, erau redate în detaliu scrierile lui Pavel şi mai ascundea unele secrete 
aflate la Conciliul de la Ierusalim din 49. Am ţinut ascuns acest document secole la rând. 
Andre îl luă din nou în râs. Toată povestea asta devenea enervantă. 

— Mă îndoiesc profund că există un asemenea document. 

— Ba există, îl asigură Invăţătorul. E la loc sigur. i 

— Dovedeşte-mi, îl provocă André, spre amuzamentul Invăţătorului. 

— N-am de ce să-ți dovedesc ție ceva, zise el. Doar dacă nu cumva ai de gând să te 
converteşti. 

Andre nu luă în seamă insinuarea. 

— Sfântul Apostol Pavel n-ar fi acceptat niciodată să facă parte din secta voastră, spuse el, 
sfidător. 

— Ai oarecum dreptate. Pavel e conducătorul nostru onorific, părintele spiritual al 
Invăţătorilor noştri. Deşi se spune că a fost evreu, în realitate, a fost creştin gnostic. 
Invăţăturile sale ne-au fost dezvăluite de Marcion, primul nostru învăţător oficial. 

Andre căzu pe gânduri o clipă ca să asimileze toate acele informaţii. 

— Biserica l-a alungat pe Marcion din sânul ei în secolul al II-lea pentru erezie. 

— Marcion a fost un adevărat discipol al lui Pavel, îl corectă Invăţătorul. L-au excomunicat 
fiindcă ştia adevărul despre Hristos şi cei doisprezece discipoli ai săi. 

Dar Andre nu avea de gând să renunţe cu una, cu două. 

— Marcion s-a născut la douăzeci de ani după moartea lui Pavel. 

— Aşa e, spuse Învățătorul, nedorind să-şi bată capul cu prea multe detalii. Dar a intrat în 
posesia tuturor scrierilor lui Pavel, dintre care multe sunt atât de secrete încât nu le-a văzut 
nimeni niciodată. Marcion a fost singurul care a văzut adevărul din viaţa lui Pavel şi mesajul 
lui. Vreme de două sute de ani, marcioniţii s-au dezvoltat sub aparențele unei secte creştine, 
dar după Conciliul de la Niceea din 325 d.H., la care creştinismul adevărat a fost pervertit, 
noua Biserică Catolică i-a declarat eretici. Dar Marcion are propria scriptură pe care o lăsăm 
moştenire din generaţie în generaţie. Acestea sunt scrierile sacre ale Santinelelor, care 
prevestesc întoarcerea lui Iisus şi noua sa misiune pe Pământ. 

Părintele Andre şovăi, cu chipul întunecat de mâhnire. 


— De ce-mi spui mie toate astea? întrebă el. 

— Fiindcă nu mă pot atinge cu nimic. Te respect, părinte, dar sunt nevoit să te ucid. 
Invăţătorul savura din plin spaima ce se aşternu pe faţa preotului. Chiar îşi închipuise că 
Invăţătorul îi va da ocazia să-şi câştige libertatea? 

— Tot timpul mai ai şi alte variante, spuse Andre, cu glasul sugrumat de emoție. Dacă mă 
ucizi, mă voi alătura în ceruri lui Dumnezeu. Tu, în schimb, vei arde în iad. 

Invăţătorul era extaziat. 

— Vai, părinte, îl ironiză el, de unde vine ura din vocea ta? 

Dar Andre se mulţumi să-i arunce o privire mâhnită. 

— Nu, fiule, e doar milă pentru sufletul tău rătăcit. 

La auzul acestor cuvinte, Învățătorul îşi pierdu cumpătul. Conversaţia nu mai era deloc 
distractivă. Făcu un semn şi preotul fu luat pe sus de unul dintre servitorii devotați ai 
Invăţătorului. i 

La numai câteva clipe după plecarea preotului, Învățătorul auzi un vaiet prelung, apoi încă 
unul, şi apoi se lăsă tăcerea. Oamenii lui ştiau prea bine că nu trebuie să-l omoare pe Andre. 
În schimb, Învățătorul le dăduse voie să-i facă orice altceva. 

Josh luă loc pe un scaun din biroul lui Aaron, fără să ştie ce aveau de făcut acolo. Nu-şi 
putea lua gândul de la bazilică şi se tot întreba peste ce vor da agenţii lui Aaron. 

— Apropo, ţi-am găsit laptopul, îl anunţă Aaron, nonşalant. Poţi să-l recuperezi mai târziu. 
Vestea îl luă pe Josh prin surprindere. 

— Unde l-ai găsit? 

Aaron îi aruncă o privire piezişă. 

— Nu se poate spune că l-am găsit. 

— Voi l-aţi furat? 

— Fireşte. Am fost nevoiţi. Chiar îţi închipui că agenţii noştri sunt aşa de idioţi pe cât te-a 
făcut Boaz să crezi? M-am uitat prin fişierele tale — ca măsură de precauţie, după cum am 
mai spus — şi am descoperit că ai fotografiat pergamentul. Iniţial am vrut să şterg pozele, dar 
pe urmă m-am gândit că pot să am încredere în tine. 

Josh nu ştia dacă poate să spună acelaşi lucru în privinţa lui Aaron. 

— Ai făcut ce trebuia să faci, spuse el, încruntat. 

— Nu te supăra. În plus, acum că am scăpat şi de problema asta, putem să te considerăm 
membru al echipei. 

— Nu sunt în echipa nimănui, i-o reteză Josh. Să fie clar. Amândoi urmărim acelaşi scop. 
Dacă vă pot fi de ajutor, o voi face. 

Sună telefonul şi Aaron răspunse. Erau de la recepţie. 

— Telefonul pe care-l aşteptaţi e pe linia 3. 


Aaron îi mulţumi centralistei, puse telefonul pe speaker şi rosti: 

— Shalom. 

— Te-ai hotărât? se auzi o voce hârşâită ca şi când ar fi fost modificată cu ajutorul unui 
dispozitiv. 

— La ce te referi? 

— N-o mai face pe prostul că închid şi nu mai vezi ostaticii în viaţă. 

— N-o fac, se grăbi Aaron să spună. Mâine la apus, vă dăm pergamentul în schimbul 
ostaticilor. 

— Oferta noastră era valabilă doar pentru astăzi. Dacă nu vrei s-o accepţi, prizonierii vor muri 
din vina ta. 

— Suntem de acord să-ţi dăm pergamentul, dar mai avem nevoie de puţin timp. 

— Nu se justifică. Voi aveţi pergamentul, eu am ostaticii. Nu aveţi ce pregătiri să faceţi. 
— Am nevoie de timp să mai discut cu unele autorităţi, zise Aaron, încercând să câştige timp. 
E mai greu decât pare. 

— Din punctul meu de vedere nu-i aşa de greu să te decizi să salvezi nişte vieţi. Dar, în semn 
de bună-credinţă, îţi fac o contraofertă. Mâine eliberăm un ostatic. Dacă stabilim că 
pergamentul e autentic, miercuri îi eliberăm şi pe ceilalţi. 

Josh se amestecă instinctiv în discuţie. 

— Cum îi cheamă pe ostatici? întrebă el. 

— Ştii cum îi cheamă, răsună vocea de la capătul celălalt. 

— Nu facem niciun schimb, riscă Josh, dacă nu ne spui numele prizonierilor. 

Se lăsă o clipă de tăcere. 

— Ostaticii sunt Danielle Ben Daniel, părintele Andre Billet şi Jonathan Levi. 

Răpitorul făcuse o greşeală capitală, iar Josh se abţinu din răsputeri să nu i-o spună. Privirea 
rapidă pe care o schimbă cu Aaron îi dădu de înţeles că agentul e de aceeaşi părere. 

— E posibil să vă acceptăm oferta, zise Aaron, dar mai înainte trebuie să mă consult cu 
colegii mei. 

— Aveţi o oră la dispoziţie, zise vocea, iar Aaron închise. 

— Santinelele habar n-au că am aflat de moartea lui Jonathan, remarcă Josh. 

— Nu uita că am presupus că cenuşa i-ar aparţine lui Jonathan pentru că i-am descoperit 
maşina. Individul n-a pomenit nimic despre Alon. Poate că e cenuşa lui. 

Aaron avea dreptate. Oare răpitorul recunoştea că l-a ucis pe Alon? 

Unul dintre oamenii lui Aaron intră grăbit în birou. 

— A sunat de pe un telefon mobil. Am verificat la compania de telefonie şi e numărul lui 
Jonathan. Apelul a fost dat dintr-un loc aflat la trei kilometri de Nazaret. 

— Mulţumesc, zise Aaron şi îi făcu semn să plece. 

Josh se căznea să lege noua informaţie de ceea ce ştia deja. 

— Ce înseamnă asta? 

— Înseamnă că suntem tot mai aproape de ei. 

Exact o oră mai târziu, sună din nou telefonul. Aaron şi Josh îşi aruncară o privire. Aaron 
clătină din cap şi ridică receptorul. 

— Ce aţi decis? întrebă vocea. 

— Mai am o întrebare. 

— Gata cu întrebările! Răspunde-mi pe loc sau îi omor pe ostatici. 

Aaron se uită la Josh, apoi la telefon. 


— Suntem de acord să facem schimbul mâine la apus. 

— Atunci faceţi întocmai ce vă spun. Cohan trebuie să se ocupe de schimb şi să ne aducă 
pergamentul. Când ajunge în mâinile noastre, vă anunţăm unde se află primul ostatic. La 
7:30, Cohan trebuie să fie la ruinele Teatrului Roman de la Sepphoris. Fără şmecherii, altfel 
omor ostaticii. Să nu vină niciun agent cu el. Poţi să-l însoţeşti tu, dar când ne dă 
pergamentul trebuie să fie singur. Oamenii noştri vor împânzi zona ca să vadă dacă 
respectaţi instrucţiunile. E clar? 

— Foarte clar, zise Aaron, făcându-i jocul. 

La finalul convorbirii, nu schimbă nicio vorbă cu Josh. Puse mâna pe telefon şi sună la biroul 
de securitate din Nazaret ca să-i pună la curent. Ă 

— Agenţii noştri supraveghează întreaga zonă, îl lămuri pe Josh. In câteva minute, un 
elicopter va survola împrejurimile ruinelor. Slabe şanse ca schimbul să aibă loc dar, dacă se 
va întâmpla, vreau să se facă după regulile noastre. 

A 

In lumina amurgului, teatrul era pustiu şi încremenit, iar pretutindeni domnea liniştea, 
curmată doar de şoaptele celor două siluete în robe negre. 

— Ţi-ai învăţat bine lecţia, fiule. 

Glasul Invăţătorului fremăta de emoție, acum când se văzuseră singuri. 

— Ai ajuns aşa cum am visat şi într-o zi vei deveni următorul învăţător. Destinul nostru este 
să salvăm lumea, dar pentru asta misiunea noastră trebuie să rămână secretă. Uneori s-ar 
putea să te simţi împovărat şi singur, căci nimeni nu va şti cine eşti cu adevărat. La fel ca şi 
mine, îţi va da putere gândul că într-o zi fiul tău va duce ordinul mai departe. La vârsta 
majoratului, îl vei introduce în tainele învățăturilor sfinte, aşa cum am făcut şi eu cu tine. 

— Invăţătorule, îmi voi ţine făgăduiala şi nu voi pomeni nimănui despre secretul nostru. M-ai 
instruit bine. Când va sosi timpul, vei fi mândru de mine. Am terminat pregătirile pentru 
mâine? 

— Da. Puţine lucruri mă mulţumesc la fel de mult precum o înşelătorie iscusită. Mâine- 
noapte, după ce facem schimbul, am pus la punct o sărbătoare grandioasă. În seara asta, nu 
avem vreme de pierdut, căci trebuie să-ţi zămisleşti moştenitorul. 

— Sunt mulţumit de alegerea pe care ai făcut-o, zise tânărul, din ce în ce mai înflăcărat. Dar 
mi se va supune femeia? Ă 

— Va fi pregătită pentru venirea ta, îl linişti Invăţătorul. Drogurile or s-o potolească. 

A 
Îi era aproape imposibil să se relaxeze, însă Josh trebuia neapărat să atingă înţelepciunea la 
care doar meditaţia îl ajuta să ajungă. S-ar putea să nu mai aibă o altă ocazie prea curând, 
poate niciodată. Se concentră şi începu: 

Ribbono shel Olam. 

Ribbono shel Olam. 

Ribbono shel Olam. 

Prin faţa ochilor îi jucau luminiţe roşii, verzi, albastre şi purpurii şi se forţă să coboare şi mai 
adânc, până în locul în care nu mai fusese vreodată. Reuşise să depăşească o barieră, cu 
ajutorul neîndoielnic al cuvintelor ce îi fuseseră scoase în cale. Acolo sălăşluiau amintirile 
dintr-o viaţă anterioară. Nu era nici vis, nici vedenie, nici halucinație. 

Totul era real. 

Josh urmări evenimentele marcante din vieţile a cinci oameni pe care instinctiv îi recunoscu 
drept strămoşii săi. Il văzu pe rabinul Hillel în anul 6 d.H. cum îl povăţuieşte pe tânărul 
Yehoshua ben Yosef să-şi iubească semenii la fel de mult ca pe sine. Simţi curajul cu care 
rabinul Akiba înfruntă moartea în 135 d.H. Il văzu pe Iuda ben-Bava, cunoscut drept Iuda 
Prinţul, cum codifică fragmente din Mishnah în anul 193 d.H. Auzi glasul lui Rashi când discuta 
Talmudul şi Tora în 1085 d.H. Iar în 1569 d.H., îl zări pe rabinul Isaac Luria vorbind despre 
misterele Cabalei. 

Josh se simţea legat de toţi aceşti oameni măreţi. Prin venele lui curgea sângele lor. Dar de 
ce i se arătau aceste lucruri acum? Ă 

leşi din transă şi se întoarse la concretul lumii reale. In loc de răspunsuri, găsise doar noi 
întrebări. Meseria şi curiozitatea îl făcuseră să-i studieze pe acei oameni. Dar se îndoia că 
adevărul istoric îi va fi de ajutor în lupta ce îl aştepta. 

In timpul transelor, simţise mai degrabă esenţa acestor strămoşi, ceea ce unii ar numi 
vibraţie ori amprentă spirituală. Aceasta era energia ce i-ar putea fi de folos în clipa 
confruntării cu duşmanii săi. Josh se hotări să se roage. Deşi nu luase niciodată rugăciunile 
foarte în serios, ajunsese acum să le înţeleagă însemnătatea, mai bine ca oricând. 

Alese un Psalm pe care şi-l amintea pe de rost: 


Omul ca iarba, zilele lui ca floarea câmpului; aşa va înflori. 

Că vânt a trecut peste el şi nu va mai fi şi nu se va mai cunoaşte încă locul său. 

Iar mila Domnului din veac în veac spre cei ce se tem de Dânsul, 

Şi dreptatea Lui spre fiii fiilor, spre cei ce păzesc legământul Lui 

Şi îşi aduc aminte de poruncile Lui, ca să le facă pe ele. Domnul în cer a gătit scaunul Său şi 
împărăţia Lui peste toţi stăpâneşte. 


Îmbărbătat, Josh reflectă la primejdiile pe care trebuia să le înfrunte. Se îndoia că Aaron va 
veni cu o alternativă viabilă la schimbul de ostatici. Şi nici nu era prea încrezător că oamenii 
lui Aaron vor reuşi să găsească ascunzătoarea Santinelelor din Nazaret la timp. 

Inţelese dintr-odată că nu exista decât un singur om care ar putea distruge Santinelele şi ar 
reuşi să o salveze pe Danielle. Acel om se trăgea din rabinul Hillel, din rabinul Akiba, din Iuda 
Prinţul, din Rashi şi din rabinul Isaac Luria. 


Josh se ridică în picioare. Era vremea să treacă la acţiune. 

Prin întuneric nu răzbătea decât o rază de lumină ce se răsfrângea peste altar şi inunda totul 
într-o aură nepământeană. Nerăbdarea publicului era aproape palpabilă. Învățătorul însuşi 
fremăta de emoția ritualului iminent. Era un moment ce nu se petrecea decât o dată la o 
generaţie. Dacă nu se întâmpla nimic neprevăzut, avea să asiste la procrearea nepotului său. 
Invăţătorul urcă agale pe scenă şi îşi privi Aleşii. 

— În această noapte măreaţă, sărbătorim perpetuarea seminţiei noastre. În curând, veţi fi 
martorii celei mai sacre ceremonii. Vă cer să vă stăpâniţi instinctele animalice şi dorinţele 
trupului. Mulţi dintre voi mi-aţi demonstrat deja slăbiciunile voastre, dar vă implor să trageţi 
învăţăminte din ultimele încercări şi să vă canalizaţi energiile către spiritul înalt al cauzei 
noastre. Mi-aţi fost credincioşi şi a sosit momentul să vă primiţi răsplata. Veţi asista la 
renaşterea perpetuă a sectei noastre. Să ne rugăm împreună ca Domnul să ne binecuvânteze 
cu un moştenitor. 

Cei Doisprezece Aleşi se ridicară şi începură să se roage într-un singur glas. 

Doctorii îl asiguraseră pe învăţător că era momentul propice. Şi el simţea la fel. Imbecilii de 
la AIA îşi închipuiau că deţin controlul, dar nici prin cap nu le trecea că toate tergiversările lor 
serveau unui scop mai înalt. Invăţătorul se ruga în tăcere, mulţumindu-i lui Dumnezeu pentru 
sincronizarea perfectă. In noaptea aceea, nu îi va tulbura nimeni. 

In acel moment, îşi făcu apariţia un alt bărbat, în robă albă şi cu mască cu chip de şarpe. 
Sala începu să freamăte; nicio altă persoană nu mai purtase masca sfântă a învățătorului lor. 
Neastâmpărul publicului se înteţi, iar învățătorul începu să se îndoiască de faptul că vor fi în 
stare să-şi înfrâneze poftele. Pe câţiva dintre ei îi pedepsise deja pentru că se năpustiseră 
asupra lui Danielle la duşuri. In seara aceasta, nu aveau voie să facă vreo prostie. Învățătorul 
nu avea de gând să permită profanarea unui asemenea moment. 

Bărbatul mascat îşi aştepta perechea în altar. In scurt timp, îşi făcu apariţia şi femeia 
frumoasă, însoţită de două Santinele ce o conduseră pe braţe până la altar. In secunda în 
care în care cei doi însoțitori îi scoaseră roba, din piepturile tuturor celor Doisprezece Aleşi se 
ridică un suspin. Nici chiar cele câteva vânătăi nu reuşeau să-i ştirbească din frumuseţe. 

Cu câteva zile în urmă, când aflase cine este femeia, învățătorul căzuse pe gânduri. Pentru o 
clipă, natura umană izbutise să-i mai domolească impulsul datoriei. Pe urmă îşi dăduse 
seama cât de perfectă, cât de pură, era această coincidenţă. Insăşi eternitatea părea să 
lucreze în favoarea lor. 

După ce o aşezară în faţa altarului, cele două Santinele care o escortaseră se îndepărtară de 
trupul ei gol. Dar, imediat după aceea, femeia se prăbuşi la pământ. Undeva se făcuse o 
greşeală. 

Invăţătorul se repezi spre ea, încercând să o aducă în simţiri. 


— Proştilor! zbieră el. V-am spus să o sedaţi, nu să mi-o aduceţi leşinată. Ritualul nu poate fi 
desăvârşit dacă ea e inconştientă. Veţi plăti cu viaţa pentru asta. 

Josh îşi îndesă în geantă cele două pistoale semiautomate pe care le cumpărase în aceeaşi 
zi. Spera să nu fie nevoit să le folosească dar, la nevoie, era pregătit pentru orice. 

Era pe punctul de a ieşi pe uşă, când se auzi telefonul. 

— Am o veste minunată, zise Aaron. Am dat de ascunzătoarea Santinelelor. 

Josh nu se arătă câtuşi de puţin mirat, deşi şi-ar fi dorit. Nu era nevoie să-l mai întrebe pe 
Aaron cum reuşise. 

In ultima oră, fusese mai lucid ca altă dată. Şi, în consecinţă, izbutise să vadă anumite tipare 
care înainte îi scăpaseră. Se aşteptase să primească acel telefon. 

— Extraordinar, spuse el. Să înţeleg că nu mai facem niciun schimb mâine-seară? 

— Nu am fost niciun moment încântat de ideea schimbului. Acum putem s-o lăsăm baltă. M- 
am gândit la un plan nou. In timp ce Santinelele te aşteaptă la Sepphoris, noi le atacăm 
sediul şi-l luăm prizonier pe şeful lor. 

Josh nu zise nimic. Prea puţin îi păsa de stratagemele lui Aaron; el avea planul lui, în care 
Aaron ocupa un rol foarte important. 

— Josh, mă auzi? f 

— Mă gândeam ce isteţ eşti, minți el. In ce constă planul? 

— Mâine la 3 vin să te iau şi mergem la Nazaret. Trebuie să fim acolo înainte de 6:30. 

— Ce-ai zice să ne vedem la 6 în faţa Bazilicii Bunei Vestiri? propuse Josh. 

— Vreau să vii cu mine. Aşa putem să mai discutăm detaliile operaţiunii. 

Josh se strădui să nu i se citească nimic în glas. 

— Nu-mi convine. În drum spre Nazaret o să opresc pe la unele locaşuri sfinte şi vreau să fiu 
singur. 

— Dar... 

— Aaron, îl întrerupse Josh, ştiai că în ebraică şi arabă Nazaret înseamnă „santinelă”? 

— Normal că ştiam. 

Aaron oftă şi încuviinţă nemulţumit. 

— Bine, ne vedem în faţa bazilicii mâine-seară la 6. 

— Vezi să fii bine înarmat. Eu n-am nicio armă. Mă bazez pe tine să mă aperi. g 
Josh închise şi se uită la ceas. Era 5:30. Avea o jumătate de oră să ajungă la destinaţie. Işi 
luă geanta şi o porni spre Oraşul Vechi. 

Ii luă aproape cincisprezece minute să ajungă la Poarta Jaffa. Intră în Cartierul Creştin şi se 
opri la magazinul „Sabia lui Dumnezeu” prin care se ajungea la vechea ascunzătoare a 
Santinelelor. 

— Sunt de la Securitatea israeliană, îi spuse el femeii din spatele tejghelei. Trebuie să verific 


camerele de la subsol. 

— Preoţii nu sunt acolo, îi zise femeia. Singurii care-au intrat azi au fost poliţiştii. 

— Mă duc să verific oricum. Până când ţineţi deschis? 

Femeia se uită la ceasul de pe perete. 

— Incă douăzeci de minute. 

— Atunci ne vedem în douăzeci de minute. 

Josh îşi scoase lanterna şi cobori. Străbătu în fugă culoarele până când ajunse în faţa uşii ce 
ducea la tunelurile de sub Oraşul Vechi. 

In galerie era frig şi beznă. Josh merse o bună bucată de drum prin tunelul principal. Apoi 
intră într-una din galeriile secundare prin care ajungeai la lespedea mare care le blocase 
drumul ultima oară când trecuseră pe acolo. Atunci nu înţelesese ce anume se află de partea 
cealaltă. Acum simţea nevoia să se roage. Era unul dintre cele din urmă lucruri pe care 
trebuia să le facă pentru a fi pregătit. 

In momentul în care se văzu în faţa lespezii, îşi puse yarmulka, îngenunche şi recită Kaddish- 
ul, rugăciunea tradiţională ebraică rostită în numele celor morţi. Acum îi venise rândul să o 
spună pentru o persoană în numele căreia nu fusese recitată de aproape două mii de ani. Pe 
măsură ce o rostea, importanţa momentului îl copleşea de emoție; dar mai avea şi un efect 
mai profund, pacea şi credinţa se revărsau prin fiinţa sa cu fiecare cuvânt. 

— Fie ca Dumnezeu să nu îl uite pe slujitorul său Yehoshua ben Yosef, încheie Josh şi sărută 
lespedea. Fie ca în numele său să se săvârşească fapte bune şi mărinimoase. 

Josh o porni în Range Roverul închiriat spre Kfar Nahum, cunoscut şi sub numele de 
Capernaum, Oraşul Sfântului Petru, situat pe malul stâng al Mării Galileii. Nu străbătuse nici 
douăzeci de kilometri, când băgă de seamă Mercedesul alb care se ţinea după el. Remarcase 
o maşină asemănătoare chiar înainte să părăsească Ierusalimul. Trase pe dreapta şi lăsă 
Mercedesul să-l depăşească. 

Câteva minute după aceea, îşi reluă călătoria, dar se trezi cu maşina albă tot pe urmele sale. 
Josh ştia că existau doar două posibilităţi: fie erau Santinelele, fie agenţii lui Aaron. Nu-şi 
făcea griji. Avea la îndemână două pistoale încărcate. La nevoie, putea să tragă 
douăsprezece gloanţe în nici trei secunde. 

Gândurile îi zburară la Danielle. Nu apucaseră să petreacă prea mult timp împreună, dar se 
simţea legat de ea într-un mod inexplicabil, ca şi când relaţia lor ar fi depăşit bariera spaţiului 
şi a timpului. Tânjea să-i vorbească, să o strângă în braţe, să se contopească cu trupul ei. 
Voia să-i spună cât de importantă este pentru el şi cât de mult îi schimbase viaţa. Spera doar 
să mai aibă această ocazie. 

Josh o luă pe faleza dintre Tel Aviv şi Haifa. De-a lungul secolelor, acest drum fusese 
străbătut de nenumărate armate, fie că mergeau la război spre nord, dinspre Egipt, ori spre 


sud, dinspre Eufrat. Dar dincolo de lunga şi sângeroasa ei istorie, Josh o prefera în faţa rutei 
mai directe, dar mai primejdioase, prin Cisiordania. 

Odată ajuns la Haifa, observă că maşina albă dispăruse. 

Se hotărî să-şi petreacă noaptea acolo. Se cază la Hotelul Dan Carmel, situat în centrul 
oraşului, sub numele de John Coughlin, fostul său rival de la Universitatea Pennsylvania. Era 
doar o simplă măsură de precauţie, căci, dacă Santinelele ar fi vrut într-adevăr să-l găsească, 
nimic nu le-ar fi stat în cale. Numele îi răsărise în minte în timp ce străbătea holul hotelului şi 
nu stătuse prea mult pe gânduri. Ce bizar că, după toate întâmplările prin care trecuse, 
numele tipului îi stârnea o oarecare simpatie. Se simţi uşurat să se poată lepăda de mândrie 
şi resentimente. Erau alte lucruri mai importante în viaţă decât un orgoliu rănit. Se duse din 
nou cu gândul la Danielle şi la pericolele care îi pândeau pe amândoi. Josh era bucuros că se 
hotărâse să pornească în acest pelerinaj şi spera să-i dea putere. 

Oraşul Haifa era situat pe o colină cu vedere spre un golf şi din acest motiv unii o botezaseră 
San Francisco-ul Mediteranei. Din hotel, oraşul şi apele albastre ale golfului ţi se înfăţişau în 
toată splendoarea lor. Dar pe Josh alte privelişti îl preocupau. Aruncă o privire pe fereastra 
camerei în căutarea vreunui Mercedes suspect. Cercetă împrejurimile şi ajunse la concluzia 
că, pentru moment, este în siguranţă. Se culcă. Era poate ultima noapte din viaţa sa. 


A doua zi dimineaţa, se trezi la 6 şi se duse să alerge. Mai târziu, plecă de la hotel şi porni 
spre Templul Bahai care se deschidea la ora 9. 

In clipa în care ieşi din parcarea hotelului, băgă de seamă că Mercedesul alb era iarăşi în 
spatele său. Sigur erau de la Securitatea israeliană. Santinelele l-ar fi atacat pe timpul nopţii. 
Josh era conştient că trebuie să se pregătească spiritual pentru ceea ce urma. Parcă maşina 
şi îmbrăţişa cu privirea minunatul dom din aur şi grădinile superbe ale templului, pe urmă 
intră în locaşul în care odihneau moaştele părintelui fondator al religiei, Bahá'u'lláh. Josh mai 
rosti o rugăciune, inspirând energia toleranţei şi a solidarităţii ce au stat la baza credinţei. 
Până deunăzi, nu se mai rugase de la moartea părinţilor săi, dar acum actul în sine îi oferea o 
mare alinare. 


Pe teritoriul Israelului se găseau peste 20.000 de situri arheologice, de toate mărimile şi din 
toate epocile, fiecare dintre ele protejat de Legea Antichităţilor pusă în aplicare de 
Autoritatea Israeliană pentru Antichităţi. Dar Josh nu avea vreme de pierdut. Programul său 
era bine stabilit, deşi nu se bazase pe socoteli ori strategii. Santinelele acționau imprevizibil, 
iar faptele lor nu urmau niciun cod moral, astfel încât calculele nu i-ar fi fost de niciun folos în 
aşteptarea conflictului ce avea să-i decidă soarta. Josh preferă să se lase condus de intuiţie, 
încredinţat că aceasta îl va conduce la binele suprem. 

Când părăsi templul, Josh îşi verifică ceasul. In aproximativ opt ore trebuia să se întâlnească 
cu Aaron. Conduse vreo treizeci de kilometri până la Megiddo, locul în care Cartea Apocalipsei 
spune că s-ar fi dat bătălia finală dintre forţele binelui şi ale răului. Odată ajuns acolo, se 
duse la Armaghedon, unul dintre cele mai vaste şi mai impresionante situri din Israel. 

In fiecare loc pe care îl vizita, Josh medita şi spunea rugăciuni, încercând să absoarbă orice 
învăţătură sau energie cât de mică. Se lăsă în mâinile sorții, iar pe măsură ce temerile i se 
risipeau, Josh se simţi tot mai îndârjit să atingă un nou prag al cunoaşterii. Se împacă atunci 
cu amploarea reală a încercării la care urma să fie supus şi se eliberă de îndoieli. 

Şi-ar fi dorit să poată zăbovi asupra ruinelor, să aibă timp să se acomodeze cu noua 


perspectivă, dar nu mai avea timp. Trebuia să ajungă la Capernaum. Călătoria se dovedi mai 
lungă decât crezuse şi era aproape 13:30 când ajunse pe ţărmul nordic al Mării Galileii. Se 
duse direct la ruinele romane care, după spusele unor arheologi, fuseseră ridicate peste 
vechea sinagogă în care Iisus predica şi se ruga. 

Zidurile bătrâne se profilau pe albastrul cerului. Josh încercă să-şi închipuie cum trebuie să fi 
arătat totul cu două milenii în urmă. Chiar se rugase Iisus în acest loc? Josh simţi ceva, dar 
era imposibil de spus dacă era o legătură cu divinitatea sau doar rezultatul dorințelor sale. 
Ingenunche şi începu să recite cea mai sfântă dintre rugăciunile evreieşti, Shema. 

Ascultă, Israele! Domnul, Dumnezeul nostru, este singurul Domn. 

In clipa în care termină, observă că cerul se întunecase chiar în locul în care fusese cândva 
acoperişul sinagogii. Tunetele bubuiau, iar aerul se înviorase străbătut de electricitate. Urmă 
un fulger şi se porni ploaia. Josh o luă la fugă spre maşină, ud până la piele. 

Când ajunse în parcare, dădu iarăşi cu ochii de maşina albă, doar că, de această dată, izbuti 
să-i vadă şi pe bărbaţii dinăuntru. Securitatea israeliană. Josh le zâmbi, dar îşi continuă 
drumul spre Range Roverul său. Se uită la ceas; avea la dispoziţie mai puţin de patru ore, 
suficient cât să apuce să se roage la mormântul lui Moise Maimonide, sau, după numele său 
ebraic, Rambam. 

Ajunse la mormântul văruit în alb al lui Maimonide, situat în vârful unei coline de lângă Marea 
Galileei. Se simţea îndeosebi legat de acest om care depăşise limitele ştiinţei şi ale spiritului 
cu o înţelepciune ieşită din comun şi devenise nu doar medic şi filozof, ci şi una din figurile 
marcante ale religiei iudaice din Evul Mediu. Josh cumpăni o clipă la propria-i atitudine 
aparent psihotică. Va izbuti şi el vreodată să găsească un echilibru atât de delicat între cele 
două perspective asupra lumii? Se rugă să primească o viziune unitară în lupta ce avea să 
urmeze. 

In momentul în care deschise ochii, văzu că nu mai are decât două ore şi jumătate ca să 
ajungă la Nazaret. Işi concentra întreaga atenţie asupra unui singur lucru — misiunea pe care 
trebuia să o ducă la bun sfârşit. 

Nu era simplu să te descurci prin Nazaret. Pe toată centura oraşului existau semne de 
circulaţie care mai mult te zăpăceau, căci nu exista nicio potrivire între ele. Josh avea 
senzaţia că se învârteşte în cerc, dar, într-un final, ajunse într-o parcare la doar câteva străzi 
de Bazilica Bunei Vestiri. Mai avea o oră şi jumătate până la întâlnirea cu Aaron. 

Se dezbrăcă în maşină, îşi puse vesta antiglont, apoi luă cele două pistoale şi le ascunse la 
gleznă. Se hotări să inspecteze zona din jurul bazilicii. Observă că Mercedesul alb parcase în 
apropiere, dar nu mai era nimeni în maşină. Avea o presimţire şi aruncă o privire în jur să 
vadă pe unde ar fi putut să dispară aceştia. La capătul opus al parcării se ridica o clădire cu 
trei etaje ce părea să fi fost construită prin anii '50. Pe panoul de la intrare stătea scris „Deus 


Enterprises”. Se învârti în jurul ei vreo zece minute ca să observe ce se petrece înăuntru. 
Nimeni nu intra sau ieşea, dar, tocmai când se pregătea să pornească spre bazilică, doi 
bărbaţi înalţi în costume negre intrară pe uşa din dos a clădirii. Mişcările lor i se păreau curios 
de familiare. Să fi fost Santinelele? Josh aruncă o ultimă privire în jur, convins că se va 
întoarce acolo. 

Nu merse prea mult pe strada Casa Nova şi se trezi în faţa bazilicii, situată în inima zonei 
vechi a oraşului. Nimic nu părea nelalocul lui. Agenţii israelieni nu se zăreau pe nicăieri, dar 
sigur erau ascunşi pe undeva. Sau cel puţin aşa spera Josh. 

Spre deosebire de celelalte locuri sfinte pe care le vizitase, bazilica nu îi trezea nicio emoție. I 
se păru ciudat, dar intuiţia îi şoptea că era ceva necurat la acel loc. Nu aici s-a întâmplat, îşi 
zise el. 

Dădu ocol bisericii uşor contrariat de liniştea nefirească ce domnea pretutindeni, ca în 
momentele dinaintea unui cutremur. Se uită la ceas. Se făcuse ora la care trebuia să 
sosească şi Aaron. 

Rămase în faţa bazilicii câteva minute până când Aaron îşi făcu apariţia, flancat de cei doi 
bărbaţi în haine negre pe care îi văzuse intrând la Deus Enterprises. Prezenţa lor era cât se 
poate de edificatoare. Până atunci, Josh tot sperase să se fi înşelat în privinţa lui Aaron. 
Dezamăgirea era profundă, dar ce importanţă mai avea? Aaron îl putea duce acolo unde îşi 
propusese. 

— Deci, domnilor, li se adresă Josh pe un ton degajat, care-i planul? 

Aaron îi făcu semn spre clădirea cu trei etaje. 

— Acolo e ascunzătoarea Santinelelor, spuse el. Dar oamenii mei m-au informat că sunt cu 
toţii plecaţi la ruinele de la Sepphoris unde aşteaptă să facem schimbul. Nimeni nu l-a zărit 
pe şeful lor. Credem că este încă în clădire. Il prindem acum, când e nepăzit. 

Josh clătină aprobativ din cap. Nu voia să vorbească prea mult, de frică să nu-l dea vocea de 
gol. 

Aaron Îşi verifică locul în care îşi ţinea tocul pistolului. 

— Porţi armă? 

Josh se căzni să pară uimit. 

— Nu. Crezi că e cazul? 

— Nu. E mai bine aşa. De regulă, persoanele neobişnuite cu armele se rănesc singure în 
situaţii tensionate. 

Se întoarseră la clădire şi intrară. Aaron se strecură în linişte pe holul golaş şi deschise o uşă 
din oţel. In spatele ei se găsea un lift. Aaron se apropie de panoul de pe perete şi introduse 
un cod format din opt cifre. Uşile liftului se deschiseră. 

— Ai aflat o grămadă de chestii despre locul ăsta, spuse Josh, sperând să pară plăcut 
impresionat. Ă 

Aaron apăsă pe buton şi liftul începu să coboare. Il privea pe Josh cu o expresie de 
superioritate, chiar de dispreţ. 

— Serviciile israeliene de securitate sunt cele mai bune din lume. 

— Şi ţara e mândră de tine, Aaron. 

Aaron păru nedumerit la auzul replicii, dar n-avea timp de întrebări. Uşile liftului se 
deschiseră şi în faţa lor se ivi un bărbat în robă neagră şi cu o mască cu chip de şarpe. Josh 
ghici numaidecăt că el este Invăţătorul. 

— Domnule Cohan, zise Învățătorul batjocoritor. Cum de ne faceţi o asemenea onoare? 


Josh ştia prea bine că nu trebuie să se piardă cu firea. Următoarele minute vor fi hotărâtoare. 
— Abia aşteptam să te cunosc, îi răspunse Josh pe acelaşi ton. 

— Şi eu pe tine, zise Invăţătorul şi se întoarse spre Aaron. E înarmat? 

— Cred că-i e frică de arme. 

— Tu verifică oricum. 

Gorilele îl percheziţionară şi dădură de cele două pistoale ascunse la glezne. Pe urmă, îi 
rupseră cămaşa şi îi scoaseră vesta antiglonţ. 

Invăţătorul îl privea pe Aaron, nemulţumit. 

— Nu te plătesc să faci nişte greşeli copilăreşti. Spre binele tău, sper ca asta să fie ultima. 
— Dar îl cunosc bine, protestă Aaron, încercând să-şi ascundă umilinţa sub masca îndrăznelii. 
Ştiam că nu e în stare să tragă nici dacă-i pui arma-n mână. 

— Eşti un imbecil. 

Invăţătorul îl plesni peste faţă şi sângele ţâşni din locul în care îl lovise inelul. 

Josh se străduia din răsputeri să-şi păstreze calmul. Se aşteptase la tot ce putea fi mai rău şi 
iată că aşa se şi întâmplase. Se uită la Aaron care îşi ştergea buza spartă. 

— Tu ce obţii din toate astea? Ce primeşti ca să mă trădezi? 

Aaron chicoti, cu ochii la sângele care îi mânjise dosul palmei. 

— Eşti un tip simpatic, Josh, deşi îţi bagi nasul peste tot. Dar banii, amice, sunt mai 
importanţi. 

— Fishman n-a sfârşit bine, îl atenţionă Josh. . 

Pe chipul lui Aaron se aşternu îngrijorarea, la auzul acelor vorbe. Incercă să o mascheze 
printr-un râset mult prea strident şi mult prea tardiv. 

— Linişte, zise Invăţătorul, ridicând braţul. 

Se întoarse spre dreapta şi una dintre gorile trase un glonţ în capul lui Aaron, împrăştiindu-i 
sângele prin tot biroul elegant. 

Josh era conştient că singura şansă de salvare era să rămână calm şi cu capul pe umeri. 
Cruzimea Invăţătorului nu era o surpriză pentru el, dar, în clipa în care îl văzu că ucide cu o 
asemenea dezinvoltură, pricepu cât de gravă este situaţia lui. 

— Am fost generos cu Aaron şi l-am omorât repede, zise Invăţătorul, pironindu-l cu privirea. 
Tu nu vei fi la fel de norocos. Ă 

Una dintre gărzi îl prinse din spate pe Josh şi îi aplică o lovitură la ceafă. In secunda 
următoare, totul se cufundă în beznă. 

Când Josh îşi reveni în simţiri, se trezi într-o cameră în care singura lumină venea de la o 
lumânare. Nu îşi dădu seama că mai este cineva în încăpere până ce nu auzi sunetul sabiei 
scoase din teacă. i 

— Lăsaţi-ne singuri, porunci Invăţătorul, cu sabia sclipind în lumina lumânării. 


Gărzile se supuseră, lăsându-l pe Josh în sfârşit singur cu duşmanul său. 

— Prietenii tăi arheologi ne-au cam dat bătaie de cap, spuse Învățătorul. Erau în stare să 
folosească pergamentul şi să ne distrugă religia, dar i-am distrus eu pe ei mai întâi. 

Josh fierbea de mânie auzind judecata nebunului. 

— De-abia începuseră să traducă, replică el. Niciunul nu ştia ce conţine pergamentul. 
Invăţătorul se apropie şi îi ridică bărbia cu vârful sabiei. 

— Dar tu ştii ce conţine, nu-i aşa? 

Ar fi fost inutil să mintă. 

— Vorbeşte despre lucruri care depăşesc puterea ta de înţelegere. 

Invăţătorul izbucni într-un hohot de râs batjocoritor. 

— Îţi dai seama că e un fals, nu? 

— Sunt cuvintele lui Yehoshua ben Yosef, cunoscut astăzi sub numele de Iisus din Nazaret. 
— Câtă naivitate, spuse Învățătorul, învârtindu-se în jurul lui. Nu sunt decât vorbele unui 
eretic într-o încercare penibilă de a nega unica religie adevărată. 

Invăţătorul apăsă pe un întrerupător şi lumina inundă camera. 

— Iată ce păţesc ereticii, domnule Cohan. 

Josh se dădu înapoi îngrozit. In spatele altarului, părintele Andre fusese crucificat cu capul în 
jos, asemeni Sfântului Petru. Danielle, înveşmântată într-o robă albă, zăcea pe jos cu ochii 
închişi. Nu era nicio urmă de sânge şi Josh se rugă să fie doar leşinată. Apoi, din acvariul cu 
şerpi de deasupra altarului, se auziră foşnete şi sâsâituri. Spre groaza lui, Josh observă că e 
vorba de o viperă-covor, unul dintre cei mai periculoşi şerpi din lume. 

— Eşti un diavol, îi spuse Josh, dezgustat. 

— Ba nu, îl corectă Invăţătorul. Sunt exact opusul. Păcat că n-o să apuci momentul în care o 
va afla şi restul lumii. Să ştii că am avut o oarecare reţinere în privinţa părintelui Andre. 
Tenacitatea lui m-a impresionat. Dar simpatia lui faţă de necredincioşi l-a condamnat la 
moarte. 

Josh se forţă să se uite la preotul crucificat. Avea nevoie de revolta pe care i-o stârnea 
această atrocitate. Mânia şi dragostea pentru Danielle şi credinţa regăsită trebuiau să-i 
servească drept arme cu care să-şi învingă duşmanul. 

Invăţătorul îşi roti sabia din nou, orbindu-l cu lumina ce se reflecta din lama acesteia. Josh îşi 
duse mâna la ochi instinctiv. 

Invăţătorul izbucni într-un hohot de râs. 

— E prea strălucitoare pentru tine? Imi cer scuze. N-a fost cu intenţie. Apropo, vipera aia pe 
tine te aşteaptă. Un cadou deosebit pentru un om deosebit. Muşcătura în sine nu e chiar aşa 
de rea, dar, din clipa în care îşi înfige colții în carnea ta, te aşteaptă ore întregi de chin. 

In timp ce vorbea Învățătorul, lui Josh i se păru că Danielle începe să se mişte. Era vie, dar 
oare era doar leşinată? In ciuda oricăror riscuri, Josh închise ochii. Avea nevoie de ajutor. 
Avea nevoie de pergament. Era convins că îl aşteaptă ceva, dar trebuia să ajungă până 
acolo. 

Ribbono shel Olam. ; 

Işi lăsă gândurile să se şteargă. Invăţătorul se făcu nevăzut, la fel şi părintele Andre şi chiar 
Danielle. 

Ribbono shel Olam. 

Ajunse la pergament. Se aştepta să vadă ceva nou, dar era atras către ultimul fragment pe 
care îl tradusese. 


Fiţi cu băgare de seamă, căci forţele răului pot avea chipul binelui. Dar nu este decât o 
mască. Masca diavolului însuşi. 

Descoperirea îl lovi cu o forţă uluitoare. Acum ştia ceva despre ucigaşul din faţa lui — un 
secret ce îi scăpase diavolului însuşi. In sfârşit, avea un avantaj. Ce ironie a sorții că 
informaţia i-o dăduse chiar Aaron, fostul complice al Invăţătorului. 

— Te rogi? îl luă în râs Invăţătorul. 

Josh deschise ochii şi îl privi drept în faţă. 

— Iţi cunosc toate secretele, zise el. 

Invăţătorul chicoti. 

— Ba nu ştii niciun secret. 

Josh făcu un pas înainte. 

— Ştiu despre Conciliul de la Ierusalim. 

Cu asta reuşi să-i atragă atenţia învățătorului. 

— E imposibil. 

— Ba nu e deloc imposibil. Se poate spune chiar că am fost de faţă la conciliu. 

— Nu ştii nimic. Ă 

Josh se apropie şi mai mult, tot mai sigur pe el cu cât neliniştea Invăţătorului sporea. 

— Ştiu mai multe decât tine, spuse el. Spui că urăşti evreii. 

— Mai mult ca orice pe lume. Sunt mai răi decât porcii pe care refuză să-i mănânce. 

— Dar şi tu eşti evreu, îl lovi Josh. 

Invăţătorul sări în sus. 

— Infamie! strigă el şi ridică sabia. M-am săturat de minciunile tale. 

— Chiar nu ştii, aşa e? zise Josh, pregătindu-se de dezvăluire. Tatăl tău nu ţi-a mărturisit 
niciodată, dar nici nu mă mir. Te-ai născut pe 30 septembrie 1943, da? La Dachau. Părinţii tăi 
biologici au fost ucişi de nazişti... pentru că erau evrei. 

Invăţătorul se opri la câţiva paşi de Josh, cu sabia ridicată. 

— E o născocire. 

Josh rămase ferm pe poziţie. 

— Comandantul lagărului făcea parte din Santinele. Ştia că tatăl tău adoptiv e steril şi că 
vrea neapărat un moştenitor de sex masculin. A aranjat în aşa fel încât să poată strecura un 
copil în Israel. _ 

— Ţi-ai ratat chemarea, îl ironiză Invăţătorul. Trebuia să te faci scriitor. 

Josh se apropie şi mai mult de ucigaş, hotărât să continue. 

— O agenţie de adoptii din Israel a plasat copilul într-o familie, chipurile, de evrei înstăriți. 
Dar familia Paul nu era o familie de evrei; am dreptate, Alexander? 

Invăţătorul începu să se clatine pe picioare, iar Josh profită de situaţie pentru a-i smulge 
masca de pe faţă. Alexander Paul îi răspunse cu o privire plină de ură. 

Paul slobozi un urlet sălbatic şi se apucă să fluture sabia prin aer. Josh îl prinse de picioare şi 
amândoi bărbaţii se prăbuşiră în zgomotul sabiei care se izbi de podea. Josh îl lovi cu pumnul 
în faţă şi îl imobiliza sub greutatea corpului său. 

— Ştiu totul despre secta ta, zise Josh, privind chipul acela demonic. Când acoliţii tăi au fugit 
din ascunzătoarea din Ierusalim, au lăsat în urmă o Biblie. Când am văzut că nu conţine 
decât Evangheliile după Luca şi Pavel, mi-am dat seama că sunteţi marcioniţi. Dar adevărații 
marcioniţi au dispărut în secolul al IV-lea, nu-i aşa? Secta ta e doar o mizerie, o adunătură de 
paraziți. 


Paul dădea disperat din picioare ca să scape de sub Josh, pe care izbuti să-l arunce în lături. 
Josh ştia că Paul va căuta sabia şi nu va ezita să o folosească. Trebuia să ajungă primul la 
ea. Se ridică în genunchi, dar, în clipa în care se uită după sabie, aceasta nu se zărea pe 
nicăieri. 

Paul sări în picioare şi se năpusti asupra lui, neînarmat însă. Privirile li se intersectară într-o 
clipă de furie oarbă, dar imediat Josh zări sabia scânteietoare ridicându-se din spatele 
duşmanului său. 

Văzând expresia de pe chipul lui Josh, Paul întoarse capul. Dar era prea târziu — sabia se 
abătuse deja asupra tintei şi reteză capul învățătorului dintr-o singură lovitură. 

Trupul decapitat se prăbuşi la pământ cu o bufnitură îngrozitoare şi Danielle lăsă arma din 
mână. Copleşit de bucurie, Josh alergă la femeia iubită. 

Dar, în secunda următoare, se deschise uşa şi amândoi îşi întoarseră privirile într-acolo. Unul 
din oamenii lui Paul năvăli în încăpere. Observă cadavrul conducătorului şi ridică arma. Josh 
se repezi asupra lui, dar bruta apucă să tragă, nimerind-o pe Danielle în piept. O clipă mai 
târziu, căzu şi el, lovit de un glonţ tras din pragul uşii. Trupele de securitate israeliene se 
năpustiră în sală, dar lăsară jos armele când se convinseră că Josh era singurul rămas în 
picioare. 

Josh alergă spre locul în care se prăbuşise Danielle. Pulsul îi era aproape imperceptibil şi 
privirile pierdute într-un punct îndepărtat. 

Nu o lua, te implor, nu o lua, se rugă el. Eu am mai mare nevoie de ea decât Tine. 

Josh îşi puse mâna pe rană şi se rugă cu mai multă patimă. Nu putea să o piardă. Timpul 
părea să fi încremenit. In cele din urmă, Josh deschise ochii şi se uită la femeia iubită. Ţinea 
ochii închişi, dar nu mai sângera la fel de tare. 

Agenţii de securitate chemaseră deja o ambulanţă. Josh nu plecă de lângă Danielle şi o ţinu 
de mână până la sosirea paramedicilor. In timp ce aceştia cereau prin staţie să fie trimis un 
elicopter, Josh cercetă armata de oameni ce se strânseseră în sală. Il recunoscu pe unul 
dintre agenţii din Mercedesul alb. Işi închipuise că maşina făcea parte din planul lui Aaron, 
dar se înşelase. Imediat după aceea, işi făcură apariţia Giuseppe şi Goner. Aşteptară până 
când paramedicii o aşezară pe Danielle pe o targa. 

— Imi pare rău, Josh, spuse Giuseppe. 

Paramedicii se îndreptau spre ieşire. 

— Merg cu ea, zise Josh şi se luă după ei. 

— Mai avem un elicopter care va merge spre spital, îl anunţă Giuseppe. Ar fi bine să vii cu 
noi. Avem multe de discutat. 

Josh clătină din cap. 

— Nu plec de lângă ea. 

Goner se sfătui cu paramedicii şi reveni după câteva minute. 

— E în stare gravă, dar au stabilizat-o. E greu de explicat, dar se pare că sângerarea se 
oprise înainte să apuce ei să facă ceva. Deocamdată e în afara oricărui pericol. 

— Merg cu ea orice-ar fi, insistă Josh. 

— Nu e loc în elicopterul medical. Te vei întâlni cu doctorii la spital. 

Josh acceptă fără tragere de inimă, iar Danielle fu dusă la elicopter. Privirile îi căzură pe 
urmele de sânge — sângele lui Danielle — de pe mâinile lui. 

Josn, Giuseppe şi Goner urcară într-un elicopter al Securităţii israeliene şi porniră spre 
Spitalul Hadassah din Ierusalim. Elicopterul în care fusese urcată Danielle decolase cu doar 
câteva minute mai devreme. Josh scruta cerul în căutarea lui, dar nu se zărea nimic. 

— Cum ne-aţi găsit? strigă Josh ca să se facă auzit peste zgomotul motorului, străduindu-se 
să-şi păstreze calmul. 

— Am avut agenţi care te-au urmărit, alţii care l-au urmărit pe Aaron, şi alţii care au urmărit 
desfăşurarea cazului, îl lămuri Giuseppe. Eram siguri că măcar unii, dacă nu chiar toţi, vor 
descoperi ceva. 

Josh se întoarse către celălalt bărbat. 

— Am presimţit că e ceva necurat la Aaron, dar până ieri n-am avut nicio dovadă. 

— Îl urmăream de peste un an, zise Giuseppe. Ştiam că e agent dublu şi că ia mită; l-am pus 
dinadins să se ocupe de cazul Santinelelor fiindcă eram convinşi că ne va conduce la ei. 

— Dacă nu l-ar fi omorât, interveni Goner, ar fi petrecut ceva timp la închisoare. 

Mobilul lui Giuseppe începu să sune. Ascultă câteva secunde fără să spună o vorbă, apoi îl 
închise. A 

— Unul dintre agenţii noştri rămaşi la locul crimei. Înainte să vă găsim pe voi, ne-am luptat 
cu nişte Santinele în altă parte a ascunzătorii. Am omorât opt şi trei au fost grav răniţi. 

— Şi oamenii noştri? se interesă Goner. 

— Doi răniţi uşor, spuse Giuseppe şi se întoarse spre Josh. I-am luat prin surprindere. Tocmai 
se îmbrăcau în robe şi doar doi au apucat să tragă. 

— Atunci de ce-aţi omorât atâţia? întrebă Josh. 

— Voiau să pună mâna pe arme. I-am împuşcat înainte să apese pe trăgaci. Unul a scăpat, 
cel care a împuşcat-o pe Danielle. Dar ştii că l-am omorât şi pe ăla... 

— Stai puţin, îl întrerupse Josh. Aţi împuşcat unsprezece din cei Doisprezece Aleşi, şi Danielle 
l-a ucis pe şeful lor, Alexander Paul. Ne lipseşte o Santinelă, înseamnă că fie a fugit, fie n-a 
fost acolo deloc. 

Goner clătină din cap. 

— Nu putea să scape. IÎncercuisem toată clădirea. 

Josh căzu pe gânduri o secundă, apoi îi veni ideea. 

— Alon era printre morţi? 

Giuseppe îşi privi telefonul mobil ca şi când ar fi aşteptat să primească un răspuns de la el. 
— Incă mai căutăm, dar nu cred că era acolo. 

Josh încuviinţă. 

— Normal. Paul era destul de deştept încât să-şi ţină fiul în altă parte în eventualitatea în 
care lucrurile ieşeau prost. Până la urmă, se pare că nu se credea chiar aşa de invincibil. 

— Dacă Alon nu e printre morţi, începem imediat căutările, spuse Giuseppe, cu ochii pe 
fereastra elicopterului. Acum ştim de unde aveau Santinelele atâtea informaţii. 

— Da, confirmă Josh. Jonathan, Aaron, Alon şi Moshe. 


— Moshe? 

Giuseppe şi Goner erau înmărmuriţi de uimire. 

— Fără să vrea, Moshe le-a dat informaţii lui Alon, Jonathan şi Aaron. Nu avea nimic de-a 
face cu planul Santinelelor, dar le-a fost de ajutor. 

— E incredibil. Jumătate din echipa de arheologi a participat direct şi indirect la distrugerea 
pergamentului. Şi tot n-au reuşit. 

Josh închise ochii pentru o clipă. 

— De cele mai multe ori, băieţii răi pierd. 

— Pe Jonathan n-am reuşit să-l găsim, spuse Goner. 

— Ba da, îl contrazise Josh. I-aţi găsit cenuşa. 

Giuseppe clătină din cap, gânditor. 

— Cum ai aflat despre familia învățătorului? 

— Ironia a făcut ca Aaron să mă ajute. Am pornit de la unele documente pe care mi le-a adus 
şi am ajuns la o agenţie israeliană care în 1943 se ocupa de adopţiile din Palestina. Dosarele 
erau extrem de detaliate. Un singur copil venea de la Dachau. In general, naziştii îi tratau pe 
copiii evrei la fel ca pe adulţi şi-i omorau. Dar despre acesta se crede că fusese scos din lagăr 
pe ascuns, la dorinţa părinţilor de a fi crescut în Palestina. Singurul mod în care un copil 
putea părăsi un lagăr era cu permisiunea comandantului. Santinelele şi naziştii aveau o 
doctrină similară. După bănuielile mele, comandantul avea ceva legături cu secta. 

— Dar de ce ar fi vrut să-i dea tatălui lui Alexander Paul un copil evreu? 

— Ştia că tatăl lui Paul era spionul naziştilor în Palestina şi că voia să adopte un copil. 
Situaţia trebuie să-l fi amuzat pe comandant prin ironia ei. Ia gândeşte-te, a plasat un copil 
evreu într-o familie de presupuşi evrei, ştiind că acesta va fi educat să-şi urască propriul 
popor. Există nenumărate astfel de cazuri. Unii dintre cei mai înfocaţi antisemiţi au fost evrei, 
inclusiv fondatorul sectei Santinelelor, ori evrei care nu ştiau că sunt evrei, aşa ca 
Invăţătorul. Odată ce-am aflat că familia Paul adoptase un copil, a fost simplu să descopăr 
istoricul familiei. S-au convertit la iudaism după Declaraţia de la Balfour din 1917. Au mirosit 
schimbările care urmau să se petreacă şi au decis că e mai profitabil, şi politic, şi pentru 
misiunea lor, să se dea drept evrei. 

— Ar trebui să lucrezi pentru Mossad, spuse Goner, dar Josh se abţinu să răspundă. 

Mobilul lui Giuseppe sună din nou. 

— Nu l-au găsit pe Alon, zise el, după ce închise. Nu e nici printre morţi, nici printre răniţi. 
Pentru Josh vestea nu era o surpriză. 

— Alon e un mare pericol. E foarte probabil să fi aflat deja ce s-a întâmplat la ascunzătoare. 
In afară de cei Doisprezece Aleşi, mai sunt şi alte Santinele. Trebuie să-l opriţi pe Alon 
înainte să apuce să se regrupeze. 

In vreme ce elicopterul se pregătea să aterizeze pe acoperişul spitalului, Josh zări o echipă 
de doctori în halate albe care o coborau pe Danielle din elicopterul medical. 

Să nu mă părăseşti, o ruga el în gând. Să nu mă părăseşti. 

Giuseppe îl atinse pe umăr. 

— Ar trebui să te bucuri de ceea ce ai realizat astăzi. 

— Să mă bucur? Nu prea cred. Dacă nu găseam pergamentul, părintele Andre, Michael, şi 
reverendul Barnaby ar fi încă printre noi. Erau oameni cumsecade. 

— Acum sunt alături de Dumnezeu, zise Giuseppe. Şi, într-o oarecare măsură, te-au ajutat să 
distrugi Santinelele. 


Josh se întunecă la faţă. 
— Nu pe toţi. Îţi spun eu că n-am scăpat de ei. 

Giuseppe se întorsese la sediu în vreme ce Josh şi Goner se grăbiră să ajungă la secţia 
Urgenţe a Spitalului Hadassah. Goner opri o asistentă, îi arătă legitimaţia sa, iar aceasta le 
vorbi în şoaptă: A 

— E în stare critică, le spuse ea. In mod normal, nimeni nu are voie să intre la ea. 

Goner vru să intervină, dar asistenta ridică mâna să-l oprească. 

— Evident, aici e vorba de siguranţa naţională. Pacienta e în camera 9. O să vă conducă o 
altă asistentă. i 

Josh se ruga în tăcere, pe măsură ce înaintau pe culoarul spitalului. Incercă să intre în 
legătură cu Danielle, să vadă cum se mai simte. Dar totul era extrem de vag: trăia, dar viața 
îi atârna de un fir de aţă. 

Când intrară în cameră, Josh dădu cu ochii de doctorii care se luptau din răsputeri să o 
salveze. 

— Ce se întâmplă? întrebă Josh, făcându-şi loc printre ei. 

— Tu cine eşti? se răsti un doctor. Chemaţi paza! 

Goner işi scoase din nou legitimaţia şi doctorul dădu înapoi, vizibil enervat din cauza 
deranjului. 

— Trebuie să stau lângă ea, spuse Josh. 

Dar doctorul îl dădu la o parte de lângă patul rănitei. 

— N-ai voie aici. Încercăm să-i salvăm viaţa. 

— Spuneţi-mi ce se petrece. 

Doctorul îşi privi colegii şi se asigură că totul merge bine. Pe urmă, se întoarse din nou către 
Josh. Nu prea voia să-i spună ceva, dar în cele din urmă se înduplecă. 

— A pierdut mult sânge şi semnele vitale sunt extrem de slabe. Hemoragia internă a fost mai 
gravă decât au crezut paramedicii. E foarte greu s-o oprim. 

Josh se apropie de pat. 

— Vă pot ajuta. 

Doctorul îl apucă de umeri şi îl împinse în lături. 

— Ascultă, oricum n-ai ce căuta aici. Facem tot ce ne stă în putinţă. Aşteaptă în hol până 
ieşim. 

Josh se smulse din strânsoare. 

— Am spus că vă pot ajuta. 

Dădu la o parte doi dintre doctori şi o prinse pe Danielle de mână. Un alt doctor încercă să-l 
oprească, dar interveni Goner. 

— Lasă-l să facă ce trebuie. 


— Femeia e în stare gravă, zise al doilea doctor, furios. Ne împiedică să o ajutăm. 

Dar Goner nu se lăsă înduplecat. 

— El ar putea fi singura ei şansă. 

Josh se strădui să-şi şteargă din minte discuţiile din jurul său şi orice altceva l-ar fi putut 
distrage. Inchise ochii, cobori în subconștient şi începu să se uite prin corpul Daniellei. 
Reuşise să mai potolească sângerarea pe când se aflau la ascunzătoare, dar nu suficient. 
Vedea sângele curgându-i din piept şi intestine. 

Ştia că este singura şansă de a o salva. Se afundă şi mai mult în transă şi îşi deschise sufletul 
către energia vindecătoare divină. Cu puterea minţii, răspândea o lumină albă peste rănile 
Daniellei, scăldându-i trupul însângerat şi organele interne într-o strălucire tămăduitoare. 
Mâinile îi alunecau fierbinţi pe corpul iubitei şi nu făcu nicio pauză până ce lumina nu păli de 
la sine. Leziunile interne erau vindecate. 

— E imposibil, exclamă unul dintre doctori în clipa în care Josh se trezi din transă. Pulsul şi 
presiunea arterială sunt aproape normale. 

— O să se facă bine acum? întrebă Goner. 

— Aşa... cred, spuse doctorul, nevenindu-i să-şi creadă ochilor. 

— Nu pe tine te întrebam, zise Goner şi se întoarse spre Josh. Vorbeam cu el. 

Josh îi aruncă o privire recunoscătoare, apoi se uită din nou la Danielle. 

— O să fie bine. 

Goner şovăi o clipă, apoi i se adresă în şoaptă: 

— Pot să-ţi vorbesc puţin pe hol? 

Josh se uită la Goner şi observă că era cât se poate de serios. 

— Doar o clipă, încuviinţă el. Vreau să fiu prima persoană pe care-o vede când deschide 
ochii. 

Goner şi Josh stăteau în holul tăcut şi pustiu al spitalului. La primele ore ale dimineţii, când 
prea puţini oameni mişunau prin preajmă, totul părea ireal şi înfiorător. 

— Ţi-a ieşit şmecheria, îi spuse Goner. 

Josh nu ştia ce să răspundă. 

— Doctorii vor vrea să-ţi pună câteva întrebări, continuă Goner. 

— Să se ducă în altă parte dacă vor răspunsuri, mărturisi Josh. Cred că ştiu de unde vine 
această forţă, dar nu aş putea să o explic. 

— Are vreo legătură cu pergamentul? 

Josh îşi privea mâinile, dorindu-şi să poată avea o explicaţie. 

— Intr-o oarecare măsură, are. Dar, în special, cu ceva mult mai măreț. Abia acum încep şi 
eu să înţeleg. 

Goner se ridică şi îl lovi uşor peste braţ. 


— Trebuie să găsim o explicaţie pentru dosar. Ar trebui să discut cu doctorii să mă asigur că 
nu se apucă să vorbească despre asta. Pe urmă, mă duc acasă să mă culc. Te sfătuiesc să 
faci şi tu la fel. 

— Trebuie să rămân cu Danielle. Am motivele mele. 

— Vrei să stau şi eu cu tine? 

— Nu e nevoie, îl linişti Josh. Mă descurc eu. 

Goner îi întinse mâna şi Josh dădu să i-o strângă. Atunci observă că Goner voia să-i dea un 
pistol. 

— S-ar putea să-ţi prindă bine. 

Josh puse arma în buzunar şi îi mulţumi. 

După plecarea lui Goner, se întoarse la Terapie Intensivă. Camera se golise simţitor, iar din 
personalul iniţial nu mai rămăsese decât o asistentă. Femeia verifica diferitele monitoare şi îl 
informa apoi pe un doctor pe care Josh nu îl mai văzuse. Dar recunoscu de îndată ochii 
albaştri ce se zăreau pe deasupra măștii chirurgicale. 

— Soră, dă-mi o mână de ajutor, îi zise doctorul, la intrarea lui Josh. Să ducem pacienta 
înapoi în camera ei. 

Apoi întoarse capul şi dădu de Josh. 

— Cine sunteţi? 

— Am venit să stau cu pacienta. 

Doctorul clătină din cap. 

— Nu în seara asta. 

Josh făcu un pas spre doctor. La nevoie, era hotărât să-i frângă gâtul chiar acolo. 

— Nu e nicio problemă, interveni asistenta. Cred că e logodnicul ei. A primit autorizaţie de la 
Securitatea israeliană. 

Doctorul mormăi ceva, dar nu mai insistă. 

N-ai încotro, nenorocitule. Ştii că n-ai ce face, îi zise Josh în sinea lui. 

O duseră pe Danielle într-un salon privat în care domnea un miros de dezinfectant şi 
medicamente. 

— După ce o aşezi cum trebuie, îi spuse doctorul asistentei, te rog să ne laşi singuri. 
Asistenta încuviinţă, îşi termină treaba şi îi lăsă pe cei doi bărbaţi singuri cu Danielle. Josh 
spera ca ea să nu-şi revină la timp ca să vadă ce avea să urmeze. Trecuse şi aşa prin destule 
traume. 

De îndată ce se închise uşa, doctorul lăsă la o parte orice prefăcătorie şi se uită la Josh 
dispreţuitor. 

— Lasă teatrul, Cohan. Ştii cine sunt. 

— Aşa e, replică Josh, destul de sigur pe el. Te aşteptam, Alon. 

— Din cauza ta a murit tata. 

— Şi-a făcut-o cu mâna lui. 

Dar Alon păru că nu aude ultima remarcă. 

— Îţi dai seama că doar trupul i-a murit. Spiritul lui e mai puternic ca oricând. 

Josh ştia că are dreptate. 

— Hai să nu amestecăm cele două planuri existenţiale. 

Alon îşi scoase masca. 

— Eşti aşa de snob. Aroganţa asta o să-ţi aducă sfârşitul. 

— Tatăl tău a dat greş. La fel şi Santinelele. Încearcă să pricepi asta şi poate vei reuşi să-ţi 


mai salvezi sufletul. 

Alon izbucni într-un hohot sadic de râs. 

— Cine şi-ar fi închipuit că eşti atât de amuzant, Josh? Ascultă-mă pe mine ce o să se 
întâmple. Mai întâi, o să te scap de viaţa ta meschină. Pe urmă, o s-o iau de aici pe Danielle, 
sora mea, şi vom merge să onorăm amintirea tatălui meu. Când se va înzdrăveni, o să 
concepem un moştenitor, iar după ce îl va scoate din pântece, ţi-o trimit ţie, bine? 

Alon se repezi asupra lui cu un bisturiu. Gestul îl luă pe nepregătite pe Josh, astfel încât abia 
avu timp să se ferească din calea loviturii. Alon se năpusti încă o dată, dar Josh se lăsă 
repede pe vine şi îl lovi cu pumnul în tâmplă. Alon nu se aşteptase la o ripostă, iar lovitura îl 
dobori în genunchi şi scăpă bisturiul din mână. 

Josh profită de moment pentru a scoate pistolul pe care i-l lăsase Goner. Nu era sigur dacă îl 
va lăsa inima să apese pe trăgaci, dar Alon nu avea de unde să ştie asta. 

— S-a terminat, Alon. 

Dar pe chipul bărbatului apăru o expresie sălbatică, slobozi un urlet inuman şi se ridică gata 
de atac. Lui Josh nu-i rămânea decât să tragă. Pentru o fracțiune de secundă, Alon îi aruncă o 
privire demonică şi apoi se prăbuşi la pământ. 

Josh îngenunche lângă el. Incă mai respira. 

— Nu ştii cu cine ai de-a face, gâfâi fiul învățătorului, în timp ce sângele îi ţâşnea din rana de 
la gât. Eşti unul singur împotriva unei armate inimaginabil de puternice. 

Dar Josh nu îl asculta. Işi puse mâinile pe corpul muribundului. Se ruga să poată trece cu 
vederea propria-i ranchiună şi ca lumina divină să-i vindece pe amândoi de ură. Dar era prea 
târziu. Alon mai trase o dată aer în piept şi-şi dădu sufletul. 


Capitolul 74 


Poliţia israeliană sosi prima la faţa locului. Câteva minute mai târziu, îşi făcură apariţia 
Giuseppe şi Goner, împreună cu Moshe care se duse direct la fiica sa. O sărută pe frunte şi îi 
strânse mâna, apoi se întoarse spre Josh. 

— Am auzit ce-ai făcut. 

Josh se uita la chipul liniştit şi perfect al lui Danielle. Se mulţumi doar să zâmbească. 

Moshe zâmbi şi el, cu ochii înecaţi de lacrimi. 

— Trebuie să-mi cer scuze, Josh. Am spus cândva că nu eşti suficient de bun pentru fiica 
mea. M-am înşelat. 

Josh se înduioşa. Ultimele ceasuri fuseseră un adevărat haos. 

Giuseppe îi făcu semn să vină într-un colţ mai retras. 

— Nu-mi dau seama cum a trecut Alon de agenţii noştri, spuse el. 

— Nu cred că a fost nevoie. Presupun că a ajuns aici înaintea agenţilor. La momentul 
respectiv, singura măsură de precauţie era detectorul de metale. A venit neînarmat, aşa că a 
intrat fără nicio problemă. Doar ştii bine de ce era în stare: era inteligent, viclean, inventiv, la 


fel ca taică-său. 

— Mă ocup eu de poliţişti, spuse Giuseppe, dar mai târziu or să vrea o declaraţie completă. 
Uşa se deschise şi în cameră păşi un ofiţer, urmat de trei infirmieri care duceau o targa. 
Ridicară cadavrul lui Alon şi ieşiră în timp ce în urma lor unul dintre infirmieri ştergea sângele 
strâns în găurile din linoleum. 

Josh era încă mirat că reuşise să folosească pistolul. Fusese nevoit, fireşte, dar tot nu se 
simţea împăcat. Ar fi putut găsi o altă cale? Ori poate o parte din el chiar voise să apese pe 
trăgaci? Rememora scena — împuşcătura, propria-i şovăială în momentul în care îşi pusese 
mâinile pe rană. De ce nu reuşise să-i transmită energie? Oare o parte din el refuzase să-l 
ajute pe bărbatul rănit? Sau glonţul provocase leziuni prea grave? Răspunsurile îl ocoleau, 
aşa că işi alungă întrebările din minte. 

Il prinse pe Moshe de mână şi îl trase de la căpătâiul lui Danielle. 

— Ştiu că e adoptată, şopti el. 

Moshe se făcu galben ca ceara. 

— Nu-i spune... te rog. Ea nu ştie nimic. 

— Nu-i spun. E problema voastră. Dar ar fi cazul să-i mărturiseşti când se mai pune pe 
picioare. 

Josh trase aer în piept. 

— Mai e ceva... 

Dar pe Moshe nu-l interesa decât fiica sa. 

— Hm? făcu el, aruncând o privire peste umăr ca şi când ar fi vrut să verifice dacă e tot acolo. 
Josh îşi dădu seama că ar fi făcut mai mult rău dacă i-ar fi spus cine este cu adevărat 
Danielle. Se mulţumi să-l bată pe umăr şi zise: 

— Lasă, nu-i nimic. 

Se întoarse apoi spre Giuseppe şi Goner. 

— Trebuie să vorbim. 

— Vrei să mergem să bem o cafea? 

— Nu. Trebuie să rămân lângă Danielle. 

Giuseppe consimţi şi veni lângă Josh. 

— Santinelele sunt mai puternice decât am crezut, spuse Josh. Aveam impresia că dacă îl 
omorâm pe învăţător şi îi distrugem pe cei Doisprezece Aleşi, scăpăm de sectă. M-am înşelat. 
In două mii de ani ai timp destul să pui la punct o organizaţie puternică, mai ales dacă o 
hrăneşti cu ură. 

— Aşa e, zise Giuseppe. După informaţiile noastre, au peste trei mii de membri în peste 
douăzeci de ţări. Subordonaţii învățătorului nu erau buni decât pe post de gorile, dar printre 
membri sunt şi persoane influente şi extrem de importante. Cei mai mulţi trăiesc în SUA şi în 
Europa Occidentală, nicidecum în Israel. Pentru ei, Israelul e la fel de însemnat ca Roma 
pentru catolici. Nu le-am dat prea mare atenţie, fiindcă din 1948 au stat cuminţi şi nu ne-au 
dat bătaie de cap. Totul s-a schimbat când ai descoperit pergamentul. 

— Pergamentul, murmură Josh, masându-şi tâmplele. Da, ştiu. Avem atâtea de aflat de la el 
şi, totuşi, cu ce sacrificii? 

— Până la urmă, tot s-ar fi întâmplat asta, încercă Goner să-l liniştească. Pergamentul a fost 
doar un catalizator. 

— Ai dreptate în privinţa sacrificiilor, zise Giuseppe. De aceea am decis să nu îl facem public. 
Josh era stupefiat. 


— De ce? 

— Nu e momentul oportun. Guvernul a analizat situaţia cu mare atenţie, dar tensiunile 
politice din zonă sunt prea puternice. Iar pergamentul ar stârni prea multe controverse... 
Josh nu-şi putea crede urechilor. 

— Ar putea fi o mare atracţie turistică pentru Muzeul Israelului. Chiar şi neautentificat, tot ar 
putea fi prezentat drept o posibilă scriere a lui Iisus. Uitaţi-vă câţi oameni vizitează giulgiul 
din Torino, deşi testele au demonstrat că e un fals. 

— E posibil să-l dăm publicităţii la un moment dat. Dar ai spus-o tu singur, ar fi o ştire prea 
incendiară. Şi sunt atâtea lucruri pe care încă nu le ştim despre el. Ştim că e autentic, dar 
conţine într-adevăr cuvintele lui Iisus? Acum două mii de ani, Iosif era un nume des întâlnit, 
şi oricare dintre ei ar fi putut avea un fiu numit Iosua. Sute de oameni numiţi Yehoshua ben 
Yosef ar fi putut să trăiască şi să scrie în acea perioadă. 

Josh se trase mai aproape de el. 

— Pergamentul a fost scris de Iisus din Nazaret. Sunt convins. Citeşte textul. Unele dintre 
povestiri seamănă cu cele din Noul Testament, iar cele care nu seamănă au acelaşi tip de 
gândire. 

— Nu te contrazic, spuse Giuseppe, dar sunt unele fragmente care ar putea atrage opinii 
negative. Ţara noastră e foarte preocupată de opinia la nivel mondial. Trebuie să fim 
precauţi într-o asemenea situaţie. 

Josh nu avea de gând să se dea bătut. 

— Pergamentul e neintinat; e sursa primordială. Lumea are dreptul să-i cunoască mesajul. 
Avem nevoie de el, acum mai mult ca oricând. Pe lângă asta, acum două mii de ani, lisus a 
fost trădat. Merită să se facă auzit măcar acum. 

Giuseppe îl privi ruşinat. 

— Josh, spuse el, vrând să schimbe subiectul, chiar dacă guvernul a hotărât să nu dea 
pergamentul publicităţii, voiam să-ţi pun câteva întrebări despre el. 

— Ce vrei să afli? 

— Eu nu l-am citit, rosti Giuseppe în şoaptă, dar se vorbesc multe despre el în toate agenţiile 
implicate. Bănuim că eşti singurul care l-a tradus de la cap la coadă. 

— Am tradus cea mai mare parte, îl lămuri Josh. 

— Şi cum crezi că vor reacţiona diversele grupuri la mesajul lui? 

Josh stătu o clipă pe gânduri. I-ar fi plăcut să creadă că oamenii pot depăşi propria viziune 
dogmatică şi să vadă mesajul de solidaritate al manuscrisului, dar era puţin probabil. 

— Niciodată nu poţi fi sigur de reacţiile oamenilor. Depinde de convingerile lor. 

— Dar la ce fel de reacţii te-ai aştepta? 

— Dacă este atestat drept cuvântul lui Iisus, teologii vor fi obligaţi să-şi revizuiască poziţia. 
Există în el asemănări cu imaginea lui lisus prezentată de teologii creştini progresişti. Dar 
pentru fundamentalişti şi tradiţionalişti ar fi o ofensă, pentru că nu atestă latura divină a lui 
Iisus şi nici interpretările pe care le dau ei Noului Testament. Mesajul pergamentului va avea 
ecouri în toată lumea creştină şi va suscita discuţii între teologi, cler şi credincioşi. 

— Cum crezi că vor reacţiona oamenii noştri? insistă Giuseppe. 

— Dacă sunt seculari... 

— Cei mai mulţi israelieni sunt. 

— Li se va părea şi ironic şi măgulitor. 

— Măgulitor? 


— Iisus îşi iubeşte poporul, pe evrei, foarte mult şi e preocupat de soarta lui. 

— E de mirare, ţinând cont câţi dintre noi au fost omorâţi în numele lui, remarcă Goner. 

— Asta e latura ironică, spuse Josh. Iisus nu a ucis niciodată pe nimeni. Persoane care 
urmăreau cu totul şi cu totul alte lucruri au modificat fragmente din Noul Testament aşa cum 
le-a convenit. În zilele noastre se numeşte interpretare. Tot timpul vor exista oameni ori 
guverne care, în momentul în care se văd depăşiţi de probleme, caută un ţap ispăşitor. Uite 
cum au făcut Santinelele. 

— Cum rămâne cu evreii evlavioşi? 

— Nu cred să-i influenţeze prea tare. Unii ar putea fi surprinşi că lisus a fost compatriotul lor 
şi că a ţinut la învăţăturile Torei, dar mă îndoiesc că pergamentul ar avea mare impact 
asupra lor. 

Giuseppe rămăsese cu privirile pierdute undeva, în depărtare. Josh nu putea decât să 
presupună la ce se gândeşte. Intr-o bună zi, această discuţie se va baza pe fapte concrete. 
Intr-o bună zi, omenirea va avea acces la pergament. Era mult prea important pentru a fi 
ţinut secret. 

Danielle dormea în continuare şi Moshe se alătură grupului lor. 

— O să găsesc o cale să vă conving pe voi toţi că autorul este Iisus, spuse Josh. 

Moshe îl strânse de umăr. 

— Dacă poţi, fă-o. Mulţi dintre noi am vrea să o putem crede. Dar nu ştiu dacă ne va face să 
ne răzgândim în privinţa publicării pergamentului. 

Josh se încruntă. 

— Rămâne de văzut. 

Apoi tăcu o clipă şi îşi măsură interlocutorii. 

— Ce ştiţi despre Sfântul Pavel? 

Giuseppe şi Goner ridicară din umeri, dar Moshe îi spuse că se documentase destul de mult 
despre el. 

— Ştiai, îl întrebă Josh, că în 45 d.H., Iacob, fratele lui Iisus, şi Petru, discipolul său preferat, 
s-au întâlnit cu Pavel? Iacob şi Petru îl cunoşteau personal pe Iisus, dar nu şi Pavel. Se 
întâmpla la douăzeci de ani de la moartea lui lisus. Iacob şi Petru conduceau secta din 
Ierusalim care urma învăţăturile lui Iisus, deşi nu se rupseseră de iudaism. Istoria ne spune 
că întâlnirea lor s-a sfârşit cu un compromis şi că Pavel a căzut de acord să renunţe la 
circumcizie, dar a păstrat regulile culinare iudaice în predicile sale sau când voia să-i 
convertească pe ne-evrei. Dar istoria e scrisă de învingători. Adepții lui lisus de la Ierusalim îl 
urau pe Pavel, şi pe bună dreptate. Nu şi-a respectat înţelegerea cu ei, ba mai mult, a 
hotărât să se conducă după propria-i viziune, care nu semăna deloc cu cea a discipolilor de la 
Ierusalim. In anul acela, s-a născut creştinismul. Totul a început imediat după Conciliul de la 
Ierusalim. 

— De ce ne spui asta tocmai acum? se miră Moshe. 

— M-a tot frământat gândul după altercaţia cu Alon. A spus ceva despre cât de hotărâte sunt 
Santinelele care mi-a adus aminte de Pavel. 

In acea clipă, observă că Danielle începe să se mişte. 

— Domnilor, sunteţi amabili să ne lăsaţi singuri? 

Danielle era palidă şi vocea îi era stinsă, dar ochii nu îşi pierduseră strălucirea. 

— Am visat că eşti aici, zise ea şi Josh fremăta de bucuria de a-i fi putut împlini dorinţa. 

— Înseamnă că sunt bărbatul visurilor tale, spuse el şi zâmbi încântat. 

Danielle râse, dar rănile îi erau încă proaspete şi o durea tot corpul. Peste tot avea tuburi şi 
senzori. Josh nu voia să o rănească, dar trebuia neapărat să o strângă în braţe. Se aşeză pe 
pat alături de ea, o îmbrăţişa cu toată gingăşia de care era capabil şi o sărută pe obraz. Când 
se dădu înapoi, era ud la faţă, deşi Danielle nu părea că ar plânge. 

O sărută pe nas, apoi, şi mai blând, pe buze. 

— Nu am încetat niciodată să cred că te voi revedea. 

Danielle îi mângâie uşor buzele. 

— Şi eu m-am silit să cred acelaşi lucru. Erau zile în care... 

Inchise ochii. Nu era prea greu să-ţi dai seama la ce se gândeşte. 

— Dar am continuat să cred. . 

— Acum nu te mai poate atinge nimeni. Invățătorul şi cei Doisprezece Aleşi au murit. 

— Alexander Paul a fost, spuse ea, ca şi când şi-ar fi amintit după o perioadă îndelungată. 
— Da. 

— Mereu mi-a părut un tip aşa de drăguţ. 

Josh se întunecă. 

— Se spune că diavolul se poate deghiza în nenumărate feluri. 

Danielle părea pierdută în gânduri. 

— Eu... eu l-am ucis? 

Lui Josh îi veni în minte sentimentul de vinovăţie care îl încercase după moartea lui Alon şi nu 
ştia dacă să o cruţe de o asemenea dramă. 

— Cu o sabie, continuă Danielle. Chiar aşa s-a petrecut, nu? 

Josh îi strânse mâna, i-o sărută, apoi şi-o lipi de obraz. 

— Aşa a fost. Ai fost de-a dreptul uimitoare. 

— Cum de-am ajuns în spital? 

— Te-a împuşcat unul din oamenii lui Paul. A murit. L-a împuşcat un agent de securitate. 

— Toată lumea e bine? întrebă ea, cuprinsă brusc de nelinişte. Tata e bine? 

— E bine, dar alţii n-au fost la fel de norocoşi. Paul a făcut foarte mult rău. 

Danielle inspiră adânc şi încercă să se ridice în capul oaselor, dar efortul se dovedi prea mare 
şi se prăbuşi la loc pe pernă. 

— Vorbim despre astea altă dată, când te mai întremezi. Acum trebuie să ştii doar două 
lucruri. Unu, te vei vindeca complet. 

Pe chipul femeii se citi uşurarea. 

— Şi al doilea? 

— Am de gând să stau lângă tine până la adânci bătrâneţi. 

Danielle izbucni în râs. 

— E o promisiune? 


— E mai mult decât o promisiune. 

O strângea la pieptul său şi simţea cum inimile amândurora încep uşor-uşor să bată la 
unison. Era conştient că povestea lor era abia la început, şi că avea să cunoască şi momente 
mai puţin dorite, dar va face tot ce-i va sta în putere ca să-şi respecte promisiunea. 

Danielle căzuse din nou într-un somn adânc, dar Josh nu se hotăra să se ridice de pe scaunul 
de la capul patului ei. Pentru prima dată, după săptămâni în şir, nu avea niciun obiectiv 
precis. Secta nu era nici pe departe distrusă şi instinctul îi şoptea că drumurile lor aveau să 
se mai intersecteze cândva; dar, pentru moment, nu şi-ar fi dorit să fie nicăieri altundeva. 
Cum Danielle nu avea să se trezească pentru câteva ore, Josh închise ochii şi începu să 
mediteze. Desigur, îi mai rămânea un lucru de făcut, să traducă şi ultimele pagini ale 
pergamentului. Scormoni prin minte în căutarea paginilor memorate şi începu să citească. 
Acum, când ameninţarea iminentă trecuse, nu se mai împotmolea deloc la tradus. 


Existenţa răului este doar vina oamenilor. Cât timp va duce războaie, omul va rămâne 
sălbatic, căci războiul este o barbarie şi o piedică în calea cunoaşterii. Intr-o bună zi, se va 
face dreptate în această lume nedreaptă. Când oamenii îşi vor înţelege adevăratul potenţial, 
nimic nu va mai fi imposibil. 

Răul şi întunericul vor fi înfrânte, iar lumea va fi condusă de lumină. Lumina va cobori peste 
toţi bărbaţii şi femeile ce îşi duc viaţa în iubire şi dreptate. Aceştia îşi vor împlini destinul şi îl 
vor cunoaşte pe Dumnezeu. 

Isaia spune că un singur rob va purta toată suferinţa, dar eu văd un popor întreg copleşit de 
suferinţă. Văd imagini înfiorătoare în care poporul meu este oropsit până la nimicire. Poporul 
meu sunt robii năpăstuiţi. Mă tem cel mai mult să nu fiu indirect implicat în acest dezastru, 
deşi mii de zile ne despart de cea mai mare dintre aceste tragedii. 

După marea distrugere, văd cum sectele altor seminţii, nenăscute încă, se luptă între ele şi 
pustiesc lumea. Se vor lupta până la moarte şi se vor ucide în nenumăratele nume ale 
aceluiaşi Dumnezeu. În ceasul cel mai întunecat, când distrugerea va fi inevitabilă, iar 
oamenii vor rămâne fără suflare, va apărea o lumină. Lumina îi va scălda pe duşmani în 
iubire, iar bunăvoința şi toleranța vor învinge. 

In cele din urmă, Mesia va veni, dar nu aşa cum îl aşteaptă oamenii. S-a împlinit profeția? E 
pace pe Pământ? Solidaritatea domneşte pretutindeni? Nu încă. Dar nu vă temeti, căci ziua 
aceea se apropie. Pământul va fi sfâşiat de durere şi suferinţă şi mult sânge va mai curge 
până atunci, dar binele din oameni va înfrânge răul. 

Când omul se va găsi în pragul dezastrului, când lumea va părea că se îndreaptă către sfârşit, 
atunci va apărea cineva sânge din sângele meu. El este vestitorul speranţei. Va fi 
binecuvântat cu însuşiri nemaivăzute. Aşa cum este el, pot deveni şi urmaşii voştri. El vă va 


arăta calea. Şi doar atunci misiunea sa va fi îndeplinită. 

Pergamentul acesta poartă pecetea propriului meu sânge, ca mărturie a cuvintelor mele. 
Cel ce îl găseşte trebuie să-i răspândească mesajul. Peste două mii de ani, când luna va 
acoperi soarele pentru multă vreme, iar omenirea se va cufunda în întuneric, va începe o 
bătălie uriaşă. Nicicând nu a mai fost un asemenea pârjol, şi puţini îi vor supravieţui. 
Dezastrul trebuie prevenit înainte să se aprindă cea dintâi scânteie, altminteri va mistui 
Pământul şi va spulbera sufletele tuturor oamenilor. 


Josh începea să iasă din transă dar, pentru prima oară, simţea cum ceva îi blochează calea 
spre conştient. Incă nu văzuse totul — mai era ceva în legătură cu mesajul din ultimele 
fragmente ale pergamentului. 

Ca şi când ar fi fost purtat de o nouă forţă, Josh simţi cum se scufundă în subconştient. Acolo 
dădu cu ochii de o serie de numere, aceleaşi pe care le decodase din primele pagini ale 
pergamentului. 

x 


155778 


Numerele se şterseră şi Josh ieşi din transă. De câte ori îşi termina meditaţia, era puţin 
ametit. Dar numerele îi rămăseseră în minte: 155778. Se mai întrebase şi cu alte ocazii ce ar 
putea să însemne. Acum însă îşi dădea seama că erau direct legate de mesajul final al lui 
isus — prezicerea conflictului care la două mii de ani după moartea sa va distruge lumea 
aproape în totalitate. Să fi reprezentat o dată? In cazul acesta, nu aveau nicio logică. 

Cu excepţia calendarului evreiesc, cel pe care trebuie să-l fi folosit şi Iisus. 

155778. 

Josh se gândi din nou la profeția din final, aceea că bătălia va avea loc în ziua cea mai 
întunecată. Să fie oare o ghicitoare? Şi dacă da, ce putea să însemne? Luată ad litteram, 
putea să se refere la o eclipsă. Din studiile sale, Josh ştia că cea mai lungă eclipsă din acel 
secol urma să aibă loc pe 27 iulie 2018. 

Data care îi corespundea din calendarul evreiesc era Av 15, 5778. 155778. 

Era mesajul pe care trebuia să-l afle Josh. In acea zi, dacă nu cumva omenirea reuşea să iasă 
de pe panta dezastrului, urma să se întâmple cea mai mare catastrofă din istoria lumii. 

De acel moment îi mai despărţeau puţin peste zece ani. 


x 
Cel ce găseşte pergamentul, trebuie să-i răspândească mesajul. 


x 


Transa lui Josh nu durase nicio oră. Nu ştia de unde să înceapă, dar ştia ce are de făcut. 
Danielle se mişcă puţin, îşi schimbă poziţia, apoi se linişti. 

Ţi-am promis că vom avea un viitor, îi spuse el în sinea lui. Poate că nu va fi un viitor tihnit, 
dar va fi al nostru. 

Josh îşi duse lucrurile în jeepul închiriat şi porni spre deşert. Starea lui Danielle se 
îmbunătăţise simţitor în ultimele zile, aşa încât o putea lăsa să petreacă câteva zile în 
compania tatălui ei. Trebuia neapărat să facă ceva, un lucru pe care îl înţelesese de îndată ce 
citise fragmentele de final din pergament. În decursul a două zile, trebuia să ajungă la trei 
destinaţii. 


În străfundurile Oraşului Vechi, Josh se întoarse la tunelul prin care mai trecuse şi înainte. 
Inainta anevoie aproape trei sute de metri prin galeria întunecoasă ce îl ducea la destinaţia 
dorită, nu departe de intrarea secretă în Biserică Sfântului Mormânt. Se opri în faţa 
mormântului la care rostise Kaddish-ul pentru cel mai faimos dintre martiri şi se propti în 
lespede cu toată forţa, dar aceasta nu se clinti din loc. Işi strânse toate puterile şi voinţa, dar 
fără niciun folos. 

Supărat şi ostenit, se aşeză pe pământul rece, cu spatele lipit de lespede. Din acel loc 
remarcă din nou golul rămas între lespede şi pământ. Scoase o lopată din rucsac şi se puse 
să sape în jurul deschizăturii. In gând vedea imaginea pietrei. Părea să răspândească o 
energie sfâşietor de tristă. Inconştient, se apucă să sape şi mai adânc. Era lac de sudoare, 
dar săpa neobosit. Pământul începu să cedeze şi câteva minute mai târziu reuşise să-şi 
croiască o mică intrare. 

Josh se întoarse spre aceasta. Inima i se zbătea în piept şi sângele îi clocotea în vine. Ştia că 
trebuie să intre, însă habar nu avea ce îl aşteaptă acolo. g 
Inăuntru era beznă. Josh păşi în întuneric, lăsându-se năpădit de spiritul acelui loc. Işi dădea 
seama că e un spaţiu mic şi umed. Impresurat de întuneric, Josh simţea rezonanţa unor 
evenimente demult apuse. Era convins că se află în locul căutat. 

Dar în momentul în care aprinse lanterna şi se uită prin încăpere, observă că este goală. Ce 
se aşteptase să găsească, fantome? Rămăşiţe umane? Ştia nu va găsi nimic din toate 
acestea, dar totuşi nu-şi putea ascunde o vagă dezamăgire. 

Se învârti cu lanterna prin camera mortuară în căutarea vreunui indiciu. Surprinzător, dar îl 
descoperi. Raza de lumină se opri asupra unei plăci vechi din lemn întinsă pe jos. Când o 
întoarse pe cealaltă parte, dădu cu ochii de o inscripţie în aramaică şi citi: Impăratul iudeilor. 
Alături se zăreau două cuie ruginite. Acoperite cu o crustă de sânge. 


xK 


Josh urcă pe şoseaua şerpuitoare până în vârful colinelor Iudeii, la aproape opt sute de metri 
deasupra nivelului mării. Din acel punct, puteai admira aproape întreg Ierusalimul. Era un 
oraş uimitor, care însă fusese martorul prea multor războaie şi suferinţe. Josh ştia că, din 
nefericire, avea să vadă şi altele, încă mai rele, în deceniul ce va urma. Aşa fusese prorocit, 
iar Josh se va afla în miezul evenimentelor şi, cu puţin noroc, poate chiar va avea un cuvânt 
de spus în soluţionarea lor. 

Işi întoarse privirile către deşertul Iudeii ce se întindea la picioarele sale. Simţea prezenţa 


celor ce trecuseră pe acolo în ultimii trei mii de ani. Aici trăiseră David şi Solomon, pe aici 
călcaseră profeţii şi tot aici lisus meditase şi se rugase vreme de patruzeci de zile şi patruzeci 
de nopţi. 

Inchise ochii şi invită spiritele să-i intre în suflet. 

Unul, Unul, Unul..., îşi zise el. 

Poate că fuseseră acolo de la bun început. Josh lăsă vocile să-i răsune în urechi, ştiind că de- 
acum încolo va avea nevoie de ele mai mult ca oricând. Zâmbi şi îşi întoarse faţa spre cer. O 
adiere dulce îi mângâie obrajii şi se auzea freamăt de aripi. 


Soarele se ridica peste munţii Iordaniei în momentul în care Josh ajunse la ultima destinaţie. 
Nu mai văzuse nicicând un răsărit atât de strălucitor. 

Işi parcă jeepul pe marginea şoselei şi porni către peştera în care descoperise pergamentul, 
acolo unde Iisus îl lăsase cu două mii de ani în urmă. Avea ziua întreagă la dispoziţie şi odată 
ajuns la peşteră va petrece câteva ore în meditaţie şi rugăciune. Acum însă, în sublimul clipei 
prezente, Josh simţea structura pământului pe care călca — pietrişul mărunt şi suprafaţa 
aspră a pământului scorojit. Misiunea lui era abia la început. 


NOTA AUTORULUI 


Pergamentul secret este o îmbinare de ficţiune şi teorii istorice bazate pe mii de ore de 
cercetări şi pe fapte reale. 

Pergamentul în sine este doar o teorie istorică. Este creaţia mea, întemeiată pe o sinteză de 
concepţii şi opinii ale unora dintre cei mai renumiţi teologi cu privire la existenţa lui Iisus. 
Toate locurile pomenite în roman sunt reale, cu excepţia ascunzătorii Santinelelor. Multe 
dintre acestea se numără printre cele mai sfinte din lume. 

Conform cercetărilor mele, portretele personalităţilor istorice, precum Pilat din Pont, Marcion, 
Constantin, sunt extrem de fidele. 

In ceea ce priveşte descrierea Sfântului Pavel, aceasta este o teorie istorică, bazată pe vaste 
cercetări. 

Evenimentele istorice prezentate în carte sunt reale, cu excepţia Conciliului de la Ierusalim, 
care este la rândul său o teorie istorică. 

Cultul Santinelelor are la bază o străveche sectă religioasă creştină care a existat timp de 
două mii de ani. In romanul de faţă se presupune că secta există şi în zilele noastre, ceea ce, 
după ştiinţa mea, este o simplă ficţiune. Unele dintre ideile şi acţiunile acestui cult se 
aseamănă cu cele folosite astăzi de anumite secte ori grupări fanatice. Numele lor sunt 
singurele care le diferenţiază, căci toate au la bază o cultură a urii şi a intoleranţei. 
Autoritatea Israeliană pentru Antichităţi (AIA) este una dintre cele mai renumite organizaţii 
ce vizează descoperirile arheologice biblice. Toate personajele angajate în cadrul AIA 
prezentate în roman sunt fictive şi nu au fost create după niciun model real. 


Cercetările pentru Pergamentul secret au durat mai bine de doi ani. În acest răstimp, am 
studiat peste şaptezeci şi cinci de cărţi, zeci de interviuri, şi diverse materiale de specialitate. 
O descriere mai amplă a cercetărilor care au stat la baza acestui roman se poate găsi pe 
www.TheSecretScroll.com. 


MULȚUMIRI 


Scrierea cărţii Pergamentul secret a reprezentat experienţa vieţii mele. Întregul proces mi-a 
adus în acelaşi timp bucurie şi suferinţă, dar în primul rând a fost un continuu stimulent, tot 
mai puternic pe măsură ce personajele mele prindeau viaţă şi se petreceau lucruri pe care nu 
voi putea vreodată să le explic. 

Călătoria unui scriitor este una solitară, dar eu am avut norocul să am în preajma mea 
persoane cu care să vorbesc, oameni care m-au ajutat să transform scheletul primei schiţe în 
rezultatul final. Cei menţionaţi în continuare sunt mulţi dintre cei care mi-au fost sursă de 
inspiraţie în cursul aventurii ce a durat patru ani şi a condus la Pergamentul secret. Sora 
mea, Ilene Rose, a avut răbdarea să asculte ce scriam în fiecare zi pe când lucram la prima 
variantă a cărţii. Ea a devenit primul meu cititor şi una din cele două muze ale mele. Jeff 
Gelb, un prieten drag, o minte strălucită şi totodată un scriitor talentat, mi-a fost întotdeauna 
alături, iar inspiraţia şi sfaturile sale au reprezentat un ajutor imens. Jeff a fost cea de-a doua 
muză a mea. In fiecare zi, pe când elaboram prima variantă a cărţii, obişnuiam să ascult 
casete cu „Misterul regelui. Despre scris”, de Stephen King, care m-au ajutat şi m-au inspirat 
în tot acest timp. 

Mike Garrett şi Leonard Tourney s-au numărat printre primii mei cititori, fiindu-mi de mare 
ajutor. Legendara Lou Aronica a plăcut cartea suficient de mult pentru a-mi deveni editoare 
şi prietenă, iar Courtney Arnold, o femeie inteligentă şi plină de talent, mi-a ajutat la 
redactarea variantei finale. Doresc să le mulţumesc de asemenea prietenilor şi librarilor care 
mi-au dat o mână de ajutor prin inspiraţie şi comentarii pozitive. Mulţumiri încă o dată tuturor 
celor menţionaţi. 

Jason, fiul meu cel mare, mi-a oferit mereu sprijinul său. Jason şi încântătoarea lui soţie, 
Maris, tocmai m-au binecuvântat cu o nepoţică, Maya. 

Ţin să îi mulţumesc îndeosebi soţiei mele, Lori, marea mea iubire, care mi-a fost tot timpul 
aproape, m-a încurajat, mi-a citit aproape toate manuscrisele şi mi-a oferit impresii valoroase 
asupra lor. Atât ea, cât şi fiul meu, Max, au trebuit să îndure cei patru ani în care mă 
închideam în birou timp de şaptezeci de ore pe săptămână şi trăiam obsedat de Pergamentul 
secret. Vă iubesc! 

In cursul publicării cărţii am lucrat cu oameni de excepţie: Margot Atwell, Erin Smith, Meryl 
Moss, Skye Herzog, Todd Stevens, MJ Rose, Steve O'Keefe, Robert Aulicino, Thomas Krafft, 
Don Goldberg, Cevin Bryerman, Joe Murray şi Jenn Risko. Vă mulţumesc! 

Pentru voi, dragi cititori — mă bucur că aţi ales să citiţi Pergamentul secret. Vă mulţumesc! 


În anii '60, RONALD CUTLER era un 
binecunoscut crainic de radio, în anii 
'70, devenea proprietarul unui post de 
radio, iar între 1979-1997, realizato- 
rul, producătorul și scenaristul unor 
programe radiofonice de succes na- 
tional. În 1987, Frank Murphy, pe 
atunci director de programe la CBS 


Radio Networks, l-a numit pe Ronald 


un „Steven Spielberg al radioului”. În 


ciuda pasiunii sale jurnalistice, Ronald 
Cutler a visat dintotdeauna să scrie un 
roman. În ianuarie 2004, a inceput 
documentarea pentru Pergamentul 
secret, care avea să fie publicat în 2008. 
În prezent, Ronald Cutler trăieşte în 


California. 


UN THRILLER 
DE PROPORȚII BIBLICE 


(ŞI ce găseşte pergamentul trebuie să-i răspândească 
mesajul. Peste două mii de ani, când luna va acoperi 
soarele pentru multă vreme, iar omenirea se “va cufunda 
în întuneric, va începe o bătălie uriașă. JNicicând nu a 
mai fost un asemenea pârjol, şi puțini i vor supraviețui. 
Dezastrul trebuie prevenit înainte să se aprindă cea dintâi 
scânteie, altminteri va mistui Pământul şi va spulbera 
sufletele tuturor oamenilor. 


„Pergamentul secret este un roman uluitor, o călătorie 
palpitantă încă de la scena de început și până la finalul 
tulburător şi profetic... o îmbinare de secrete biblice, 
de taine ale unei secte primejdioase, de asasinate 
în stil modern, de răpiri și intrigi în lumea arheologilor. 
Personajele minunate, documentarea riguroasă, 
decorul spectaculos și ritmul alert al povestirii fac din 
Pergamentul secret un roman excepţional.” 


Douglas Preston 
www, thesecretscroll.com 

[1] In limba ebraică înseamnă „spaniol” şi a fost utilizat pentru desemnarea evreilor din Spania şi Portugalia, expulzați la 
sfârşitul secolului al XV-lea, în urma eliberării complete de către monarhii creştini a Peninsulei Iberice de ocupanţii musulmani care 
o cuceriseră cu peste 700 de ani înainte. 


[2] 
Cornuleţ fraged. 


Pistol-mitralieră. 


Personaj al povestirii „Legenda călăreţului fără cap” de Washington Irving. 


Vino la sediu (|. engl.). 


